
SFÂRŞIT 


Logen se avântă printre copaci, cu picioarele goale 
alunecând pe pământul ud, pe mocirlă, pe acele jilave 
de pin, de abia mai respirând, cu sângele pulsându-i 
în cap. Se împiedică și se prăvăli pe-o parte, cât pe ce 
să-și despice pieptul cu propria secure și rămase acolo, 
gâfâind, cercetând cu privirea pădurea plină de umbre. 

Copoiul fusese cu el o clipă mai devreme, era sigur 
de asta, dar acum nu era de zărit. Cât despre ceilalți, 
nici pomeneală. Halal căpetenie, să se piardă așa de 
băieții lui! Ar fi trebuit să caute să se întoarcă, dar pă- 
durea mişuna de shanka. Îi simţea mișcându-se prin- 
tre copaci, avea nările pline de mirosul lor. Undeva, 
la stânga, i se părea că aude strigăte, sunete de luptă, 
poate. Logen se ridică încet în picioare, încercând să 
nu facă niciun zgomot. O creangă trosni și el se întoarse 
dintr-o zvâcnire. 

Văzu o suliță îndreptându-se spre el. O suliță necru- 
ţătoare, venind spre el cu un shanka la celălalt capăt. 

- Drace! făcu Logen. 

Se năpusti într-o parte, alunecă și căzu cu faţa în 
jos, apoi se rostogoli prin tufăriș, așteptând să simtă 
sulița în spate în orice clipă. Se ridică, răsuflând greu. 
Zări vârful strălucitor apropiindu-se din nou, se feri, 
se târi în spatele unui trunchi gros. Aruncă pe furiș 
o privire și capul-turtit șuieră, împingând sulița spre 
el. Logen se iți în partea cealaltă, doar o secundă, apoi 
se retrase, făcu un salt pe după copac și cobori secu- 
rea, răcnind cât îl ţinea gura. Lama se afundă, cu un 
pârâit, în craniul shanka. Un noroc, dar, la drept vor- 
bind, Logen era de părere că i se cuvenea puţin noroc. 

Capul-turtit rămase nemișcat, privindu-l printre 
gene. Apoi începu să se legene într-o parte și-ntr-alta, 
cu sângele șiroindu-i pe faţă. După care se prăbuși ca 
un bolovan, trăgând după el securea dintre degetele lui 
Logen, zvârcolindu-se pe jos, la picioarele lui. Logen 
incercă să apuce coada securii, însă, cumva, shanka 
strângea în continuare sulița în mână și vârful ei se 
învârtea în aer. 

- Ah! upă Logen, când sulița îi crestă braţul. 

Simţi o umbră coborând peste faţa lui. Alt cap-tur- 
tit. Unul al naibii de mare. Aflat deja în aer, cu braţele 
intinse. ÎN-avea timp să ia securea. N-avea timp să se 
ferească. Gura lui Logen se deschise, dar n-avea timp 
să spună nimic. Ce să spui într-un moment ca acesta? 

Se prăbușiră împreună pe pământul ud, se rosto- 
goliră prin noroi, prin mărăcini și crengi rupte, 
sfâșiindu-se, lovindu-se cu pumnii și mârâind unul 
la altul. O rădăcină de copac îl izbi pe Logen în cap, 
făcându-i urechile să ţiuie. Avea un cuțit pe undeva, 

dar nu-și putea aminti unde. Se rostogoliră și se rosto- 
goliră, în josul povârnișului, cu lumea răsturnându-se 
Și răsturnându-se iar, cu Logen încercând să se dezme- 
ticească și, în același timp, să-l sugrume pe vânjosul 
cap-turtit. Erau de neoprit. 

Păruse o idee isteață să-și instaleze tabăra lângă 
râpă. Era cu neputinţă să se furișeze cineva în sus, pe 
la spate. Acum, când Logen aluneca pe burtă pe mar- 
ginea prăpastiei, ideea nu mai părea chiar atât de gro- 
zavă. Mainile sale scurmau în pământul ud. Doar 
noroi Și ace brune de pin. Degetele apucară, apucară 
nimic. Cădea. Lăsă să-i scape un scâncet mic. 

Mâinile i se strânseră pe ceva. O rădăcină de copac, 
ieșită din pământ chiar în buza râpei. Logen se legănă 
in gol, gâfâind, dar nu slăbi strânsoarea. 

- Ha! strigă el. Ha! 

Era încă în viaţă. Nu erau de-ajuns câteva ca- 
pete-turtite ca să-i vină de hac iui Logen Nouădegete. 
Incercă să-şi ridice trupul peste margine, dar nu reuși. 
O greutate mare îi atârna de picioare. Privi în jos. 

Prăpastia era adâncă. Adâncă de tot, cu margini 
abrupte, stâncoase. Ici și colo, câte un copac se agăța 
de o crăpătură, crescând în neant și răshirându-și ra- 
murile în văzduh. Râul vuia undeva dedesubt, grăbit 
și mânios, apă albă, înspumată, mărginită de piatră 
neagră, colțuroasă. Perspectiva era, fără îndoială, cât 
se poate de proastă, dar adevărata problemă se afla mai 
aproape. Vânjosul shanka nu se dezlipise de Logen și 
se legăna ușor, înainte şi înapoi, cu mâinile murdare 
incleștate în jurul gleznei sale stângi. 

- La naiba! mormăi Logen. 

Era la ananghie. Mai trecuse, nu-i vorbă, prin cå- 
teva încercări și trăise să le povestească, dar mai rău 
de-atât era greu de închipuit că se poate. Asta îl făcu 
să se gândească la propria-i existenţă. I se părea acum 
O viaţă amară, zadarnică. Nu adusese nimic bun nimă- 
nui. Plină de violenţă și durere, presărată doar cu 
dezamăgiri și vitregii. Mâinile începeau să-i obosească, 
braţele îi ardeau. Vânjosul cap-turtit nu dădea semne 
că avea să cadă prea curând. Ba chiar își aburcase niţel 
trupul pe piciorul lui. Se opri, ridicând spre el o pri- 
vire plină de ură. 

Dacă Logen ar fi fost cel agăţat de piciorul acelui 
shanka, foarte probabil ar fi gândit: „Viaţa mea de- 
pinde de piciorul de care mă ţin, mai bine să nu risc 
nimic.“ Un om ar prefera să se salveze decât să-și 
omoare dușmanul. Problema era că un shanka nu 
gândea așa, iar Logen ştia asta. Așadar, nu fu foarte 
surprins când acesta își deschise gura imensă și își 
infipse dinţii în gamba lui. 

- Aaaau! mârâi Logen și scânci și lovi cât putu de 
tare cu călcâiul gol, săpând o rană însângerată în capul 
de shanka, dar acesta nu-și slăbea mușcătura şi, cu cât 
lovea mai tare Logen cu piciorul, cu atât îi alunecau 
mâinile mai mult pe rădăcina cleioasă de deasupra. 

Acum nu mai era prea mult din rădăcină de care 
să se poată ţine și, atâta câtă mai rămăsese, părea 
gata să se rupă în orice moment. Logen încercă să nu 
se gândească la durerea din mâini, la durerea din brațe, 
la dinții capului-turtit în piciorul lui. Urma să cadă. 

Nu avea de ales decât între a cădea pe stânci sau a cădea 
în apă și asta era o alegere care, mai mult sau mai puțin, 
venea de la sine. 

Odată ce te-ai ales cu un lucru de făcut, e mai bine 
să treci la fapte decât să trăieşti cu spaima lui. Asta 
ar fi spus tatăl lui Logen. Așadar, își plantă piciorul 
pe suprafaţa stâncii și, după o ultimă răsuflare adâncă, 
se aruncă în gol, cu toată puterea care-i mai rămăsese. 
Simti mușcătura dinților descleştându-se, urmată de 
strânsoarea mâinilor și, preţ de o clipă, fu liber. 

Apoi începu să cadă. Repede. Marginile râpei go- 
neau pe lângă el: piatră cenușie, mușchi verde, petice 
de zăpadă albă, toate învălmășindu-se în jurul lui. 

Logen se răsuci încet în aer, agitându-şi zadarnic 
membrele, prea speriat ca să țipe. Vântul năvalnic îi 
biciuia ochii, îi umfla veșmintele, îi smulgea răsufla- 
rea din gură. Îl văzu pe vânjosul shanka lovindu-se 
de stâncă, în spatele lui. Îl văzu zdrobindu-se și săl- 
tând și prăbuşindu-se, mort, fără doar şi poate. Era 
o priveliște plăcută, dar satisfacția lui Logen fu scurtă. 

Apa se înălță să-l întâmpine. ÎL izbi în coastă, ca 
un taur la atac, ti smulse aerul din plămâni, gân- 
durile din cap, îl înghiți, trăgându-l la fund, în întu- 
necimea rece. 

Tăișul sabiei 
incită la acte de violentă. 
HOMER 


SUPRAVIEŢUITORII 


Clipocitul apei în urechi. Aceasta fu prima senzaţie. 
Clipocitul apei, foșnetul copacilor, ciocănitul răzleț și 
ciripitul unei păsări. Logen miji ochii. Lumină, o stră- 
lucire înceţoșată, printre frunze. Să fie asta moartea? 
Atunci de ce atâta durere? Toată partea stângă îi pulsa. 
Încercă să la O gură sănătoasă de aer, se inecă, tuşi, im- 
proşcând apă, scuipând nămol. Gemu, se răsuci în patru 
labe și ieși din râu, gâfâind printre dinții încleştați, 
apoi se rostogoli pe spate, în mâl, printre muşchii și 
lemnele putrede de pe mal. 

Zăcu acolo o vreme, cu privirea aţintită spre 
cerul cenușiu din spatele crengilor negre, cu răsuflarea 
hârâindu-i în gâtlejul care-l ustura. 

- Sunt încă viu, horcăi Logen. 

Încă viu, în ciuda tuturor eforturilor depuse de 
natură, de shanka, de oameni și fiare. Mustind de apă 
și întins pe spate, începu să râdă satisfăcut. Un râs 
strident, gâlgâitor. Asta era Logen Nouădegete, un 
supravieţuitor. 

Un vânt rece sufla peste malurile putrede ale râu- 
lui și râsul lui Logen se stinse încet. Putea fi el viu, dar 
să rămână în viaţă, asta era altă chestiune. Se ridică, 
tresărind de durere. Se clătină pe picioare, sprijinindu-se 
de cel mai apropiat trunchi de copac. și scoase mâlul 
din nări, din ochi, din urechi. Îşi trase în sus cămașa 
udă, să cerceteze urmările. 

Trupul îi era acoperit într-o parte de vânătăi, din 
cauza căzăturii. Pete albastre și vineţii pe toată întin- 
derea coastelor. Sensibile la atingere, de bună seamă, 
dar nimic nu părea rupt. Piciorul era un dezastru. 
Sfâșiat și plin de sânge, de la dinţii de shanka. ÎL durea 
cumplit, dar încă îl putea mișca destul de bine și asta 
era cel mai important. Avea nevoie de el, dacă voia 
să iasă din bucluc. 

Încă avea pumnalul în teaca de la cingătoare și fu 
nespus de bucuros să-l vadă. Nu puteai avea nicio- 
dată prea multe cuțite, după experienţa lui Logen, 
iar acesta era unul bun, însă perspectiva rămânea tot 
sumbră. Era pe cont propriu, într-o pădure mișunând 
de capete-turtite. N-avea idee unde se află, dar putea 
să urmeze cursul apei. Râurile curgeau toate spre nord, 
din munți către marea de gheaţă. Să urmeze râul spre 
sud, impotriva curentului. Să urmeze râul și să urce 
în Ținuturile Înalte, unde shanka nu-l puteau găsi. 
Era singura lui șansă. 

Avea să fie frig acolo sus, în această perioadă a 
anului. Un frig de moarte. Își cobori privirea spre 
picioarele-i goale. Așa-i fusese norocul, să vină shanka 
tocmai pe când era descălțat, tăindu-și băşicile. Nici 

manta nu avea - șezuse lângă foc. În felul ăsta, n-ar 
rezista în munţi nici măcar o zi. Mâinile și picioarele 
i s-ar înnegri peste noapte și ar muri, încetul cu ince- 
tul, înainte ca măcar să ajungă la trecători. Asta dacă 
nu murea de foame mai întâi. 

- La naiba, murmură el. 

Trebuia să se întoarcă în tabără. Trebuia să spere 
că plecaseră capetele-turtite, să spere că lăsaseră ceva 
in urmă. Ceva ce i-ar putea fi de folos să supra- 
vieţuiască. Era îngrozitor de mult să spere toate astea, 
dar n-avea de ales. Niciodată n-avea de ales. 


s 

Incepuse să plouă atunci când Logen găsi locul. 
O ploaie măruntă, care-i lipea părul de cap, care-i uda 
hainele până la piele. Se lipi de un trunchi acoperit 
de muşchi și privi spre tabără, cu inima bubuind, 
cu degetele mâinii drepte strânse dureros pe plăselele 
alunecoase ale cuţitului. 

Văzu cercul innegrit unde fusese focul, inconjurat 
de vreascuri pe jumătate arse și de cenușă călcată în pi- 
cioare. Văzu bușteanul mare pe care șezuseră Treico- 
paci și Dow când au venit capetele-turtite. Văzu, risipite 
prin poiană, bucăţi de harnașament rupt și sfâșiat. 
Numără trei shanka morți, chirciţi la pământ, unul cu 
O săgeată înfiptă în piept. Trei shanka morţi, dar nici 
urmă de vreunul viu. Avea noroc. Ca intotdeauna, 
noroc numai cât să supraviețuiască. Totuși, se puteau 
intoarce în orice clipă. Trebuia să acționeze repede. 

Logen ieși în goană dintre copaci, scotocind peste 
tot. Cizmele erau acolo unde le lăsase. Le înhăță, şi 


M 

le trase pe picioarele înghețate, ţopăind, gata să alu- 
nece, în graba lui. Mantaua era și ea acolo, vârâtă sub 
buștean, sfâșiată și ponosită în zece ani de vreme vi- 
tregă şi de război, ruptă și cusută, cu o jumătate de 
mânecă lipsă. Raniţa îi zăcea pleoștită în tufişul din 
apropiere, cu lucrurile împrăștiate în josul povârni- 
șului. Se ghemui, răsuflând greu, și le aruncă pe toate 
inapoi înăuntru. O bucată de sfoară, vechea lui pipă 
de lut, câteva fâșii de carne uscată, ac și aţă, o ploscă 
ciobită, cu un rest de băutură bleotocărind înăuntru. 
Toate bune. Toate folositoare. 

De o creangă atârna o pătură zdrenţăroasă, udă și 
pe jumătate înnegrită de funingine. Logen o smulse 
şi rânji. Vechiul, mult încercatul lui ceaun era dede- 
subt. Culcat pe-o parte, probabil azvârlit de pe foc cu 
piciorul, i în timpul luptei. ÎL apucă strâns cu ambele 
mâini. Îi dădea o senzaţie de siguranţă, de lucru cunos- 
cut, așa ciobit cum era și înnegrit, după ani de folo- 
sință îndelungată. Avea de mult ceaunul acela. Îl urmase 
in războaie, în lungul drum prin Nord și înapoi. 
Gătiseră cu toţii în el, impreună, pe drum, mâncaseră 
cu toții din el. Forley, Ursuzul, Copoiul, toți. 

Logen își roti din nou privirea peste tabără. Trei 
shanka morţi, dar niciunul dintre oamenii lui. Poate 
că erau încă pe undeva prin preajmă. Poate că dacă 
ar risca, dacă ar incerca să-i caute... 

- Nu. 

Rosti cuvântul încet, cu glas șoptit. Nu era atât de 
naiv. Fuseseră multe capete-turtite. Ingrozitor de multe. 
Nu ştia cât timp zăcuse pe malul râului. Chiar dacă 

vreo doi dintre băieţi reușiseră să scape, probabil că 
au fost vânaţi și prinși de shanka în pădure. Acum nu 
mai erau decât niște trupuri neinsuflețite, cu siguranţă, 
risipite prin văi. Tot ce putea face Logen era să caute 
adăpost în munți, să încerce să-și salveze propria viaţă 
mizerabilă. Trebuia să fie realist. Trebuia, oricât de 
dureros era. 

- Am rămas doar noi doi, spuse Logen, îndesând 
ceaunul în raniță și aruncându-și-o pe umăr. 

Se indepărtă, șchiopătând, cât putea de repede. 
În sus, către râu, către munţi. 

Doar ei doi. El şi ceaunul. 

Erau singurii supraviețuitori. 


ÎNTREBĂRI 


De ce fac asta? se întrebă Inchizitorul Glokta, 
a mia oară, în timp ce înainta șchiopătând de-a lun- 
gul coridorului. Pereţii erau tencuiți și văruiţi, deși 
nu foarte de curând. Locul avea un aer învechit şi un 
miros jilav. Nu existau ferestre, căci culoarul se afla 
adânc sub pământ, și felinarele aruncau umbre alene 
plutitoare în fiecare cotlon. 

De ce-ar vrea cineva să facă asta? Pașii lui Glokta 
răsunau ritmic pe pietrele murdare ale pardoselii. Mai 
întâi tocănitul încrezător al călcâiului drept, apoi bo- 
cănitul bastonului, urmat de interminabila târșâială 
a piciorului stâng, cu obișnuitele junghiuri în gleznă, 
genunchi, fese și spate. Toc, boc, durere. Acesta era 
ritmul mersului său. 

Monotonia slinoasă a coridorului era întreruptă 
din când în când de câte o ușă grea, ferecată și zăvo- 
râtă cu fier ruginit. Odată, lui Glokta i se păru că aude 
un strigăt înăbușit de durere în spatele uneia dintre 
ele. Mă întreb ce biet nătărâu o fi fiind interogat acolo. 

De ce crime e vinovat sau nevinovat. Ce secrete sunt 
smulse, ce minciuni sunt străpunse, ce trădări scoase 
la lumină. Însă nu apucă să facă asta mult timp. Fu 
intrerupt de scări. 

Dacă lui Glokta i s-ar fi oferit ocazia să tortureze 
un om la alegere, oricare, cu siguranță s-ar fi oprit asu- 
pra inventatorului scărilor. Pe când era tânăr și admi- 
rat de toată lumea, înainte de nenorocire, nici măcar 
nu le observase vreodată cu adevărat. Le cobora din 
două în două şi-şi vedea voios de drum. Acum se is- 
prăvise. Sunt pretutindeni. Chiar n-ai cum să schimbi 
etajul fără ele. lar la coborâre e mai râu decât la ur- 
care, ăsta e lucrul de care oamenii nu-și dau seama 
niciodată. Când urci, nu cazi de obicei atât de mult. 

Cunoştea bine șirul acesta de trepte. Șaisprezece la 
număr, tăiate din piatră netedă, puţin uzate către mij- 
loc, uşor umede, ca tot ce se afla acolo, jos. Nu exista 
balustradă, nimic de care să te ţii. Saisprezece dușmani. 
O adevărată provocare. Îi luase mult timp lui Glokta 
să elaboreze cea mai puţin dureroasă metodă de a 
cobori scările. Mergea într-o parte, ca un crab. Mai 
întâi bastonul, pe urmă piciorul stâng, apoi dreptul, 
cu o durere mai mare decât cea obișnuită atunci când 
stângul îi prelua greutatea, însoţită de un junghi per- 
sistent la gât. 

De ce trebuie să mă doară gâtul când cobor scările? 
Oare gâtul îmi preia greutatea? Oare? Însă durerea nu 
putea fi tăgăduită. 

Glokta se opri cu patru trepte inainte de a ajunge 
jos. Aproape le învinsese. Mâna îi tremura pe mânerul 

bastonului, piciorul stâng îl durea cumplit. Își atinse 
gingiile cu limba, acolo unde cândva se aflaseră dinții 
din faţă, inspiră adânc şi păși înainte. Glezna îi cedă 
cu o smucitură îngrozitoare și Glokta plonjă în gol, 
contorsionându-se, clătinându-se, cu mintea un cazan 
de oroare și disperare. Se împiedică de următoarea 
treaptă ca un om beat, zgâriind cu unghiile zidul neted 
și lăsând să-i scape un țipăt îngrozit. Idiotule, idiot 
nenorocit! Bastonul bocăni pe podea, piciorul schilod 
se luă la trântă cu pietrele și Glokta se pomeni jos, 
prin cine știe ce miracol încă în picioare. 

Si tată-l. Acel oribil, minunat, prelung moment din- 
tre strivitul degetului şi senzația de durere. Cât de mult 
mai am până când o să apară durerea? Cât de puter- 
nică va fi, atunci când va veni? Gâfâind, cu gura des- 
chisă, la baza scării, Glokta simţea fiorul așteptării. 
Iat-o că vine... 

Agonia era de nedescris, un spasm mistuitor în 
susul coastei stângi, de la laba piciorului până la ma- 
xilar. Își miji ochii înlăcrimaţi, își apăsă mâna dreaptă 
peste gură, atât de puternic, încât încheieturile dege- 
telor îi trosniră. Puţinii dinţi pe care îi mai avea scrâș- 
niră când își încleștă fălcile, însă un geamăt subțire, 
întrerupt, tot îi șuieră din gâtlej. Tip sau râd? Cum 
să-mi dau seama? Respira tornăind greoi, pe nas, cu 
bulbuci ţâșnindu-i în palmă, cu trupul contorsionat 
tremurând în efortul de a rămâne în picioare. 

Spasmul trecu. Glokta își mișcă precaut picioa- 
rele, unul câte unul, testând pagubele. Gamba îi era 
în flăcări, laba piciorului amorțită, gâtul îi pârâia la 

fiecare mișcare, trimiţându-i mici înțepături ticăloase 
de-a lungul șirei spinări. Binzșor, în împrejurările date. 
Cu o sforţare, se aplecă și își înhăţă bastonul între două 
degete, se ridică din nou, își şterse bulbucii și lacri- 
mile cu dosul palmei. Foarte palpitant. Mi-a plăcut? 
Pentru cei mai mulți oameni, scările sunt o chestiune 
banală. Pentru mine, o aventură! Porni şchiopătând 
de-a lungul coridorului, chicotind încetișor în sinea 
lui. Încă păstra umbra unui zâmbet când ajunse în 
dreptul ușii sale și intră cu pași târșâiţi. 

O cutie albă, sordidă, cu două uși faţă în față. 
Tavanul era prea scund ca să fie confortabilă, odaia prea 
puternic luminată de lămpi strălucitoare. Dintr-un colț 
se strecura umezeala și mortarul era năpădit de bășici 
care se scorojeau, pătate de mucegai negru. Cineva în- 
cercase să șteargă o pată alungită de sânge de pe perete, 
dar nu se străduise nici pe departe îndeajuns. 

Practicianul Frost stătea în celălalt capăt al came- 
rei, cu braţele-i vânjoase încrucișate peste pieptu-i 
vânjos. Îl salută din cap pe Glokta, cu toată căldura 
unei pietre, iar Glokta îi răspunse în același fel. Între 
ei se afla o masă zgâriată, pătată, prinsă în podea și 
flancată de două scaune. Un bărbat gras, gol pușcă, 
stătea pe unul dintre ele, cu mâinile legate strâns la 
spate și cu un sac maro de canava pe cap. Răsuflarea 
sa iute, înăbușită, era singurul sunet din încăpere. Era 
frig, aici, Jos, însă omul asuda. Așa ar fi și cazul. 

Glokta șchiopătă către celălalt scaun, își sprijini 
cu grijă bastonul de marginea mesei Și, incet, precaut, 
se chinui să se așeze. Își întinse gâtul spre stânga și 

spre dreapta, apoi își lăsă trupul să alunece într-o 
poziţie cât de cât comodă. Dacă lui Glokta i s-ar fi ofe- 
rit ocazia să strângă mâna unui om, Oricare, cu sigu- 
ranță l-ar fi ales pe inventatorul scaunelor. Mi-a făcut 
viața aproape suportabilă. 

Frost ieși în tăcere din colțul său și apucă partea 
de sus a sacului între patru degete cărnoase și palide 
și degetul mare, alb și butucănos. Glokta dădu din cap 
şi practicianul smulse sacul, lăsându-l pe Salem Rews 
clipind în lumina violentă. 

O faţă mică, urâtă, ticăloasă, de porc. Porc urât şi 
ticălos ce esti, Rews. Porc dezgustător. Eşti gata să mârtu- 
risești chiar acum, pun rămâășag, gata să vorbeşti si iar 
să vorbeşti, fără întrerupere, până când ne apucă sila pe 
toți. Avea o vânătaie mare și întunecată pe obraz și o 
alta pe maxilar, deasupra bărbie: duble. Când ochii înlă- 
crimaţi i se obișnuiră cu lumina, omul îl recunoscu pe 
Glokta, aflat în fața lui, și chipul i se umplu dintr-odată 
de speranţă. O speranţă vană şi tristă. 

- Glokta, trebuie să mă ajuţi, scânci el, aplecându-se 
atât cât îi permiteau legăturile și bolborosindu-și vor- 
bele într-o disperată, mormăită învălmășeală. Sunt acu- 
zat pe nedrept, știi asta. Sunt nevinovat! Ai venit să 
mă ajuţi, nu-i așa? Tu ești prietenul meu! Ai influenţă 
aici. Suntem prieteni, prieteni! A: putea spune ceva 
în sprijinul meu! Sunt un om nevinovat, acuzat pe 
nedrept! Sunt... 

Glokta ridică mâna, cerând liniște. Se uită o clipă 
la chipul cunoscut al lui Rews, de parcă nu l-ar mai 
fi văzut până atunci. Apoi se întoarse către Frost: 

- Ar trebui să-l cunosc pe omul acesta? 

Albinosul nu răspunse. Partea de jos a feţei îi era 
ascunsă de masca lui de practician, iar jumătatea de 
sus nu trăda nimic. Se uita ţintă, fără să clipească, la 
prizonierul din scaun, cu ochii săi roz, morţi ca ai 
unui cadavru. Nu clipise de când intrase Glokta în 
încăpere. Cum poate face asta? 

- Sunt eu, Rews! şuieră grăsanul, cu glasul ridi- 
cându-se treptat către panică. Salem Rews, mă cunoști, 
Glokta! Am fost cu tine în război, înainte de... ştii tu... 
suntem prieteni! Noi... 

Glokta ridică mâna din nou și se lăsă pe spate, lo- 
vindu-și cu unghia unul dintre puţinii dinți pe care-i 
mai avea, ca și cum ar fi fost cufundat în gânduri. 

- Rews. Numele îmi sună cunoscut. Un negustor, 
un membru al Ghilde: Pânzarilor. Un om bogat, de 
bună seamă. Acum îmi amintesc... Glokta se aplecă, 
făcând o pauză, pentru efect. A fost un trădător! A fost 
luat de Inchiziţie, proprietățile i-au fost confiscate. Vezi 
tu, a conspirat să se sustragă de la plata dărilor către 
rege. Gura lui Rews atârna deschisă. Dările regelui! ţipă 
Glokta, lovind cu palma în masă. Grăsanul se holba 
la el, cu ochii măriţi, trecându-și limba peste un dinte. 
Dreapta sus, al doilea din spate. Dar unde ne sunt manie- 
rele? întrebă Glokta, fără să se refere la cineva anume. 
Poate că noi ne-am cunoscut cândva sau nu, dar nu cred 
că ție și asistentului meu vi s-au făcut prezentările cu- 
venite. Practiciene Frost, salută-l pe acest grăsan. 

Fu o lovitură cu palma, dar suficient de puternică 
să-l arunce pe Rews din scaun. Acesta trosni, dar 

rămase locului. Cum se poate una ca asta? Să-l dobori 
la pământ, dar să lași scaunul în picioare? Rews se 
rășchiră horcăind pe jos, cu faţa lipită de dale. 

- Îmi aminteşte de o balenă pe uscat, remarcă 
Glokta absent. 

Albinosul îl înhăță pe Rews de sub braţ și îl trase 
in sus, azvârlindu-l înapoi în scaun. Sângele îi șiroia 
dintr-o tăietură la obraz, dar ochii săi de porc erau 
tăioși acum. Loviturile îi fac pe cei mai mulți oameni 
să se înmoaie, dar pe unii îi oțelesc. Nu l-as fi crezut nici- 
odată pe acesta un om dur, dar viaţa e plină de surprize. 

Rews scuipă sânge pe tăblia mesei. 

- Ai mers prea departe de data asta, Glokta, o, da! 
Pânzarii sunt o ghildă onorabilă, avem influență! Nu 
vor tolera așa ceva! Sunt un om cunoscut! Chiar în clipa 
asta, soția mea trebuie că trimite o petiție regelui, să-mi 
acorde o audienţă! 

- A, soția ta! Glokta zâmbi trist. Soția ta e o fe- 
meie foarte frumoasă. Tânără şi frumoasă. Mă tem că, 
poate, prea tânără pentru tine. Mă tem că a profitat 
de ocazie ca să scape de tine. Mă tem că ne-a adus re- 
gistrele tale. Toate registrele. Rews păli. Ne-am uitat 
prin acele registre. Glokta făcu semn către un mor- 
man imaginar de hârtii spre stânga. Ne-am uitat și 
prin registrele din vistierie — făcu semn către un alt 
teanc spre dreapta. Imaginează-ți ce surpriză am avut 
când n-am reușit să potrivim cifrele. Și au mai fost 
şi vizitele nocturne ale angajaţilor tăi la depozitele 
din cartierul vechi, micile corăbii neinregistrate, plă- 
ule către oficiali, documentele falsificate. Mai trebuie 

să continui? întrebă Glokta, clătinând din cap, cu pro- 
fundă dezaprobare. 

Grăsanul înghiţi în sec şi își linse buzele. 

În fata prizonierului erau așezate un condei, cer- 
neală și hârtiile confesiunii, acoperite minuţios cu 
scrisul frumos și îngrijit al lui Frost, așteptând doar 
semnătura. Am să-l prind, chiar aici și acum. 

- Mărturiseşte, Rews, șopti încetișor Glokta și 
pune capăt fără dureri acestei afaceri regretabile. Măr- 
turiseşte şi numește-ţi complicii. Știm deja cine sunt. 
Ne va fi tuturor mai uşor. Nu vreau să te rănesc, 
crede-mă, nu-mi va face nicio plăcere. Nimic nu-mi 
va face. Mărturiseşte. Mărturisește și vei fi cruțat. Exi- 
lul în Englia nu e atât de rău cum ar vrea unii să te 
facă să crezi. Mai există și acolo plăceri ale vieții și 
satisfacția unei zile de muncă cinstită, în slujba rege- 
lui tău. Mărturisește! Rews se uita ţintă în podea, lin- 
gându-și dintele. Glokta se lăsă pe spate și oftă: Sau 
nu, zise el, și atunci pot să-mi aduc instrumentele. 
Frost făcu un pas înainte, umbra lui masivă căzând 
peste faţa grăsanului. Cadavru găsit plutind lângă do- 
curi, şopti Glokta, umflat de apa mării și mutilat ori- 
bil... imposibil... imposibil de recunoscut. E gata să 
vorbească. E gras si copt și gata să explodeze. Oare rănile 
au fost induse înainte sau după moarte? întrebă el, plin 
de vervă, tavanul. Oare decedatul a fost bărbat sau 
femeie? Glokta ridică din umeri. Cine poate spune? 

Se auzi o bătaie puternică în ușă. Faţa lui Rews 
se inălță brusc, plină din nou de speranţă. Nu acum, 
fir-ar să fie! Frost se duse la ușă și o întredeschise 

puțin. Avu loc un schimb de replici. Ușa se închise. 
Frost se aplecă, șoptindu-i lui Glokta la ureche: 

- Ete Teverar, veni bolboroseala peltică, din care 
Glokta înţelese că la ușă era Severard. 

Deja? Glokta zâmbi și clătină din cap, ca și cum 
ar fi fost o veste bună. Faţa lui Rews se pleoști puţin. 
Cum se poate ca unui om care s-a îndeletnicit cu tăinu- 
irea să-i fie imposibil să-și ascundă emotiile în încăperea 
asta? Dar Glokta ştia cum: E greu să-ți păstrezi calmul 
când ești speriat, neajutorat, singur, la mila unor oameni 
fără pic de milă. Cine să stie asta mai bine decât mine? 
Oftă şi, pe tonul cel mai plictisit de lume, întrebă: 

— Vrei să mărturiseşti? 

- Nu! 

Sfidarea revenise în ochii de porc ai prizonierului. 
Îi susținu privirea, tăcut şi atent, sugându-și dintele. 
Surprinzător. De-a dreptul surprinzător. Și ăsta e 
abia începutul. 

- Te sâcâie dintele ăla, Rews? Nimic legat de dinți 
nu-i era străin lui Glokta. Propria lui gură fusese lu- 
crată de cei mai buni. Sau cei mai răi, depinde cum 
priveşti lucrurile. Se pare că trebuie să te las acum, 
dar, cât voi fi plecat, am să mă gândesc la dintele ăla. 
Am să chibzuiesc foarte bine ce-i de făcut cu el. Glokta 
iși apucă bastonul: Vreau să te gândești la mine cu 
gândul la dintele tău. Și mai vreau să te gândeşti foarte 
bine să semnezi mărturisirea. Glokta se ridică în pi- 
cioare cu greu, scuturându-și piciorul dureros. Dar 
cred că s-ar putea să reacționezi bine la o mamă de bă- 
taie, așa că am să te las în compania Practicianului 

Frost, preț de o jumătate de oră. Gura lui Rews de- 
veni un cerc tăcut de uimire. Albinosul ridică scau- 
nul cu grăsan cu tot și îl răsuci încet. Este, fără doar 
și poate, cel mai bun la treburile de felul acesta. Frost 
scoase la iveală o pereche de mănuși roase din piele 
și începu să şi le tragă tacticos pe mâinile albe, mari, 
deget după deget. Ţi-a plăcut intotdeauna să ai ce-i 
mai bun din orice, nu-i așa, Rews? Glokta se indreptă 
către ușă. 

- Așteaptă, Glokta! strigă Rews peste umăr, cu glas 
tânguitor. Așteaptă...! 

Practicianul Frost puse o mână inmănușată peste 
gura grăsanului și își ridică un deget la mască: 

- Thbhbbbbb, tăcu el. 

Uşa se închise cu un clic. 

Severard se sprijinea de peretele coridorului, cu 
un picior proptit pe tencuiala din spatele lui, fluie- 
rând distonant sub mască și trecându-și o mână prin 
păru-i lung, răsfirat. Când Glokta ieşi pe ușă, Seve- 
rard își îndreptă spatele și făcu o scurtă plecăciune și, 
judecând după ochi, era limpede că zâmbea. El zâm- 
beste mereu. 

- Superiorul Kalyne vrea să vă vadă, spuse el cu 
accentul său grosolan, trivial, și cred că nu l-am văzut 
niciodată mai furios. 

— Severard, bietul de tine, trebuie că eşti îngrozit. 
Ai lada? 

- Da. 

— Și ai luat din ea ceva pentru Frost? 

- Da. 

— Și ceva și pentru soţia ta, sper. 

- O, da răspunse Severard, cu ochii zâmbind mai 
mult ca oricând. Soţia mea va fi răsfăţată. Dacă o să-mi 
iau vreodată una. 

- Bun. Mă grăbesc să răspund chemării Superio- 
rului. După ce stau cinci minute cu el, intră cu lada. 

— Să năvălesc pur și simplu în birou? 

— Năvălește și înjunghie-l, din partea mea. 

- Treaba e ca și făcută, Inchizitorule. 

Glokta clătină din cap, se întoarse, după care se 
răsuci înapoi. 

- Să nu-l înjunghii de-adevărat, Severard, bine? 

Practicianul zâmbi cu ochii şi vâri în teacă respin- 
gătorul cuţit. Glokta își ridică privirea în tavan, apoi 
se îndepărtă șchiopătând, cu bastonul bocănind pe 
dale, cu piciorul zvâcnind. Toc, boc, durere. Acesta 
era ritmul mersului său. 


Biroul Superiorului era o încăpere spațioasă și 
somptuos mobilată din partea de sus Casei Intre- 
bărilor, o încăpere în care totul era prea mare și prea 
extravagant. O fereastră imensă, cu vitralii, domina 
un perete placat cu lemn, oferind o vedere peste gră- 
dinile îngrijite, din curtea de dedesubt. Un birou la 
fel de imens şi bogat ornamentat se afla în mijlocul co- 
vorului viu colorat, adus din vreun loc cald și exotic. 
Capul unui animal fioros, din vreo regiune rece și 
exotică, era instalat deasupra impunătorului şemineu 
de piatră, în care mocnea un foc minuscul, meschin, 
gata să se stingă. 

Persoana Superiorului Kalyne făcea ca biroul să pară 
mic şi mohorât. Imens, rumen la faţă, bine trecut de 
cincizeci de ani, compensase peste măsură părul rărit 
printr-o pereche de impresionanţi perciuni albi. Era 
considerat o prezenţă înfricoșătoare chiar și în inte- 
riorul Inchiziției, însă pe Glokta nu-l mai speria nimic, 
și amândoi ştiau asta. 

În spatele mesei de scris se afla un scaun mare și 
luxos, dar Superiorul se plimba de colo-colo, ţipând 
şi dând din mâini. Glokta era așezat pe ceva care, deși 
scump, fără îndoială, fusese evident conceput pentru 
a-l face pe ocupantul său să se simtă cât mai incomod 
posibil. Dar nu mă deranjează prea mult. Încomod mi-e 
tot timpul. 

Se amuza imaginându-și capul lui Kalyne instalat 
deasupra șemineului în locul celui al fiorosului ani- 
mal, în timp ce Superiorul tuna și fulgera. Seamână 
cu șemineul lui ca două picături de apă, marele nătărău. 
Arată impresionant, dar în interior nu găsești mare 
lucru. Mă întreb cum ar reacționa la un interogatoriu. 
As începe cu acei perciuni ridicoli Însă faţa lui Glokta 
era o mască de atenţie și respect. 

- Ei, bine, Glokta, ai întrecut măsura de data asta, 
schilod nebun! Când vor afla, pânzarii te vor jupui! 

- Am încercat jupuitul. Gâdilă. La naiba, ține-ți 
gura si zâmbeşte. Dar unde e tolomacul ăla de Severard? 
Am să pun să-i ta pielea de pe el când ies de-aici. 

- O, da, bună, foarte bună, Glokta, mă prăpădesc 
de ras. Și sustragerea de la dările regelui? Superio- 
rul cobori spre el o privire fioroasă, cu perciunii 


32 joe abatere Îbie 


zburlindu-se. Dările regelui! răcni el, improşcându-l 
pe Glokta cu salivă. Toți fac asta! Pânzarii, negustorii 
de mirodenii, toţi! Orice nătărău blestemat care are 
o corabie! 

- Dar a fost atât de fățiș, Superior Kalyne. A fost 
o insultă la adresa noastră. Am simtit că trebuie să... 

- Ai simțut? Kalyne era roșu la faţă și tremura de 
furie. Ţi s-a spus explicit să te ţii departe de pânzari, 
departe de negustorii de mirodenii, departe de toate 
ghildele mari! Superiorul măsura camera în lung și-n 
lat, cu și mai mare viteză. Ai să-ţi uzezi covorul în rit- 
mul ăsta. Marile ghilde vor trebui să-ți cumpere altul 
nou. Ai simțit, da? E1, bine, va trebui să meargă inapoi! 
Va trebui să-l elhberăm, iar tu va trebui să simţi cum 
e să-ţi ceri scuze în genunchi. E o dezonoare cumplită. 
M-ai făcut să cad în ridicol. Unde se află acum? 

- L-am lăsat cu Practicianul Frost. 

- Cu animalul ăla gângav? Superiorul, disperat, 
incepu să-și smulgă părul din cap. Ei, bine, asta este, 
nu-i așa? Acum va fi o ruină. Nu-l mai putem tri- 
mite înapoi într-un asemenea hal! Eşti terminat, 
Glokta! Terminat! Mă duc direct la Arhilector! Direct 
la Arhilector! 

Ușa imensă fu dată în lături cu piciorul și Seve- 
rard intră agale, ducând un cufăr de lemn. La tanc. 
Superiorul se holbă, fără grai, cu gura căscată de furie, 
cum Severard îl aruncă pe birou, cu o bufnitură și 
un zornăit. 

- Ce naiba înseamnă... Severard deschise capacul 
și Kalyne văzu banii. 

Toţi banii aceia încântători. Se opri în mijlocul 
peroraţiei, cu gura înţepenită în timp ce articula ur- 
mătorul sunet. Păru surprins, apoi nedumerit, pe urmă 
prudent. Își strânse buzele şi se aşeză încet. 

- Mulţumesc, Practician Severard, spuse Glokta. 
Te poţi retrage. Superiorul își mângâie gânditor per- 
ciunii, în timp ce Severard ieși cu paşi mari, iar faţa 
ii reveni treptat la obișnuita nuanţă de roz. Confiscaţi 
de la Rews. Acum proprietatea Coroanei, desigur. 
M-am gândit că trebuie să vi-i dau, fiind superiorul 
meu direct, ca să-i puteţi preda la vistierie. Sau ca să-ți 
cumperi un birou mai mare, lipitoare ce ești. Glokta 
se aplecă, punându-și mâinile pe genunchi. Aţi putea 
declara, poate, că Rews a mers prea departe, că a fost 
nevoie să i se pună întrebări, că trebuia dat un exem- 
plu. Nu putem fi văzuţi stând cu mâinile în sân, în 
definitiv. Am să bag în sperieți marile ghilde, ca să 
stea la locul lor. Am să le bag în sperieți și poţi să storci 
mai multe de la ei. Sau aţi putea să le spuneţi oricând 
că sunt un schilod nebun și să mă învinuiți pe mine 
pentru cele întâmplate. 

Superiorului începea acum să-i placă, Glokta își 
dădea seama. Încerca să n-o arate, dar perciunii îi tre- 
murau la vederea bănetului. 

- Bine, Glokta. Bine. Foarte bine. Întinse mâna ŞI 
inchise cu grijă capacul cufărului. Dar dacă-ţi mai trece 
prin cap să mai faci vreodată așa ceva... vorbește mai 
întâi cu mine, fii bun. Nu-mi plac surprizele. 

Glokta se forță să se ridice în picioare și se îndreptă 
şontâc spre ușă. 

- O, și încă ceva. Glokta se întoarse anevoie. 
Kalyne îl privea sever pe sub sprâncenele-i mari, fabu- 
loase. Când merg să mă întâlnesc cu pânzarii, trebuie 
să au cu mine mărturisirea lui Rews. 

Glokta zâmbi larg, dezvăluind prăpastia din locul 
dinților săi din faţă. 

- Asta n-ar trebui să fie o problemă, Superior 
Kalyne. 


Kalyne avusese dreptate. Rews n-ar fi avut cum 
să se întoarcă în starea în care era. Avea buzele sparte 
și pline de sânge, coastele pline de vânătăi care se înne- 
greau, capul căzut într-o parte, faţa tumefiată, aproape 
de nerecunoscut. Pe scurt, arată ca un om gata să 
mărturisească. 

- Nu-mi închipui că ţi-a plăcut ultima jumătate 
de oră, Rews. Nu-mi închipui că ţi-a plăcut deloc. 
Poate că a fost cea mai rea jumătate de oră din viaţa 
ta, dar n-aș putea spune asta cu certitudine. Dar mă 
gândesc la ce avem aici pentru tine, iar tristul adevăr 
e că... asta e cam tot ce e mai bun. Așa e în înalta 
societate. Glokta se aplecă, apropiindu-și faţa la doar 
câţiva centimetri de terciul însângerat al nasului lui 
Rews. Practicianul Frost e o copiliţă pe lângă mine, 
șopti el. E un pisoi. După ce încep eu cu tine, Rews, 
ai să te gândeşti la asta cu nostalgie. Ai să mă im- 
plori să-ți acord o jumătate de oră cu practicianul. 
Pricepi? Rews nu scotea niciun sunet, în afară de aerul 
ce-l şuiera prin nasul spart. Arată-i instrumentele, 


șopti Glokta. 

Frost se apropie și, cu un gest teatral, deschise o 
cutie lustruită. Era o adevărată operă de artă. Când ca- 
pacul fu dat la o parte, numeroasele tăvi din interior 
se ridicară şi se deschiseră ca un evantai, etalând unel- 
tele lui Glokta în toată înspăimântătoarea lor măreție. 
Erau acolo lame de toate formele şi dimensiunile, ace 
curbate şi drepte, sticle cu ulei și acid, cuie și șurubel- 
nițe, clame şi clești, ferăstraie, ciocane, dălu. Metalul, 
lemnul și sticla sclipeau în lumina strălucitoare a lămpii, 
toate lustruite ca oglinda și ascuţite ucigător. 

O umflătură mare, purpurie, închisese complet 
ochiul stâng al lui Rews, dar celălalt săgetă instrumen- 
tele cu privirea: îngrozit, fascinat. Funcţiile unora din- 
tre ele erau oribil de evidente, funcțiile altora, oribil 
de obscure. Care îl sperie mai mult? 

- Vorbeam despre dintele tău, pare-mi-se, murmură 
Glokta. Ochiul lui Rews se ridică brusc, uitându-se 
la el. Sau ai vrea să mărturiseşti? Al meu e, iată-l 
cum cedează. Mărturiseşte, mărturiseşte, mărturisește, 
mărturiseşte... 

Se auzi O bătaie puternică în ușă. Fir-ar să fie, iarăși! 
Frost întredeschise puţin ușa și urmă un schimb de 
replici șoptite. Rews își linse buza umilată. Uşa se 
închise, albinosul se aplecă, să-i șoptească lui Glokta 
la ureche. 

- Ete Abi'ectolu. Glokta ingheţă. Banii n-au fost 
de ajuns. În timp ce mă târșâiam înapoi din biroul lui 
Kalyne, ticălosul bătrân mă raporta Arhilectorului. Oare 
sunt terminat? Simu un fior vinovat la gândul acesta. 
Ei, bine, am să mă ocup mai întâi de porcul ăsta gras. 

- Spune-i lui Severard că vin imediat. Glokta se 
intoarse să-i vorbească prizonierului său, dar Frost 
ii aşeză o mână mare și albă pe umăr. | 

- Ăă. Abi'ectolu. Frost făcu semn către ușă: Ete 
aisi. Ah. 

Aici? Glokta își simţea pleoapa zvâcnind. De ce? 
Se ridică, sprijinindu-se de marginile mesei. Oare 
mâine voi fi găsit în canal? Mort şi umflat, imposibil... 
imposibil de recunoscut? Singura emoție pe care o simţea 
in faţa acestei idei era o undă de vagă uşurare. Gata 
cu scările. 

Arhilectorul Inchiziției Maiestăţii Sale stătea pe 
coridor. Pereţii murdari păreau aproape maro în spa- 
tele lui, atât de strălucitoare şi nepătate îi erau lunga 
mantie albă, mănușile albe, claia de păr alb. Era tre- 
cut de șaizeci de ani, dar nu trăda nimic din slăbiciu- 
nea vârstei. Fiecare părticică din făptura-i înaltă, 
delicată, proaspăt bărbierită, era impecabil înfăţişată. 
Arată ca un om care n-a fost nici măcar o singură dată 
în viață Surprins de nimic. 

Se mai întâlniseră o dată, cu şase ani în urmă, când 
Glokta intrase în Inchiziţie, și nu părea să se fi schim- 
bat defel de atunci. Arhilectorul Sult. Unul dintre 
cei mai puternici oameni din Uniune. Unul dintre 
cei mai puternici oameni din lume, la drept vorbind. 
În spatele lui, aproape ca niște umbre supradimen- 
sionate, se înălţau doi practicieni enormi, tăcuți, cu 
măști negre. 

Arbhilectorul schiță un zâmbet firav când îl văzu 
pe Glokta ieșind pe ușă, cu pasu-i târșâit. Spunea multe 

acel zâmbet. Usor dispret, ușoară milă, o foarte vagă 
nuanță amenințătoare. Orice, în afară de amuzament. 

- Inchizitor Glokta, spuse el, întinzând o mână 
inmănușată în alb, cu palma în jos. Pe deget îi sclipea 
un inel cu o imensă piatră violet. 

- Slujesc și mă supun, Eminenţa Voastră! 

Glokta nu-și putu stăpâni o grimasă când se aplecă 
incet, să atingă inelul cu buzele. O manevră dificilă 
și dureroasă, care păru să dureze o veșnicie. Când, în 
cele din urmă, reveni în poziţie verticală, Sult îl cer- 
ceta calm, cu ochii săi albaștri și reci. O privire care 
sugera că îl înţelegea deja perfect pe Glokta și nu era 
impresionat. 

- Vino cu mine. 

Arhilectorul se întoarse şi se îndepărtă pe coridor. 
Glokta porni șchiopătând după el, cu tăcuţii practi- 
cieni mărșăluind imediat în spatele lui. Sult pășea cu 
o siguranţă dezinvoltă, placidă, cu pulpanele hainei 
fluturând grațios în urma lui. Ticălosul. În curând, 
ajunseră în dreptul unei uși, foarte asemănătoare cu cea 
a lui Glokta. Arhilectorul o descuie și pătrunse înă- 
untru, iar practicienii își ocupară poziţiile de-o parte 
şi de alta, cu braţele încrucișate. O întrevedere privată, 
așadar. Una din care, poate, nu voi iesi niciodată. Glokta 
păși peste prag. 

O cutie sordidă, cu tencuială albă, prea puternic 
luminată şi cu tavanul prea scund ca să fie conforta- 
bilă. Avea o crăpătură mare, în loc de pata umedă, 
dar altminteri era aidoma propriei sale odăi. Avea 
masa zgâriată, scaunele ieftine, avea chiar și o pată 

de sânge prost curățată. Mă întreb dacă nu cumva sunt 
vopsite, pentru impresie. Unul dintre practicieni trânti 
dintr-odată ușa, cu un bubuit. Glokta ar fi trebuit 
să tresară, însă el nu putea fi tulburat. 

Arhilectorul Sult se lăsă grațios într-unul dintre 
scaune și trase inspre el, peste masă, un teanc de hâr- 
tii ingălbenite. Făcu semn către celălalt scaun, cel care 
era folosit pentru prizonier. Lui Glokta nu-i scăpară 
subinţelesurile. 

- Prefer să stau în picioare, Eminența Voastră. 

Sult îi zâmbi. Avea dinți frumoşi, ascuţiţi, toți de 
un alb strălucitor. 

- Nu, nu preferi. 

Aici m-a prins. Glokta se lăsă dizgraţios în scau- 
nul prizonierului, în timp ce Arhilectorul întoarse 
prima filă a teancului său de documente, se încruntă 
și clătină ușor din cap, de parcă ar fi fost îngrozitor 
de dezamăgit de ceea ce vedea. Detaliile ilustre: mele 
cariere, poate? 

- Am primit, nu de mult, o vizită din partea Supe- 
riorului Kalyne. Era extrem de supărat. Ochii albaștri, 
tăioși, ai lui Sult se ridicară de pe hârtii. Supărat pe 
tine, Glokta. A vociferat destul de tare pe tema asta. 
Mi-a spus că ești un pericol incontrolabil, că acţionezi 
fără să analizezi consecinţele, că eşti un infirm nebun. 
A cerut să fii înlăturat din departamentul lui. Arhilec- 
torul zâmbi. Un zâmbet rece, malitios, de felul celor 
pe care le folosea Glokta cu prizonierii. Dar ma: plin 
de dinți. Cred că voia să spună să fii înlăturat... cu 
totul. Se priviră fix peste masă. 

Acum trebuie să cersesc îndurare? Acum trebuie să 
mă târăsc şi să-ţi sărut picioarele? Ei, bine, n-am de gând 
să cersesc și sunt mult prea țeapăn ca să mă târăsc. Prac- 
ticienii tăi vor trebui să mă omoare așezat pe scaun. 
Să-mi taie gâtul. Să-mi strivească țeasta. Orice. Atât 
timp cât îşi duc treaba la bun sfârșit. 

Dar Sult nu se grăbea. Mâinile inmănușate în alb 
se mișcau cu dibăcie, cu precizie, paginile foșneau și 
pârâiau. 

- Avem puţini oameni ca tine în Inchiziţie, 
Glokta. Nobil, dintr-o familie excelentă. Săbier cam- 
pion, ofițer strălucit de cavalerie. Un om care cândva 
s-a pregătit pentru cea mai înaltă carieră. Sult îl cer- 
cetă de sus și până jos, de parcă nu-i venea a crede. 

— Asta a fost înainte de război, Eminenţă. 

- Evident. Capturarea ta ne-a adus multă spaimă 
şi puţină speranţă că te vei întoarce viu. Pe măsură ce 
războiul se scurgea încet și lunile treceau, speranţa s-a 
impuţinat, până a pierit cu totul, insă, când s-a sem- 
nat tratatul, te numărai printre prizonierii înapoiaţi 
Uniunii. Îl privi pe Glokta cu ochii mijiţi. Ai vorbit? 

Glokta nu se putu stăpâni și izbucni într-un râs 
strident. Răsuna ciudat în camera rece. Nu era un 
sunet pe care-l puteai auzi prea des aici, jos. 

- Dacă am vorbit? Am vorbit până mi s-a uscat 
gâtlejul. Le-am spus tot ce mi-a putut trece prin cap. 
Am ţipat fiecare secret pe care l-am auzit vreodată. 
Am bolborosit ca un nebun. Când n-am mai avut 
ce să le spun, am inventat lucruri. Am făcut pe mine 
și am ţipat ca o copiliță. Toată lumea face asta. 

- Dar nu toată lumea supraviețuiește. Doi ani în 
temniţele împăratului. Nimeni altul n-a rezistat atât 
de mult. Doctorii erau siguri că nu te vei mai ridica 
niciodată din pat, însă un an mai târziu ţi-ai depus 
cererea de intrare în Inchiziţie! Stim asta amândoi. 
Am fost amândoi acolo. Ce vrei de la mine și de ce 
nu isprăvești odată? Presupun că unora le place pur şi 
simplu să-și asculte glasul. Mi s-a spus că eşti schilo- 
dit, că ești distrus, că nu vei putea fi niciodată vin- 
decat, că nu vei putea fi niciodată demn de incredere. 
Dar am fost înclinat să-ţi dau o şansă. Un nătărău 
oarecare câștigă Turnirul în fiecare an, iar războaiele 
nasc mulți soldați promiţător, însă performanţa ta de 
a supraviețui acelor doi ani era unică. Așadar, ai fost 
trimis în Nord şi ţi s-a încredinţat una dintre minele 
noastre de acolo. Ce-ai înţeles din Englia? 

O latrină jegoasă de violenţă și coruptie. O închi- 
soare unde i-am făcut sclavi pe cei nevinovaţi si pe cei 
vinovaţi deopotrivă, în numele libertății. O văgăună 
împutită, unde îi trimitem pe cei pe care îi urâm și pe 
cei de care ne e rușine, să moară de foame, de boli şi 
muncă istovitoare. 

- Era rece, răspunse Glokta. 

— Și tu la fel. Ţi-ai făcut puţini prieteni în Englia. 
Extrem de puţini în rândul Inchiziției și niciunul 
printre exilați! Arhilectorul smulse dintre hârtii o 
scrisoare ferfeniţită și aruncă peste ea un ochi critic. 
Superiorul Goyle mi-a spus că ești un pește rece, că 
nu ai deloc sânge în tine. Credea că nu-i poţi folosi 
la nimic. Goyle. Ticălosul. Mâcelarul ăla. Prefer să n-am 

sânge decât să n-am creier. Dar după trei ani, producția 
a crescut. S-a dublat, de fapt. Așadar, ai fost adus înapoi 
la Adua, să lucrezi în subordinea Superiorului Kalyne. 
Am crezut că astfel vei învăţa disciplina, dar se pare 
că m-am înşelat. Insişti să faci lucrurile cum vrei tu. 
Arhilectorul ridică spre el o privire încruntată. Sin- 
cer să fiu, cred că Superiorul Kalyne se teme de tine. 
Cred că toți se tem. Nu le place aroganţa ta, nu le 
plac metodele tale, nu le place... intuiţia deosebită pe 
care o dovedeşti în munca ta. 

- Și Eminenţa Voastră ce crede? 

- Sincer? Nu sunt sigur că-mi plac prea mult nici 
mie metodele tale și mă indoiesc că aroganţa ta e pe 
deplin meritată. Dar îmi plac rezultatele tale. Îmi plac 
foarte mult rezultatele tale. Închise brusc mănunchiul 
de hârtii şi își aşeză o mână deasupra, aplecându-se 
peste masă, către Glokta. Așa cum m-aș putea apleca 
eu către prizonierii met, când le cer să mărturisească. 
Am o sarcină pentru tine. O sarcină care îţi va pune 
in valoare talentele mai bine decât vânătoarea de con- 
trabandiști mărunți. O sarcină care ţi-ar putea permite 
să te redresezi în ochii Inchiziției. Arhilectorul tăcu, 
preț de un lung moment. Vreau să-l arestezi pe Sepp 
dan Teufel. 

Glokta se încruntă. Teufel? 

- Administratorul Monetăriei, Eminenţa Voastră? 

- Chiar el. 

Administratorul Monetăriei Regale. Un om impor- 
tant, dintr-o familie importantă. Un peste foarte mare, 
să fie prins în balta mea mică. Un pește cu prieteni 

puternici. Ar putea fi periculos să arestezi un asemenea 
om. Ar putea fi fatal. 

- Pot să întreb de ce? 

- Nu poți. Lasă-mă pe mine să mă frământ cu de 
ce-urile. Tu concentrează-te să obţii o mărturisire. 

— Ce să mărturisească, Eminenţă? 

- Păi, corupție și înaltă trădare! Se pare că amicul 
nostru, Administratorul Monetăriei, a fost extrem de 
indiscret în anumite afaceri personale. Se pare că obiș- 
nuia să ia mită, conspirând cu Ghilda Pânzarilor să-l 
inșele pe rege. Astfel că ar fi foarte folositor dacă un 
pânzar de rang inalt l-ar pomeni, într-o combinaţie 
nefericită. 

Nu poate fi o coincidență că am un pânzar de rang 
înalt în camera mea de interogatoriu, chiar în clipa asta. 
Glokta ridică din umeri. 

- Odată ce oamenii încep să vorbească, e surprin- 
zător ce nume pot ieși la iveală. 

- Bun. Arhilectorul își flutură mâna. Poți pleca, 
Inchizitorule. Voi veni după mărturisirea lui Teufel 
mâine pe vremea asta. Ai face bine s-o ai. 

Glokta respira încet, făcând cu trudă cale întoarsă 
de-a lungul coridorului. 

Inspiră, expiră. Calm. Nu se așteptase să iasă viu 
din camera aceea. Jar acum mă pomenesc mișcându-mă 
în cercuri influente. O sarcină personală, pentru Arhi- 
lector, să smulg o confesiune de înaltă trădare de la unul 
dintre cei mai de încredere oficiali ai Uniunii. Cele mai 
influente cercuri, dar pentru câtă vreme? Datorită re- 
zultatelor mele? Sau fiindcă nu mi se va simţi lipsa? 

- Îmi cer scuze pentru toate întreruperile de astăzi, 
sincer. E ca la bordel aici, cu aşa un du-te-vino. Rews 
iși strâmbă într-un zâmbet trist buzele crăpate și um- 
flate. Să zâmbească într-un asemenea moment, zău, 
omul ăsta e o minune. Dar toate lucrurile trebuie să se 
sfârșească. Haide să fim cinstiți, Rews. Nimeni nu vine 
să te ajute. Nici astăzi, nici mâine, nici altă dată. Vei 
mărturisi. Singurul lucru pe care-l poţi alege este când 
ȘI starea în care te vei afla atunci când ai s-o faci. Chiar 
n-ai nimic de câștigat amânând. Doar durere. Avem 
cu prisosință pentru tine. 

Expresia de pe faţa însângerată a lui Rews era greu 
de deslușit, dar umerii i se lăsară. Cu o mână tremură- 
toare, înmuie condeiul în cerneală și își scrise numele, 
ușor înclinat, în partea de jos a paginii mărturisirii. 
Am câștigat din nou. Mă doare piciorul mai puțin? Mi-am 
recăpătat dinții? Mi-a folosit la ceva să-l distrug pe omul 
acesta pe care l-am considerat cândva prieten? Atunci 
de ce fac asta? Scârţâitul peniţei pe hârtie fu singurul 
răspuns. 

- Excelent, spuse Glokta. Practicianul Frost întoarse 
documentul spre el. lar asta e lista complicilor tăi? 
Își lăsă ochii să treacă agale peste nume. O mână 
de pânzari tineri, trei căpitani de corabie, un ofițer 
din garda orașului, doi ofiteri vamali fără importanţă. 
O rețetă într-adevăr searbădă. Hai să vedem dacă putem 
s-o condimentăm niţel. Glokta întoarse hârtia şi o îm- 
pinse înapoi peste masă. Adaugă numele lui Sepp dan 
Teufel pe listă, Rews. 

Grăsanul părea nedumerit. 

- Administratorul Monetăriei? bâigui el, printre 
buzele-i groase. 

- Chiar el. 

- Dar nu l-am întâlnit niciodată. 

- Și? pufni Glokta. Fă cum ţi-am spus. Rews se 
opri, cu gura ușor întredeschisă. Scrie, porc grăsan. 

Practicianul Frost își pocni degetele. 

Rews își linse buzele. 

- Sepp... dan... Teufel, murmură el pentru sine, 
in timp ce scria. 

- Excelent. Glokta închise cu grijă capacul oribi- 
lelor, minunatelor sale instrumente. Mă bucur, de 
dragul amândurora, că nu vom mai avea nevoie azi 
de astea. 

Frost închise cătușele, cu un pocnet, pe incheie- 
turile prizonierului, îl trase în picioare și apoi începu 
să-l împingă spre ușa din spatele camerei. 

- Ce mai urmează? ţipă Rews peste umăr. 

- Engla, Rews, Englia. Nu uita să-ți 1e1 cu tine ceva 
călduros. 

Uşa se trânti în spatele lui. Glokta cercetă lista de 
nume din mâinile sale. Sepp dan Teufel era ultimul. 
Un singur nume. În aparenţă, ca toate celelalte. Teufel. 
Doar încă un nume. Însă unul atât de periculos. 

Severard aștepta afară, pe coridor, zâmbind, ca 
întotdeauna. 

- Să-l arunc pe grăsan în canal? 

- Nu, Severard. Îmbarcă-l pe următoarea corabie 
spre Englia. 


- Sunteţi într-o dispoziţie milostivă astăzi. 

Glokta fornăi. 

- Milostenie ar însemna canalul. Porcul nu va re- 
zista nici șase săptămâni în Nord. Uită-l. Trebuie să-l 
arestăm pe Sepp dan Teufel în seara asta. 

Severard ridică din sprâncene. 

- Nu cumva Administratorul Monetăriei? 

- Nimeni altul. La ordinele exprese ale Eminenţei 
Sale Arhilectorul. Se pare că lua bani de la pânzari. 

- O, ruşine să-i fie! 

- Vom pleca de îndată ce se întunecă. Spune-i lui 
Frost să fie pregătit. 

Practicianul deșirat clătină din cap, legănându-și 
părul lung. Glokta se întoarse şi şontăcăi pe coridor, 
cu bastonul bocănind pe dalele murdare, cu picio- 
rul stâng în flăcări. 

De ce fac asta? se întrebă din nou. 

De ce fac asta? 


O SINGURĂ CALE 


Logen se trezi cu o zvâcnire dureroasă. Stătea in- 
comod, cu capul sucit pe ceva tare, cu genunchii ri- 
dicaţi la piept. Miji ochii, într-o fantă înceţoșată. Era 
intuneric, însă, de undeva, venea o sclipire palidă. 
Lumină prin zăpadă. 

ÎI străfulgeră panica. Acum ştia unde se află. Îngră- 
mădise niște zăpadă la intrarea în mica peșteră, ca să 
incerce să păstreze căldura înăuntru, atâta câtă era. 
Trebuie că ninsese în timp ce dormea, izolându-l înă- 
untru. Dacă fusese o ninsoare abundentă, afară era 
posibil să fie o grămadă de zăpadă. Troiene mai înalte 
decât un stat de om. Poate că n-avea să mai iasă nici- 
odată de acolo. Poate că urcase atâta drum afară din 
vale, doar ca să moară într-o gaură săpată în stâncă, 
prea strâmtă să-și poată măcar întinde picioarele. 

Logen se răsuci în locul îngust, cum putu mai bine, 
înlătură zăpada cu mâinile amorțite, luptându-se cu 
ea, luând-o la trântă, săpând prin ea, murmurând 
înjurături în barbă, cu răsuflarea întretăiată. Lumina 

se revărsă înăuntru dintr-odată, mistuitoare. Logen 
dădu la o parte ultimele urme de zăpadă și se târi afară. 

Cerul era de un albastru scânteietor, soarele stră- 
lucea deasupra. Își întoarse faţa spre el, închise ochii 
cuprinși de usturimi şi lăsă lumina să-l scalde. Simţea 
aerul în gât, dureros de rece. Tăios de rece. Gura îi era 
uscată ca praful, limba, o bucată de lemn prost cioplită. 
Adună zăpadă şi şi-o vâri în gură. Zăpada se topi, el 
înghiți. Rece de îl durea capul. 

De undeva, venea o duhoare de cimitir. Nu doar 
mirosul acriu și umed al propriei transpirații, deși era 
și acesta destul de rău. Era pătura, începând să pu- 
trezească. Îşi înfăşurase două bucăţi din ea în jurul 
mâinilor, ca niște mănuși fără degete, legate cu sfoară 
în jurul încheieturilor, o alta în jurul capului, ca o 
slugă murdară, puturoasă. Cizmele erau și ele bine 
indesate cu bucăți din pătură. Restul era înfășurat de 
jur împrejurul trupului său, pe sub haină. Mirosea 
urât, dar îi salvase viaţa noaptea trecută, și asta era 
o afacere bună, după mintea lui Logen. Avea să mai 
duhnească mult şi bine până când își va permite să 
se descotorosească de pătură. 

Se ridică opintindu-se și privi imprejur. O vale 
îngustă, cu marginile abrupte și înecată în omăt. 
Era înconjurată de trei piscuri mari, mormane de 
piatră întunecată, cenușie, și de zăpadă albă, cu 
cerul albastru în fundal. Le cunoștea. Vechi prie- 
teni, de fapt. Singurii care-i mai rămăseseră. Se afla 
în Ținuturile Înalte. Acoperișul lumii. Era ferit de 
orice pericol. 

- Ferit! murmură pentru sine, cu glas răgușit, însă 
fără prea multă veselie. 

Ferit de mâncare, desigur. Ferit de căldură, fără 
doar şi poate. Niciunul dintre aceste lucruri n-aveau 
să-l deranjeze aici, sus. Scăpase de shanka, poate, dar 
acesta era un loc al morţii, iar dacă mai zăbovea, avea 
să li se alăture. 

Îi era o foame cumplită. Își simţea pântecele ca 
pe o imensă, dureroasă groapă care îl striga cu ţipete 
sfredelitoare. Scotoci în raniță după ultima bucată de 
carne. Ceva vechi, maro, unsuros, ca o nuia uscată. 
N-avea să umple golul, nici pe departe, dar era tot 
ce avea. O sfâşie cu dinţii, tare ca pielea unor cizme 
vechi, și o înghiţi cu puţină zăpadă. 

Logen își umbri ochii cu braţul și privi spre nord, 
in josul văii, pe unde venise cu o zi în urmă. Panta 
cobora lin, spre depărtări, zăpada și piatra făcând loc 
coamelor acoperite de pini ale văilor înalte, copacii 
făcând loc unei fâșii zbârcite de pășune, pământurile 
acoperite de iarbă făcând loc mării, o linie scânteie- 
toare la orizont. Acasă. Gândul îl tulbură. 

Acasă. Acolo se afla familia lui. Tatăl lui - înțelept, 
puternic, un om bun și un bun conducător pentru 
oamenii săi. Soţia şi copiii lui. Erau o familie bună. 
Meritau un fiu mai bun, un soţ mai bun, un tată mai 
bun. Acolo erau și prietenii lui. Vechi și noi deopo- 
trivă. Ar fi fost plăcut să-i revadă, foarte plăcut. Să 
stea de vorbă cu tatăl său, în sala mare. Să se joace cu 
copiii, să stea cu nevasta lui, lângă râu. Să discute 
cu 'T'reicopaci despre tactică. Să vâneze cu Copoiul în 

văile munților, năvălind prin pădure cu o suliță, râzând 
ca un nebun. 

Logen simţi dintr-odată un jind dureros. Aproape 
că se sufocă de durerea lui. Necazul era că erau cu 
toții morți. Conacul era un cerc de așchii negre, râul, 
un canal de mizerie. ÎN-avea să uite niciodată cum ve- 
nise peste munte, cum văzuse ruina pârjolită în valea 
de dedesubt. Cum se târâse prin cenușă, căutând cu 
disperare vreun semn că mai scăpase cineva, în timp 
ce Copoiul îl trăgea de umăr și îi spunea să renunţe. 
Nimic, doar cadavre putrezite, de nerecunoscut. Re- 
nunțase să mai caute semne. Erau cu toții morți, pe 
cât de morți îi puteau face shanka să fie, iar asta în- 
semna morţi de-a binelea. Scuipă în zăpadă. Salivă 
maro, de la carnea uscată. Morți, reci şi putreziţi, sau 
prefăcuţi în cenușă. Întorși în țărână. 

Logen strânse din dinţi şi își încleștă pumnii sub 
fâșule putrede de pătură. Ar putea să se întoarcă la 
ruinele satului, lângă mare, așa, pentru ultima oară. 
Ar putea să năvălească în josul văii, cu un răget de luptă 
în gâtlej, aşa cum făcuse la Carleon, când își pierduse 
un deget și-și câștigase renumele. Ar putea rade câţiva 
shanka de pe faţa pământului. Să-i spintece, așa cum 
il spintecase pe Shama Inimă-de-Piatră, de la umăr până 
la pântece, de-i ieșiseră măruntaiele. Ar putea să-și 
răzbune tatăl, soția, copiii, prietenii. Un sfârșit potri- 
vit pentru cel căruia i se zicea Sângerosul Nouă. Să 
moară omorând. Ar ieși un cântec pe cinste. 

Dar la Carleon fusese tânăr și puternic și cu 
prietenii în spatele lui. Acum era slab și înfometat 

șI mai Singur ca niciodată. Il omorâse pe Shama 
Inimă-de-Piatră cu o sabie lungă, nespus de ascuțită. 
Își privi cuțitul. Poate că era un cuţit bun, dar nu i-ar 
aduce decât un strop de răzbunare dulce. Și, totuși, 
cine i-ar cânta cântecul? Shanka nu aveau glas, iar ima- 
ginație nici atâta, dacă măcar l-ar recunoaşte pe cer- 
şetorul puturos, înfășurat în pătură, după ce l-ar umple 
de săgeți. Poate că răzbunarea mai putea să aştepte, 
cel puţin până avea o armă mai mare pe care s-o mâ- 
nuiască. Trebuie să fii realist, în definitiv. 

Spre sud, așadar și să devină pribeag. Se găsea mereu 
de lucru pentru un om priceput ca el. Muncă grea, pro- 
babil, murdară, dar, oricum, muncă. Îl i ispitea, într-un 
fel, trebuia să recunoască. Să nu ducă grija nimănui, 
în afară de sine, să nu conteze deloc ce decizii ia, să 
nu aibă în mâinile sale viaţa sau moartea nimănui. 
Avea dușmani în Sud, era adevărat. Dar Sângerosul 
Nouă se descurcase cu dușmanii și altă dată. 

Scuipă din nou. Acum, că avea niţică salivă, se gån- 
dea s-o valorifice din plin. Era cam tot ce avea - salivă, 
un ceaun vechi și niște bucăți puturoase de pătură. 
Mort în Nord sau viu în Sud. La asta se reducea totul 
şı nu avea de ales. 

Să mergi mai departe. Asta făcuse întotdeauna. 
Asta este misiunea care însoţeşte supraviețuirea, fie că 
meriti să trăieşti, fie că nu. Îţi aminteşti de morţi 
cât poți mai bine. Rostești câteva cuvinte pentru ei. 
Apoi mergi mai departe și speri'la ceva mai bun. 

Logen inspiră prelung aerul rece și-l dădu afară. 

- Adio, prieteni! murmură el. Adio. 

A . . w . 
Își aruncă ranița peste umăr, se întoarse și începu 
. . e w . A . w 
să înainteze greoi prin nămeți. În jos, spre sud, afară 
din munţi. 


Ploua liniștit. O ploaie domoală, înveşmântând 
totul într-o rouă rece, care se aduna pe crengi, pe 
frunze, pe ace şi cădea în picuri mari şi grei, imbi- 
bând hainele şi pielea ude ale lui Logen. 

Se ghemui, nemișcat și tăcut, în desișul umed, cu 
ploaia şiroindu-i pe faţă, cu lama strălucitoare a cuți- 
tului lucind de apă. Simţea freamătul pădurii și-i auzea 
miile de sunete. Mişunatul insectelor, fără număr, aler- 
gătura oarbă a cârtiţelor, foșnetul sfios al căprioarelor, 
pulsaţia domoală a sevei în trunchiurile copacilor 
bătrâni. Fiecare lucru viu din pădure își căuta pro- 
priul fel de hrană, iar el așijderea. Își lăsă mintea să 
se oprească asupra unui animal ce se deplasa cu grijă 
în preajmă, printre copaci, la dreapta lui. Delicios. 
Pădurea deveni tăcută. Nu se mai auzea decât picu- 
ratul nesfârșit al apei de pe crengi. Lumea se îngustă, 
redusă doar la Logen şi următoarea lui masă. 

Când socoti că animalul era destul de aproape, 
făcu un salt înainte şi îl dobori pe pământul ud. Un 
căprior tânăr. Se zbătu şi lovi cu picioarele, dar el 
era puternic și iute și îi înfipse cuțitul în gât, tăindu-i 
beregata. Sângele fierbinte ţâșni din rană și se revărsă 
pe mâinile lui Logen, pe pământul ud. 

 Luă trupul animalului și îl săltă peste umăr. Avea 
să fie bun într-o tocană, poate cu niște ciuperci. 
Foarte bun. Pe urmă, după ce mânca, avea să ceară 

îndrumare spiritelor. Îndrumarea lor era de cele mai 
mule ori zadarnică, însă compania lor ar fi bine-venită. 

Când își așeză tabăra, soarele era aproape la asfințit. 
Era un adăpost potrivit pentru un erou de statura 
lui Logen: două bețe mari sprijinind un morman de 
crengi ude deasupra unei gropi în pământ. Totuși, 
aici, sus, era aproape uscat și ploaia se oprise. Diseară 
avea să facă un foc. Nu se mai ospătase așa de multă 
vreme. Un foc și totul doar pentru el. 

Mai târziu, bine hrănit și odihnit, Logen își îndesă 
o bucată de chagga în pipă. Găsise planta cu trei zile 
în urmă, crescând la rădăcina unui copac, pălării gal- 
bene, mari şi zemoase. Rupsese pentru sine o bucată 
zdravănă, dar până astăzi nu se uscase destul ca să fie 
fumată. Acum, Logen luă din foc un bețigaș aprins 
și îl vârt în adâncitură, pufăind cu putere până când 
ciuperca se aprinse și începu să ardă, răspândind 
obişnuitul ei miros dulceag-pământos. 

Logen tuși, suflă un fum maroniu și privi flăcă- 
rile mișcătoare. Mintea îi hoinări spre alte timpuri și 
alte focuri de tabără. Copoiul era acolo, rânjind, cu 
lumina scânteind pe dinţii lui ascuţiţi. Tul Duru stătea 
în faţa lui, mare ca un munte, cu râsul său tunător. 
Și Forley Molâul, cu ochii aceia agitaţi, săgetând îm- 
prejur, mereu puţin speriați. Rudd Treicopaci era 
acolo, şi Harding Ursuzul, fără să spună nimic. El nu 
spunea niciodată nimic. De aceea i se zicea Ursuzul. 

Erau cu toţii de faţă. Numai că nu erau. Erau 
cu toții morți, întorși în țărână. Logen goli pipa în 
foc şi o azvârli deoparte. Nu avea chef de ea acum. 

Tatăl său avusese dreptate. N-ar trebui să fumezi nici- 
odată singur. 

Deşurubă capacul ploștii sale mult încercate, luă 
o sorbitură și o împroşcă afară, într-o ploaie de pi- 
cături minuscule. O văpaie se înălță în aerul rece. 
Logen își șterse buzele, savurând gustul fierbinte, amar. 
Apoi se așeză, sprijinit de trunchiul noduros al unui 
pin, aşteptând. 

Trecu o vreme până când veniră. Erau trei. Veniră 
pe tăcute, din umbrele care dansau printre copaci și 
se apropiară încetișor de foc, căpătând contur pe 
măsură ce înaintau în lumină. 

- Nouădegete, spuse primul. 

- Nouădegete, al doilea. 

- Nouădegete, al treilea. 

Glasurile răsunau ca o mie de sunete ale pădurii. 

- Sunteţi bine-venite lângă focul meu, spuse Logen. 
Spiritele se ghemuiră și se uitară la el, fără expresie. 
Doar trei în seara asta? 

Cel din dreapta grăi primul. 

-~ Cu fiecare an, tot mai puţine dintre noi ne tre- 
zim din iarnă. Suntem tot ce rămâne. Câteva ierni vor 
mai trece și vom dormi și noi. Nu va mai fi nimeni 
care să răspundă chemării tale. 

Logen clătină trist din cap. 

- Vreo veste din lume? 

- Am auzit că un bărbat a căzut de pe o stâncă, dar 
a ajuns teafăr la mal, pe urmă a traversat Ținuturile 
Înalte, la începutul primăverii, înfășurat într-o pătură 
putredă, dar noi nu ne încredem în asemenea zvonuri. 

- Foarte înţelept. 

- Bethod a pornit război, spuse spiritul din mijloc. 

Logen se încruntă. 

- Bethod porneşte mereu război. Asta face el. 

- Da. A câștigat deja numeroase bătălii cu ajutorul 
tău și și-a pus o tichie de aur. 

- La naiba cu ticălosul ăla, spuse Logen, scuipând 
în foc. Altceva? 

- La nord de munți, shanka aleargă de colo-colo 
și pârjolesc. 

- Le place focul, spuse spiritul din mijloc. 

- Aşa e, întări cel din stânga, chiar mai mult decât 
alor tăi, Nouădegete! Spiritul se aplecă spre el: Am 
auzit Că te caută cineva prin mlaștinile dinspre sud. 

- Un om puternic, adăugă cel din mijloc. ` 

- Un Mag din Vechime, spuse cel din stânga. 

Logen se încruntă. Auzise de acești magi. Întâlnise 
odată un vrăjitor, dar fusese ușor de ucis. Fără vreo 
putere supranaturală deosebită, sau cel puţin Logen 
nu observase niciuna. Dar un mag era altceva. 

- Am auzit că magii sunt înţelepţi și puternici, 
spuse spiritul din mijloc și că pot să ducă un om de- 
parte și să-i arate multe lucruri. Dar sunt și vicleni, 
și au scopurile lor. 

— Ce vrea? 

- Întreabă-l. 

Spiritele nu se prea sinchiseau de treburile oame- 
nilor, le scăpau mereu detaliile. Totuși, discuţia aceasta 
era mai bună decât obișnuita vorbărie despre copaci. 

- Ce-ai de gând să faci, Nouădegete? 

Logen chibzui o clipă. 

- Voi merge spre sud, să-l caut pe acest mag și să-l 
întreb ce vrea de la mine. 

Spiritele clătinară din cap. Nu lăsau să se vadă dacă 
erau de părere că e o idee bună sau una proastă. Nu 
le păsa. 

- Cu bine, atunci, Nouădegete, spuse spiritul din 
dreapta. Poate pentru ultima oară. 

- Am să mă străduiesc să răzbat fără voi. 

Ironia lui Logen nu-şi atinse ținta. Spiritele se ri- 
dicară și se îndepărtară de foc, topindu-se treptat în: 
intuneric. Curând dispărură, dar Logen trebuia să re- 
cunoască, de data aceasta, că-i fuseseră mai folositoare 
decât îndrăznise să spere. Îi oferiseră un țel. 

În zori, avea să se îndrepte spre sud şi să-l găsească 
pe mag. Cine putea ști? Putea fi un bun vorbitor. Tre- 
buia să fie de preferat, cel puţin decât să fii umplut 
de săgeți, pentru nimic. Logen privi în flăcări, clăti- 
nând încetișor din cap. 

Îşi aminti alte vremuri și alte focuri de tabără, 
când nu fusese singur. 


UN JOC PERICULOS 


Era o zi frumoasă de primăvară în Adua și soarele 
strălucea îmbietor printre crengile cedrului inmiresmat, 
aruncând o umbră pătată peste jucătorii de dedesubt. 
O adiere plăcută zburda prin curte, astfel încât cărțile 
de joc erau strânse bine în mâini sau ţinute în loc cu 
pahare ori monede. Din copaci se auzea ciripit de pă- 
sări, iar de la capătul peluzei se auzeau țăcănitul unor 
foarfeci de grădinar, stârnind agreabile ecouri pe clă- 
dirile albe, înalte, ale curții. Dacă jucătorii găseau sau 
nu plăcut bănetul din mijlocul mesei, asta depindea, 
desigur, de cărțile pe care le aveau. 

Căpitanului Jezal dan Luthar cu siguranță îi plăcea. 
Își descoperise un talent neobișnuit de când își dobân- 
dise numirea în Garda Regelui, un talent pe care îl 
folosise ca să câştige mari sume de bani de la tovarășii 
săi. N-avea, de fapt, nevoie de bani, fireşte, provenind 
dintr-o familie atât de înstărită, dar asta îi îngăduise 
să-și păstreze aparenţa de om chibzuit, în timp ce chel- 
tuia ca un matroz. Ori de câte ori se ducea acasă, tatăl 

său plictisea pe toată lumea povestind despre buna pla- 
nificare financiară a lui Jezal şi îl răsplătise cum- 
părându-i rangul de căpitan, cu doar şase luni în urmă. 
Frații săi nu fuseseră încântați. Da, banu sunt, desigur, 
folositori, şi nimic nu e mai amuzant pe lume decât 
să-ți umilești cei mai apropiaţi prieteni. 

Jezal stătea pe banca lui, pe jumătate tolănit pe 
spate, cu un picior întins, lăsându-și ochii să rătă- 
cească peste ceilalți jucători. Maiorul West își incli- 
nase atât de mult scaunul pe picioarele din spate încât 

ărea într-un iminent pericol de a se răsturna cu totul. 
Își ţinea paharul ridicat spre soare, admirând felul în 
care lumina se filtra prin licoarea chihlimbarie din 
interior. Afişa un vag zâmbet misterios, care părea 
să spună: „Nu sunt un nobil şi poate că social vă sunt 
inferior, însă am câștigat un Turnir și grația regelui 
pe câmpul de luptă, și de aceea sunt cel mai bun, așa 
că voi, copii, veţi face naibii ce spun eu.“ Stătea deo- 
parte tura aceasta şi, oricum, era mult prea prudent 
cu banii, în opinia lui Jezal. 

Locotenentul Kaspa stătea aplecat, încruntându-se 
și scărpinându-și barba nisipie, uitându-se concentrat 
la cărțile sale, ca la niște calcule pe care nu le pricepea. 
Era un tânăr jovial, dar un nătărău la cărți şi era mereu 
foarte recunoscător când Jezal îi cumpăra de băut cu 
propriii lui bani. Cu toate acestea, își putea permite 
să piardă: tatăl său era unul dinte cei mai mari moșieri 
din Uniune. 

Jezal remarcase adesea că oamenii care sunt doar 
ușor nătărăi se comportă și mai prostește într-o 

companie inteligentă. Odată prestigiul pierdut, se agaţă 
cu înverșunare de postura de idioţi simpatici, se feresc 
de controversele pe care nu pot decât să le piardă și, 
astfel, pot fi prietenii tuturor. Aerul de nedumerită con- 
centrare al lui Kaspa părea să spună: „Nu sunt deștept, 
dar sunt cinstit și agreabil, ceea ce e mult mai impor- 
tant. Inteligența e supraestimată. O, și sunt foarte, 
foarte bogat, așa că toată lumea mă place oricum.“ 

- Cred că merg mai departe, spuse Kaspa, arun- 
când pe masă niște monede de argint. 

Se împrăștiară și sclipiră în soare, cu un zornăit 
vesel. Jezal făcu absent totalul în cap. O nouă uni- 
formă, poate? Kaspa devenea întotdeauna ușor agitat 
când chiar avea cărți bune, iar acum nu tremura. Să 
spui că blufează insemna să-i acorzi prea multă încre- 
dere. Mai degrabă era pur și simplu plictisit să stea de- 
oparte. Jezal nu se îndoia că avea să se pleoștească la 
următoarea tură, ca un cort ieftin. 

Locotenentul Jalenhorm se încruntă și își azvârli 
cărțile pe masă. 

- Astăzi n-am avut decât porcării, mormăi el. 

Se lăsă pe spate în scaun și își ridică umerii vânjoşi, 
cu o privire încruntată care spunea: „Sunt voinic şi vi- 
teaz, și iute la mânie, așa că toată lumea ar trebui să 
mă trateze cu respect.“ Tocmai respect nu-i oferea nici- 
odată Jezal la masa de joc. Poate că o fire iute e de folos 
în luptă, însă este o pacoste când vine vorba de bani. 
Era păcat că nu avusese noroc de o mână ceva mai bună, 
altfel Jezal l-ar fi putut ușura de jumătate din soldă. 
Jalenhorm își goli paharul și întinse mâna după sticlă. 


tăişul sabiei 59 


Astfel, mai rămânea doar Brint cel mai tânăr şi mai 
sărac din grup. Îşi linse buzele cu o expresie dintr-odată 
prudentă și ușor disperată, o expresie care părea să 
spună: „Nu sunt tânăr ori sărac, pot să-mi permit 
să pierd banii ăştia. Nu sunt cu nimic mai puțin im- 
portant decât voi, ceilalți.“ Avea o grămadă de bani 
astăzi, probabil tocmai îi sosise renta. Mai mult ca 
sigur că erau toţi banii din care trebuia să trăiască în 
următoarele două luni. Jezal avea de gând să i-i ia 
și să-i cheltuiască pe femei și băutură. Fu nevoit să-și 
stăpânească un chicot, gândindu-se la asta. Putea să 
chicotească după ce lua potul. Brint se lăsă pe spate, 
chibzuind cu mare atenţie. Avea să treacă, probabil, 
o bună bucată de vreme până să ia o decizie, aşa că 
Jezal își luă pipa de pe masă. 

O aprinse la lampa pregătită exact în acest scop și 
suflă câteva rotocoale zdrenţuite de fum între crengile 
cedrului. Din nefericire, nu se pricepea la fumat nici 
pe jumătate cât se pricepea la cărți, și majoritatea inele- 
lor nu erau altceva decât nori hidoși de abur galben-ma- 
roniu. La drept vorbind, nu-i prea plăcea să fumeze. 
Îl ameţea, dar era foarte la modă și foarte scump, iar 
Jezal nu rata nici de-al naibii un lucru la modă, numai 
fiindcă nu-i plăcea. În plus, tatăl lui îi cumpărase o 
foarte frumoasă pipă de fildeș ultima oară când fusese 
în oraș și îl prindea nespus de bine. Fraţii lui nu fuse- 
seră încântați nici de asta, dacă se gândea bine. 

- Mă bag, zise Brint. 

Jezal își săltă piciorul de pe bancă. 

- Atunci plusez cu vreo sută de puncte. 

Își împinse toată grămada în mijlocul mesei. West 
trase aer printre dinți. O monedă căzu din vârful 
mormanului, ateriză pe margine şi se rostogoli de-a 
lungul scândurii. Căzu pe dalele de dedesubt, cu su- 
netul inconfundabil al banilor căzând. Creștetul gră- 
dinarului din celălalt capăt al peluzei ţâșni instinctiv 
in sus, după care omul reveni la tunsul ierbii. 

Kaspa îşi azvârli cărțile de parcă i-ar fi ars degetele 
şi își scutură capul: 

- La naiba, dar sunt un jucător nerod, se lamentă 
el, sprijinindu-se cu spatele de trunchiul brun, aspru, 
al unui copac. 

Jezal se uită ţintă la locotenentul Brint, cu umbra 
unui zâmbet pe faţă, fără să se trădeze. 

- Blufează, murmură Jalenhorm, nu-l lăsa să te 
prostească, Brint. 

- N-o face, locotenente, spuse West, dar Jezal știa 
că o va face. 

Trebuia să dea impresia că-şi poate permite să 
piardă. Brint nu ezită: își împinse toţi banii, cu un 
gest degajat. 

— Asta însemnă o sută, plus sau minus. 

Brint se căznea din răsputeri să pară stăpân pe sine 
în ochii celorlalți ofiţeri, însă glasul lui avea o fer- 
mecătoare nuanţă de isterie. 

- Binișor, spuse Jezal, suntem cu toţii prieteni aici. 
Ce ai, locotenente? 

- Am pământ. 

Ochii lui Brint aveau o strălucire uşor febrilă, 
când îşi arătă cărțile. 

Jezal savura atmosfera tensionată. Se încruntă, 
ridică din umeri, înălță o sprânceană. Se scărpină la 
cap, gânditor. Urmări felul în care se schimbă expre- 
sia lui Brint, în timp ce și-o schimba pe a sa. Speranţă, 
disperare, speranţă, disperare. În cele din urmă, Jezal 
îşi etală cărțile pe masă: 

- O, ca să vezi. Am iarăşi sori. 

Faţa lui Brint era un tablou. West scăpă un oftat 
şi clătină din cap. Jalenhorm se încruntă. 

- Eram convins că blufează, spuse el. 

- Cum reuşeşte? se miră Kaspa, azvârlind peste 
masă o monedă rătăcită. 

Jezal ridică din umeri: 

- Contează jucătorii și nicidecum cărțile. Începu 
să adune mormanul de monede de pe masă, în timp 
ce Brint îl privea încremenit, cu dinţii încleștați și 
chipul palid. Banii zornăiră în raniţă cu un sunet 
plăcut. Plăcut pentru Jezal, în orice caz. O monedă 
căzu de pe masă, lângă cizma lui Brint. N-ai putea 
să mi-o aduci, locotenente? întrebă Jezal, cu un zâm- 
bet siropos. 

Brint se ridică iute, lovind masa şi făcând mone- 
dele și paharele să salte, zornăind. 

- Am treabă, spuse el, cu glas îngroșat, după care, 
în trecere, îl dădu la o parte pe Jezal cu umărul, iz- 
bindu-l de trunchiul copacului, şi se îndepărtă cu pași 
mari către marginea curții. Dispăru în cazarma 
ofițerilor, cu capul plecat. 

- Ay văzut? Jezal devenea mai indignat cu fiecare 
clipă. Să dea așa peste mine, e al naibii de nepoliticos! 

Şi mai sunt și superiorul lui! Mă gândesc serios să-i aplic 
o sancţiune disciplinară. Un cor de sunete dezapro- 
batoare întâmpină această menționare a sancțiunii. Ei, 
bine, nu ştie să piardă, atâta tot! 

Jalenhorm privea aspru pe sub sprâncene. 

- N-ar trebui să-l arzi așa de rău. Nu e bogat. Nu-și 
poate permite să piardă. 

- Păi, dacă nu-și poate permite să piardă, n-ar tre- 
bui să joace! se răsti Jezal, supărat. Cine i-a spus că 
blufez? Ar trebui să-ți ţii gura aia mare! 

- E nou aici, interveni West, vrea și el să se inte- 
greze. Tu n-ai fost nou odată? 

- Cine te crezi, taică-meu? 

Jezal îşi amintea cu o claritate dureroasă cum era 
să fii nou şi acum, că venise vorba despre asta, se 
simţea puţin rușinat. 

Kaspa își flutură mâna. 

- Îi împrumut eu niște bani, nu-ţi face griji! 

- N-o să-i accepte, spuse Jalenhorm. 

- Ei, bine, asta-i treaba lui. Kaspa închise ochii şi 
îşi întoarse faţa către soare. Fierbinte. Iarna s-a sfârșit 
cu adevărat. Trebuie să fie trecut de amiază. 

-La naiba! strigă Jezal, ridicându-se și adu- 
nându-și lucrurile. Grădinarul se oprise din tunsul 
gazonului şi se uita înspre ei. De ce nu mi-ai spus 
NIMIC, West? 

- Cine sunt eu, taică-tău? întrebă maiorul. 

Kaspa chicoti. 

- Iarăşi am întârziat, se plânse Jalenhorm, puf- 
nind. Lordul Mareşal nu va fi încântat! 

Jezal își înhăță armele de scrimă și alergă spre 
capătul celălalt al peluzei. Maiorul West porni agale 
în urma lui. 

- Haide! strigă Jezal. 

- Sunt în spatele tău, căpitane, spuse el. Chiar în 
spatele tău. 


- Jap, jap, Jezal, jap, jap! răcni Lordul Mareșal 
Varuz plesnindu-l peste braț cu băţul. 

- Au! scânci Jezal, ridicând din nou bara de metal. 

- Vreau să văd braţul ăla drept mișcându-se, căpi- 
tane, țâșnind ca un șarpe! Vreau să fiu orbit de viteza 
acelor mâini! 

Jezal mai făcu vreo două fandări stângace, cu 
bucata greoaie de fier. Era o adevărată tortură. 
Degetele, incheietura, braţul, umărul, toate îl ardeau 
de efort. Era ud până la piele de sudoare, îi zbura de 
pe faţă în stropi mari. Mareșalul Varuz îi contracara 
firavele eforturi. 

- Acum taie! Taie cu stânga! 

Jezal agită imensul baros spre capul bătrânului, cu 
toată puterea braţului stâng. Abia putea să ridice obiec- 
tul ăla blestemat în zilele sale bune. Mareșalul Varuz 
se dădu la o parte, fără efort, şi-l izbi în faţă cu băţul. 

- Vai! se tângui Jezal, retrăgându-se, cu pas 
impleticit. 

Bâjbâi cu mâna pe baros și acesta îi căzu pe pi- 
cior. Aaau! Bara de fier zăngăni pe Jos, când Jezal se 
aplecă să-și apuce degetele stropșite ale piciorului. 
Simţi o durere înțepătoare când Varuz îi aplică peste 

fese o lovitura nemiloasă ce răsună peste curte, şi se 
prăbuși cu faţa în jos. 

- Jalnic! strigă bătrânul. Mă faci de râs în faţa ma- 
iorului West. 

Maiorul își lăsase scaunul pe spate și se scutura de 
un râs înăbușit. Jezal se holba la cizmele impecabil 
lustruite ale mareșalului, fără să găsească vreo nevoie 
stringentă să se ridice. 

- Sus, căpitane Luthar! urlă Varuz. Timpul meu, 
cel puţin, e prețios! 

- Bine, bine! Jezal se ridică anevoie în picioare 
și rămase acolo, legănându-se în soarele fierbinte, 
gâfâind, şiroind de sudoare. 

Varuz se apropie de el și-i adulmecă răsuflarea. 

- Ai băut azi deja? ceru el să știe, cu mustaţa-i albă 
zbârlindu-se. Și aseară, la fel, fără doar şi poate! Jezal 
n-avea niciun răspuns. Păi, naiba să te ia, atunci! 
Avem treabă, căpitane Luthar, și n-o pot face de unul 
singur! Patru luni până la Turnir, patru luni să fac 
din tine un săbier iscusit! 

Varuz aștepta un răspuns, dar Jezal nu se putea 
gândi la niciunul. Făcea totul, de fapt, numai ca să-și 
mulțumească tatăl, dar nu credea că asta era ceea ce 
voia să audă bătrânul soldat și n-avea nicio poftă să 
fie lovit din nou. 

— Ptiu! îi răcni Varuz în faţă şi se întoarse, cu băţul 
la spate, strâns în ambele mâini. 

- Domnule Mareșal Var... începu Jezal, dar îna- 
inte să apuce să isprăvească, bătrânul soldat se răsuci 
pe călcâie și îl împunse direct în stomac. 

- Aaah! făcu Jezal, prăbușindu-se în genunchi. 

Varuz se opri deasupra lui. 

- Ai să alergi nițeluș pentru mine, căpitane. 

- Uuuf! 

- Ai să alergi de-aici până la Turnul Lanţurilor. 
Ai să urci turnul în fugă, până la parapet. Vom ști când 
ajungi, fiindcă maiorul și cu mine ne vom delecta cu 
un relaxant joc de squares pe acoperiș — îi arătă clă- 
direa cu șase niveluri din spatele lui — de unde se vede 
perfect vârful turnului. Voi putea să te văd cu mo- 
noclul, aşa că de data asta n-ai cum să trișezi! Și 1i trase 
lui Jezal o scatoalcă în creştet. 

- Au! făcu Jezal, frecându-și scalpul. 

- După ce te arăţi pe acoperiș, alergi inapoi. Vei 
alerga cât poţi de repede, iar eu știu că așa va fi, căci, 
dacă nu ești înapoi până când terminăm jocul, o vei 
lua de la capăt. Jezal se crispă. Maiorul West e un ju- 
cător excelent de squares, aşa că imi va lua o jumătate 
de oră să-l bat. Îţi sugerez să începi numaidecât. 

Jezal se ridică în picioare clătinându-se şi porni 
într-o alergare ușoară către galeria boltită de la capătul 
curţii, înjurând printre dinţi. 

- Va trebui să te grăbeşti, căpitane! strigă Varuz 
în urma lui. 

Picioarele lui Jezal erau grămezi de plumb, dar 
le zori mai departe. 

- Sus genunchii! strigă voios maiorul West. 

Jezal tropăi de-a lungul pasajului, pe lângă un por- 
tar cu zâmbet compătimitor care stătea lângă intrare, 
apoi afară, pe aleea largă de dincolo. Trecu pe lângă 

zidurile acoperite de iederă ale Universităţii, injurând 
numele lui Varuz şi West, cu răsuflarea întretăiată, 
apoi pe lângă clădirea masivă, aproape lipsită de fe- 
restre, a Casei Întrebărilor, cu poarta grea de intrare 
bine ferecată. Trecu pe lângă câţiva slujbași insipizi 
care alergau de colo-colo, însă Agriontul era liniștit la 
această oră a după-amiezii și Jezal nu văzu pe nimeni 
care să-l intereseze până când nu intră în parc. 

Trei tinere elegante ședeau lângă lac, la umbra unei 
sălcii mari, însoţite de o companioană mai vârstnică. 
Jezal grăbi pasul imediat și își înlocui expresia chinuită 
cu un zâmbet nonșalant. 

- Doamnelor, spuse el, trecând ca un fulger pe 
lângă ele. 

Le auzi chicotind în urma lui şi se felicită în tăcere, 
dar își incetini viteza la jumătate de îndată ce nu-l mai 
puteau vedea. 

- La naiba cu Varuz, își spuse Jezal, în pas aproape 
de plimbare, când coti pe Aleea Regelui, dar fu nevoit 
s-o ia din nou la goană, în clipa următoare. 

Prinţul moştenitor Ladisla se afla la nici douăzeci 
de pași depărtare, în fruntea imensei, viu coloratei 
sale suite. 

- Căpitane Luthar! strigă Alteța Sa, cu soarele 
scânteind pe nasturii-i revoltător de aurii. Fugi cât 
te ţin puterile! Am pus prinsoare pe o mie de mărci 
că vei câștiga Turnirul! 

Jezal știa din sursă sigură că prinţul pariase suma 
de două mii de mărci pe Bremer dan Gorst, însă, cu 
toate acestea, se înclină cât putu de adânc, în timp ce 

alerga. Anturajul de filfizoni ai prințului aclamă și strigă, 
cu jumătate de gură, cuvinte de încurajare în urma lui. 

- Idioţu afurisiți, șuieră Jezal, cu glas șoptit, însă 
i-ar fi plăcut să fie unul dintre ei. 

Trecu pe lângă imensele figuri de piatră ale Înalților 
Regi din șase secole, la dreapta, și statuile loialilor lor 
supuși, ceva mai mici, la stânga. Înclină capul în faţa 
marelui Mag Bayaz, chiar înainte de a coti spre Piaţa 
Mareșalilor, însă vrăjitorul se încruntă la el, dezapro- 
bator ca întotdeauna, cu efectul său copleșitor uşor 
diminuat doar de o dâră de găinaţ alb de porumbel 
pe obrazu-i de piatră. 

Cu Consiliul Deschis în întrunire, piaţa era aproape 
goală și Jezal putu să înainteze agale spre poarta Pa- 
latelor Marţiale. Când intră, un sergent indesat îl salută 
cu o înclinare a capului şi Jezal se întrebă dacă putea 
să fie din compania lui - oștenii de rând arătau cu 
toţii la fel, în definitiv. Îl ignoră și alergă mai departe, 
printre clădirile albe, impunătoare. 

- Grozav, murmură Jezal. 

Jalenhorm și Kaspa stăteau lângă poarta Turnului 
Lanţurilor, fumând pipă şi râzând. Nemernicii trebuie 
că bănuiseră că avea s-o ia pe acolo. 

- Pentru onoare şi glorie! răcni Kaspa, zornă- 
indu-și sabia în teacă, în clipa în care Jezal trecu pe 
lângă ei. Nu-l face pe Lordul Mareșal să te aștepte! 
strigă el în urma lui şi Jezal îl auzi pe bărbatul voinic 
hohotind de râs. 

- Idioţi nenorociţi! gâfâi Jezal, dând ușa la o parte 
cu umărul, cu respiraţia hârâind când începu să urce 

scara abruptă în spirală. Era unul dintre cele mai înalte 
turnuri din Agriont: avea în total două sute nouăzeci 
și una de trepte. Trepte nenorocite! înjură el în barbă. 

Când ajunse la a suta, picioarele îi ardeau și piep- 
tul i se zbuciuma. Când ajunse la două sute, era o 
epavă. Străbătu restul drumului, cu fiecare pas o tor- 
tură, şi, în cele din urmă, se năpusti pe acoperiș şi se 
sprijini de parapet, clipind în năvala de lumină. 

Spre sud, oraşul se întindea la picioarele lui, un 
nesfârșit covor de case albe desfășurându-se de jur 
împrejurul golfului scânteietor. În cealaltă direcție, 
imaginea Agriontului era și mai impresionantă. O 
imensă invălmășeală de clădiri magnifice, îngrămădite 
una peste alta, întrerupte de peluze verzi și copaci 
uriași, înconjurate de șanțul larg de apă și zidul impu- 
nător, smălțat de o puzderie de turnuri înalte. Aleea 
Regelui tăia direct prin mijloc, către Rotonda Lor- 
zilor, cu imensa-i cupolă de bronz strălucind în lu- 
mina soarelui. În spate se zăreau turnurile semeţe ale 
Universităţii, iar deasupra lor se profila sumbra imen- 
sitate a Casei Creatorului, înălțându-se deasupra tu- 
turor ca un munte întunecat şi aruncându-și umbra 
prelungă peste clădirile de dedesubt. 

Jezal îşi închipui că vede soarele sclipind în depă- 
rtare pe monoclul Mareșalului Varuz. Înjură din nou 
şi se îndreptă spre scări. 


Jezal fu nespus de ușurat când, în cele din urmă, 
reuși să ajungă pe acoperișul unde se aflau cei doi și 
văzu că pe tablă se mai aflau câteva piese albe. 

Mareșalul Varuz ridică spre el o privire încruntată. 

- Eşti foarte norocos. Maiorul şi-a construit o 
apărare extrem de hotărâtă. Un zâmbet îmblânzi 
trăsăturile lui West. Trebuie că i-ai câștigat cumva 
respectul, dar mai trebuie să-l câştigi și pe-al meu. 

Jezal se aplecă şi își puse mâinile pe genunchi, 
transpirat și răsuflând greu. Varuz luă tocul lung de 
pe masă, se apropie de el și îl deschise dintr-o mișcare. 

- Arată-ne mișcările tale. Jezal luă sabia scurtă în 
mâna stângă și pe cea lungă în dreapta. I se păreau 
ușoare ca nişte pene, după fierul greu. Mareșalul se 
dădu un pas in spate: Începe! 

Jezal ţâșni în prima figură, cu braţul drept întins 
şi stângul lipit de trup. Săbule șuierau și fluturau prin 
aer, sclipind în soarele după-amiezii, în timp ce Jezal 
trecea de la o poziţie cunoscută la următoarea, cu o 
ușurință exersată. În cele din urmă, isprăvi şi lăsă 
săbiile să-i cadă de-o parte și de alta. 

Varuz clătină aprobator din cap. 

- Căpitanul are mâini iuți, nu-i așa? 

- De-a dreptul excelent, spuse maiorul West, cu 
un zâmbet larg. E de departe mai bun decât am fost 
eu vreodată. 

Lordul Mareșal nu era la fel de impresionat. 

- Îşi îndoi prea mult genunchii în cea de-a treia 
poziţie şi trebuie să te străduiești să întinzi mai mult 
braţul stâng, în a patra, dar, altminteri - făcu o 
pauză - acceptabil. 

Jezal lăsă să-i scape un oftat de ușurare. Era un 
adevărat elogiu. 

- Ha! strigă bătrânul, înțepându-l în coaste cu 
capătul tocului de arme. Jezal se prăbuși la pământ, 
abia reușind să respire. Dar trebuie să-ți exersezi refle- 
xele, căpitane. Trebuie să fii oricând pregătit. Oricând. 
Dacă ai săbiile în mâini, fă bine şi ține-le sus. 

- Da, domnule, răspunse Jezal cu glas răgușit. 

- Iar cu rezistenţa ești la pământ, sufli ca un crap. 
Știu din sursă sigură că Bremer dan Gorst aleargă cin- 
cisprezece kilometri pe zi și nu dă niciun semn de 
oboseală. Mareșalul Varuz se aplecă spre el: De acum 
înainte, vei face la fel. O, da. O tură în jurul zidu- 
lui Agriontului în fiecare dimineaţă la șase, urmată 
de o oră de duel cu maiorul West, care a fost atât de 
amabil să se învoiască să-ți fie partener. Am incre- 
dere că va puncta toate micile slăbiciuni ale tehnicii 
tale. Jezal tresări şi își masă coastele dureroase. Cât 
despre petreceri, vreau să le pui capăt. Sunt întru 
totul de acord cu distracţia, la locul potrivit, dar vom 
avea timp să sărbătorim după Turnir, cu condiţia să-ţi 
fi dat silinţa să câştigi. Până atunci, avem nevoie de 
o viaţă chibzuită. Mă înţelegi, căpitane Luthar? Se 
aplecă şi mai mult, rostind fiecare cuvânt cu mare 
grijă: Viaţă — chibzuită — căpitane. 

- Da, domnule Mareşal Varuz, bolborosi Jezal. 


Șase ore mai târziu, era mort de beat. Râzând ca 
un nebun, năvăli afară în stradă, cu capul învârtin- 
du-i-se. Aerul rece îl izbi cu putere în față, clădirile mici 
și sărăcăcioase se legănau și se clătinau, drumul prost 
luminat se înclina ca o corabie pe cale să se scufunde. 

Jezal înfruntă bărbătește nevoia de a vomita, păși țanțoş 
în stradă și se întoarse cu fața spre uşă. Spre el se revărsă 
o lumină murdară, însoțită de strigăte și râsete zgomo- 
toase. O siluetă diformă ieși în goană din tavernă și-l 
lovi în piept. Jezal se luptă cu ea disperat, apoi căzu. 
Izbi pământul cu o bubuitură cutremurătoare. 

Lumea se întunecă o clipă, apoi Jezal se pomeni 
strivit în noroi, cu Kaspa deasupra lui. 

- La naiba! bolborosi el, cu limba grea și umflată 
în gură. 

Il îndepărtă cu cotul pe locotenentul care chico- 
tea, se rostogoli și se ridică în picioare, impleticindu-se, 
în timp ce strada se legăna în jurul lui. Kaspa zăcea 
pe spate în noroi, sufocându-se de râs, duhnind a 
băutură ieftină și a fum acriu. Jezal făcu o tentativă 
nereușită de a-și şterge murdăria de pe uniformă. Pe 
piept avea o pată mare și udă care duhnea a bere. 

- La naiba! îngăimă el din nou. Când s-a întâm- 
plat asta? 

Auzi niște strigăte de pe cealaltă parte a drumu- 
lui. Doi bărbaţi se luptau în pragul unei uși. Jezal miji 
ochii, forțându-se să vadă prin întuneric. Un bărbat 
vânjos ţinea de un individ bine îmbrăcat și părea să-i 
lege mâinile la spate. Acum îi våra cu forța un fel de 
sac pe cap. Jezal clipi, nevenindu-i să-și creadă ochilor. 
Zona nu era nici pe departe una respectabilă, dar asta 
părea prea de tot 

Uşa tavernei se dădu în lături, iar West și Jalenhorm 
pășiră afară, adânciţi într-o conversaţie de oameni 
bine afumaţi, ceva despre sora cuiva. O strălucire se 

proiectă peste stradă, dezvăluindu-i într-o lumină crudă 
pe cei doi bărbaţi încleştaţi. Cel voinic era îmbrăcat 
în negru din cap până-n picioare, cu o mască peste par- 
tea de jos a feței. Avea părul alb, sprâncenele albe, pie- 
lea albă ca laptele. Jezal se holbă la diavolul alb de peste 
drum, iar acesta îi întoarse o privire feroce, cu ochi 
roz, îngustaţi. 

- Ajutor! Era cel cu sacul pe cap, cu glasul stins 
de spaimă. Ajutor, sunt... 

Bărbatul alb îi îngropă o lovitură sălbatică în sto- 
mac şi omul se chirci, cu un oftat. 

- Tu, de colo! strigă West. 

Jalenhorm traversa deja strada în goană. 

— Stai! zise Kaspa, sprijinit în coate, pe drum. 

Mintea lui Jezal era o mocirlă, dar picioarele pă- 
reau să se ia după Jalenhorm, așa că le urmă, împle- 
ticindu-se, cuprins de o senzaţie de greață. West venea 
în spatele lor. Fantoma albă se puse în mișcare şi se 
intoarse, așezându-se între ei și prizonierul său. Un alt 
bărbat ieşi brusc din umbră, înalt și subțire, îmbrăcat 
în negru și mascat, la rândul lui, dar cu părul lung și 
unsuros. Ridică o mână înmănușată. 

- Domnilor! Glasul lui scheunat de bădăran era 
inăbușit de mască. Domnilor, vă rog, suntem în 
slujba regelui! 

- Regele își conduce treburile la lumina zilei, 
mârâi Jalenhorm. 

Masca noului sosit zvâcni ușor, când acesta zâmbi. 

- De-aia are nevoie de noi pentru treburile de 
noapte, ce zici, amice? 

- Cine e omul ăsta? West arăta către individul cu 
sacul pe cap. 

Prizonierul se zbătea din nou. 

- Sunt Sepp dan... oof! 

Monstrul alb îl reduse la tăcere cu un pumn pu- 
ternic în față, doborându-l fără vlagă în drum. 

Jalenhorm duse o mână la mânerul sabiei, încleş- 
tându-și fălcile și năluca albă se apropie amenințătoare, 
cu o viteză incredibilă. De aproape, monstrul era și mai 
masiv, mai nepământesc și înfricoșător. Jalenhorm făcu 
involuntar un pas înapoi, se împiedică de suprafaţa de- 
nivelată a drumului și căzu pe spate cu o bufnitură. 

— Înapoi! răcni West. Sabia îi ţâşni din teacă cu 
un zăngănit slab. 

- Haaaah! şuieră monstrul, cu pumnii încleștați, 
ca doi bolovani albi. ` 

- Aaaaau, bolborosi omul cu sacul pe cap. 

Jezal avea inima în gât. Se uită la bărbatul slab. 
Ochii acestuia îi zâmbiră. Cum putea cineva să zâm- 
bească într-un asemenea moment? Jezal fu surprins 
să vadă că avea un cuţit lung, urât, în mână. De unde 
răsărise? Bâjbâi ameţit după sabie. 

- Maior West! veni un glas din umbrele din josul 
străzii. Jezal se opri, șovăitor, cu sabia pe jumătate 
afară. Jalenhorm se ridică în picioare, cu spatele uni- 
formei plin de noroi şi scoase sabia. Monstrul palid 
ii fixa fără să clipească, fără să se retragă niciun deget. 
Maior West! se auzi glasul din nou, însoțit acum de 
un clinchet şi un hârşâit. 

West păli. Din umbre ieși o siluetă, șchiopătând în- 
grozitor, cu toiagul bocănind în pământ. O pălărie cu 
boruri largi îi ascundea partea de sus a feţei, dar gura 
îi era contorsionată într-un zâmbet ciudat. Jezal ob- 
servă, cu un val brusc de ameţeală, că îi lipseau patru 
dinţi din faţă. Se apropie de ei, târșâit, ignorându-le 
săbiile scoase din teacă şi îi întinse lui West mâna liberă. 

Maiorul își vâri încet sabia în teacă, luă mâna și 
o scutură fără vlagă. 

- Colonel Glokta? întrebă el, cu glas răgușit. 

- Umilul tău servitor, deşi nu mai sunt un om al 
armatei. Acum sunt în Inchiziția Regelui. Ridică încet 
mâna și-și scoase pălăria. Avea faţa palidă ca de mort, 
cu riduri adânci şi părul tuns scurt înspicat cu fire 
cărunte. Ochii săi priveau fix, cu o strălucire febrilă, 
din cercuri adânci și întunecate, cel stâng vizibil mai 
îngust decât dreptul, cu marginile roz și sclipind ud. 
Iar aceştia sunt asistenții mei, Practicianul Severard — 
lunganul mimă o plecăciune - și Frost. 

Monstrul alb ridică prizonierul în picioare, smu- 
cindu-l cu o singură mână. 

— Stai așa, spuse Jalenhorm, făcând un pas în faţă, 
insă inchizitorul îi aşeză o mână blândă pe braţ. 

- Acest om este prizonier al Inchiziției Maiestăţii 
Sale, locotenente Jalenhorm. Bărbatul vânjos tăcu, 
surprins să i se spună pe nume. Îmi dau seama că in- 
tenţiile tale sunt dintre cele mai bune, însă acesta este 
un criminal, un trădător. Am mandat pe numele lui, 
semnat de însuși Arhilectorul Sult. E cât se poate de 
nedemn de ajutorul tău, crede-mă. 

Jalenhorm se încruntă, aruncând o privire înveni- 
nată către Pracucianul Frost. Diavolul palid părea îngro- 
zit. Cam la fel de îngrozit ca o piatră. Săltă prizonierul 
pe umăr fără pic de efort și porni în susul străzii. Cel 
numit Severard zâmbi cu ochii, își vâri cuțitul în teacă, 
se înclină din nou și își urmă tovarășul, fluierând fals 
in timp ce se îndepărta, în pas de plimbare. 

Pleoapa stângă a inchizitorului începu să tremure 
și pe obrazu-i palid se rostogoliră lacrimi. Le șterse 
nepăsător, cu dosul palmei. 

- Iartă-mă, te rog. Sincer. E ceva, când omul nu-și 
poate controla ochii, nu? O blestemată de peltea 
plângăcioasă. Uneori mă gândesc c-ar trebui să mi-l 
scot şi să mă descurc cu un petic. Lui.Jezal i se 
întoarse stomacul pe dos. Cât a trecut, West? Șapte 
ani? Opt? 

Un mușchi se zbătea pe tâmpla maiorului West. 

- Nouă. 

- Dă-ţi seama! Nouă ani. Îţi vine să crezi? Parc-a 
fost ieri. Pe creastă a fost, nu-i așa, locul unde ne-am 
despărțit? 

— Pe creastă, da. 

- Nu-ţi face probleme, West. Nu te învinuiesc câtuși 
de puţin. Glokta îl bătu pe maior pe braţ, cu căldură. 
Nu pentru asta, oricum. A1 încercat să mă convingi 
să n-o fac, îmi amintesc. În definitiv, am avut destul 
timp să mă gândesc la asta în Gurkhul. O grămadă de 
timp de gândire. Mi-ai fost intotdeauna un prieten bun. 
Iar acum tânărul Collem West e maior în Garda Re- 
gelui, măi să fie! 

Jezal n-avea nici cea mai vagă idee despre ce vorbeau. 
Nu voia decât să vomite și apoi să se ducă la culcare. 

Inchizitorul Glokta se întoarse spre el cu un zâm- 
bet, etalându-și din nou hidoasa prăpastie dintre dinți. 

— Jar acesta trebuie să fie căpitanul Luthar, în care 
toată lumea își pune atâtea speranţe pentru următorul 
Turnir. Mareșalul Varuz e un comandant aspru, nu-i 
așa? Își flutură ușor bastonul către Jezal. Jap, jap, ei, 
căpitane? Jap, jap. 

Jezal simţi cum i se ridică fierea în gât. Tuși şi își 
cobori privirea către picioare, dorindu-și ca lumea 
să rămână neclintită. Inchizitorul se uită de la unul 
la altul, așteptând. West era palid, Jalenhorm, plin 
de noroi şi imbufnat. Kaspa continua să stea în drum. 
Niciunul dintre ei nu avea nimic de spus. 

Glokta își drese glasul. 

- Ei, mă cheamă datoria - se înclină băţos - dar 
sper să vă revăd pe toţi. Foarte curând. | 

Jezal se pomeni sperând să nu-l mai vadă niciodată. 

- Poate c-am putea să ne duelăm din nou, într-o zi, 
murmură maiorul West. 

Glokta râse din toată inima. 

- O, mi-ar plăcea, West, dar găsesc că sunt ușor 
schilod zilele astea. Dacă te interesează o luptă, sunt 
sigur că Practicianul Frost ţi-ar putea face plăcerea - 
aruncă o privire către Jalenhorm - însă trebuie să te 
previn, nu luptă ca un gentilom. Vă doresc tuturor 
o seară plăcută. 

Își puse pălăria inapoi pe cap, se întoarse încet și 
porni cu pas târșâit în josul străzii murdare. 

Cei trei ofițeri îl urmăriră cum se îndepărtează 
șchiopătând, într-o interminabilă, stânjenitoare tăcere. 
În cele din urmă, Kaspa se apropie, împleticindu-se. 

- Ce-a fost asta? întrebă el. 

- Nimic, răspunse West, printre dinţi. Ar fi cel 
mai bine să uităm toată întâmplarea. 


DINŢI ŞI DEGETE 


Timpul trece repede. Trebuie să ne grâbim. Glokta 
îi făcu lui Severard un semn cu capul, iar acesta zâmbi 
și scoase sacul de pe capul lui Sepp dan Teufel. 

Administratorul Monetăriei era un bărbat puter- 
nic, cu o înfățișare nobiliară. Faţa incepea deja să i se 
învineţească. 

- Ce înseamnă asta? răcni el, ameninţător și trufaș. 
Știţi cine sunt? 

Glokta pufni. 

- Bineînţeles că ştim cine ești. Crezi că ne stă în 
obicei să înhățăm la întâmplare oameni de pe stradă? 

- Sunt Administratorul Monetăriei Regale! urlă 
prizonierul, căznindu-se să-şi desfacă legăturile. Prac- 
ticianul Frost continuă să-l privească impasibil, cu 
braţele încrucișate. Fiarele străluceau deja portocalii 
in mangal. Cum îndrăzniţi... 

- Nu putem tolera aceste veşnice intreruperi! strigă 
Glokta. Frost îl lovi sălbatic pe Teufel în fluierul pi- 
ciorului, iar acesta scânci de durere. Cum poate să-și 

semneze prizonierul nostru scrisoarea de confesiune 
dacă are mâinile legate? Te rog, eliberează-l. 

Teufel își roti privirea cu suspiciune în timp ce 
albinosul îi dezlegă încheieturile. Apoi văzu satârul. 
Lama lustruită strălucea ca oglinda în lumina crudă 
a lămpii. Un obiect într-adevăr frumos. Ti-ar plăcea să 
fie al tău, Teufel, nu-i așa? Pun rămăsag că ti-ar plăcea 
să-mi tai capul cu el. Glokta aproape că spera că avea 
s-o facă, mâna dreaptă a omului părea să se întindă 
după satâr, însă împinse scrisoarea de confesiune. 

- Ah! făcu Glokta, Administratorul Monetăriei 
pare să fie dreptaci. 

- Dreptaci, șuieră Severard în urechea prizonierului. 

Teufel se uita peste masă, cu ochii mijiți. 

- Te cunosc! Glokta, nu-i aşa? Cel care a fost 
capturat în Gurkhul, cel care a fost torturat. Sand 
dan Glokta, am dreptate? Ei, bine, de data asta ai în- 
curcat-o rău, îţi pot spune! Rău de tot! Când Înaltul 
Judecător Marovia va auzi despre asta... 

Glokta ţâșni în picioare și scaunul lui scârțâi pe 
dale. Piciorul stâng îi era în agonie, însă îl ignoră. 

- Uită-te aici! șuieră el, apoi deschise gura larg, ofe- 
rindu-i prizonierului îngrozit ocazia să-i vadă bine 
dinţii. Sau ce-a mai rămas din ei. Vezi? Acolo unde 
mi-au spart dinţii de sus, mi i-au lăsat jos. Iar acolo 
unde mi i-au smuls jos, mi i-au lăsat deasupra. Tot 
așa până în spate. Vezi? Glokta își trase obrajii cu de- 
getele, pentru ca Teufel să poată vedea mai bine. Au 
făcut-o cu o daltă minusculă. Câte puţin în fiecare zi. 
A durat luni. Glokta se așeză anevoie, apoi zâmbi larg. 

Ce ispravă grozavă, nu? Ironia sorții! Să-ţi lase jpumă- 
tate din dinţi, dar niciunul de vreun folos! Mănânc 
supă, în majoritatea zilelor. Administratorul Monetă- 
riei înghiți în sec. Glokta vedea o picătură de sudoare 
prelingându-i-se pe gât. Și dinţii au fost doar începutul. 
Trebuie să urinez stând jos, ca o femeie. Am treizeci 
ȘI cinci de ani și am nevoie de ajutor ca să mă ridic 
din pat. Se lăsă din nou pe spate și își întinse picioa- 
rele, cu o tresărire. Fiecare zi e un mic iad pentru mine. 
Așadar, chiar crezi cu adevărat că mi-ai putea spune 
ceva care să mă sperie? Glokta își cercetă prizonierul 
pe îndelete. Nu mai e nici pe jumătate atât de sigur pe 
sine. Mărturiseşte, șoptu el. Apoi putem să te trimitem 
in Englia și să mai și dormim niţel în noaptea asta. 

Faţa lui Teufel devenise aproape la fel de palidă 
ca a Practicianului Frost, dar acesta nu spuse nimic. 
Arhilectorul va fi curând aici. Trebuie să fie deja pe 
drum. Dacă nu vom avea nicio mărturisire când so- 
seste... ne așteaptă Englia pe toți. În cel mai bun caz. 
Glokta apucă bastonul și se ridică în picioare. 

- Îmi place să mă consider un artist, dar arta cere 
timp și am pierdut deja jumătate din seară căutându-te 
în fiecare bordel din oraş. Din fericire, Practicianul 
Frost are un miros ascuţit și un excelent simţ al orien- 
tării. Poate adulmeca un şobolan într-o latrină. 

- Un şobolan într-o latrină, repetă Severard, cu 
ochii sclipind în lumina portocalie ce se răspândea 
dinspre mangal. 

- Suntem în criză de timp, aşadar îngăduie-mi să 
fiu direct: vei mărturisi în zece minute. 

Teufel fornăi și îşi încrucişă braţele. 

- Niciodată. 

— Ţine-l. 

Frost înhăţă prizonierul de spate și îl îndoi, strân- 
gându-l ca într-o menghină și lipindu-i braţul drept 
de trup. Severard îl apucă de incheietura stângă și îi 
desfăcu degetele pe tăblia zgâriată a mesei. Glokta își 
inchise pumnul în jurul mânerului neted al satârului 
şi lama se frecă de lemn când îl trase încet spre el. Fixă 
cu privirea mâna lui Teufel. Ce unghii frumoase are. Cât 
de lungi și lucioase. Nu poți lucra în mină cu asemenea 
unghii. Glokta înălță satârul. 

— Stai! strigă prizonierul. 

Bang! Lama grea mușcă adânc din tăblia mesei, 
retezând frumos unghia degetului mare a lui Teufel. 
Răsufla greu acum și fruntea îi lucea de sudoare. 
Acum vom vedea ce fel de bărbat ești cu adevărat. 

- Cred că poţi să-ţi dai seama unde se poate ajunge, 
spuse Glokta. Ştii, i-au făcut-o unui caporal care a 
fost capturat cu mine. Ziua și tăietura. Era un om 
rezistent, foarte rezistent. Au reușit să ajungă până 
dincolo de cot, inainte să moară. Glokta ridică din 
nou satârul. Mărturiseşte. 

- N-ai putea... 

Bang! Satârul luă vârful degetului mijlociu al lui 
Teufel. Sângele se răspândi pe tăblia mesei. Ochii 
lui Severard zâmbeau în lumina lămpii. Maxilarul lui 
Teufel căzu. Dar durerea va veni ceva mai încolo. 

- Mărturiseşte! răcni Glokta. 

Bang! Vârful degetului arătător al lui Teufel sări în 
aer. Degetul mijlociu era scurtat până la prima înche- 
ietură. Glokta se opri, ștergându-și sudoarea de pe 
frunte, cu dosul palmei. Piciorul îi zvâcnea din cauza 
efortului. Sângele picura ritmic pe dale: pic, pic, pic. 
Teufel se uita cu ochii măriţi la degetele-i scurtate. 

Severard clătină din cap. 

- O treabă excelentă, domnule Inchizitor. Dădu 
un bobârnac peste masă unuia dintre cercurile de 
carne. Ce precizie... Sunt în extaz. 

- Auuuu! răcni Administratorul Monetăriei. Acum 
e gata. Glokta ridică din nou securea. 

- Mărturisesc! ţipă Teufel. Mărturisesc! 

- Excelent, zise voios Glokta. 

- Excelent, zise Severard. 

- Excelent, zise Practicianul Frost. 


VASTUL ŞI PUSTIUL NORD 


Magii fac parte dintr-un ordin străvechi și miste- 
rios, sunt inițiați în tainele lumii și experimentați în 
căile magiei, înţelepţi și puternici mai presus de orice 
închipuire. Așa se zvonea. Un astfel de om trebuia 
să aibă mijloace să găsească pe cineva, chiar dacă acel 
cineva era singur în vastul și pustiul Nord. Dacă așa 
stăteau lucrurile, atunci pesemne nu se grăbea deloc. 

Logen își scărpină barba încâlcită, întrebându-se 
de ce întârzia magul. Poate că se rătăcise. Se întrebă 
din nou dacă ar fi trebuit să rămână în pădure, unde 
cel puţin mâncarea era din belșug. Dar spiritele spu- 
seseră spre sud şi, dacă mergea: spre sud dinspre 
munţi, ajungeai la aceste mlaștini secate. Așadar, aici 
așteptase, în mărăcini și noroi, pe vreme rea și mai 
cu seamă infometat. 

Cizmele îi erau tocite, oricum, așa că își așezase 
tabăra mizeră nu departe de drum, ca să-l vadă mai 
bine pe acest vrăjitor venind. De când cu războaiele, 
Nordul era plin de lepădături periculoase - războinici 

dezertori, deveniți bandiți, ţărani fugiţi din ţinutul lor 
pârjolit, oameni disperaţi, de capul lor, care nu mai 
aveau nimic de pierdut, și așa mai departe. Dar Logen 
nu-și făcea griji. Nimeni nu avea vreun motiv să vină 
in acest fund de lume. Nimeni în afară de el și de mag. 

Așadar, stătea și aștepta, căuta de mâncare, nu 
găsea nimic, și iar stătea ȘI aștepta. În această perioadă 
a anului, mlaștinile erau adesea inundate de averse ne- 
așteptate, insă, dacă putea, Logen aprindea noaptea, 
din mărăcini, mici focuri fumegânde, ca să-și ridice 
moralul căzut şi să atragă orice vrăjitori aflaţi în tre- 
cere. Plouase în seara aceasta, dar se oprise de ceva 
vreme Și era destul de uscat pentru foc. Acum ceau- 
nul era deasupra, fierbând o tocană din ultima bucată 
de carne pe care Logen o adusese cu el din pădure. 
Avea să fie nevoit s-o ia din loc în zori, să caute de mân- 
care. Magul putea să-l ajungă din urmă mai târziu, dacă 
se mai sinchisea. 

A mesteca în mâncarea lui săracă şi se întreba dacă 
să se întoarcă spre nord, a doua zi, sau să-și conti- 
nue drumul spre sud, când auzi sunet de copite pe 
drum. Un cal, înaintând încet. Logen se așeză la loc 
pe haină și aşteptă. Se auziră un nechezat, un zornăit 
de hamuri. Un călăreț se ivi peste povârniș. Cu soa- 
rele palid coborât la orizont în spatele lui, Logen nu-l 
putea vedea limpede, dar omul stătea țeapăn și stân- 
gaci în șa, ca unul care nu e obișnuit cu drumul. 
Acesta își îndemnă cu blândeţe calul în direcţia fo- 
culu: și îl struni la o distanţă de câţiva paşi. 

- Bună seara, spuse călăreţul. 

Nu era nici pe departe ceea ce așteptase Logen. 
Un tânăr sfrijit, palid, cu un aer bolnăvicios, cu cer- 
curi întunecate în jurul ochilor, păr lung, lipit de cap 
din pricina burniţei și un zâmbet nervos. Părea mai 
mult ud decât înţelept și, cu siguranţă, nu părea pu- 
ternic mai presus de orice închipuire. Arăta mai cu 
seamă infometat, înfrigurat și bolnav. Arăta, de fapt, 
cam așa cum se simţea Logen. 

— N-ar trebui să ai un toiag? 

Tânărul păru surprins: 

- N-am... carevasăzică... ă... nu sunt un mag. 

Glasul i se stinse și își linse buzele nervos. 

- Spiritele mi-au spus să aştept un mag, dar adesea 
ele se înșală. 

- O... păi, eu sunt ucenic. Dar maestrul meu, 
marele Bayaz - și își înclină capul reverențios — nu e 
nimeni altul decât Întâiul dintre Magi, mare în Înalta 
Artă și cunoscător al adâncii înţelepciunii. M-a trimis 
să te găsesc — dintr-odată păru nesigur - şi să te aduc... 
eşti Logen Nouădegete? 

Logen ridică mâna stângă și se uită la tânărul palid, 
prin golul unde cândva avusese degetul mijlociu. 

- O, carevasăzică... ă... imi pare rău pentru deget. 

Logen râse. Era pentru prima oară când râdea de 
când se târâse afară din râu. Nu era foarte amuzant, 
dar râse zgomotos. Era o senzaţie plăcută. Tânărul 
zâmbi şi alunecă din şa, cu mare chin. 

- Eu sunt Malacus Quai. 

- Malacus ce? 

- Quai, răspunse el, îndreptându-se către foc. 

- Ce fel de nume e ăsta? 

- Sunt din Vechiul Imperiu. 

Logen nu auzise niciodată despre un asemenea loc. 

- Un imperiu, zici? 

— Ei, bine, a fost cândva. Cea mai măreaţă naţiune 
din Cercul Lumii. Tânărul se ghemui anevoie lângă 
foc: Dar gloria trecutului a apus demult. Acum nu e 
cu mult mai mult decât un vast câmp de bătălie. Logen 
clătină din cap. Ştia destul de bine cum arăta unul din 
acelea. E departe. În vestul lumii. Ucenicul făcu un 
semn vag cu mâna. 

Logen râse din nou. 

- Acela este estul. 

Quai zâmbi cu tristeţe. 

- Eu sunt vizionar deși, se pare, nu unul foarte bun. 
Maestrul Bayaz m-a trimis să te găsesc, dar stelele n-au 
fost favorabile și m-am rătăcit, cu vremea vitregă. Își 
dădu la o parte părul din ochi și își desfăcu braţele. 
Am avut un cal de povară, cu mâncare și provizii şi 
un altul pentru tine, dar i-am pierdut într-o furtună. 
Mă tem că nu sunt făcut să mă descurc în lumea largă. 

— Se pare că nu. 

Quai scoase o ploscă din buzunar și i-o întinse. 
Logen o luă, o deschise și trase o dușcă zdravănă. 
Băutura fierbinte i se scurse pe gâtlej și îl încălzi până 
la rădăcina părului. 

- Ei, bine, Malacus Quai, ţi-ai pierdut mâncarea, 
dar ai avut grijă de ceea ce e mai important. Nu-i 
lucru uşor să mă faci să zâmbesc, zilele astea. Eşti 
bine-venit lângă focul meu. 

- Mulţumesc. Ucenicul tăcu și-și întinse palmele 
spre flăcările meschine. N-am mâncat de două zile. 
Îşi scutură capul, fluturându-și părul încoace şi încolo. 
A fost... o perioadă dificilă. Îşi linse buzele şi se uită 
la ceaun. 

'Logen îi întinse lingura. Malacus Quai se holbă 
la ea cu ochi mari și rotunzi. 

- Tu ai mâncat? 

Logen clătină din cap. Nu mâncase, dar bietul uce- 
nic părea lihnit de foame și mâncarea abia dacă ajun- 
gea pentru unul singur. Mai luă o dușcă din ploscă. 
Asta avea să-i ajungă, deocamdată. Quai atacă tocana 
cu poftă. Când isprăvi, răzui ceaunul, linse lingura 
și pe urmă, ca supliment, linse marginea ceaunului. 
Se aşeză sprijinit de un bolovan. 

- Îţi rămân veșnic îndatorat, Logen Nouădegete, 
mi-ai salvat viaţa. Nici n-am îndrăznit să sper că vei 
fi o gazdă atât de amabilă. 

- Nici tu nu ești chiar ceea ce aşteptam, sincer să 
fiu. Logen trase din nou din ploscă și își linse buzele. 
Cine este acest Bayaz? 

- Întâiul dintre Magi, mare în Înalta Artă și cu- 
noscător al adâncii înţelepciunii. Mă tem că va fi pro- 
fund nemulţumit de mine. 

- E de temut, aşadar? 

- Păi, răspunse ucenicul cu glas pierit, e destul 
de irascibil. 

Logen luă încă o înghiţitură. Căldura i se răspândea 
acum prin trup, prima oară când se simţea încălzit, 
de săptămâni. Urmă un moment de tăcere. 

- Ce vrea de la mine, Quai? 

Niciun răspuns. Sunetul molcom al sforăitului 
veni peste foc. Logen zâmbi și se înfășură în manta, 
întinzându-se să doarmă şi el. 


Ucenicul se deșteptă cu un acces brusc de tuse. Era 
dimineaţă devreme și lumea mohorâtă era cufundată 
într-o ceaţă deasă. Probabil că era mai bine aşa. Nu 
era nimic de văzut, doar o nesfârșită întindere de noroi, 
piatră și dezolant orz sălbatic. Totul era acoperit de 
o rouă rece, dar Logen reușise să aprindă o flacără 
amărâtă. Părul lui Quai era lipit de faţa-i palidă. Se 
rostogoli pe o parte și scuipă flegmă pe pământ. 

- Aaaah, hârâi el. 

Tuși și scuipă din nou. 

Logen își fixă ultimele rămășițe ale harnașamentului 
de nefericitul cal. 

- "Neaţa, zise el, ridicând privirea spre cerul alb, 
deşi nu e bună. 

- Am să mor. Am să mor și pe urmă nu va mai 
trebui să mă mișc. 

- N-avem nimic de mâncare, așa că ai să mori dacă 
rămânem aici. Atunci pot să te mănânc și să mă 
intorc peste munți. 

Ucenicul schiţă un zâmbet. 

- Ce facem? 

- Chiar așa, ce? Unde-l găsim pe acest Bayaz? 

- La Marea Bibliotecă a Nordului. 

Logen nu auzise niciodată de ea, dar, pe de altă 
parte, nu fusese niciodată prea interesat de cărți. 

- Care se află unde? 

- La sud de aici, cam la patru zile călare, lângă un 
lac mare. 

- Ştii drumul? 

Clătinându-se, ucenicul se ridică în picioare și 
rămase în loc, legănându-se ușor, respirând precipitat. 
Era palid ca o nălucă și faţa îi lucea de sudoare. 

- Cred că da, murmură el, dar nu părea deloc 
convins. 

Nici Quai și nici calul lui nu puteau supravieţui 
patru zile fără mâncare, chiar dacă nu se rătăceau. 
Mâncarea trebuia să aibă prioritate. Cea mai bună 
opțiune era s-o apuce prin pădure către sud, în ciuda 
riscului mai mare. Puteau fi uciși de banditi, dar aveau 
șanse mai mari să facă rost de hrană şi, altfel, foamea 
i-ar ucide. 

- Mai bine ia calul, spuse Logen. 

- Eu am pierdut caii, eu ar trebui să merg pe jos. 

Logen puse mâna pe fruntea lui Quai. Era fier- 
binte și lipicioasă. 

- Ai febră. Mai bine ia calul. 

Ucenicul nu încercă să se împotrivească. Îşi cobori 
privirea spre cizmele jerpelite ale lui Logen. 

- Îmi poţi lua cizmele? 

Logen clătină din cap. 

- Prea mici. 

Logen îngenunche și se aplecă peste rămășitele fu- 
megânde ale focului, ţuguindu-și buzele. 

- Focurile au spirit. Am să-l ţin pe acesta sub limbă 
și-l vom putea folosi să aprindem altul, mai târziu. 

Quai părea prea bolnav ca să se mire. Logen absorbi 
spiritul, tuși din pricina fumului, se scutură, la gustul 
amar. Eşti gata de plecare? 
Ucenicul ridică braţele într-un gest deznădăjduit. 
- Sunt gata. 


Lui Malacus Quai îi plăcea să vorbească. Vorbi 
in timp ce înaintau prin mlaștini spre sud, în timp 
ce soarele urca pe cerul mohorât, în timp ce intrau 
in pădure, către seară. Boala nu-l împiedica defel să 
trăncănească, dar pe Logen nu-l deranja. Trecuse 
multă vreme de când îi mai vorbise cineva şi asta îl 
ajuta să nu se gândească la picioare. Era lihnit de 
foame şi istovit, dar picioarele erau problema. Ciz- 
mele îi erau zdrenţe de piele veche, degetele, tăiate 
și bătătorite, gamba îl ustura și acum de la dinţii de 
shanka. Fiecare pas era un supliciu. Cândva era con- 
siderat cel mai temut om al Nordului. Acum se 
temea de cele mai mici bețe și pietre de pe drum. 
Era o ironie, pe undeva. Tresări, când lovi cu picio- 
rul o pietricică. 

— „„.așa că am petrecut șapte ani studiind cu Maes- 
trul Zacharus. E mare în rândul Magilor, al cincilea 
dintre cei doisprezece ucenici al lui Juvens, un om 
mare. Tot ce avea legătură cu magii părea să fie mare 
în ochii lui Quai. A simțit că eram pregătit să vin în 
Marea Bibliotecă a Nordului şi să studiez cu Maestrul 
Bayaz, să-mi dobândesc toiagul. Dar aici lucrurile n-au 
fost ușoare pentru mine. Maestrul Bayaz e cât se poate 
de pretențios și... 

Calul se opri și fornăi, tresări și făcu un pas șovăitor 
in spate. Logen adulmecă aerul și se încruntă. Erau 
oameni prin apropiere, și încă unii nespălați. Ar fi tre- 
buit să-i observe mai devreme, dar fusese concentrat 
la picioare. Quai își plecă privirea spre el. 

- Ce-1? 

Drept răspuns, parcă, un bărbat ieşi din spatele 
unui copac, la vreo zece paşi mai în față și un altul 
puţin mai departe. Erau niște lepădături, fără doar și 
poate. Murdari, bărboși, îmbrăcaţi în haine jerpelite 
şi desperecheate de blană și piele. La urma urmei, nu 
foarte diferiți de Logen. Cel sfrijit, din stânga, avea o 
suliță cu capul ghimpat. Cel voinic, din dreapta, avea 
o sabie grea, pătată de rugină, și un coif vechi și cio- 
bit, cu o ţepuşă în vârf. Înaintară, rânjind. Din spate 
se auzi un sunet și Logen privi peste umăr, cu inima 
cât un purice. Un al treilea bărbat, cu un buboi mare 
pe faţă, înainta spre ei prudent, de-a lungul drumului, 
cu o secure grea de lemn în mâini. 

Quai se aplecă din șa, cu ochii măriţi de frică. 

- Sunt bandiți? 

- Tu ești, naibii, vizionar, șuieră Logen printre 
dinţii încleştați. 

Se opriră la un pas sau doi în faţa lor. Cel cu 
coiful părea să fie căpetenia. 

- Frumos cal, mârâi el. Aţi vrea să ni-l împrumutați? 

Cel cu sulița rânji, apucând animalul de căpăstru. 

Lucrurile luaseră o turnură cât se poate de proastă. 
Cu o clipă mai devreme, așa ceva păruse imposibil, 
dar soarta găsise o cale. Logen se îndoia că ucenicul 

ar putea fi de mare folos într-o luptă. Asta însemna că 
era singur contra trei sau mai mulți, și doar cu un cuțit. 
Dacă stătea cu mâinile în sân, el şi Malacus aveau să 
sfârșească prin a fi jefuiţi și, foarte probabil, uciși. Tre- 
buie să fii realist când vine vorba de asemenea lucruri. 

Îi cercetă din nou pe cei trei bandiți. Nu se aștep- 
tau la vreo împotrivire din partea a doi oameni neinar- 
maţi — sulița era înclinată, sabia cu vârful spre pământ. 
Despre secure, Logen nu ştia nimic, așa că, în privinţa 
ei, trebuia să se bizuie pe noroc. Cel care loveşte pri- 
mul loveşte, de obicei, ultimul, asta e o realitate tristă, 
aşa că Logen se întoarse către cel cu coiful și îi scuipă 
spiritul în față. 

Spiritul se aprinse în aer și se dezlănțui flămând 
asupra lui. Capul îi explodă într-o ploaie de flăcări, 
sabia îi căzu zăngănind la pământ. Se zgârie dispe- 
rat pe față şi braţele i se aprinseră şi ele. Se îndepărtă 
clătinându-se, urlând. 

Calul lui Quai se sperie de foc și se ridică, fornăind, 
pe picioarele din spate. Gâfâind, bărbatul sfrijit se re- 
trase împleticindu-se și Logen făcu un salt lângă el, 
inhăță mânerul suliţei cu o mână și îl lovi cu capul 
in faţă. Nasul îi pârâi, izbindu-se de fruntea lui Logen, 
și omul se îndepărtă, clătinându-se, cu sângele şiroind 
pe bărbie. Logen îl smuci înapoi, trăgând de suliță, îi 
răsuci braţul drept într-un arc larg și îl lovi cu pum- 
nul în beregată. Omul se prăbuși cu un gâlgâit și Logen 
îi smulse sulița din mâini. 

Simţi mișcare în spatele lui și se aruncă la pământ, 
rostogolindu-se spre stânga. Securea şuieră în aer 

deasupra capului său și tăie o despicătură lungă în coasta 
calului, împroșcând picături de sânge pe pământ și 
crăpând catarama chingii. Cu pas clătinat, omul cu 
buboi pe faţă se îndepărtă, pivotând după secure. 
Logen ţâșni spre el, dar își suci glezna de o piatră și 
se clătină ca un om beat, scâncind de durere. O săgeată 
șuieră pe lângă faţa lui, de undeva din copacii din 
spate și se pierdu în desișul de pe cealaltă parte a dru- 
mului. Calul fornăi și lovi cu picioarele, rotindu-și 
ochii nebunește, apoi porni în josul drumului, într-un 
galop sălbatic. Malacus Quai zbieră când şaua alunecă 
de sub el și fu azvârlit în tufişuri. 

Logen n-avea timp să se gândească la el. Cu un răc- 
net, se năpusti asupra omului cu securea, îndreptându-i 
sulița spre inimă. Acesta ridică securea la timp ca să-i 
indepărteze vârful, dar nu destul. Suliţa i se înfipse în 
umăr și îl învârti. Se auzi un pârâit puternic, când 
coada se frânse. Logen își pierdu echilibrul și căzu în 
faţă, doborându-l pe Buboi, pe burtă, în noroi. Vår- 
ful suliţei care ieșea prin spatele bărbatului tăie adânc 
în ţeasta lui Logen, când acesta se prăvăli peste el. 
Logen îl apucă de părul incâlcit cu ambele mâini, îi 
trase capul pe spate și îi zdrobi faţa de o piatră. 

Se ridică în picioare, clătinat, cu capul învâr- 
tindu-i-se, ștergându-și sângele din ochi, tocmai la timp 
să vadă o săgeată țâşnind dintre copaci și împlân- 
tându-se într-un trunchi, foarte aproape. Logen se nă- 
pusti la arcaș. Acum îl vedea: un băiat nu mai mare 
de paisprezece ani, întinzând mâna după o altă săgeată. 
Logen scoase cuțitul. Băiatul potrivea săgeata în arc, 

dar avea ochii lărgiţi de panică. Bâjbâi după coardă și 
își trecu săgeata prin palmă, cu un aer foarte surprins. 

Logen era lângă el. Băiatul agită arcul, dar Logen 
se aplecă dedesubt și făcu un salt inainte, lovind cu 
cuțitul de jos în sus, cu ambele mâini. Lama îl prinse 
pe băiat sub bărbie şi îl ridică în aer, apoi i se rupse 
in beregată. Băiatul căzu deasupra lui Logen, cu bu- 
cata zdrențuită de lamă făcându-i o crestătură lungă 
în braţ. Sângele ţâșni peste tot, din tăietura din ţeasta 
lui Logen, din tăietura din braţul lui Logen, din rana 
care se căsca în gâtul băiatului. 

Logen împinse trupul mort și se sprijini de un 
copac, cu răsuflarea întretăiată. Inima îi bubuia, sån- 
gele îi urla în urechi, stomacul i se răscula. 

- Sunt încă viu, șopti el. Sunt încă viu. 

Rănile de la cap şi de la braţ începeau să-i pul- 
seze. Încă două cicatrice. Ar fi putut să fie mult mai 
rău. Își şterse sângele din ochi și șchiopătă înapoi 
spre drum. 

Malacus Quai stătea neclintit, holbându-se, livid, 
la cele trei cadavre. Logen îl apucă de umeri şi îl cer- 
cetă de sus până jos. 

- Eşti rănit? Quai doar se holba la trupurile nein- 
suflețite. Eşti mort? 

Cadavrul bărbatului voinic cu coif fumega încă, 
răspândind un miros dezgustător de apetisant. Logen 
observă că avea în picioare o pereche de cizme bune, 
mult mai bune decât ale lui. Cel cu buboiul avea gâtul 
sucit prea tare ca să fie viu și, în plus, avea sulița frântă 
înfiptă în trup. Logen îl întoarse pe cel sfrijit cu 

piciorul. Avea încă un aer de uimire pe fața-i însân- 
gerată, cu ochii spre cer, cu gura deschisă. 

- Are probabil traheea ruptă, murmură Logen. 

Avea mâinile pline de sânge. Își apucă o mână cu 
cealaltă, ca să le oprească tremuratul. 

- Dar cel din pădure? Logen făcu semn cu capul. 
Cu calul ce s-a întâmplat? 

- Dus, murmură Quai deznădăjduit. Ce facem? 

- Vedem dacă au ceva de mâncare. Logen făcu 
semn către cadavrul care fumega. lar tu o mă ajuţi 
să-i scot cizmele. 


EXERCIŢII DE SCRIMĂ 


- Înghesuie-l, Jezal, înghesuie-l! Nu te sfii! 

Jezal era extrem de silitor. Ţâşni înainte, lovind 
cu dreapta. West își pierduse deja echilibrul și se îm- 
pleticea în spate, rășchirat, abia reușind să pareze cu 
sabia scurtă. Astăzi foloseau săbii pe jumătate ascuţite, 
ca să sporească periculozitatea exerciţiilor. Nu pu- 
teai chiar să înjunghii un om cu aşa ceva, însă puteai 
să-i faci o zgârietură dureroasă, chiar două, dacă te 
străduiai destul. Jezal intenţiona să-l zgârie niţel pe 
maior pentru umilinţa din ziua precedentă. 

- Așa, arde-l! Jap, căpitane! Jap, jap! 

West dădu o lovitură stângace, insă Jezal o anti- 
cipă şi înlătură sabia, continuând să forțeze înainta- 
rea, lovind din toate puterile. Tăie cu stânga o dată și 
incă o dată. West pară disperat și se retrase cu pas 
clătinat, lipindu-se de zid. Jezal îi venea de hac, în 
sfârşit. Chicoti vesel când se avântă din nou, cu sabia 
lungă, însă adversarul prinsese viaţă dintr-odată, în 
mod surprinzător. West îi scăpă și pară lovitura cu 

o fermitate dezamăgitoare. Jezal făcu un pas poticnit 
in faţă, pierzându-și echilibrul şi icni, șocat, când 
vârful sabiei sale nimeri golul dintre două pietre și arma 
îi scăpă din mâna amorțită, zbârnâind înfiptă în zid. 

West ţâşni înainte, se feri de cealaltă sabie a lui 
Jezal și se izbi în el cu umărul. 

- Ooof, făcu Jezal, împleticindu-se în spate și pră- 
bușindu-se, în timp ce-și agita stângaci sabia scurtă. 

Sabia alunecă pe pietre și Lordul Mareșal Varuz 
o prinse cu agilitate sub picior. Vârful tocit al sa- 
biei lui West pluti ameninţător deasupra gâtului 
lui Jezal. 

-La naiba! înjură el, când maiorul îi întinse 
mâna, rânjind. 

- Da, murmură Varuz, cu un oftat adânc, la naiba, 
într-adevăr. O prestație chiar mai proastă decât ieri, 
dacă așa ceva e cu putinţă! L-ai lăsat pe maiorul West 
să-şi bată iarăși joc de tine! Jezal dădu la o parte mâna 
lui West, cu o privire încruntată și se ridică în pi- 
cioare. N-a pierdut nicio clipă controlul! Te-ai lăsat 
ademenit și apoi dezarmat! Dezarmat! Nepotul meu 
n-ar fi făcut niciodată greșeala asta și are opt ani! 
Varuz lovi cu băţul în pământ. Explică-mi, te rog, 
căpitane Luthar, cum poți să câştigi un duel culcat 
pe burtă și fără arme? 

Jezal se îmbufnă și se scărpină la ceafă. 

- Nu? Pe viitor, dacă te prăbușești de pe o stâncă, 
având armele în mâini, vreau să te văd zdrobit în 
bucăţi pe fundul prăpastiei, strângându-le în degetele 
moarte, m-auzi? 

- Da, domnule mareșal Varuz, mormăi un Jezal 
bosumflat, dorindu-și ca bătrânul ticălos să se 
rostogolească de pe o stâncă. Sau poate din Turnul 
Lanţurilor. Asta ar fi cel mai bine. Poate că maiorul 
West l-ar putea însoți. 

- Încrederea excesivă e un blestem pentru un 
săbier! Trebuie să-ţi tratezi fiecare adversar ca şi când 
ar fi ultimul. Cât despre jocul de picioare - și Varuz 
îşi strâmbă buza cu dezgust - bine și frumos, când 
păşeşti în față, dar cum te retragi, cum te pleoștești. 
Maiorul n-a trebuit decât să te atingă şi ai căzut ca 
o şcolăriţă leșinată. 

West îi rânji, privindu-l în față. Adora asta. Adora 
asta pur şi simplu, fir-ar el al naibii. 

— Se spune că Bremer dan Gorst are un picior ca 
un stâlp de oţel. Un stâlp de oţel! Ar fi mai ușor să 
dobori Casa Creatorului decât pe el! Lordul Mareşal 
făcu semn către silueta imensului turn, ce se înălța 
peste clădirile din curte. Casa Creatorului! strigă el, 
cu dezgust. 

Jezal pufni şi lovi cu piciorul. A suta oară cocheta 
cu ideea să renunţe şi să nu mai ţină niciodată o sabie 
in mână. Dar ce-ar spune lumea? Tatăl lui era absurd 
de mândru de el, lăudându-se mereu cu iscusinţa lui, 
oricui stătea să-l asculte. Își pusese în gând să-și vadă 
fiul luptând în Piaţa Mareșalilor, în faţa unei mul- 
țimi dezlănţuite. Dacă Jezal abandona acum, tatăl lui 
s-ar simţi înjosit și Jezal și-ar putea lua adio de la 
poziţia lui, de la alocaţia lui, de la ambițiile lui. Fără 
îndoială, frații săi ar fi încântați de asta. 

- Echilibrul este cheia, turuia Varuz. Puterea ți 
se ridică prin picioare! De acum înainte, vom adăuga 
la antrenamentul tău o oră pe bârnă. În fiecare zi! 
Jezal se crispă. Așadar o alergare, exerciţii cu drugul 
greu, figuri de scrimă, o oră de lupte, figuri din nou, 
o oră pe bârnă. Lordul Mareșal clătină din cap cu sa- 
tisfacție. Asta ajunge, deocamdată. Te aştept mâine 
dimineaţă la ora şase, treaz ca lumina zilei. Varuz se 
încruntă. Treaz. Ca. Lumina. Zilei. 


- Nu pot să fac asta la nesfârșit, știi, spuse Jezal, 
in timp ce șontâcăia chinuit spre locuinţa lui. Cât din 
mizeria asta oribilă trebuie să înghită un om? 

West rânji. 

- Asta-i nimic. Nu l-am văzut niciodată pe bă- 
trânul ticălos atât de blând cu cineva. Trebuie că te 
place, într-adevăr. Cu mine n-a fost nici pe jumătate 
atât de prietenos. 

Jezal se arătă neincrezător. 

- Mai rău de-atâr 

- Eu n-am primit pedeapsa pe care ai primit-o tu. 
M-a obligat să ţin drugul greu deasupra capului toată 
după-amiaza, până când a căzut pe mine. Marorul se 
strâmbă ușor, de parcă până și amintirea l-ar fi durut. 
M-a pus să urc şi să cobor în fugă Turnului Lanţurilor 
cu armura pe mine. M-a pus să mă lupt patru ore în 
fiecare zi. 

- Cum te-ai împăcat cu asta? 

- N-am avut de ales. Nu sunt un nobil. Scrima 
era pentru mine singura cale de a mă face remarcat. 

Dar, până la urmă, a meritat. Câţi oameni de rând 
numiți în Garda Regelui cunoști? 

Jezal ridică din umeri. 

- Dacă stau să mă gândesc, foarte puțini. 

El însuşi fiind nobil, nu credea că ar trebui să 
existe vreunul. 

- Dar tu ești dintr-o familie bună și deja căpitan. 
Dacă reușești să câştigi Turnirul, cine știe cât de departe 
poţi ajunge? Hodd, Lordul Şambelan, Marovia, Înal- 
tul Judecător, Varuz însuși, în definitiv, au fost cu toții 
campioni la vremea lor. Campionii cu sânge nobil se 
indreaptă întotdeauna spre lucruri mărețe. 

Jezal pufni. 

- Ca prietenul tău, Sand dan Glokta? 

Numele căzu între ei ca un bolovan. 

- Ei, bine... aproape întotdeauna. 

- Maior West, se auzi o voce răgușită din spate. 

Un sergent îndesat cu o cicatrice în josul obrazului 
alerga spre ei. 

- Sergent Forest, ce mai faci? întrebă West, bă- 
tându-l călduros pe spate. 

Avea trecere la ţărani, dar, la drept vorbind, Jezal 
trebuia să-și amintească mereu că West era el însuși 
doar puţin mai presus de un ţăran. Putea fi el edu- 
cat, putea fi el ofiţer și așa mai departe, însă avea mai 
multe în comun cu sergentul decât cu Jezal, dacă 
stăteai să te gândești. 

Sergentul se lumină la faţă: i 

- Foarte bine, mulțumesc, domnule. Îşi înclină 
capul respectuos în faţa lui Jezal: “Neaţa, căpitane. 

Jezal îl onoră cu o clătinare încordată a capului 
şi se întoarse să privească în susul aleii. Nu putea găsi 
niciun motiv pentru care un ofiţer ar vrea să se tragă 
de şireturi cu soldații de rând. În plus, acesta avea o 
cicatrice pe faţă și era urât. Lui Jezal nu-i plăceau oa- 
menii urâţi. 

- Cu ce te pot ajuta? întreba West. 

- Mareşalul Burr doreşte să vă vadă, domnule, 
pentru o ședință urgentă. Toţi ofițerii superiori au 
ordin să participe. 

Faţa lui West se întunecă. 

- Voi merge de îndată ce voi putea. 

Sergentul salută și se îndepărtă cu pași mari. 

- Ce-i toată treaba asta? întrebă indiferent Jezal, 
urmărind cu privirea un conţopist care alerga după 
o hârtie pe care o scăpase. 

- Englia. Acest Rege al Oamenilor Nordului, Be- 
thod. West rosti numele cu o strâmbătură, de parcă 
ii lăsa un gust amar. Se zice că şi-a înfrânt toți vrăj- 
mașii din Nord şi acum caută cu lumânarea război 
cu Uniunea. 

- Ei, bine, dacă vrea război, zise nepăsător Jezal. 

Războaiele erau un lucru bun, în opinia sa, o oca- 
zie excelentă pentru glorie și avansare. Hârtia flutură 
pe lângă cizma lui, în adierea ușoară a vântului, urmată 
indeaproape de slujbaș, gâfâind. Jezal îi zâmbi larg, 
când acesta trecu în goană pe lângă el, îndoit de spate 
aproape în două, în efortul său stângaci de a încerca 
să prindă hârtia. 

Maiorul înhăță documentul murdar şi 1-l înmână. 

- Mulţumesc, domnule, zise funcţionarul, cu o ex- 
presie jalnică de gratitudine pe faţa-i nădușită. Vă 
foarte mulţumesc! 

- N-ai de ce, murmură West și slujbașul făcu o 
mică plecăciune sincopată și se îndepărtă în grabă. 

Jezal era dezamăgit. Chiar îl amuzase urmărirea. 

- O fi război, dar asta e ultima mea problemă în 
clipa asta. West oftă din toţi rărunchii. Sora mea este 
in Adua. 

- Nu ştiam că ai o soră. 

- Ei, bine, am şi e aici. 

- Și? 

Jezal nu era prea entuziasmat să audă despre sora 
maiorului. West poate că se ridicase, dar ceilalți 
membri ai familiei sale erau, fără îndoială, mai pre- 
jos de preocupările lui Jezal. Era interesat să cunoască 
fete sărace, de rând, de care putea să profite şi fete 
bogate, nobile, cu care s-ar putea gândi să se căsăto- 
rească. Orice fată care se situa între acestea era lipsită 
de importanță. 

- Ei, bine, sora mea poate fi fermecătoare, dar e 
şi puţin... nonconformistă. Poate fi o pacoste când 
e prost dispusă. La drept vorbind, aș prefera să am 
grijă de o ceată de nordici decât de ea. 

- Haide, West, făcu Jezal absent, abia ascultând 
ce spunea. Sunt sigur că nu poate fi atât de dificilă. 

Maiorul se lumină. 

- Ei, bine, sunt ușurat să te aud spunând asta. A fost 
mereu dornică să vadă Agriontul cu ochii ei și de ani 
de zile îi tot spun că aș face cu ea un tur dacă s-ar 

intâmpla să vină aici vreodată. Aranjasem asta pen- 
tru azi, de fapt. Pe Jezal îl luă cu amețeli. Acum, cu 
această întâlnire... 

- Dar am atât de puţin timp zilele astea, se 
plânse Jezal. 

— Îţi promit că am să mă revanșez. Ne întâlnim 
in apartamentul meu într-o oră. 

- Stai puţin... 

Dar West se îndepărta deja cu paşi mari. 


Să nu fie prea urâtă, se ruga Jezal, apropiindu-se 
încet de ușa apartamentului maiorului West și ridicând 
un pumn șovăitor, ca să bată. Doar să nu fie prea urâtă. 
Și nici prea proastă. Orice, în afară de o după-amiază 
pierdută cu o fată proastă. Mâna i se îndrepta spre ușă 
când auzi de dincolo glasuri ridicate. Rămase, vino- 
vat, pe coridor, apropiind urechea tot mai mult de 
lemn, sperând să audă ceva măgulitor despre sine. 

- ...Şi slujnica ta? se auzi infundat glasul maioru- 
lui West, pe un ton ce părea foarte supărat. 

- A trebuit s-o las la casă. Erau o grămadă de tre- 
buri de făcut. Nimeni n-a mai fost acolo de luni de zile. 

Sora lui West. Inima lui Jezal se opri în loc. Un 
glas grav: părea grasă. Jezal nu-și putea permite să fie 
văzut plimbându-se prin Agriont cu o fată grasă de 
braţ. Asta putea să-i distrugă reputaţia. 

- Dar nu poți să hoinărești pur și simplu prin oraș 
de una singură! 

- Am ajuns teafără aici, nu? Uiţi de unde ai plecat, 
Collem. Mă pot descurca fără nicio slujnică. Pentru 

majoritatea celor de aici nu sunt, oricum, mai bună 
decât o servitoare. În plus, îl voi avea pe prietenul tău, 
căpitanul Luthar, să aibă grijă de mine. 

— Asta e și mai rău, după cum știi foarte bine. 

- Ei, bine, de unde să ştiu că eşti ocupat. Am cre- 
zut Că ai să-ți poţi face timp să te ocupi de propria-ţi 
soră. Nu vorbea ca o toantă, ceea ce era ceva, dar 
grasă şi, pe deasupra, arţăgoasă! Nu sunt în siguranță 
cu prietenul tău? 

- E un soi destul de bun, dar el e în siguranţă cu 
tine? Jezal nu era sigur la ce se referea maiorul prin 
acea mică observaţie. Și să te plimbi prin Agriont sin- 
gură și cu un bărbat pe care abia îl cunoşti? Nu face 
pe proasta. Te știu eu mai bine! Ce va crede lumea? 

- Fac ceva pe ce crede lumea. 

Jezal săltă de lângă ușă. Nu era obișnuit să audă 
doamnele folosind un asemenea limbaj. Grasă, arță- 
goasă și necioplită, la naiba! Putea fi chiar mai rău 
decât se temuse. Privi de-a lungul coridorului, cu gân- 
dul s-o ia la goană, ticluindu-și deja o scuză. Al nai- 
bii ghinion, însă: cineva urca scările tocmai acum. Nu 
putea pleca fără să fie văzut. Va trebui pur și simplu 
să bată la ușă și să-și isprăvească treaba. Scrâşni din 
dinți şi bubui nerăbdător în ușă. 

Glasurile .se opriră dintr-odată și Jezal afișă un 
zâmbet larg, neconvingător de prietenos. Să înceapă 
tortura! Uşa se dădu în lături. 

Dintr-un anume motiv, se așteptase la un fel de 
versiune mai scundă și mai grasă a maiorului West, 
în rochie. Se înșelase amarnic. Avea probabil o siluetă 

ușor mai plină decât era strict după ultima modă, de 
când fetele slabe erau în vogă, dar nu se putea spune 
Că era grasă, nu era grasă deloc. Avea părul întunecat, 
pielea întunecată, puţin mai întunecată decât ar fi în 
general considerat ideal. Jezal ştia că o doamnă tre- 
buia să se ferească de soare cât putea, dar, privind-o, 
chiar nu-și putea aminti de ce. Ochii ei erau întu- 
necaţi, aproape negri, iar, în zilele astea, după ochii 
albaştri se întorceau capetele, însă ai ei străluceau în 
lumina difuză de la intrare într-un fel care te vrăjea. 

Fata îi zâmbi. Un zâmbet straniu, mai înălțat într-o 
parte decât în cealaltă. Îi dădea lui Jezal o senzaţie ușor 
stânjenitoare, de parcă ea ar fi ştiut un lucru amuzant 
pe care el nu-l știa. Cu toate acestea, dinți excelenți, 
albi și strălucitori. Furia lui Jezal se topea cu repezi- 
ciune. Cu cât o privea, cu atât era mai copleșit de pre- 
zența ei și Cu atât i se golea mai mult mintea de rațiune. 

- Bună, zise ea. 

Gura lui Jezal se deschise ușor, ca prin forța obișnu- 
inței, însă nu rosti nimic. Mintea îi era o pagină albă. 

- Trebuie să fii căpitanul Luthar. 

- Aă... 

- Eu sunt sora lui Collem, Ardee. Se lovi peste 
frunte. Dar sunt așa de dioată. Collem trebuie să-ți 
fi povestit totul despre mine. Știu că voi doi sunteţi 
buni prieteni. 

Jezal îi aruncă o privire stânjenită maiorului, care 
se încrunta la el şi părea oarecum încurcat. N-ar fi defel 
nimerit să spună că nu avusese habar de existenţa ei 
până în dimineaţa aceea. Se strădui să formuleze 

un răspuns cât de cât amuzant, dar nu-i trecu nimic 
prin minte. 

Ardee îl apucă de cot şi îl conduse în cameră, vor- 
bind în tot acest timp. 

— Știu că eşti un mare duelist, dar mi s-a spus că 
mintea îţi e chiar mai ascuţită decât sabia. Într-o ase- 
menea măsură, de fapt, încât îți foloseşti doar sabia 
impotriva prietenilor, căci mintea ta e mult prea pe- 
riculoasă. Il privi așteptând. Tăcere. 

- Păi, bâigui el. Lupt niţeluș cu sabia. Jalnic. De-a 
dreptul îngrozitor. 

- Ăsta e omul potrivit sau îl am aici pe grădinar? 
ÎI cercetă cu o expresie ciudată, greu de deslușit. Pro- 
babil că era acelaşi gen de privire pe care o avea Jezal 
când examina un cal pe care intenționa să-l cumpere: 
prudent, cercetător, concentrat şi puţin dispreţuitor. 
Până şi grădinarii au uniforme splendide, se pare. 

Jezal era aproape sigur că asta fusese un fel de in- 
sultă, dar era prea ocupat să încerce să se gândească 
la ceva spiritual ca să-i acorde prea mare atenţie. Știa 
că trebuia să vorbească acum sau să-și petreacă ziua 
intreagă într-o tăcere stingheritoare, așa că deschise 
gura și se lăsă în voia norocului. 

- Imi pare rău dacă par năucit, dar maiorul West 
e un bărbat atât de neatrăgător. Cum să mă fi aşteptat 
la o soră atat de frumoasă? 

West izbucni într-un râs sforăitor. Sora lui ridică 
o sprânceană şi socoti pe degete: 

- Uşor jignitor cu fratele meu, ceea ce e bine. Oa- 
recum amuzant, ceea ce iarăși e bine. Cinstit, ceea ce 

e reconfortant. Și teribil de măgulitor cu mine, ceea 
ce, desigur, este excelent. Puțin cam târziu, dar, la urma 
urmei, a meritat așteptarea. Îl privi pe Jezal în ochi. 
S-ar putea ca după-amiaza să nu fie o pierdere totală. 

Jezal nu era sigur că-i plăcea acea ultimă remarcă și 
nu era sigur nici că-i plăcea felul cum se uita la el, dar 
ii plăcea s-o privească, așa că era pregătit să ierte o 
mulțime de lucruri. Femeile pe care le cunoștea spu- 
neau arareori ceva isteţ, mai cu seamă cele care arătau 
bine. Bănuia că erau instruite să zâmbească, să clatine 
din cap și să asculte în timp ce bărbaţii se ocupau de 
vorbit. În genere, era de acord cu acel mod de a face 
lucrurile, dar istețimea îi şedea bine surorii lui West şi 
fata reuşise mai mult decât să-i stârnească curiozitatea. 

Grasă și arțăgoasă nu mai erau pe listă, în privința 
asta nu putea fi nicio îndoială. Cât despre necioplită, 
ei, bine, oamenii frumoși nu sunt niciodată neciopliți, 
nu-i așa? Doar... nonconformiști. Începea să creadă 
că acea după-amiază, așa cum spusese ea, ar putea să 
nu fie o pierdere totală. 

West se îndreptă către ușă. 

- Se pare că trebuie să vă las pe voi doi să râdeţi 
unul de altul. Lordul Mareșal Burr mă așteaptă. Nu 
face nimic ce n-aş face eu, bine? 

Comentariul părea să ţintească spre Jezal, dar 
West se uita la sora lui. 

- Asta ar părea să îngăduie în principiu orice, 
zise ea, prinzând privirea lui Jezal. 

Era uluit să simtă cum roşeşte ca o fetiţă. uși 
şi îşi îndreptă privirea spre pantofi. 

West își dădu ochii peste cap. 

- Îndurare, zise el, în timp ce ușa se închise cu 
un clic. 

- Vrei să bei ceva? întrebă Ardee, turnând deja vin 
într-un pahar. 

Singur cu o tânără frumoasă. Nicidecum o expe- 
riență nouă, își spuse Jezal și, totuși, părea că-i lipsește 
siguranţa obișnuită. 

- Da, mulţumesc, eşti foarte amabilă. 

Da, ceva de băut, ceva de băut, exact ceea ce 1i tre- 
buia ca să-şi calmeze nervii. Ea îi întinse paharul și 
turnă un altul pentru sine. Jezal se întrebă dacă se 
cuvenea ca o domnişoară să bea la ora asta, dar părea 
inutil să comenteze. Nu era sora lui, în definitiv. 

- Spune-mi, căpitane, de unde îl cunoşti pe fra- 
tele meu? 

- Ei, bine, e superiorul meu și facem scrimă îm- 
preună. Creierul incepea să-i funcționeze din nou. 
Dar, de fapt... știi asta deja. 

Fa îi zâmbi larg. 

- Desigur, dar guvernanta mea a susținut întot- 
deauna că tinerilor trebuie să li se acorde porţia lor 
de conversaţie. 

Jezal izbucni într-o tuse dizgraţioasă, în timp ce 
inghiţea și își vărsă o parte din vin pe haină. 

- Dumnezeule, zise el. 

- Ține, ia-l pe acesta o clipă. 

Ardee îi dădu paharul ei și Jezal îl luă fără să se 
gândească, dar pe urmă se pomeni cu ambele mâini 
ocupate. Când ea incepu să-l tamponeze pe piept cu 

O batistă albă, nu putu să protesteze, deși gestul i se 
părea cam îndrăzneţ. Sincer vorbind, ar fi putut pro- 
testa, dacă ea n-ar fi fost atât de al naibii de frumoasă. 
Se intreba dacă ea 1și dădea seama ce priveliște minu- 
nată îi oferea în josul bustului rochiei, dar, firește că 
nu, cum ar fi putut? Era pur și simplu nouă aici, nede- 
prinsă cu manierele elegante, avea purtările neșlefuite 
ale unei fete de la ţară și așa mai departe... frumoasă 
privelişte, totuși, asta nu putea fi tăgăduit. 

- Așa, acum e mai bine, zise ea, deși tamponatul 
nu părea să fi schimbat cu nimic lucrurile. Nu în pri- 
vinţa uniformei sale, în orice caz. Fata îi luă paha- 
rele, îl goli pe al ei repede, cu o smucitură exersată 
a capului şi le azvârli pe masă. Mergem? 

- Da, desigur. Oh. Și Jezal îi oferi braţul. 

Fa îl conduse afară, pe coridor și pe scări în jos, 
sporovăind nestingherită. Era asaltat de un potop de 
lovituri conversaționale şi, aşa cum subliniase mare- 
șalul Varuz mai devreme, apărarea lui Jezal era slabă. 
Para cu disperare, în timp ce traversau spaţioasa Piaţă 
a Mareşalilor, însă abia reușea să strecoare câte un 
cuvânt. Era ca şi cum Ardee era cea care trăise 
acolo de ani de zile şi Jezal cel care era ţărănoiul 
din provincie. 

- Palatele Marţiale sunt acolo, în spate? 

Ardee făcu semn cu capul către zidul impunător 
care despărțea cartierul general al armatelor Uniunii 
de restul Agriontului. 

- Chiar așa. Acolo își au birourile Lorzii Mareşali. 
Și sunt cazărmi acolo şi armurării şi, ă... Glasul i se 

stinse. Nu prea mai găsea altceva de spus, însă Ardee 
sări să-l salveze. 

- Aşadar, fratele meu trebuie să fie pe undeva pe 
acolo. E un oștean destul de renumit, presupun. Pri- 
mul care a trecut zidul la Ulrioch şi așa mai departe. 

- Păi, da. Maiorul West e foarte respectat aici... 

- Dar poate fi atât de plicticos, nu-i așa? Îi place 
atât de mult să fie misterios și preocupat. Ardee mimă 
un zâmbet palid, absent și își scărpină bărbia, gân- 
ditoare, întocmai cum ar fi făcut fratele ei. 

Îl prinsese perfect și Jezal izbucni în râs, însă înce- 
pea să se întrebe dacă fata ar trebui să stea chiar atât 
de aproape de el, să-l ţină de braţ într-un fel chiar 
atât de intim. Nu că Jezal ar fi avut ceva împotrivă, 
desigur. Dimpotrivă, dar lumea îi privea. 

- Ardee... spuse el. 

- Așadar, aceasta trebuie să fie Aleea Regelui. 

- Ăă, da, Ardee... 

Ea se uita lung, în sus, la statuia magnifică a lui 
Harod cel Mare, cu ochii lui severi fixaţi asupra 
panoramei. 

- Harod cel Mare? întrebă ea. 

- Ăă, da. În vremurile întunecate, înainte să existe 
o Uniune, a luptat să aducă laolaltă Cele Trei Regate. 
A fost întâiul Mare Rege. Idiotule, gândi Jezal, asta 
ştie deja, toată lumea ştie. Ardee, cred că fratele tău 
n-ar... 

- Iar acesta este Bayaz, Întâiul dintre Magi? 


- Da, a fost cel mai de nădejde sfetnic al lui Harod. 
Ardee... 

- E adevărat că și acum 1 se păstrează un loc liber 
în Consiliul Închis? 

Jezal fu luat pe nepregătite. 

- Auzisem că există acolo un scaun gol, dar nu 
știam că... 

— Au cu toții o înfățișare atât de serioasă, nu-i așa? 

- Ăă... presupun că au fost vremuri serioase, 
răspunse el, zâmbind neconvingător. 

Un Cavaler Vestitor năvăli în josul aleii, călare 
pe un uriaș cal înspumat, cu soarele scânteind pe ari- 
pile aurii ale coifului. Secretarii se imprăștiară să-l lase 
să treacă și Jezal încercă s-o îndepărteze cu blândeţe 
pe Ardee din calea lui. Spre consternarea lui, ea refuză 
să se clintească. Animalul trecu în goană, la câţiva 
centimetri de Ardee, destul de aproape ca rafala să 
sufle părul fetei în faţa lui Jezal. Ea se întoarse spre 
el, imbujorată de emoție, altminteri deloc speriată de 
pericolul pe lângă care trecuse. 

- Un Cavaler Vestitor? întrebă ea, luându-l iarăşi 
de braţ și conducându-l pe Drumul Regelui. 

- Da, scânci Jezal, încercând cu disperare să-și 
stăpânească glasul, Cavalerii Vestitori au o respon- 
sabilitate importantă. Ei duc mesaje de la rege în orice 
colț al Uniunii. Inima încetase să-i bubuie. Chiar şi 
dincolo de Marea Cercului, în Englia, Dagoska și West- 
port. Sunt împuterniciți să vorbească cu glasul rege- 
lui și, astfel, le este interzis să glăsuiască altminteri 
decât în misiune regală. 

- Fedor van Haden a fost pe corabia noastră când 
am venit încoace. E un Cavaler Vestitor. Am stat de 

vorbă ore în şir. Jezal încercă fără succes să-şi ascundă 
uluirea. Am vorbit despre Adua, despre Uniune, de- 
spre familia lui. Chiar a pomenit și numele tău. Jezal 
nu reuși nici de această dată să pară nonșalant. În legă- 
tură cu așteptatul Turnir. Ardee se aplecă și mai 
aproape de el. Fedor era de părere că Bremer dan Gorst 
te va tăia în bucăți. 

Jezal tuși gâtuit, dar îşi reveni repede: 

- Din nefericire, această părere pare a fi larg 
împărtășită. 

- Dar nu și de tine, sper! 

- Aa... 

Fata se opri şi-l luă de mână, privindu-l în ochi 
cu toată sinceritatea: 

- Sunt sigură că ai să-l învingă, indiferent ce se 
spune. Fratele meu vorbește laudativ despre tine și 
el e un om zgârcit cu elogiile. 

- Ää... bâigui Jezal. Degetele îl furnicau în mod 
plăcut. Ochii ei erau mari și întunecaţi și Jezal se po- 
meni în mare penurie de cuvinte. Ardee avea un fel 
de a-și mușca buza de jos care îi făcea gândurile să 
rătăcească. O buză frumoasă, cărnoasă. Nu s-ar fi 
supărat s-o molfăie niţel și el. E1, bine, îţi mulţumesc. 
Jezal afișă un zâmbet prostesc. 

- Așadar, acesta este parcul, zise Ardee, întor- 
cându-se să admire priveliștea verde. E chiar mai 
frumos decât mi-am închipuit. 

- Ăă... da. 

- Ce minunat este să fii în miezul lucrurilor. 
Am petrecut atât de mult din viaţa mea la margine. 

Trebuie că aici se iau multe decizii importante, există 
mulţi oameni importanţi. Ardee își lăsă mâna să treacă 
prin frunzișul unei sălcii de lângă drum. Collem e ingri- 
jorat că În Nord s-ar putea să fie război. Își făcea griji 
pentru siguranța mea, cred că de aceea a vrut să vin 
aici. Cred că-și face prea multe griji. Tu ce crezi, 
căpitane Luthar? 

Până acum câteva ore, trăise într-o dulce ignoranță 
in privința situației politice, dar un asemenea răspuns 
n-ar fi fost potrivit. 

- Ei, bine, zise el, căznindu-se să-și amintească nu- 
mele și apoi cu ușurare: acestui Berthod i-ar prinde 
bine o muștruluială. 

- Se zice că are douăzeci de mii de oameni ai Nor- 
dului sub stindardul său. Ardeen se aplecă spre el: bar- 
bari, murmură ea. Sălbatici, șopti ea. Am auzit că își 
jupoaie prizonierii de vii. 

Jezal considera că aceasta nu era tocmai o con- 
versaţie potrivită pentru o domnişoară. 

- Ardee... începu el. 

- Dar sunt sigură că, având oameni ca tine şi ca 
fratele meu, să ne apere, noi, femeile, nu avem de ce 
să ne facem griji. 

Apoi Ardee se întoarse și se îndepărtă pe alee. 
Jezal fu din nou nevoit să grăbească pasul ca s-o ajungă 
din urmă. 

- Iar aceea este Casa Creatorului? 

Ardee făcu semn cu capul către conturul fioros 
al imensului turn. 

- Păi, da, este. 

- Nu intră nimeni acolo? 

- Nimeni. De când mă ştiu eu, în orice caz. Podul 
e ţinut sub lacăt. Jezal se încruntă către turn. Acum 
părea ciudat că nu se gândise niciodată la asta. Trăind 
in Agriont, Casa Creatorului era mereu acolo. Locul 
e zăvorât, cred. 

- Zăvorât? Ardee se apropie foarte mult de el. 
Jezal privi cu nervozitate împrejur, dar nu se uita ni- 
meni. Nu-i aşa că e ciudat că nu intră nimeni acolo? 
Nu-i așa că e un mister? Aproape că îi simţea răsufla- 
rea pe gât. Vreau să zic, de ce nu e doborâtă ușa pur 
și simplu? 

Jezal găsea că îi e îngrozitor de dificil să se con- 
centreze, cu ea atât de aproape. Se întrebă, preț de 
o clipă, înspăimântătoare și senzuală deopotrivă, dacă 
era posibil ca ea să flirteze cu el. Nu, nu, sigur că nu! 
Nu era obișnuită cu orașul, atâta tot. Purtările neşle- 
fuite ale unei fete de la ţară... dar, pe de altă parte, era 
foarte aproape. De-ar fi doar ceva mai puţin atrăgătoare 
sau ceva mai puţin sigură pe sine. De-ar fi ceva mai 
puţin... sora lui West. 

Jezal tuși și îşi întoarse privirea în josul aleii, spe- 
rând zadarnic să-și mute gândurile. Doar câțiva oameni 
se deplasau de-a lungul drumului, dar nimeni pe care 
să-l recunoască, dacă nu cumva... Vraja lui Ardee se 
risipi dintr-odată şi Jezal simţi fiori de gheață pe piele. 
O siluetă gârbovită, încotoșmănată într-o zi atât de 
insorită, se îndrepta șchiopătând către ei, sprijinindu-se 
cu putere de un toiag. Era îndoit de spate şi tresărea 
la fiecare pas, iar drumeții care mergau mai repede îl 

ocoleau cu grijă. Jezal încercă s-o îndrepte pe Ardee 
in altă direcție, inainte să fie văzuţi, dar ea se opuse 
cu graţie și porni direct către târşâitul inchizitor. 

Capul îi ţâșni în sus când se apropiară și ochii îi 
sclipiră, recunoscându-l. Inima lui Jezal se opri în loc. 
Acum nu mai avea cum să-l ocolească. 

- Fi, căpitane Luthar, zise Glokta cu căldură, 
târşâindu-se puţin prea aproape și strângându-i mâna, 
ce plăcere! Mă surprinde că Varuz ţi-a dat drumul atât 
de devreme. Probabil că s-a mai înmuiat, cu vârsta. 

- Lordul Mareşal este și acum cât de poate de pre- 
tenţios! se oţări Jezal. 

- Sper că practicienii mei nu te-au stânjenit aseară. 
Inchizitorul clătină mâhnit din cap. N-au maniere. 
Pic de maniere. Dar sunt cei mai buni în ceea ce fac! 
Jur, regele nu are doi slujitori mai buni. 

- Presupun că îl slujim cu toţii pe rege, fiecare în 
felul lui. În glasul lui Jezal răzbătu ceva mai multă 
ostilitate decât avusese de gând. 

Dacă Glokta era ofensat, n-o arătă. 

- Chiar așa. Nu cred că o cunosc pe prietena ta. 

- Nu. Este... 

- De fapt, ne-am cunoscut, spuse Ardee, spre marea 
surprindere a lui Jezal, întinzându-i mâna inchizito- 
rului. Ardee West. 

Sprânceana lui Glokta se ridică. 

- Nu! Se aplecă ţeapăn, să-i sărute mâna. Jezal îi 
văzu gura strâmbându-se când se îndreptă, dar rân- 
jetul știrb reveni curând. Sora lui Collem West! Dar 
eşti atât de schimbată. 

- În bine, nădăjduiesc, râse ea. 

Jezal se simţea îngrozitor de stânjenit. 

- Păi... da, într-adevăr, răspunse Glokta. 

- Eşti schimbat şi tu, Sand. Ardee părea dintr-odată 
foarte tristă. Toată familia mea a fost extrem de îngri- 
jorată. Am sperat şi am tot sperat că te vei întoarce 
teafăr. Jezal zări un spasm trecând peste faţa lui Glokta. 
Apoi, când am auzit că ai fost rănit... Cum te simți? 

Inchizitorul aruncă o privire către Jezal, cu ochii 
reci ca o moarte lentă. Jezal își cobori privirea spre 
cizme, cu un nod de teamă în gâtlej. Nu era cazul să 
se sperie de acest schilod, nu-i așa? Dar, cumva, își dorea 
să se mai afle încă la antrenamentul de scrimă. Glokta 
se uita lung la Ardee, cu ochiul stâng zbătându-se ușor, 
iar ea îi ținea privirea, neintimidată, cu ochii plini de 
tăcută îngrijorare. 

- Sunt bine. Atât cât e de așteptat. Expresia lui 
devenise foarte ciudată. Jezal se simţea mai stingherit 
ca oricând. Mulţumesc că m-ai întrebat. Zău. Nimeni 
n-o face vreodată. 

Se lăsă o tăcere stânjenitoare. Inchizitorul își 
întinse gâtul într-o parte și pe urmă se auzi un poc- 
net puternic. 

- Ah! făcu el. Așa. Mi-a făcut plăcere să vă revăd, 
pe amândoi, dar datoria mă cheamă. 

Le oferi încă un zâmbet insuportabil, pe urmă 
se îndepărtă șchiopătând, cu piciorul stâng hârșâind 
în pietriș. 

Ardee se încruntă spre spatele lui strâmb, în timp 
ce Glokta se îndepărta încet, şchiopătând. 

- E atât de trist, murmură ea. 

- Ce? bolborosi Jezal. Se gândea la acel mare ticălos 
alb de pe stradă, la acei ochi înguști, roz. La prizonie- 
rul cu sacul pe cap. Cu toții îl slujim pe rege în felul 
nostru. Chiar aşa. Tresări involuntar. 

- El și fratele meu erau chiar apropiaţi. A venit 
să stea la noi într-o vară. Familia mea era atât de 
mândră să-l primească încât era stânjenitor. Obișnuia 
să se lupte cu fratele meu în fiecare zi şi câștiga mereu. 
Felul în care se mişca era un adevărat spectacol. Sand 
dan Glokta. A fost cea mai strălucitoare stea de pe 
cer. Ardee îşi flutură din nou jumătatea de zâmbet 
cunoscător. Și acum aud că eşti tu. 

- Ăă... făcu Jezal, nefiind sigur dacă îl lăuda sau 
îşi bătea joc de el. Nu putea scăpa de sentimentul că 
fusese învins de două ori în ziua aceea, o dată de către 
fiecare dintre cei doi frați. 

Îşi imagina, de fapt, că sora îl bătuse cel mai rău. 


RITUALUL DE DIMINEAŢĂ 


Era o zi senină de vară şi parcul era plin până la 
refuz de petrecăreți nostimi. Colonelul Glokta se 
îndrepta ţanţoș și hotărât către o întâlnire de mare 
importanță, iar oamenii se înclinau cu respect și se 
dădeau la o parte din calea lui. Pe cei mai mulți îi ig- 
nora, pe cei mai importanţi îi onora cu un zâmbet 
strălucitor. Puţinii norocoși îi întorceau radioşi zâm- 
betul, încântați să fie remarcaţi. 

- Bănuiesc că îl slujim cu toții pe rege, în felul nos- 
tru, scânci căpitanul Luthar, întinzând mâna după 
sabie, dar Glokta era prea iute pentru el. Sabia lui 
lovi cu viteza fulgerului, înfigându-se direct în bere- 
gata ironicului idiot. 

Sângele împroșcă faţa lui Ardee West. Fata bătu 
din palme, încântată, uitându-se la Glokta cu ochi 
strălucitori. 

Luthar părea surprins să fie ucis. 

- Ha! Chiar aşa! zise Glokta cu un zâmbet. 

Căpitanul se prăbuși cu faţa în jos, cu sângele țâș- 
nindu-i din gât. Mulțimea își răcni aprecierea și Glokta 
le oferi o adâncă, graţioasă plecăciune. Uralele se 
inzeciră. 

- O, colonele, n-ar trebui, murmură Ardee, în 
timp ce Glokta îi lingea sângele de pe obraz. 

- N-ar trebui, ce? mârâi el, trăgând-o în braţele 
sale și sărutând-o înfocat. Mulțimea era în delir. Când 
Glokta se smulse din îmbrăţișare, ea gâfâia, ridicând 
spre el o privire adoratoare, cu ochii ei mari şi întu- 
necaţi, cu buzele ușor depărtate. 

- Abi'ectolu vă vea, zise ea, cu un zâmbet drăgălaș. 

- Ce? Mulțimea amuţise, fir-ar a naibii, şi partea 
stângă a trupului îi amorțea. 

Ardee îl atinse cu tandreţe pe obraz. 

- Ahi'ectolu! strigă ea. 


Se auzi o bătaie puternică în ușă. Ochii lui Glokta 
se deschiseră brusc. Unde sunt? Cine sunt? 

O, nu. 

O, da. Îşi dădu seama numaidecât că dormise 
prost, că are trupul chircit sub pături și faţa cufun- 
dată în pernă. Întreaga parte stângă îi era inertă. 

Bătaia în ușă răsună mai puternic decât înainte. 

- Abhi'ectolu! veni de dincolo răgetul gângav al 
lui Frost. 

Când Glokta încercă să ridice capul de pe pernă, 
durerea îi străfulgeră gâtlejul. A, nimic nu pune min- 
tea în mișcare mai bine decât primul spasm al zilei. 

- Am priceput! zise el cu glas răgușit, lasă-mă un 
minut, la naiba! 

Pașii grei ai albinosului se indepărtară, cu un sunet 
infundat, de-a lungul coridorului. Glokta rămase nemiș- 
cat preţ de o clipă, apoi, prudent, își mișcă braţul drept, 
foarte încet, cu răsuflarea întretăiată din cauza efor- 
tului, şi încercă să se întoarcă pe spate. Își încleştă pum- 
nul, când în piciorul stâng porniră furnicăturile. Măcar 
de-ar rămâne amortit, blestematul. Dar durerea îl cu- 
prindea repede acum. Totodată, începea să perceapă 
un miros neplăcut. La naiba. Iar am făcut pe mine. 

- Barnam! urlă Glokta, după care aşteptă, gâfâind, 
cu toată partea stângă pulsând de mama focului. Unde 
e bătrânul idiot? Barnam! răcni el din toţi bojocii. 

- Sunteţi bine, domnule? se auzi glasul servitoru- 
lui din spatele ușii. 

Bine? Bine, nătărău bătrân? Și când crezi tu că am 
fost bine ultima dată? 

- Nu, fir-ar să fie! Am murdărit patul! 

- Am fiert apă pentru baie, domnule. Vă puteți 
ridica? 

Frost mai fusese nevoit o dată să spargă ușa. Poate 
că ar trebui s-o las deschisă toată noaptea, dar atunci 
cum aș putea dormi? 

- Cred că mă pot descurca, şuieră Glokta, cu 
limba lipită de gingiile goale, cu braţele tremurând, 
când își ridică trupul din pat și se aşeză pe scaunul 
de alături. 

Grotescul lui picior stâng, fără degete, zvâcnea, 
incă imposibil de controlat. Glokta cobori spre el 

o privire mânioasă, cu o ură fierbinte. Spurcăciune 
ovibilă. Revoltătoare, inutilă bucată de carne. De ce nu 
mi l-au tãiat pur și simplu? De ce nu mi-l tai eu? Dar 
știa de ce. Având încă piciorul, putea să se prefacă 
măcar că e pe jumătate bărbat. Îşi izbi coapsa ofilită 
cu pumnul, apoi regretă imediat. Nărod, nârod. Du- 
rerea i se furișă pe spate în sus, ceva mai intensă ca 
înainte și sporind cu fiecare secundă. Hati, acum, bat, 
acum, Să nu ne certăm. Începu să frece cu blândeţe 
carnea zdrobită. Suntem legaţi unul de altul, așa că de 
ce să mă chinui? 

- Puteţi ajunge la ușă, domnule? 

Glokta strâmbă din nas din pricina mirosului, apoi 
îşi apucă bastonul și încet, agonizant, se împinse în 
picioare. Străbătu şontâc încăperea, aproape alune- 
când până la jJ jumătatea distanţei, dar redresându-se 
cu un spasm mistuitor. Întoarse cheia în broască, spri- 
jinindu-se de perete ca să-și menţină echilibrul, și trase 
ușa în lături. 

Barnam stătea de cealaltă parte, cu braţele desfăcute, 
gata să-l prindă. Ce infamie. Să te gândești că eu, Sand 
dan Glokta, cel mai mare săbier pe care l-a văzut vreo- 
dată Uniunea, trebuie să fiu cărat la baie de un bătrân, 
ca să-mi pot spăla rahatul. Trebuie că acum se prăpădesc 
de râs toți acei neghiobi pe care i-am bătut, dacă-și mai 
amintesc de mine. Aş râde si eu, dacă nu m-ar durea atât 
de tare. Dar își ridică greutatea de pe piciorul stâng și 
îşi puse braţul pe după umărul lui Barnam, fără să pro- 
testeze. La ce bun, în definitiv? N-am de ce să nu-mi fac 
viața mai ușoară. Atât cât poate fi. 

Glokta trase adânc aer în piept. 

- Ai grijă, piciorul nu s-a dezmorțit încă. 

Săltară şi se împleticiră în josul coridorului, puţin 
prea îngust pentru amândoi. Sala de baie părea la un 
kilometru depărtare. Sau mai mult. Aș prefera să străbat 
o sută de kilometri, așa cum am fost cândva, decât dru- 
mul până la baie, aşa cum sunt acum. Dar dsta-i ghinio- 
nul meu, nu-i aşa? Nu te poți întoarce. Niciodată. 

Glokta simţea căldura desfătătoare a aburului pe 
pielea lipicioasă. Cu Barnam sprijinindu-l de braţe, 
ridică încet piciorul drept și îl așeză cu grijă în apă. 
La naiba, e fierbinte. Bătrânul servitor îl ajută să-și vâre 
şi celălalt picior și, apoi, luându-l de subsuori, îl cobori 
ca pe un copil, până când fu cufundat până la gât. . 

- Ahhh. Glokta dezvălui un zâmbet știrb. Fierbinte 
ca forja Creatorului, Barnam, întocmai cum îmi place. 

Căldura îi pătrundea acum în picior și durerea 
ceda. Nu dispare. Nu dispare niciodată. Dar e mai bine. 
Cu mult mai bine. Glokta începu să se simtă aproape 
gata să înfrunte o nouă zi. Trebuie să înveți să iubesti 
lucrurile mărunte ale vieţii. Cum ar fi o baie fierbinte. 
Trebuie să iubesti lucrurile mărunte, când nu mai ai 
nimic altceva. 


Practicianul Frost îl aștepta jos, în micuța sufra- 
gerie, cu trupul mătăhălos îndesat într-un scaun scund, 
lângă perete. Glokta se lăsă în celălalt scaun şi adul- 
mecă terciul aburind din castronul în care era înfiptă 
oblic o lingură de lemn, fără ca măcar să atingă mar- 
ginea. Stomacul îi chiorăia și gura începu să-i saliveze 


tăişul sabiei 123 


îngrozitor. Ce mai, toate simptomele unei senzaţii de 
greață extremă. 

- Ura! strigă Glokta. Iarăşi terci! Aruncă o privire 
către practicianul neclintit. „Terci cu miere, mai bun 
ca orice-avere, totu-i o plăcere, când ai terci cu miere!“ 
Ochii roz nu clipiră. E un cântecel pentru copii. Mama 
mea obişnuia să mi-l cânte. Dar n-a reușit niciodată 
să mă facă să mănânc lăturile astea. Dar acum - şi vâri 
lingura mai adânc, nu mă mai satur de el. Frost îl pri- 
vea fix. Sănătos, zise Glokta, vârându-și pe gât o lin- 
gură de terci dulce și luând o alta, delicios (înghițind 
cu noduri încă puţin) şi iată argumentul decisiv (ra- 
gâind ușor la următoarea înghițitură): nu e nevoie să 
mesteci. Impinse la o parte strachina aproape plină și 
aruncă lingura după ea. Mmmm, mormă: el. Un mic 
dejun gustos îţi face ziua frumoasă, nu găsești? Era ca 
şi cum s-ar fi uitat la un perete alb, dar fără toată emoția 
pe care acesta ţi-o putea pricinui. Așadar, Arhilecto- 
rul mă vrea din nou, nu-i așa? Albinosul încuviință. 
Şi ce-ar putea să dorească ilustrul nostru conducător 
de la unul ca mine, ce crezi? Umeri ridicaţi. Hmmm. 
Glokta își linse resturile de terci de pe gingiile goale. 
Pare bine dispus, știi cumva? Alți umeri ridicați. 
Haide, haide, Practician Frost, nu-mi spune totul de- 
odată, nu pot să te urmăresc. Tăcere. 

Barnam intră în cameră şi luă castronul. 

- Mai doriţi altceva, domnule? 

- Categoric. O bucată mare de carne în sânge și 
un măr crocant. Se uită spre Practicianul Frost. Îmi 
plăceau merele când eram copil. De câte ori am făcut 

gluma asta? Frost îl privea impasibil: ochii nu-i râdeau 
deloc. Glokta se întoarse spre Barnam și bătrânul afișă 
un zâmbet obosit. O, bine, suspină Glokta. Omul tre- 
buie să spere, nu-i așa? 

- Desigur, domnule, murmură servitorul, îndrep- 
tându-se spre ușă. 

Așa să fe? 


Biroul Arhilectorului se afla la ultimul etaj al Casei 
Întrebărilor şi era cale lungă până sus. Mai rău, cori- 
doarele erau ticsite de oameni. Practicieni, conţopiști, 
inchizitori, mișunând ca furnicile printr-un morman 
afânat de bălegar. Ori de câte ori le simţea privirile 
asupra lui, Glokta șchiopăta pe lângă ei zâmbind, cu 
capul semeţ. Ori de câte ori simţea că e singur, se oprea 
și gâfâia, asuda şi înjura, își freca şi își plesnea picio- 
rul, redându-i o fărâmă de viaţă. 

De ce trebuie să fie atât de sus? se întreba în timp ce 
își târșâia picioarele pe holurile întunecoase și pe scările 
șerpuitoare ale labirinticei clădiri. Când ajunse în anti- 
cameră, era epuizat şi sufla greu, cu mâna stângă chi- 
nuită de dureri pe mânerul bastonului. 

Secretarul Arhilectorului îl examină cu suspiciune 
din spatele unui birou mare și întunecat, care ocupa 
jumătate din încăpere. În faţa lui erau amplasate câteva 
scaune, pentru ca oamenii să devină agitaţi așteptând 
să intre, iar doi practicieni uriași flancau imensele uși 
duble de la intrarea în birou, atât de neclintiți și de 
mohorâţi de parcă ar fi făcut parte din decor. 

- Sunteţi așteptat? întrebă secretarul, cu glas ascuţit. 

Stii cine sunt, râbătel înfumurat. 

- Desigur! se răsti Glokta, crezi că am urcat șchio- 
pătând tocmai până aici ca să-ţi admir biroul? 

Secretarul îl privi în josul nasului. Era un tânăr 
palid, chipeș, cu o chică de păr galben. Al cincilea fiu 
umflat în pene al vreunui nobil mărunt cu sale hiper- 
active, și crede că poate să-și dea aere cu mine. 

— Și numele dumneavoastră este? întrebă el, cu un 
rânjet batjocoritor. 

Glokta era la capătul răbdării, după urcuș. Izbi 
cu bastonul în tăblia biroului și secretarul fu cât pe 
ce să sară din scaun. 

- Ce eşti, un idiot afurisit? Câţi inchizitori schi- 
lozi cunoşti? 

- Å... făcu secretarul, cu gura tremurând nervos. 

- A? Ă? Ăsta e un număr? Vorbeşte! 

— Păi, eu... 

- Sunt Glokta, imbecilule! Inchizitorul Glokta! 

- Da, domnule, eu... 

- Mişcă-ţi fundul gras din scaun, nătărăule! Nu mă 
face să aștept! Secretarul sări, se repezi spre uși, împinse 
în lături una dintre ele și se dădu la o parte respectuos. 
Așa mai merge, mârâi Glokta, târșâindu-se după el. 

Ridică privirea către practicieni, când trecu șontâc 
pe lângă ei. Era aproape sigur că unul avea un ușor 
zâmbet pe faţă. 

Încăperea nu era deloc schimbată de când o vi- 
zitase ultima oară, cu șase ani în urmă. Era un spaţiu 
circular, cavernos, cu chipuri de garguie gravate pe 
tavanul boltit, cu singura fereastră imensă oferind 

o priveliște spectaculoasă spre turlele Universităţii, 
spre o imensă porţiune din zidul împrejmuitor al 
Agriontului și spre silueta impunătoare a Casei Crea- 
torului din spatele acestuia. 

Camera era în cea mai mare parte căptușită cu eta- 
jere şi dulapuri înţesate de stive înalte de registre și 
hârtii ordonate cu grijă. Câteva portrete întunecate 
il priveau de pe puţinele spaţii albe ale pereților, prin- 
tre care unul imens, al actualului rege al Uniunii în 
tinerețe, cu un aer aspru și înţelept. Fâră îndoială, 
pictat înainte să devină o parodie senilă. Astăzi, găsești 
la el ceva mai puțină autoritate şi ceva mai mult umor 
involuntar. 

În mijlocul încăperii se afla o masă rotundă și grea, 
pe suprafața căreia era pictată o hartă a Uniunii, cu 
desăvârşită migală. Fiecare oraș în care exista un de- 
partament al Inchiziției era marcat cu o piatră preți- 
oasă, iar în mijloc se înălța o minusculă replică de 
argint a orașului Adua. 

Arhilectorul şedea la această masă, într-un jilț 
străvechi, adâncit într-o conversaţie cu un alt bărbat, 
un bătrân sfrijit, cu o faţă ursuză, îmbrăcat în veș- 
minte negre. Sult ridică privirea, luminându-se, când 
Glokta se apropie de ei, cu pasu-i târșâit, dar expresia 
celuilalt nu se schimbă. 

- Ei, bine, Inchizitor Glokta, sunt încântat că ai 
putut să ni te alături. Îl cunoşti pe Supraveghetorul 
General Halleck? 

- N-am avut plăcerea, răspunse Glokta. Nu că ar 
părea o mare plăcere. 

Bătrânul birocrat se ridică şi strânse mâna lui 
Glokta, fără entuziasm. 

— Jar acesta este unul dintre inchizitorii mei, Sand 
dan Glokta. 

= Într-adevăr, murmură Halleck. Ai fost în armată, 
cred. Te-am văzut o dată duelându-te. 

Glokta își lovi piciorul cu bastonul. 

- Asta nu poate să fi fost de curând. 

- Nu. 

Se lăsă tăcerea. 

- Supraveghetorul General va primi, probabil, în 
curând, o promovare însemnată, zise Sult. Un scaun 
în însuși Consiliul Închis. 

Consiliul Închis? Chiar așa? O promovare extrem 
de însemnată. 

Însă Halleck nu părea deloc încântat. 

- Voi considera treaba înfăptuită atunci când 
Maiestatea Sa va binevoi să mă invite, se răsti el, 
şi nu înainte. 

Sult pluti ușor peste acest teren alunecos: 

- Consiliul e de părere, sunt convins, că ești sin- 
gurul candidat demn de această recomandare, acum 
că Sepp dan Teufel nu mai este avut în vedere. 

Bătrânul nostru amic Teufel? Nu mai este avut în 
vedere pentru ce? 

Halleck se încruntă și își scutură capul. 

- Teufel. Am lucrat cu omul acesta vreme de zece 
ani. Nu mi-a plăcut niciodată - nici nimeni altul, după 
cum te văd — dar nu l-aş fi crezut niciodată un trădător. 

Sult clătină din cap cu tristețe. 

- Suntem cu toți profund marcați, dar avem aici 
mărturisirea, negru pe alb. Ridică hârtia împăturită 
cu o expresie mâhnită. Mă tem că rădăcinile corup- 
ției pot săpa foarte adânc. Cine să știe asta mai bine 
decât mine, care am sarcina ingrată de a curăța grădina 
de buruieni? 

- Într-adevăr, într-adevăr, murmură Halleck, clăti- 
nând posomorât din cap. Meritaţi tot respectul pen- 
tru asta. Și dumneavoastră, domnule Inchizitor. 

- O, nu, eu nu, zise Glokta cu modestie. 

Cei trei bărbați schimbară priviri cu un ipocrit 
respect reciproc. 

Halleck își împinse scaunul în spate. 

- Ei, bine, dările nu se colectează singure. Trebuie 
să mă întorc la treburile mele. 

- Bucură-te de ultimele tale zile pe acest post, zise 
Sult. Îți dau cuvântul că regele va trimite după tine 
cât de curând! 

Halleck își ingădui un zâmbet minuscul, pe urmă 
ii salută cu o înclinare ceremonioasă a capului și se 
indepărtă cu pași mari. Secretarul îl conduse afară și 
inchise ușa grea. Era tăcere. Dar să fiu al naibii dacă 
voi fi eu cel care o voi rupe. 

- Bănuiesc că te intrebi ce-a fost asta, nu-i așa, 
Glokta? 

- Mi-a trecut acest gând prin minte, Eminenţa 
Voastră. 

- Nu mă îndoiesc. Sult se ridică din scaun şi se 
îindreptă hotărât spre fereastră, cu mâinile-i inmănușate 
în alb impreunate la spate. Lumea se schimbă, Glokta, 


tăişul sabiei 129 


lumea se schimbă. Vechea rânduială se prăbușește. Lo- 
ialitate, datorie, mândrie, onoare. Noţiuni care s-au 
perimat. Ce le înlocuiește? Arhilectorul aruncă o pri- 
vire peste umăr, preţ de o clipă, și buza 1 se răsuci. 
Lăcomia. Negustorii au devenit noua putere în ţară. 
Bancheri, neguţători, marinari. Oameni mici, cu minţi 
mici și ambiţii mici. Oameni a căror singură loialitate 
este față de ei înșiși, a căror singură datorie este față 
de propria lor pungă, a căror singură mândrie este să-i 
tragă pe sfoară pe mai-marii lor, a căror singură onoare 
se măsoară în monede de argint. Nu e nevoie să te întreb 
unde te situezi în clasa negustorilor. Sult privi încrun- 
tat afară, pe urmă se întoarse către încăpere. Acum, 
se pare că fiul oricui se poate alege cu o educaţie, cu 
o afacere și poate deveni bogat. Ghilda Pânzarilor, a 
Negustorilor de Mirodenii și altele asemenea își spo- 
resc constant averea şi influenţa. Parveniţui trufași le 
dictează superiorilor lor naturali. Degetele lor grase 
și lacome umblă la coardele puterii. E aproape prea 
mult de suportat. Sult se scutură, în timp ce măsura 
cu pasul podeaua. Voi vorbi sincer cu tine, Închizito- 
rule. Arhilectorul își flutură mâna graţioasă, de parcă 
sinceritatea lui ar fi fost un dar nepreţuit. Uniunea n-a 
părut niciodată mai puternică, n-a controlat niciodată 
mai mult teritoriu, dar, în spatele fațadei, suntem slabi. 
Nu e un secret că regele este incapabil să ia singur de- 
cizii. Prinţul moştenitor Ladisla e un filfizon înconju- 
rat de lingușitori și de proști, căruia nu-i pasă decât de 
jocuri și de veșminte. Prințul Raynault e mult mai po- 
trivit să domnească, dar el e fratele mai mic. Consiliul 

Închis, a cărui sarcină ar trebui să fie cârmuirea aces- 
tei corăbii care ia apă, e plin de impostori și uneltitori. 
Unu sunt, poate, loiali, alţii, categoric, nu, fiecare dor- 
nic să-l învârtă pe rege cum vrea el. Cât de frustrant, 
când bănuiesc că ar trebui ca toți să-l învârtă cum 
orei tul Între timp, Uniunea e asaltată de dușmani, 

ericole de dincolo de hotare și pericole din interior. 
In Gurkhul domnește un împărat nou și viguros, care-și 
pregăteşte țara pentru un nou război. Nordicii sunt 
și ei cu arma în mână, pândind la hotarele Engliei. În 
Consiliul Deschis, nobilii vociferează pentru drepturi 
străvechi, în timp ce în sate țăranii vociferează pentru 
drepturi noi. Arhilectorul suspină adânc. Da, vechea 
rânduială se prăbușește și nimeni nu are conștiința sau 
curajul s-o sprijine. 

Sult se opri, ridicând privirea către unul dintre por- 
trete: un bărbat robust, pleșuv, îmbrăcat în alb din cap 
până-n picioare. Glokta îl recunoscu imediat. Zoller, 
cel mai mare dintre toți Arhilectori. Campion neobo- 
sit al Inchiziției, eroul torționarilor, năpasta trădătorilor. 
Privea în Jos cu mânie de pe perete, de parcă ar fi putut 
să-i ardă pe trădători cu o privire, chiar și de dincolo 
de moarte. 

- Zoller, mârâi Sult. Lucrurile erau altfel pe vremea 
lui, îți pot spune. Fără țărani cârtitori, fără negustori 
pungași, fără nobili ursuzi. Dacă oamenii își uitau locul, 
le era amintit cu fierul înroșit și, dacă vreun judecător 
cârcotaș îndrăznea să se plângă de asta, nimeni nu mai 
auzea vreodată de el. Inchiziția era o instituție nobilă, 
unde-și găseau locul cei mai buni și mai sclipitor. Să-și 

slujească regele și să smulgă necinstea din rădăcini, asta 
era singura lor dorință și singura răsplată. O, lucrurile 
erau măreţe în vremurile de demult. Arhilectorul se stre- 
cură înapoi în scaun și se aplecă peste masă: Acum, am 
devenit un loc unde orice fiu de-al treilea al unui nobil 
scăpătat poate să-și burdușească buzunarele cu șperțuri, 
sau unde o lepădătură cu porniri criminale poate face 
o pasiune pentru tortură. Influenţa noastră asupra re- 
gelui s-a erodat continuu, bugetele noastre au scăzut 
continuu. Cândva, eram temuți și respectaţi, Glokta, 
dar acum... Suntem niște impostori mizerabili. Sult se 
incruntă. Ei, bine, nu mai suntem așa. Intrigile și tră- 
dările abundă și mă tem că Inchiziția nu se mai ridică 
la înălțimea misiunii sale. Prea mulți dintre Superiori 
nu mai sunt de încredere. Nu-i mai preocupă intere- 
sele regelui sau ale statului, sau ale oricui în afară de 
propria persoană. Supertorii? Nu sunt de încredere? Mă 
ia Cu lesin. Incruntătura lui Sult se adânci şi mai mult. 
Jar acum, Feekt e mort. 

Glokta ridică privirea. Asta chiar e o veste. 

- Lordul Cancelar? 

- Se va anunța mâine-dimineață. A murit subit, 
acum câteva nopți, în timp ce tu te ocupai de priete- 
nul tău Rews. Incă planează câteva întrebări asupra 
morții sale, dar omul avea aproape nouăzeci de ani. De 
mirare e că a trăit atât. Cancelarul de aur i se spunea, 
cel mai mare politician al vremii sale. Chiar în aceste 
clipe i se ciopleşte chipul în piatră, pentru o statuie pe 
Aleea Regelui. Sult pufni: Cel mai mare dar la care ori- 
care dintre noi poate spera. Ochii Arhilectorului se 

ingustară în despicături albastre. Dacă ai naivitatea 
să-ți inchipui că Uniunea e controlată de regele ei sau 
de către flecarii nătărăi cu sânge albastru din Consi- 
liul Deschis, poţi să-i dai uitării. În Consiliul Închis 
se află puterea. Mai mult ca niciodată, de când cu 
boala regelui. Doisprezece oameni, în douăsprezece 
scaune mari şi incomode, cu mine printre ei. Doispre- 
zece oameni cu idei foarte diferite şi, de douăzeci de 
ani, război şi pace. Feekt a ţinut balanţa. A învrăjbit 
Inchiziția cu judecătorii, bancherii cu armata. A fost 
axul în jurul căruia s-a întors regatul, temelia pe care 
s-a sprijinit. Moartea lui a lăsat un gol. Tot felul de 
goluri se cască și oamenii se vor repezi să le umple. 
Am sentimentul că acel nemernic scâncit, Marovia, 
acea inimă însângerată a Înaltei Justiţii, acel autopro- 
clamat campion al omului simplu, va fi primul la 
rând. E o situaţie alunecoasă şi periculoasă. Arhilec- 
torul izbi cu pumnul în masă, în faţa lui. Trebuie să 
ne asigurăm că oamenii nepotriviți nu vor profita de 
asta. Glokta clătină aprobator din cap. Cred că am pri- 
ceput ce vrei să spui, Arhilectore. Trebuie să ne asigurăm 
că noi suntem cei care vor profita și nimeni altcineva. 
Trebuie spus cu tărie că postul de Lord Cancelar este 
unul dintre cele mai influente din regat. Colectarea 
dărilor, vistieria, monetăriile regelui, toate sunt sub 
patronajul lui. Bani, Glokta, bani. Iar banii inseamnă 
putere. Nu e cazul să-ţi spun. Mâine va fi numit un 
nou cancelar. Candidatul nostru de frunte era fos- 
tul administrator al Monetăriilor, Sepp dan Teufel. 
Înţeleg. Ceva îmi spune că nu va mai fi luat în calcul. 

Buza lui Sult se răsuci. Teufel a avut legături strânse 
cu ghildele negustorilor, în mod special cu cea a pân- 
zarilor. Rânjetul lui deveni o încruntătură. Și, în 
plus, era un asociat al Înaltului Judecător Marovia. 
Aşa că, vezi tu, n-ar fi fost defel un Lord Cancelar 
potrivit. Chiar așa. Defel potrivit. Supraveghetorul 
General Halleck este o alegere mult mai bună, în 
opinia mea. 

Glokta privi către ușă: 

- El? Lord Cancelar? 

Sult se ridică zâmbind și se îndreptă către o ser- 
vantă de lângă perete. 

- Chiar nu există nimeni altcineva. Toată lumea 
il urăște, iar el urăște pe toată lumea, în afară de mine. 
Mai mult, e un conservator înrăit, care disprețuiește 
clasa negustorilor și tot ce reprezintă ea. Arhilecto- 
rul deschise servanta și scoase două pahare și o carafă 
bogat ornamentată. Dacă nu va fi chiar o figură prie- 
tenoasă în Consiliu, cel puţin va fi una înţelegătoare 
şi a naibii de ostilă faţă de toţi ceilalți. Nu-mi pot 
inchipui un candidat mai potrivit. 

Glokta încuviință. 

— Pare un om cinstit. Dar nu într-atât de cinstit încât 
să-l las să mă așeze în baie. Dar tu, Eminenţă, l-ai lăsa? 

- Da, continuă Sult, va fi foarte valoros pentru 
noi. Arhilectorul turnă două pahare de vin roșu, 
greu. Şi, pe deasupra, am putut să aranjez lucrurile 
şi pentru un nou Administrator al Monetăriei, unul 
ințelegător. Am auzit că pânzarii își mușcă pur și sim- 
plu buza de furie. Marovia nu e nici el deloc fericit, 

ticălosul. Sult chicoti. Toate veşti bune, și ţie trebuie 
să-ți mulţumim. Întinse unul dintre pahare. 

Otravă? O moarte lentă, cu zvârcoleli si vărsături 
pe minunata pardoseală de mozaic a Arhilectorului? 
Sau doar căzând cu faţa în jos pe masa lui? Însă chiar 
nu avea altceva de făcut decât să apuce paharul şi să 
soarbă zelos. Vinul îi era necunoscut, dar era delicios. 
Probabil dintr-un loc foarte frumos și foarte îndepărtat. 
Cel puţin, dacă mor aici, sus, nu va mai trebui să cobor 
toate treptele. Dar Arhilectorul bea și el, numai zâm- 
bete și bunăvoință. Așadar, presupun că voi supraviețui, 
totuși, acestei după-amiezi. 

- Da, am pășit cu dreptul. Acestea sunt vremuri 
într-adevăr periculoase şi, totuși, pericolul și șansa 
merg adesea mână-n mână. Glokta simţi o senzaţie 
ciudată strecurându-i-se în sus pe spinare. E frică, am- 
bitie sau ambele? Am nevoie de cineva care să mă ajute 
să pun ordine în lucruri. Cineva care nu se teme de 
Superiori, ori de negustori, nici măcar de Consiliul 
Închis. Cineva care să acționeze cu subtilitate, cu dis- 
creţie şi fără cruţare. Cineva a cărui loialitate faţă de 
Uniune e mai presus de orice îndoială, dar care nu 
are prieteni în interiorul guvernului. Cineva care e 
urât de toată lumea? Cineva care să preia întreaga vină 
dacă lucrurile merg prost? Cineva care va avea puţini 
jelitori la înmormântarea sa? Am nevoie de un Inchi- 
zitor Privilegiat, Glokta. Cineva care să lucreze în 
afara controlului Superiorilor, dar sub deplina mea 
autoritate. Cineva care să răspundă doar în faţa mea. 
Arhilectorul ridică o sprânceană, ca și cum tocmai 

i-ar fi venit ideea. Mi se pare că tu ești extrem de po- 
trivit pentru această sarcină. Ce crezi? 

Cred că ocupantul unui asemenea post ar avea o 
multime de dușmani şi un singur prieten. Glokta ridică 
privirea către Arhilector. Și acel prieten ar putea să 
nu fie atât de demn de încredere. Cred că s-ar putea ca 
ocupantul unui asemenea post să nu dăinuie mult. 

- Aș putea avea puţin timp de gândire? 

- Nu. 

Pericolul și şansa merg adesea mână-n mână. 

— Atuncı accept. 

- Excelent. Cred cu tărie că acesta este începutul 
unei lungi și fructuoase relaţii. Sult îi zâmbi peste 
buza paharului. Ştii, Glokta, dintre toţi negustorii 
care mișună acolo, afară, pe pânzari îi găsesc cei mai 
greu de tolerat. În mare măsură, prin influenţa lor 
a intrat Westportul în Uniune și datorită banilor 
Westportului am câștigat războiul gurkian. Regele 
i-a răsplătit, desigur, cu drepturi de negoţ nepreţuite, 
dar de atunci aroganţa lor a devenit insuportabilă. 
Ai fi zis că au luptat ei înșiși în bătălii, judecând după 
aerele pe care au început să și le dea și după libertățile 
pe care și le-au luat. Onorabila Ghildă a Pânzanilor! 
pufni el. Îmi dau seama acum că amicul tău Rews ne-a 
oferit mijloacele să-i prindem în laţ atât de bine încât 
ar fi păcat să-i lăsăm din mână. 

Glokta era foarte surprins, dar credea că-și ascunde 
bine sentimentele. Să mergem mai departe? De ce? Pân- 
zarii mișună liberi şi continuă să plătească și asta mulţu- 
meste tot felul de oameni. Aşa cum stau lucrurile, sunt 

speriați și cuminţi, întrebându-se pe cine a pomenit 
Rews, cine ar putea fi următorul pe scaun. Dacă întin- 
dem coarda, ar putea să aibă de suferit sau să fie ter- 
minaţi cu totul. Atunci vor înceta să plătească și mulți 
oameni vor fi nemulțumiți. Unii dintre ei, chiar din 
această clădire. 

- Pot să-mi continui cu ușurință investigaţiile, 
Eminenţa Voastră, dacă doriţi s-o fac. Glokta luă încă 
o sorbitură. Era, într-adevăr, un vin excelent. 

- Trebuie să fim prudenţi. Prudenţi și foarte scru- 
puloși. Banii Pânzarilor curg ca laptele. Au mulți 
prieteni, chiar și în cercurile cele mai înalte ale no- 
bilimui. Brock, Heugen, Isher și mulți alții, în afară 
de ei. Unii dintre cei mai importanţi oameni ai țării. 
Se ştie că au supt cu toţii la acest sân, într-un mo- 
ment sau altul și pruncii plâng când li se ia laptele. 
Un rânjet crud flutură peste chipul lui Sult. Însă, dacă 
vrem să-i învăţăm disciplina, copiii trebuie făcuţi 
uneori să plângă... Pe cine a pomenit viermele ăla de 
Rews în mărturisirea lui? 

Glokta se aplecă, chinuit, trase către el scrisoarea 
de recunoaștere a lui Rews, o despături și cercetă lista 
de nume din partea de sus a paginii. 

- Sepp dan Teufel, pe care-l știm cu toții. 

- O, îl știm și-l iubim, Inchizitorule, zise Sult, pri- 
vind-l radios, dar simt că am putea să-l tăiem fără 
probleme de pe listă. Altcineva? 

- Păi, să vedem. Glokta cercetă pe îndelete hârtia. 
Mai e Harod Polst, un pânzar. Un nimeni. 

Sult flutură din mână nerăbdător: 

- E un nimeni. 

- Solimo Scandi, un pânzar din Westport. Tot 
un nimeni. 

- Nu, nu, Glokta, putem să găsim pe cineva mai 
bun decât Solimo nu-știu-cum, nu-i așa? Aceşti pân- 
zari mărunți nu prezintă cu adevărat interes. Smulge 
rădăcina, și frunzele mor singure. 

- Chiar aşa, Eminenţa Voastră. Îl avem pe Villem 
dan Robb, nobil mărunt, care deţine un mic punct 
vamal. Sult privi gânditor, clătină din cap. Ar mai fi... 

- Stai! Vilem dan Robb... Arhilectorul pocni din 
degete. Fratele lui, Kiral, este unul dintre curtenii re- 
ginei. M-a făcut de ocară la o reuniune. Sult zâmbi. 
Da. Villem dan Robb, adu-l. 

Si, astfel, mergem mai adânc. 

- Slujesc şi mă supun, Eminenţa Voastră. Există 
vreun anumit nume care trebuie menționat? Glokta 
îşi lăsă jos paharul gol. 

- Nu. Arhilectorul se întoarse şi își flutură mâna 
din nou. Oricare, toți, nu mă interesează. 


ÎNTÂIUL DINTRE MAGI 


Lacul se întindea în depărtare, mărginit de stânci 
abrupte și de verdeață picurând de apă, cu luciul ciu- 
pit de ploaie, vast și cenușiu, cât vedeai cu ochii. Tre- 
buie spus că ochii lui Logen nu puteau vedea prea 
departe, pe o vreme ca asta. Tărmul opus ar fi putut 
fi la o sută de pași depărtare, dar apele calme păreau 
adânci. Foarte adânci. 

Logen renunţase de mult la orice incercare de a 
rămâne uscat și apa îi șiroia prin păr și pe faţă, ii pi- 
cura de pe nas, de pe degete, de pe bărbie. Să fie ud, 
istovit și infometat făcea parte din viaţă. Făcuse ade- 
sea, dacă stătea să se gândească. Închise ochii și simţi 
ploaia răpăindu-i pe față, auzi apa pleoscăind pe 
prundiș. Îngenunche lângă lac, destupă plosca, o 
împinse sub apă și urmări bulele de aer spărgându-se 
pe măsură ce se umplea. 

Malacus Quai ieși împleticindu-se din tufișuri, cu 
respiraţia iute și întretăiată. Se prăbuși în genunchi, 
se târî pe rădăcinile unui copac, tuși, scuipând flegmă 

pe pietriș. Avea o tuse urâtă acum. I se ridica direct 
din măruntaie și îi făcea intreaga cutie toracică să hâ- 
râie. Era chiar mai palid decât atunci când se întâlni- 
seră prima oară şi mult mai slab. Logen era și el ceva 
mai slab. Erau vremuri grele, una peste alta. Se în- 
dreptă către ucenicul tras la față și se ghemui lângă el. 

- Lasă-mă o clipă. Quai îşi închise ochii afundați 
în orbite și își dădu capul pe spate. Doar o clipă. Gura 
îi atârna deschisă, tendoanele gâtului său sfrijit îi 
ieșiseră în afară. Arăta deja ca un cadavru. 

- Nu te odihni prea mult. S-ar putea să nu te mai 
ridici niciodată. 

Logen întinse plosca. Quai nici măcar nu-și ridică 
braţul s-o ia, așa că Logen i-o duse la buze și o ridică, 
puţin înclinată. Quai luă, tresărind, o înghițitură, tuși, 
apoi capul îi căzu pe spate, lovindu-se de copac, ca 
O piatră. 

- Ştii unde suntem? întrebă Logen. 

Ucenicul se uită clipind la apă, de parcă abia acum 
ar fi observat-o. 

- Acesta trebuie să fie capătul nordic al lacului... 
ar trebui să existe o cărare. Glasul i se stinse, deve- 
nind o șoaptă. La capătul sudic se află un drum cu 
două pietre. Izbucni într-o tuse violentă și înghiți cu 
dificultate. Urmează drumul peste pod și ai ajuns, zise 
el cu glas răgușit. 

Logen privi de-a lungul malului, la copacii picu- 
rând de apă. 

- Cât e de departe? Niciun răspuns. Apucă umărul 
osos al bolnavului și îl scutură. Pleoapele lui Quai 

se mijiră și ucenicul își ridică privirea împăienjenită, 
încercând să se concentreze. Cât de departe? 

- Şaizeci de kilometri. 

Logen își supse dinţii. Quai n-ar putea străbate 
pe jos şaizeci de kilometri. Ar fi norocos să facă şai- 
zeci de pași pe propriile picioare. Ştia asta foarte bine, 
se putea citi în ochii lui. Avea să fie mort în curând, 
aprecie Logen, în cel mult câteva zile. Văzuse oameni 
mai puternici răpuși de friguri. 

Șaizeci de kilometri. Logen cugetă profund la asta, 
scărpinându-și bărbia cu degetul mare. Șaizeci de 
kilometri. 

- La naiba! ṣopti el. 

Trase raniţa lângă el și o deschise. Mai aveau ceva 
mâncare, dar nu multă. Câteva fâșii de carne uscată 
şi tare, un codru de pâine neagră, mucegăită. Privi peste 
lacul liniștit. Cel puţin nu aveau să rămână fără apă 
de băut prea curând. Îşi scoase ceaunul greu din raniță 
şi îl așeză Jos, pe prundiș. Fuseseră împreună multă 
vreme, dar nu mai rămăsese nimic de gătit. Nu te poţi 
ataşa de obiecte, nu aici, în sălbăticie. Azvârli funia 
în tufișuri, pe urmă își săltă ranița ușurată peste umăr. 

Ochii lui Quai se închiseseră din nou și abia mai 
respira. Logen își amintea şi acum prima oară când 
fuseseră nevoiţi să lase pe cineva în urmă, își amin- 
tea de parcă ar fi fost ieri. Ciudat cum uitase numele 
băiatului, dar chipul lui continua să-l urmărească. 

Shanka îi luaseră o bucată din coapsă. O bucată 
mare. Gemuse tot drumul. Nu putea păși. Rana se 
infectase, ar fi murit oricum. Trebuia să-l părăsească. 

Nimeni nu-l învinuise vreodată pe Logen pentru asta. 
Băiatul fusese prea tânăr, n-ar fi trebuit să plece de la 
bun început. Ghinion, atâta tot, se putea întâmpla ori- 
cui. Strigase după ei în timp ce coborau dealul, într-un 
grup tăcut, mohorât, cu capetele plecate. Lui Logen 
1 se păruse că-i auzea strigătele chiar și după ce-l lăsaseră 
mult în urmă. Le auzea şi acum. 

În războaie fusese altfel. Din coloane cădeau oa- 
meni tot timpul, în marșurile lungi, în lunile frigu- 
roase. La început rămâneau la coadă, apoi rămâneau 
în urmă, după aceea rămâneau la pământ. Cei înfri- 
guraţi, cei bolnavi, cei răniţi. Logen fu străbătut de 
un fior și își vâri capul între umeri. La început în- 
cerca să-1 ajute. Apoi a devenit recunoscător că nu 
se număra printre ei. Apo! a ajuns să păşească peste 
cadavre fără să le observe măcar. Înveţi să-ţi dai 
seama când cineva nu se mai ridică. Logen se uită la 
Malacus Qui. O moarte în plus în sălbăticie nu era 
nimic demn de remarcat. Omul trebuie să fie realist, 
in definitiv. 

Ucenicul se trezi din somnul lui agitat şi încercă 
să se ridice. Mâinile ti tremurau cumplit. Ridică pri- 
virea spre Logen, cu ochii scânteind. 

- Nu mă pot ridica, zise el răgușit. 

- Știu. Mă mir că ai reușit să ajungi până aici. 

Acum nu mai conta atât de mult. Logen știa dru- 
mul. Dacă găsea cărarea, putea parcurge treizeci de 
kilometri pe zi. 

- Dacă-mi lași o parte din mâncare... poate... după 
ce ajungi la bibliotecă... cineva... 

- Nu, zise Logen, strângând din fălci. Am nevoie 
de mâncare. Quai scoase un sunet ciudat, ceva între 
tuse și suspin. Logen se aplecă și se propti cu umărul 
drept în stomacul lui Quai, împingându-şi braţul pe 
după șalele lui. Nu te pot căra șaizeci de kilometri 
fără ea, adăugă el şi se îndreptă, săltându-l pe ucenic 
peste umăr. 

Porni de-a lungul țărmului, ţinându-l pe Quai de 
manta, cu cizmele scârțâind pe pietrișul ud. Ucenicul 
nici nu se mişca, doar atârna acolo, ca un sac de zdrenţe 
ude, cu braţele inerte lovindu-se de partea dindărăt a 
picioarelor lui Logen. 

După ce făcu vrei treizeci de pași, Logen se în- 
toarse şi privi inapoi. Ceaunul zăcea părăsit lângă lac, 
umplându-se deja cu apă de ploaie. Trecuseră prin 
multe împreună, el și ceaunul acela. 

- Adio, vechi prieten. 

Ceaunul nu răspunse. 


Logen își așeză cu blândeţe povara tremurândă la 
marginea drumului, apoi își întinse spatele chinuit, 
își scărpină bandajul murdar de pe braţ și luă o inghi- 
țitură de apă din ploscă. Apa era singurul lucru care 
trecuse de buzele lui suferinde în ziua aceea și foa- 
mea îi rodea stomacul. Măcar nu mai ploua. Trebuie 
să înveţi să te bucuri în viață de lucrurile mărunte, 
precum cizmele uscate. Trebuie să iubeşti lucrurile 
mărunte, când nu ai altceva. 

Logen scuipă în noroi şi își frecă degetele, dez- 
morțindu-le. Locul nu putea trece neobservat, asta era 

sigur. Cele două pietre se înălțau deasupra drumului, 
bătrâne și găurite, cu petice de mușchi verzi la bază 
şi licheni gri mai sus. Erau acoperite de scrijelituri de- 
colorate, şiruri de litere într-o scriere pe care Logen 
n-o înțelegea, nici măcar n-o recunoștea. Cu toate aces- 
tea, aveau un aer ameninţător, dându-ți senzaţia mai 
degrabă că te avertizează decât că te întâmpină. 

- Prima Lege. 

- Ce? făcu Logen, surprins. 

Quai oscilase chinuit între somn și trezie de când 
lăsaseră ceaunul în urmă, acum două zile. Ceaunul 
ar fi putut scoate sunete mai inteligibile, în perioada 
aceea. De dimineață, când se trezise, Logen îl găsise 
pe Quai abia respirând. La inceput fusese convins că 
e mort, dar omul încă se agăța, fără putere, de viaţă. 
Nu renunţa ușor, ce era al lui era al lui. 

Logen ingenunche și dădu la o parte părul ud de 
pe faţa lui Quai. Ucenicul îl apucă pe neaşteptate de 
încheietură şi dădu să se ridice. 

- E interzis, șopti el, fixându-l pe Logen cu ochi 
mari, să atingi Cealaltă Parte! 

- Cum? 

— Să vorbeşti cu diavolii, zise el răgușit, agățându-se 
de haina ponosită a lui Logen. Creaturile lumii de de- 
desubt sunt plămădite din minciuni! N-ai voie s-o faci! 

- N-am s-o fac, bolborosi Logen, întrebându-se 
dacă avea să știe vreodată despre ce vorbea ucenicul. 
N-am s-o fac. Dacă are vreo importanţă. 

N-a prea avut. Ucenicul căzuse deja înapoi în 
somnul lui agitat. Logen își frământă buza. Spera că 

ucenicul avea să se trezească din nou, deși nu prea 
credea asta. Dar poate că acel Bayaz avea să fie în stare 
să facă ceva, era Întâiul dintre Magi, în definitiv, mare 
in înalta înțelepciune și aşa mai departe. Așadar, 
Logen îl ridică din nou pe Quai pe umăr și porni, 
târându-și picioarele, printre pietrele străvechi. 

Drumul urca abrupt între stâncile de deasupra la- 
cului, ici înălțat, acolo tăiat adânc în pământul pie- 
tros. Era mâncat de vreme și plin de gropi, năpădit 
de buruieni. Se răsucea în spirală la nesfârșit și curând 
Logen gâfâia nădușit și picioarele îi ardeau de efort. 
Pasul începu să-i încetinească. 

Adevărul era că obosise. Nu doar din pricina urcu- 
șului sau a drumului de corvoadă pe care-l străbătuse 
în ziua aceea, cu un ucenic pe jumătate mort pe umăr 
sau a efortului din ziua precedentă sau măcar din cauza 
luptei din pădure. Era obosit de toate. De shanka, de 
războaie, de întreaga-i viață. 

- Nu pot merge la nesfârșit, Malacus. Nu pot 
lupta la nesfârşit. Cât din mizeria asta oribilă trebuie 
să înghită un om? Trebuie să mă aşez o clipă. Într-un 
nenorocit de scaun normal! Cer atât de mult? Da? 

În această stare de spirit, înjurând şi bodogănind 
la fiecare pas, cu capul lui Quai lovindu-l peste fese, 
Logen ajunse la pod. 

Era la fel de bătrân ca drumul, acoperit de plante 
târâtoare, simplu și suplu, arcuindu-se cam douăzeci 
de pași peste o trecătoare ameţitoare. Jos, departe, un 
râu se învolbura peste pietrele colțuroase, umplând 
aerul de zgomot și stropi strălucitori de apă. Pe malul 

celălalt, între stâncile falnice acoperite de mușchi, fu- 
sese ridicat un zid înalt, construit cu atâta strădanie 
încât era greu să-ți dai seama unde se termină costișa 
naturală și unde începe cea făcută de mâna omului. 
O singură poartă bătrână era încastrată în el, căptu- 
șită cu aramă bătută, acum brăzdată de dungi verzi 
din pricina umezelii și a anilor. 

În timp ce îşi alegea drumul cu grijă peste pietrele 
alunecoase, Logen se pomeni întrebându-se, în vir- 
tutea obișnuinţei, cum putea să fie asediat acest loc. 
Nu putea. Nici cu o mie de oameni pe alese. În fața 
porții se afla doar un prag îngust de piatră. Nu aveai 
loc să fixezi o scară sau să balansezi un berbec. Zidul 
măsura cel puţin zece metri în înălțime și poarta avea 
un aspect înfricoșător de solid. Și, dacă era ca apără- 
torii să coboare podul... Logen aruncă o privire peste 
margine și înghiţi: era cale lungă până Jos. 

Trase adânc aer în piept și izbi cu pumnul în 
arama verde și udă. Patru bubuituri puternice, răsună- 
toare. Așa bătuse în porțile Carleonului, după bătălie 
și oamenii se grăbiseră să se predea. Acum, nimeni 
nu se grăbea să facă nimic. 

Aşteptă. Bătu din nou. Așteptă. Era din ce în ce mai 
ud, în ceața râului. Scrâșni din dinți. Ridică mâna, să 
bată din nou. O ușiţă îngustă țâșni la o parte şi o pe- 
reche de ochi urduroși îl priviră cu răceală, din spatele 
zăbrelelor groase. 

- Cine mai e? se răsti un glas morocănos. 

- Logen Nouădegete e numele meu. Noi... 

- N-am auzit niciodată de tine. 

Nicidecum întâmpinarea la care sperase Logen. 

- Am venit să-l văd pe Bayaz. Niciun răspuns. 
Întâiul dintre... 

- Da, e aici. Dar ușa nu se deschise. Nu primește 
vizite. L-am spus asta ultimului mesager. 

- Eu nu sunt mesager. Cu mine e Malacus Quai. 

- Malaca şi mai cum? 

- Quai, ucenicul. 

- Ucenic? 

- E foarte bolnav, zise încet Logen. S-ar putea 
să moară. 

- Bolnav, zici? Să moară, am auzit bine? 

- Da. 

— Încă o dată, cum te numeşti? 

- Deschide numai ușa aia blestemată! Logen își 
agită zadarnic pumnul în faţa vizetei. Te rog. 

- Nu lăsăm pur şi simplu pe oricine înăuntru... 
ia ridică. Arată-mi mâinile. 

- Ce? 

- Mâinile. 

Logen ridică mâinile. Ochii apoși se mișcară încet 
peste degete. 

- Sunt nouă. Lipseşte unul, vezi? Împinse ciotul 
către deschizătură. 

- Nouă, nu-i aşa? Ar fi trebuit să spui. 

Zăvoarele zăngăniră și uşa se crăpă încet. Un băr- 
bat în vârstă, încovoiat sub o armură învechită, se 
holba la el cu suspiciune, din partea cealaltă. Ţinea în 
mână o sabie lungă, mult prea grea pentru el. Vârful 

ei se clătina nestăpânit, în timp ce omul se căznea să 
țină sabia în sus. 

Logen ridică mâinile: 

- Mă predau. 

Bătrânul paznic nu era amuzat. Mârâi posac, când 
Logen trecu pe lângă el, apoi se opinti să închidă poarta, 
o zăvori pe bâjbaâite, se întoarse și se îndepărtă târșa- 
indu-și picioarele, fără să mai scoată o vorbă. Logen 
îl urmă în susul unei văi înguste, mărginite de case ciu- 
date, dărăpănate şi acoperite de mușchi, pe jumătate 
săpate în stâncile abrupte, contopindu-se cu muntele. 

În pragul unei uși, o femeie cu faţa mohorâtă lucra 
la o furcă de tors și se uită încruntată la Logen când 
trecu pe lângă ea, cu ucenicul inconștient pe umăr. 
Logen îi răspunse cu un zâmbet. Nu era o frumusețe, 
asta era sigur, dar trecuse foarte multă vreme. Femeia 
intră în casă, aplecându-și capul și trânti ușa cu picio- 
rul, lăsând roata să se învârtă. Logen oftă. Vechea vrajă 
era încă acolo. 

Următoarea clădire era o brutărie cu un horn tur- 
tit care scotea fum. Mirosul de pâine coaptă făcu sto- 
macul gol al lui Logen să chiorăie. Ceva mai încolo, 
câţiva copii râdeau şi se jucau, alergând în jurul unui 
bătrân copac pipernicit. Îi amintiră lui Logen de pro- 
priii copii. Nu semănau defel cu ei, dar Logen era 
intr-o stare de spirit morbidă. 

Trebuia să recunoască, era puţin dezamăgit. Se 
așteptase la o atmosferă firoscoasă și la mult mai 
multe bărbi. Oamenii ăștia nu păreau atât de nemai- 
pomenit de înţelepţi. Arătau întocmai ca orice alți 

țărani. Nimic diferit de felul în care arătase satul lui 
înainte să vină shanka. Se întreba dacă se afla unde 
trebuie. Pe urmă trecură de o cotitură a drumului. 

În fața lor, în coasta muntelui, se înălțau trei tur- 
nuri mari, conice, unite la bază, dar separate mai sus, 
acoperite de iederă întunecată. Păreau mult mai 
bătrâne chiar decât străvechiul pod și decât străve- 
chiul drum, bătrâne ca muntele însuși. La baza lor 
se îngrămădeau de-a valma alte clădiri, răzlețite la 
marginile unei curți largi în care oamenii își vedeau 
de treburile de zi cu zi. O femeie subțire bătea untul 
într-un pridvor. Un fierar indesat încerca o potcoavă 
pe copita unei iepe agitate. Un măcelar bătrân și ple- 
șuv, cu şorțul pătat, terminase de tranșat un animal 
și își spăla braţele pline de sânge într-o albie. 

lar pe treptele largi din faţa celui mai înalt din- 
tre cele trei turnuri, ședea un bătrân magnific. Era 
înveșmântat în alb din cap până-n picioare, avea o 
barbă lungă, nasul coroiat și părul alb revărsat de sub 
o tichie albă. Logen era, în sfârşit, impresionat. Întâ- 
iul dintre Magi arăta, cu siguranţă, așa cum trebuia. 
Când Logen se apropie de el, târșâindu-și picioarele, 
bătrânul se ridică de pe trepte și porni în goană spre 
ei, cu mantaua- albă fluturând în urmă. 

- Așezaţi-l aici, jos, murmură el, indicând un petic 
de iarbă de lângă fântână, și Logen îngenunche şi îl 
răsturnă pe Quai pe pământ, cât putu mai ușor, cu 
durerile puternice de spate pe care le avea. Bătrânul 
se aplecă deasupra lui și îi așeză o mână noduroasă 
pe frunte. 

- V-am adus ucenicul înapoi, bolborosi Logen, 
fără rost. 

- Al meu? 

- Nu sunteți Bayaz? 

Bătrânul râse. 

- O, nu, eu sunt Wells, intendent aici, la bibliotecă. 

- Eu sunt Bayaz, veni o voce din spate. 

Măcelarul se apropia încet de ei, ştergându-și mâi- 
nile cu o bucată de pânză. Părea să aibă în jur de șai- 
zeci de ani, dar era bine clădit, cu faţa puternică, 
brăzdată de riduri adânci și o barbă sură, tunsă scurt, 
in preajma gurii. Era cu desăvârșire chel și soarele 
după-amiezii strălucea pe ţeasta-i arsă de soare. Nu 
era nici frumos, nici maiestuos, însă când se apropie, 
părea să aibă într-adevăr ceva aparte. O siguranţă, un 
aer poruncitor. Un om obișnuit să poruncească şi să 
fie ascultat. 

Întâiul dintre Magi luă mâna stângă a lui Logen 
în palmele sale și o strânse cu căldură. Apoi o întoarse 
şi examină ciotul degetului tăiat. 

- Logen Nouădegete, așadar. Cel căruia i se spune 
Sângerosul Nouă. Am auzit tot felul de povești despre 
tine, chiar închis aici, în biblioteca mea. 

Logen tresări. Putea ghici ce fel de povești ar fi 
putut auzi bătrânul. 

- Asta a fost demult. 

- Desigur. Avem cu toţii un trecut, nu? Nu judec 
pe nimeni din auzite. Și Bayaz zâmbi. Un zâmbet 
larg, alb, strălucitor. Cutele feţei i se destinseră într-o 
expresie prietenoasă, însă în jurul ochilor adânciţi în 

orbite, ce aruncau scânteieri verzi, stăruia o anumită 
asprime. O asprime de piatră. Logen îi răspunse cu 
un zâmbet larg, dar era conștient deja că n-ar fi vrut 
să şi-l facă dușman pe omul acesta. 

- Şi ne-ai adus oaia rătăcită înapoi la stână! Bayaz 
cobori o privire încruntată spre Malacus Quai, care 
zăcea neclintit pe iarbă. Cum e? 

- Cred că va supravieţui, domnule, răspunse Wells, 
dar ar trebui să-l ferim de frig. 

Întâiul dintre Magi pocni din degete şi, dinspre 
clădiri, răsună ecoul unui zgomot pătrunzător. 

- Ajută-l. 

Fierarul alergă și îl apucă pe Quai de picioare şi, 
impreună, el și Wells, îl cărară pe ucenic, prin poarta 
înaltă, în bibliotecă. 

- Așadar, Maestre Nouădegete, te-am chemat și 
al venit. Asta arată bune maniere. Poate că manie- 
rele sunt ieşite din uz în Nord, dar vreau să ştii că 
le apreciez. Curtoaziei trebuie să i se răspundă prin 
curtoazie, aşa am socotit mereu. Dar ce-i asta, acum? 
Bătrânul străjer al porţii gonea înapoi prin curte, 
abia răsuflând. Doi oaspeţi într-o singură zi. Ce mai 
urmează? 

- Maestre Bayaz, gâfâi străjerul, călăreți la poartă! 
Cu cai buni și înarmaţi până-n dinți! Zic că au un 
mesaj urgent de la Regele Oamenilor Nordului! 

Bethod. El trebuia să fie. Spiritele spuseseră că și-a 
pus o tichie de aur pe cap, şi cine altcineva ar fi îndrăz- 
nit să-și spună Rege al Oamenilor Nordului? Logen 
înghiți. Scăpase cu viaţă după ultima lor întâlnire, 

atâta tot, dar, totuși era mai bine decât reușiseră mulți, 
mult mai bine. 

- Ei, stăpâne, întrebă străjerul, să le spun să plece? 

- Cine se află în fruntea lor? 

- Un filfizon cu o mutră acră. Zice că e fiul re- 
gelui sau ceva. 

- Era Calder sau Scale? Amândoi sunt nişte acrituri. 

- Cel mai mic, presupun. 

Calder, aşadar, asta era ceva. Nu era bun niciunul, 
dar Scale era cu mult mai rău. Amândoi erau o ex- 
periență de evitat. Bayaz păru să chibzuiască o clipă. 

- Prinţul Calder poate intra, dar oamenii lui tre- 
buie să rămână dincolo de pod. 

- Da, domnule, dincolo de pod. Străjerul se înde- 
părtă gâfâind. 

Lui Calder avea să-i placă asta la nebunie. Pe Logen 
il distra grozav să şi-l imagineze pe așa-zisul prinţ 
țipând zadarnic prin acea mică vizetă. 

- Regele Oamenilor Nordului, iţi închipui una ca 
asta? Bayaz privea absent în vale. L-am cunoscut pe 
Bethod pe când nu era atât de mare. Și tu la fel, ai, 
Maestre Nouădegete? 

Logen se incruntă. Îl cunoscuse pe Bethod când 
era aproape un nimeni, o căpetenie măruntă, ca multe 
altele. Logen venise după ajutor, să scape de shanka, 
și Bethod i-l dăduse, cu un preţ. Pe vremea aceea, 
preţul păruse convenabil și uşor de plătit. Doar să 
lupte. Să omoare câțiva oameni. Logen găsise intotdea- 
una că e ușor să ucizi, iar Bethod păruse un om pen- 
tru care merită să lupţi: curajos, mândru, nemilos, 


152 joe abererolbie 


otrăvitor de ambițios. Toate calităţile pe care Logen 
le admira pe atunci, toate calităţile pe care credea că 
le are el însuși. Dar timpul i-a schimbat pe amândoi 
şi preţul a crescut. 

- Era cândva un om mai bun, cugeta Bayaz, dar 
unora coroanele nu li se potrivesc. Îi cunoşti fiii? 

- Mai bine decât aş vrea. 

Bayaz clătină aprobator din cap. 

- Sunt nişte nemernici, nu-i aşa? Și mă tem că 
nu se vor schimba niciodată. Imaginează-ţi-l rege 
pe nătărăul ăla de Scale. Pfui! Vrăjitorul se cutre- 
mură. Aproape că te face să-i dorești viață lungă tatălui 
său. Aproape, dar nu chiar. 

Fetiţa pe care Logen o văzuse jucându-se veni în 
fugă. Avea o ghirlandă de flori galbene în mâini și 
1-0 întinse bătrânului vrăjitor. 

- Eu am făcut-o, spuse ea. 

Logen auzea bubuitul grăbit al copitelor apropi- 
indu-se pe drum. 

- Pentru mine? Încântător. Bayaz luă florile din 
mâinile ei. O treabă minunată, draga mea. Nici însuși 
Maestrul Creator n-ar fi putut să se descurce mai bine. 

Călărețul intră tropăind în curte, își struni cu 
sălbăticie calul și sări din șa. Calder. Anii fuseseră mai 
blânzi cu el decât cu Logen, atâta lucru era limpede. 
Era îmbrăcat cu totul în veșminte negre, tivite cu 
blană întunecată. Un rubin mare și roșu îi sclipea pe 
deget, iar mânerul sabiei sale era incrustat cu aur. Cres- 
cuse și se împlinise. Era pe jumătate cât fratele său, 
Scale, dar, și așa, un bărbat voinic. Chipul său palid, 

mândru, era, însă, aproape același pe care şi-l amintea 
Logen: cu buzele subțiri, strâmbate într-o permanentă 
grimasă batjocoritoare. 

Aruncă hățurile femeii care bătea untul, apoi tra- 
versă curtea cu pași mari Și iuți, încruntat, cu părul lung 
fluturând în bătaia vântului. Când ajunse la vreo zece 
pași de Logen, îl văzu. Calder rămase cu gura căscată. 
Șocat, făcu o jumătate de pas în spate și mâna îi zvâcni 
spre sabie. După care afișă un mic zâmbet rece. 

- Aşa, deci, te-ai apucat să ţii câini, nu-i așa, Bayaz? 
Eu aș fi atent cu ăsta. Se ştie că mușcă mâna stăpânului. 
Buza i se curbă şi mai mult. Aș putea să ţi-l pun cu 
botul pe labe, dacă ai vrea. 

Logen ridică din umeri. Cuvintele grele sunt pen- 
tru proști și pentru lași. Putea fi Calder și una, și alta, 
dar Logen nu era. Dacă ai de gând să ucizi, e mai bine 
să treci direct la fapte decât să vorbeşti despre asta. 
Vorbăria nu face decât să-l pregătească pe celălalt și ăsta 
e ultimul lucru pe care-l vrei. Așadar, Logen nu spuse 
nimic. Calder n-avea decât să ia asta drept slăbiciune, 
dacă poftea. Cu atât mai bine. Poate că buclucurile 
dădeau peste Logen dezolant de des, dar, în ceea ce-l 
privea, renunţase de multă, multă vreme să le caute. 

Cel de-al doilea fiu al lu: Bethod își îndreptă dis- 
prețul către Întâiul dintre Magi. 

- Tatăl meu va fi supărat, Bayaz. Faptul că oa- 
menii mei sunt ţinuţi să aștepte afară dovedește 
puțin respect! 

- Dar am atât de puţin, Prinţe Calder, spuse calm 
vrăjitorul. Însă, te rog, nu te întrista. Ultimul vostru 

mesager n-a fost lăsat să treacă podul, așa că, vezi, 
facem progrese. 

Calder îl privi mânios. 

- De ce n-ai răspuns la chemările tatălui meu? 

- Sunt extrem de ocupat. Bayaz ridică ghirlanda 
de flori. Astea nu se fac singure, știi. 

Prinţul nu era amuzat. 

- Tatăl meu, tună el, Bethod, Rege al Oamenilor 
Nordului, i îți poruncește să i te înfățișezi la Carleon! 
Îşi drese glasul. Nu va... Calder tuși. 

- Ce? intrebă poruncitor Bayaz. Vorbeşte, copile! 

- Îşi poruncește.. Prințul tuşi din nou, bolborosi, 
se înecă. Își duse mâna la gât. Aerul deveni parcă 
neclintit. 

- Îmi poruncește, nu-i așa? Bayaz se încruntă: Adu-l 
pe marele Juvens 1 inapoi de pe tărâmul morților. El 
imi poate porunci. Fl singur și nimeni altul. Încrun- 
tătura se adânci și mai mult și Logen trebui să se îm- 
potrivească straniei dorințe de a se retrage. Tu nu poți. 
Nici tatăl tău, oricum și-ar zice. 

Calder se lăsă încet în genunchi, cu faţa schimo- 
nosită, cu ochii înlăcrimaţi. Bayaz îl cercetă de sus 
până jos. 

- Ce veșminte solemne! A murit cineva? Ţine! Și 
aruncă ghirlanda de flori pe capul prinţului. Puţină 
culoare s-ar putea să te înveselească. Spune-i tatălui 
tău că trebuie să vină personal. Nu-mi irosesc timpul 
cu nătărăi și mezini. Sunt de modă veche în privinţa 
asta. Îmi place să vorbesc cu capul calului, nu cu 
dosul. Mă înţelegi, băiete? Calder aluneca într-o parte, 


tăişul sabiei 155 


cu ochii roșii şi bulbucaţi. Întâiul dintre Magi își flu- 
tură mâna: Poţi pleca. 

Cu răsuflarea întretăiată, prinţul se ridică, tuși și 
se clătină pe picioare, se duse impleticindu-se la calul 
său și se aburcă în şa, cu mult mai puţină graţie decât 
coborâse. Aruncă o privire ucigătoare peste umăr în 
timp ce se indrepta către poartă, dar asta nu avu chiar 
aceeași greutate, cu faţa-i roșie ca un dos plesnit. 
Logen își dădu seama că zâmbea. Larg. T'recuse multă 
vreme de când nu se mai amuzase atât de mult. 

- Înţeleg că poţi vorbi cu spiritele. 

Logen fu luat prin surprindere. 

- Cum? 

- Să vorbeşti cu spiritele. Bayaz clătină din cap. 
E un dar foarte rar în vremurile astea. Ce fac? 

- Ce, spiritele? 

- Da. 

— Pier. 

- Curând vor dormi toate, ce zici? Vraja se scurge 
din lume. Așa e ordinea firii. De-a lungul anilor, 
cunoașterea mi-a sporit și, totuși, puterea mi s-a 
impuţinat. 

- Calder a părut impresionat. 

- Aş! Bayaz își flutură mâna. O nimica toată. Un 
mic truc cu aer și carne, uşor de făcut. Nu, crede-mă, 
vraja se retrage. E un fapt. O lege a naturii. Totuși, un 
ou poate fi spart în multe feluri, nu-i așa, prietene? Dacă 
o unealtă dă greș, trebuie să încercăm o alta. Logen nu 
mai era întru totul sigur despre ce vorbea bătrânul, dar 
era prea obosit ca să întrebe. Da, într-adevăr, murmură 

Întâiul dintre Magi. Un ou poate fi spart în multe fe- 
luri. Și, că veni vorba, pari infometat. 

Gura lui Logen se inundă de salivă numai când 
auzi pomenindu-se de mâncare. 

- Da, bâigui el. Da... mi-ar prinde bine să mănânc. 

- Desigur. Bayaz îl bătu prietenește pe umăr. Și 
pe urmă o baie, poate? Nu că ne simțim deranjaţi, 
fireşte, dar găsesc că nu e nimic mai liniștitor decât 
apa fierbinte, după un drum lung. Iar tu, bănuiesc, ai 
făcut într-adevăr un drum foarte lung. Vino cu mine, 
Maestre Nouădegete, aici ești în siguranță. 

Mâncare. Baie. Siguranţă. Logen trebui să-și 
stăvilească lacrimile în timp ce-l urma pe bătrân în 
bibliotecă. 


OMUL BUN 


Afară era o zi fierbinte, fierbinte şi soarele strălu- 
cea cu putere prin ferestrele cu multe ochiuri, dese- 
nând modele încrucișate pe podeaua de lemn a sălii 
de audienţe. Era în toiul amiezii şi încăperea era caldă 
ca o supă și înăbușitoare ca o bucătărie. 

Fortis dan Hoff, Lordul Şambelan, era roșu la față 
și nădușit, în veşmintele sale de ceremonie tivite cu 
blană şi fusese într-o stare din ce în ce mai deplora- 
bilă toată după-amiaza. Harlen Morrow, Subsecreta- 
rul său pentru Audienţe, părea şi mai chinuit, însă, la 
drept vorbind, el avea de înfruntat și teroarea lui Hoff, 
pe lângă căldură. Amândoi păreau nespus de suferinzi, 
fiecare în felul său, dar, cel puţin, ei puteau sta Jos. 

Maiorul West asuda încet în uniforma lui brodată. 
Stătuse în aceeași poziție, cu mâinile la spate, cu dinţii 
incleștaţi, aproape două ore, cât timp Lordul Hoff se 
oțărâse, mârâise și răcnise la reclamanţi și la oricine-i 
ieşea în cale. West își dorea cu ardoare, și nu pentru 
prima dată în după-amiaza aceea, să se tolănească în 

parc, sub un copac, cu o băutură tare. Sau poate 
sub un ghețar, înmormântat în gheaţă. Oriunde, 
dar nu acolo. 

Să stea de strajă la aceste oribile audienţe nu era 
nici pe departe una dintre cele mai plăcute îndatoriri 
ale lui West, dar ar fi putut să fie mai rău. Numai dacă 
te gândeai la cei opt soldaţi aliniaţi de jur împrejurul 
zidurilor: erau în armură completă. West se aștepta 
ca vreunul dintre ei să leșine, prăbușindu-se la podea 
cu sunetul unui bufet plin de oale, spre profundul dez- 
gust al Lordului Șambelan, fără îndoială, dar, deocam- 
dată, se țineau cu toţii, cumva, pe picioare. 

- De ce în sala asta blestemată temperatura e 
mereu cum nu trebuie? întreba poruncitor Hoff, ca 
și cum căldura ar fi fost o insultă îndreptată numai 
la adresa lui. E prea cald jumătate de an și prea frig 
în cealaltă jumătate. Nu e aer aici, nu e pic de aer! 
De ce nu se deschid ferestrele astea? De ce nu putem 
avea o încăpere mai mare? 

- Ää... bâigui Subsecretarul hărțuit, împingându-și 
ochelarii în susul nasului transpirat. Audienţele s-au 
ținut întotdeauna aici, Lordul meu Șambelan. Se opri 
sub privirea fioroasă a superiorului său. Ää... este... 
o tradiţie? 

- Ştiu asta, nătărăule! tună Hoff, cu faţa stacojie de 
dogoare și furie. Dar cine ţi-a cerut ție părerea idioată? 

- Da, adică nu, se bâlbâi Morrow, vreau să spun, 
chiar așa, stăpâne. 

Hoff scutură din cap cu o încruntătură teribilă, 
rotindu-și privirea prin încăpere, în căutarea unui 

alt motiv de nemulțumire. Câţi mai trebuie să supor- 
tăm astăzi? 

- Ăă... încă patru, Excelenţa Voastră. 

- La naiba! tună Șambelanul, foindu-se în scaunul 
său imens și fluturându-și gulerul tivit cu blană, ca 
să lase să pătrundă puţin aer. Asta e intolerabil! West 
se pomeni aprobându-l în tăcere. Hoff inhăță un 
pocal de argint de pe masă și sorbi vinul cu nesaţ. Se 
dădea în vânt după băutură, băuse vârtos toată 
după-masa. Asta nu-i îmbunătăţise însă starea de spi- 
rit. Cine e următorul prostovan? ceru el să ştie. 

- Ăă... Morrow cercetă chiorâş documentul stu- 
fos, prin ochelari, urmărind scrisul greu lizibil cu un 
deget mânjit de cerneală. Goodman Heath e urmă- 
torul, un fermier din... 

- Un fermier? Un fermier ai zis? Așadar, trebuie 
să stăm în fierbinţeala asta ridicolă, ascultând nu ştiu 
ce afurisit de țărănoi jelindu-se despre cum i-a afectat 
vremea oile? 

- Păi, stăpâne, murmură Morrow, se pare că, ăă... 
Goodman Heath are, ăă... o plângere îndreptățită îm- 
potriva, ăă... moșierului său, și... 

- La naiba cu tot! Mi-e silă de jelanule altora! Lor- 
dul Șambelan mai luă o înghiţitură de vin. Poftește-l 
pe idiot înăuntru! 

Uşile se deschiseră şi Goodman Heath fu chemat 
în încăpere. Pentru a sublinia raportul de putere din 
sală, masa Lordului Șambelan era ridicată pe un dais 
înalt, astfel că bietul om, chiar și stând în picioare, 
trebuia să-și ridice privirea spre ei. O faţă cinstită, 

dar sfrijită. Tinea, cu mâini tremurătoare, o pălărie po- 
nosită. West își ridică umerii deranjat când o picătură 
de sudoare i se prelinse pe spate. 

- Eşti Goodman Heath, aşa e? 

- Da, Stăpâne, murmură țăranul, cu un accent 
grosolan. Din... 

Hoff îl întrerupse cu desăvârșită mojicie: 

— Şi ai venit în faţa noastră să ceri o audienţă la 
Augusta Sa Maiestate, Înaltul Rege al Uniunii? 

Goodman Heath îşi linse buzele. West se întreba 
câtă cale bătuse ca să fie luat în răspăr. Cale foarte lungă, 
mai mult ca sigur. 

- Familia mea a fost alungată de pe pământul nos- 
tru. Moșierul a zis că nu plăteam chiria, dar... 

Lordul Ș$ambelan flutură din mână. 

- În mod evident, aceasta este o problemă de com- 
petenţa Comisiei pentru Pământ și Agricultură. Au- 
gusta Sa Maiestate Regele se preocupă de binele 
tuturor supușilor săi, oricât de umili - West aproape 
tresări la această grosolănie — dar nu i se poate cere 
să acorde personal atenţie fiecărui fleac. Timpul său 
este prețios, la fel ca al meu. La revedere! 

Și cu asta, basta. Doi dintre soldați dădură ușa 
dublă în lături pentru ca Goodman Heath să plece. 

Faţa ţăranului devenise foarte palidă, degetele sale 
frământau borurile pălăriei. 

- Stăpân bunul meu, se încurcă el. Am fost deja 
la Comisie... 

Hoff ridică o privire aspră, făcându-l pe fermier 
să se oprească. 

- La revedere, am zis! 

Umerii ţăranului căzură. Aruncă o ultimă privire 
prin încăpere. Morrow examina cu mare interes ceva 
de pe peretele opus și refuza să-i întâlnească ochii. Lor- 
dul Șambelan îi aruncă o privire furioasă, enervat de 
această pierdere de timp de neiertat. West se simțea 
scârbit să fie martor la o asemenea scenă. Heath se 
întoarse și se îndepărtă târșâindu-și picioarele, cu capul 
plecat. Ușile se închiseră. 

Hoff izbi cu pumnul în masă. 

- Aţi văzut? Îşi roti privirea fioroasă peste întreaga 
adunare asudată. Curată obrăznicie! Ai văzut, Ma- 
ior West? 

- Da, Lordul meu Şambelan, am văzut totul, răs- 
punse West băţos. A fost o rușine. 

Din fericire, Hoff nu pricepu ironia. 

- O ruşine, Maior West, ai dreptate! De ce naiba 
toți tinerii promițători se duc în armată? Vreau să ştiu 
cine îi lasă pe toți acești cerșetori înăuntru? Aruncă 
o privire mânioasă către Subsecretar, care înghiți, hol- 
bându-se la documentele sale. Cine urmează? 

- Ăă..., se bâlbâi Morrow. Coster dau Kault. 
Magister al Ghilde: Pânzanilor. 

- Ştiu cine e, fir-ar să fie! se răsti Hoff, ştergându-și 
un luciu proaspăt de sudoare de pe faţă. Dacă nu sunt 
blestemaţii de ţărani, sunt blestemaţii de negustori! 
răcni el la soldaţii de lângă ușă, cu glasul destul de 
sonor ca să poată fi auzit afară, pe coridor. Atunci, 
poftește-l pe bătrânul şarlatan hrăpăreţ înăuntru! 

Magasterul Kault nici că s-ar fi putut înfățișa mai 
diferit de solicitantul anterior. Era un bărbat voinic, 
dolofan, cu o faţă la fel de moale pe cât îi erau ochii 
de aspri. Veşmântul său era brodat cu metri întregi de 
fir auriu, atât de ostentativ, încât însuși Împăratul 
Gurkhului s-ar fi simțit stânjenit să-l poarte. Era în- 
soțit de doi pânzari de vază, ei înșiși în straie la fel 
de magnifice. West se întrebă dacă Goodman Heath 
‘ar putea câștiga destul în zece ani ca să plătească una 
dintre acele mantii. Hotări că nu, chiar dacă n-ar fi 
fost alungat de pe pământul său. 

- Lord Șambelan, intonă Kault, cu o plecăciune 
elaborată. 

Hoff îl salută pe capul Ghildei Pânzarilor cât de 
vag era omenește posibil, cu o sprânceană ridicată 
și o mișcare aproape imperceptibilă a buzei. Kault 
aşteptă un salut pe care îl considera mai potrivit sta- 
tutului său, dar nimeni nu se înghesuia. Își drese zgo- 
motos glasul. 

— Am venit să cer o audienţă la Augusta Maiestate... 

Lordul Ș$ambelan fornăi: 

- Scopul acestei întrevederi este să stabilim cine 
este demn de atenţia Maiestăţii Sale. Dacă nu ceri o 
audienţă la el, ai greșit încăperea. 

Era de pe-acum limpede că întâlnirea avea să fie, 
de la cap la coadă, la fel de lipsită de succes ca ultima. 
Era un fel de oribilă dreptate în asta, bănuia West. 
Cei mari și cei mici erau tratați exact la fel. 

Ochii Magisterului Kault se îngustară ușor, dar 
acesta continuă: 

- Onorabila Ghildă a Pânzanilor, al cărei umil re- 
prezentant sunt... (Hoff sorbi zgomotos din vin și 
Kault fu obligat să se oprească un moment)... a fost 
victima unui extrem de duşmănos și vătămător atac... 

- Umple cupa asta, rogu-te! răcni Lordul Șambe- 
lan, fluturându-și pocalul gol către Morrow. Subse- 
cretarul alunecă zelos din scaunul său și înhăță carata. 
Kault fu nevoit să aștepte, scrâşnind din dinți, până 
când vinul curse gâlgâind. Continuă! zbieră Hoff, 
dând din mână, n-avem toată ziua la dispoziţie! 

- Un atac extrem de dușmănos și perfid... 

Lordul Șambelan îl privi de sus, cu ochii mijiţi: 

- Un atac, zici? Un act obișnuit de violență e o 
problemă de competența Gărzii Orașului! 

Magisterul Kault făcu o grimasă. El și cei doi 
insoțitori ai săi începeau deja să transpire. 

- N-a fost un atac de acest fel, Lordul meu Şam- 
belan, ci un ultragiu clandestin și perfid, menit să dis- 
crediteze reputaţia strălucită a ghildei noastre și să 
ne primejduiască interesele de afaceri în Orașele Li- 
bere ale Styriei și pe cuprinsul Uniunii. Un atac 
săvârşit de anumite elemente parșive ale Inchiziției 
Maiestăţii Sale şi... 

— Am auzit destule! Mâna voinică a Lordului Şam- 
belan se înălță cu o smucitură, făcând liniște. Dacă 
este o problemă de afaceri, atunci trebuie rezolvată 
de către Comisia pentru Afaceri și Comerţ a Maies- 
tății Sale. Hoff vorbea clar și răspicat, în maniera în 
care un dascăl de școală i se adresează celui mai dezamă- 
gitor elev al său. Dacă este o problemă juridică, atunci 

trebuie rezolvată de departamentul Înaltului Judecător 
Marovia. Dacă este o problemă de funcționare internă 
a Inchiziției Maiestăţii Sale, atunci trebuie să fixaţi o 
întâlnire cu Arhilectorul Sult. În orice caz, nu e nici 
pe departe o problemă care trebuie supusă atenției Au- 
gustei Sale Maiestăţi. Capul ghilde: Pânzarilor deschise 
gura, dar Lordul Şambelan vorbi peste el, cu glasul 
mai puternic ca oricând: Regele vostru angajează o 
Comisie, alege un Înalt Judecător și numeşte un Ar- 
hilector, ca să nu trebuiască să se ocupe personal de 
fiece fleac! Întâmplător, acesta este și motivul pentru 
care acordă licenţe anumitor ghilde negustorești, și 
nu ca să burduşească buzunarele — și buza i se strâmbă 
într-un rânjet antipatic - clasei negustoreşti! La reve- 
dere! Și ușile fură deschise. 

Faţa lui Kault devenise palidă de furie la această 
ultimă remarcă. 

— Puteţi fi sigur, Lord Șambelan, spuse el cu răceală, 
că vom căuta dreptate în altă parte şi cu cea mai mare 
insistenţă. 

Hoff îl privi aspru multă, multă vreme. 

- Căutaţi-o unde poftiți, mârâi el, și cu câtă insis- 
tență doriţi. Dar nu aici. La... revedere! 

Dacă expresia „la revedere“ ar fi putut înjunghia 
pe cineva, capul Ghilde: Pânzanilor s-ar fi prăbușit 
mort pe podea. Kault clipi de câteva ori, apoi se în- 
toarse furios și părăsi sala cu pași mari, cu toată dem- 
nitatea pe care reuși să și-o adune. Cei doi lachei ai 
săi îl urmară îndeaproape, cu veșmintele fabuloase 
fluturând. Ușile se închiseră. 

Hoff izbi din nou cu pumnul în masă. 

- Revoltător! bolborosi el. Porci aroganţi! Chiar 
cred serios că pot să-și bată joc de legea Regelui și 
să-i mai și ceară ajutorul, când lucrurile merg prost? 

- Păi, nu, zise Morrow, desigur... 

Lordul Șambelan își ignoră Subsecretarul și se 
intoarse către West cu un zâmbet sarcastic: 

- Totuși, mi-ar plăcea să văd vulturii dându-le târ- 
coale, în ciuda tavanului scund, ce zici, Maior West? 

- Într-adevăr, Lord Șambelan, bâigui West, pro- 
fund stânjenit și sperând că tot acest chin avea să 
ia sfârșit. 

Pe urmă se putea întoarce la sora lui. Inima i se 
strânse. Era o pacoste chiar mai mare decât își amin- 
tea. Era isteață, nu-i vorbă, dar West își făcea griji că 
ar putea să fie prea isteață pentru binele ei. Măcar 
de s-ar mărita cu un bărbat cinstit şi ar fi fericită! 
Situaţia lui aici era destul de precară şi fără să se dea 
ea în spectacol. 

- Vulturi, vulturi, murmura Hoff pentru sine. 
Păsări urâte, dar au rolul lor. Ce urmează? 

Asudatul Subsecretar își căuta cuvintele potrivite, 
părând şi mai stânjenit decât înainte: 

- Avem un grup de... diplomaţi? 

Lordul Șambelan se opri, cu pocalul în drum 
spre gură. 

- Diplomaţi? Din partea cui? 

- Ăă... din partea așa-zisului Rege al Oamenilor 
Nordului, Bethod. 


Hoff izbucni în râs. 

- Diplomaţi? râse el pe infundate, ştergându-și faţa 
cu mâneca. Sălbatici, vrei să spui! 

Subsecretarul chicoti neconvingător. 

- A, da, Stăpâne, ha, ha! Sălbatici, desigur! 

- Dar periculoși, nu, Morrow? se răsti Lordul Şam- 
belan, cu buna dispoziţie evaporându-i-se instantaneu. 
Chicotul Subsecretarului se opri cu un gâlgâit. Foarte 
periculoși. Trebuie să fim foarte prudenţi. Poftește-i 
inăuntru! 

Erau patru. Doi dintre ei, cei mai scunzi, erau 
niște uriași, cu înfățișare feroce, cu cicatrice, bărboşi, 
imbrăcaţi în armuri greu încercate. Fuseseră dezarmaţi 
la poarta Agriontului, desigur, dar continuau să aibă 
un aer primejdios şi West avea senzaţia că trebuie să 
fi lăsat în urmă o grămadă de arme grele, îndelung 
folosite. Erau genul de oameni care se îngrămădeau 
la graniţele Engliei, însetaţi de război, nu departe de 
locul de baştină al lui West. 

Cu e: intră un bărbat mai în vârstă, și el în armură 
ciobită, cu părul lung și o barbă mare şi albă. O cica- 
trice lividă îi brăzda faţa, până într-un ochi orb, aco- 
perit de albeaţă. Dar afișa un zâmbet larg și înfățișarea 
lui plăcută contrasta puternic cu cea a încrâncenaților 
lui tovarăși şi cu al patrulea bărbat, care venea în urmă. 

Acesta fu nevoit să se aplece, ca să treacă pe sub 
pragul de sus, aflat la mai bine de doi metri deasupra 
podelei. Era înfășurat într-o mantie aspră, maro, cu 
gluga trasă pe cap, ascunzându-i trăsăturile. Când se 
indreptă, înălțându-se deasupra tuturor, încăperea 
incepu să pară absurd de înghesuită. Simpla lui statură 

era de natură să intimideze, însă mai era ceva, ceva care 
părea să se răspândească dinspre el în valuri malefice. 
Subsecretarul pentru Audienţe simţi acel ceva, nădu- 
șind, tresărind şi vânzolindu-și documentele. Maiorul 
West simţea și el, fără doar și poate. Pielea i se răcise, 
în pofida căldurii și fiecare fir de păr de pe trup i se 
ridica sub uniforma jilavă. 

Numai Hoff părea neafectat. Îi cercetă pe cei patru 
oameni ai Nordului de sus până Jos, cu o căutătură 
incruntată, nu mai impresionat de uriașul cu glugă 
decât fusese de Goodman Heath. 

- Așadar, sunteţi emisari ai lui Bethod? Rostogoli 
vorbele în gură, pe urmă le scuipă. Regele Oameni- 
lor Nordului. 

- Suntem, zise bătrânul zâmbitor, înclinându-se 
adânc. Eu sunt Hansul Albeaţă. Avea glasul răsunător, 
plin și plăcut, fără pic de accent, nicidecum la ce se 
aşteptase West. 

- Jar tu eşti emisarul lui Bethod? întrebă Hoff 
nonșalant, luând încă o înghiţitură de vin din poca- 
lul său. Pentru prima oară în viaţă, West era încân- 
tat că Lordul Șambelan se afla cu el în încăpere, dar 
pe urmă ridică privirea către bărbatul cu glugă și sen- 
timentul de neliniște reveni. 

- O, nu! răspunse Albeaţă. Eu sunt aici doar ca 
tălmăcitor. Acesta este emisarul Regelui Oamenilor 
Nordului - și ochiul său bun se ridică, tresărind ner- 
vos către silueta întunecată în mantie, de parcă până 
Şi lui i-ar fi fost frică. Fenris. Lungi „s“-ul de la capătul 
numelui: astfel încât şuieră în aer. Fenris cel Temut. 

Un nume într-adevăr adecvat. În mintea lui West 
reveniră cântece pe care le auzise în copilărie, poveşti 
despre uriași însetaţi de sânge din munții îndepărta- 
tului Nord. Sala se cufundă o clipă în liniște. 

- Hmm, făcu imperturbabil Lordul Șambelan. Și 
doriți o audienţă la Augusta Sa Maiestate, Înaltul 
Rege al Uniunii? 

- Da, chiar așa, Lord Șambelan, răspunse bătrânul 
războinic. Stăpânul nostru, Bethod, regretă profund 
ostilitatea dintre cele două popoare ale noastre. Nu 
doreşte decât să se afle în termenii cei mai buni cu 
vecinii săi dinspre sud. Aduc o ofertă de pace de la 
regele meu către regele vostru și un dar care să do- 
vedească buna noastră credință. Nimic mai mult! 

- Măi, măi! zise Hoff, lăsându-se pe spate în jilțul 
său, cu un zâmbet larg. O solicitare elegantă, făcută 
cu eleganță. Poţi să-l întâlneşti pe rege în Consiliul 
Deschis de mâine şi să-i prezinţi oferta ta și darul tău, 
în faţa celor mai de seamă oameni ai regatului. 

Albeaţă se înclină cu respect. 

- Sunteţi deosebit de amabil, Lordul meu 
Șambelan. 

Bărbatul porni spre ușă, urmat de cei doi război- 
nici posomorâţi. Silueta înveșmântată în mantie mai 
zăbovi o clipă, pe urmă se întoarse și el, încet şi trecu 
pragul, aplecându-se. Abia după ce ușile se inchiseră, 
West reuși să respire din nou. Își scutură capul și 
ridică din umerii asudați. Poveşti cu uriași, chiar așa. 
Un bărbat voinic cu mantie, atâta tot. Dar, dacă se 
uita bine, uşa era într-adevăr foarte înaltă... 

- Vezi, Maestre Morrow? Hoff părea extrem de 
încântat de sine. Nicidecum sălbaticii la care m-ai făcut 
să mă aștept! Simt că suntem aproape de o rezolvare 
a problemelor noastre din Nord, tu nu? 

Subsecretarul nu părea câtuși de puțin convins. 

- Ăă... da, Stăpâne, desigur. 

- Da, desigur. Mult zgomot pentru nimic. Multe 
aiureli pesimiste, defetiste, de la cetățenii noștri agitați 
din Nord, nu? Război? Aş! Hoff lovi din nou cu 
palma pe masă, făcând vinul să se reverse din pocal 
şi să se împrăștie pe lemn. Acești oameni ai Nordu- 
lui n-ar îndrăzni! Ei, bine, acușica o să ne solicite să 
devină membri ai Uniunii! Să vezi numai dacă n-am 
dreptate, ce zici, Maior West? 

-Ăă... 

- Bun! Excelent! Măcar am făcut ceva astăzi! Încă 
unul și putem ieși din cuptorul ăsta blestemat! Pe cine 
avem, Morrow? 

Subsecretarul se încruntă şi își ridică ochelarii 
pe nas. 

- Ăă... avem un anume Yoru Sulfur, se chinui el 
cu neobișnuitul nume. 

— Avem un cine? 

- Ăă... Sulfir sau Sulfor, sau aşa ceva. 

- N-am auzit în viaţa mea de el, mârâi Lordul Şam- 
belan, ce fel de om este? Vreun sudist? Sper că nu alt 
țăran! 

Subsecretarul își examină însemnările și înghiți 
în sec: 

- Un emisar! 

- Da, da, dar din partea cui? 

Morrow se dădea pur și simplu înapoi, ca un copil 
care așteaptă o palmă. 

- Din partea Marelui Ordin al Magilor, turui el, 
în cele din urmă. 

Urmă un moment de tăcere înmărmurită. Sprân- 
cenele lui West se ridicară, maxilarul i se deschise și 
ghici că același lucru se întâmpla, nevăzut, în spatele 
vizierelor soldaților. Tresări instinctiv, anticipând 
reacția Lordului Șambelan, însă Hoff îi surprinse pe 
toţi izbucnind în hohote de râs. 

- Excelent! În sfârşit nițică distracţie. De ani de 
zile n-am mai avut aici un mag! Poftește-l pe vrăjitor 
inăuntru! Nu-l putem lăsa să aștepte! 

Yoru Sulfur fu o mare dezamăgire. Avea veșminte 
simple, ponosite de drum, deloc mai bine îmbrăcat 
decât Goodman Heath, la drept vorbind. Toiagul lui 
nu era poleit cu aur și nu avea o măciulie de cristal 
sclipitor. Ochii nu-i străluceau de un foc misterios. 
Arăta ca un om cât se poate de obișnuit, între trei- 
zeci şi patruzeci de ani, ușor obosit, ca după o lungă 
călătorie, dar altminteri foarte relaxat în faţa Lordu- 
lui Șambelan. 

- Ziua bună, domnilor, spuse el, sprijinindu-se 
în toiag. 

West întâmpina oarecare dificultăți în a-și da seama 
de unde era. Nu din Uniune, fiindcă avea pielea prea 
închisă la culoare și nici din Gurkhul ori din Sudul 
Îndepărtat, căci avea pielea prea deschisă. Nu din Nord 
sau din Styria. Atunci, de mai departe, dar de unde? 

Acum, uitându-se la el mai bine, West observă că avea 
ochii de culori diferite: unul albastru, celălalt verde. 

- Și ziua bună ţie, domnule, răspunse Hoff, zâm- 
bind de parcă o spunea din tot sufletul. Ușa mea este 
mereu deschisă pentru Marele Ordin al Magilor. 
Spuneţi-mi, am plăcerea să stau de vorbă cu însuși 
marele Bayaz? 

Sulfur părea nedumerit: 

- Nu. Am fost greșit anunţat? Sunt Yoru Sulfur. 
Maestrul Bayaz este un bărbat pleșuv. Își trecu mâna 
prin pleata de păr castaniu, cârlionţat. Afară, pe alee, 
se află o statuie a lui. Dar am avut onoarea de a stu- 
dia mai mulți ani sub îndrumarea lui. E un maestru 
foarte puternic şi învăţat. - 

- Fireşte! Fireşte că este! Și cu ce vă pot fi de folos? 

Yoru Sulfur își drese glasul, ca și cum s-ar fi pregătit 
să spună o poveste. 

- La moartea Regelui Harod cel Mare, Bayaz, Întâ- 
iul dintre Magi, a părăsit Uniunea. Însă a făcut un 
jurământ că se va întoarce. 

- Da, da, adevărat, chicoti Hoff. Foarte adevărat, 
orice copil de școală ştie asta. 

- Și a declarat că, atunci când se va întoarce, ve- 
nirea lui va fi vestită de un altul. 

- La fel de adevărat. 

- E1, bine, zise Sulfur, cu un zâmbet larg, iată-mă. 

Lordul Șambelan râse în hohote. 

— Iată-te! strigă el, izbind masa. Harlen Morrow 
işi îngădui un mic chicot, dar se opri de îndată ce 
zâmbetul lui Hoff începu să pălească. De când deţin 

funcția de Lord Șambelan, trei membri ai Marelui 
Ordin al Magilor mi-au cerut audiență la rege. Doi au 
fost, cât se poate de limpede, nebuni, iar unul a fost 
un şarlatan excepțional de curajos. Hoff se aplecă, 
aşezându-şi cotul pe masă şi înălțându-și degetele în 
faţa lui. Spune-mi, Maestre Sulfur, tu ce fel de mag ești? 

- Niciunul de acest fel. 

— Înţeleg. Atunci vei fi având documente. 

- Desigur. 

Sulfur își vâri mâna în haină şi scoase o mică scri- 
soare, închisă cu un sigiliu alb, pe care era marcat un 
singur simbol ciudat. O aşeză cu grijă pe masă, în fața 
Lordului Șambelan. 

Hoff se încruntă, ridică documentul și îl răsuci 
in mâini. Examină cu atenţie sigiliul, după care își 
şterse faţa cu mâneca, rupse ceara, despături hârtia 
groasă Şi începu să citească. 

Yoru Sulfur nu dădea niciun semn de nervozitate. 
Nu părea deranjat de căldură. Se plimba tacticos prin 
incăpere, saluta din cap soldaţii în armură și nu părea 
supărat de lipsa lor de reacție. Se întoarse dintr-odată 
către West: 

- E teribil de cald aici, nu-i aşa? E de mirare că 
bieții oameni nu leșină, prăbușindu-se la podea ca un 
bufet plin de oale. 

West clipi. Gândise exact același lucru. 

Lordul Șambelan așeză cu grijă scrisoarea pe masă, 
fără să mai fie deloc amuzat. 

- Consiliul Deschis n-ar fi locul potrivit pentru 
discutarea acestei chestiuni, după părerea mea. 

- Sunt de acord. Speram la o audienţă particulară 
cu Lordul Cancelar Feekt. 

- Mă tem că asta nu va fi posibil. Hoff își linse bu- 
zele. Lordul Feekt e mort. 

Sulfur se încruntă. 

- Ce nenorocire! 

- Într-adevăr, intr-adevăr. Pierderea lui ne doare 
profund pe toți. Poate că eu și anumiţi alți membri 
ai Consiliului Inchis vă putem fi de folos. 

Sulfur se înclină. 

- Mă las în voia dumneavoastră, Lord Ș$ambelan. 

- Voi încerca să aranjez ceva pentru mai târziu 
diseară. Până atunci, vă vom găsi în Agriont o locu- 
inţă... potrivită pentru statutul dumneavoastră. Făcu 
semn către străjeri şi uşile se deschiseră. 

- Vă mulţumesc nespus, Lord Hoff. Maestre Mor- 
row, Maior West. Sulfur îi salută cu o înclinare curte- 
nitoare a capului, pe fiecare în parte, apoi se întoarse 
şi plecă. Uşile se închiseră din nou, lăsându-l pe West 
să se întrebe de unde îi ştiuse numele. 

Hoff se întoarse spre Subsecretarul său pentru 
Audienţe: 

- Du-te degrabă la Arhilectorul Sult şi spune-i că 
trebuie să ne întâlnim numaidecât. După aceea adu-i 
pe Marele Judecător Marovia și pe Lordul Mareșal 
Varuz. Spune-le că este o problemă de maximă impor- 
tanță și nu sufla o vorbă despre asta nimănui în afara 
celor trei. Își mișcă degetul înaintea feţei asudate a lui 
Morrow. Nicio vorbă! Subsecretarul se uită la el, cu 
ochelarii căzuţi într-o parte. Acum! răcni Hoff. 

Morrow sări în picioare, se împiedică de tivul 
veşmântului și apoi ieși grăbit din încăpere, pe o ușă 
laterală. West înghiţi în sec; avea gura foarte uscată. 

Hoff fixă cu o privire aspră fiecare om din încăpere. 

- Cât despre voi, ceilalți, nicio vorbă despre asta 
nimănui, altfel consecinţele pentru voi toți vor fi din- 
tre cele mai aspre! Acum afară, toată lumea afară! 

Soldaţii ieșiră imediat din sală, zăngănind. West nu 
mai avu nevoie de alte îndemnuri și se grăbi după ei, 
lăsându-l pe Lordul Șambelan să mediteze singur, în 
jilțul său. 

Gândurile lui West erau intunecate și confuze, 
când închise ușa în urma lui. Frânturi de vechi poveşti 
despre magi, temeri. legate de războiul din Nord, ima- 
gini ale unui uriaș cu glugă, înălțându-se până aproape 
de tavan. Agriontul přimise în ziua aceea niște vizita- 
tori ciudaţi și siniștri și West se simţea îimpovărat de 
griji. Încercă să le alunge, spunându-și că totul era o 
nebunie, dar apoi nu se mai putu gândi decât la sora 
lui zbenguindu-se prin Agriont ca o aurită. Suspină. 
Ardee era probabil cu Luthar chiar acum. De ce naiba 
le făcuse celor doi prezentările? Din cine știe ce motiv, 
așteptase aceeași fată stângace, bolnăvicioasă, cu limba 
ascuţită pe care şi-o amintea de demult. Fusese de-a 
dreptul şocat când această femeie își făcuse apariția 
în apartamentul lui. Abia o recunoscuse. Femeie, în 
toată puterea cuvântului și, pe deasupra, arătoasă. În 
același timp, Luthar era arogant, bogat și chipeș și 
avea toată stăpânirea de sine a unui copil de șase ani. 
West știa că se mai văzuseră de atunci, și nu o singură 

dată. Doar ca prieteni, desigur. Ardee nu avea alți 
prieteni aici. Doar prieteni. 

- Rahat! înjură el. 

Era ca şi cum ai pune o pisică lângă smântână şi 
ai avea încredere că nu-și vâră limba în ea. De ce naiba 
nu se gândise bine? Era un dezastru afurisit din fașă! 
Dar ce mai putea să facă el acum? Privi nefericit de-a 
lungul coridorului. 

Nimic nu te face să uiţi de propria ta nefericire mai 
mult decât imaginea nefericirii altora şi Goodman 
Heath era, într-adevăr, o apariție jalnică. Stătea sin- 
gur pe o bancă lungă, cu o paloare cadaverică pe faţă, 
privind în gol. Trebuie că șezuse acolo în tot acel timp, 
pe când pânzarii şi oamenii Nordului și magii veneau 
şi plecau, fără să aștepte nimic, dar fără să mai aibă 
unde să se ducă. West privi în susul și în josul corido- 
rului. Nu mai era nimeni prin preajmă. Heath nu 
era conștient de prezenţa lui, cu gura căscată, cu ochii 
sticloși, cu pălăria pleoștită uitată pe genunchi. 

West nu putea să treacă pur şi simplu pe lângă el, 
nu-l lăsa inima. 

- Goodman Heath, spuse el apropiindu-se și țăra- 
nul înălţă ochii, mirat. Bâjbâi după pălărie și dădu să 
se ridice, bâiguind scuze. Nu, te rog, nu te ridica. West 
se așeză pe bancă. Își privea ţintă picioarele, incapa- 
bil să se uite în ochii omului. Se lăsă o tăcere stânje- 
nitoare. Am un prieten în Comisia pentru Pământ 
și Agricultură. Trebuie să te poată ajuta cumva... 
Glasul i se stinse, jenat, privind cu ochii mijiți de-a 
lungul coridorului. 

Fermierul afişă un zâmbet trist. 

- Aş fi foarte recunoscător pentru orice ați pu- 
tea face. 

- Da, da, bineînțeles. Am să fac ce pot. N-avea să 
fie de niciun folos şi amândoi ştiau asta. West făcu o 
grimasă, mușcându-și buza. Mai bine ai lua asta, zise 
el şi vâri punga în palma neputincioasă și bătătorită 
a ţăranului. Heath se uită la el, cu gura întredeschisă. 
West îi adresă un zâmbet iute, stângaci, apoi se ridică 
in picioare. Ardea de nerăbdare să plece. 

- Domnule! strigă Goodman Heath, în urma lui, 
dar West gonea deja pe coridor și nu privi înapoi. 


ÎN ARENĂ 


De ce fac asta? 

Conturul casei lui Villem dan Robb se profila 
negru pe cerul senin al nopţii. Era o clădire cu nimic 
ieșită din comun, o locuință de două etaje, cu un zid 
scund şi o poartă în faţă, întocmai ca sute altele de pe 
stradă. Vechiul nostru prieten Rews locuia într-o vilă 
somptuoasă ca un palat, lângă piaţă. Robb chiar ar fi tre- 
buit să-i pretindă șpăgi mai mari. Totuși, norocul nostru 
că n-a făcut-o. In alte locuri din oraș, aleile elegante stră- 
luceau de lumini și erau pline până-n zori de petre- 
căreți turmentați. Dar această străduță lăturalnică era 
departe de luminile strălucitoare și ochii iscoditori. 

Putem opera nestingheriţi. 

După colțul clădirii, la etajul superior, ardea o 
lampă într-o fereastră îngustă. Bun. Prietenul nostru 
este acasă. Dar încă treaz — trebuie să pășim ușor. Se în- 
toarse înspre Practicianul Frost şi îi arătă către partea 
laterală a casei. Albinosul clătină din cap și traversă 
drumul fără să facă niciun zgomot. 

Glokta aşteptă să ajungă lângă zid și să dispară în 
umbrele de lângă clădire, apoi se întoarse către Seve- 
rard şi îi făcu semn către ușa principală. Ochii lunga- 
nului îi zâmbiră o clipă, apoi practicianul se îndepărtă 
grăbit, furișându-se, se rostogoli peste zidul scund și 
căzu dincolo fără un sunet. 

Perfect, până acum. Trebuie să mă mic. Glokta se 
întrebă de ce venise. Frost şi Severard erau mai mult 
decât capabili să se ocupe personal de Robb, iar el nu 
avea decât să-i întârzie. S-ar putea chiar să cad în fund 
și să-l avertizez pe idiot de prezența noastră. Aşadar, de 
ce am venit? Dar Glokta ştia de ce. Emoţua i se ridica 
deja în gâtlej. Parcă simțea că prinde viață. 

Infăşurase capătul bastonului într-o cârpă, ca să 
poată șontâcăi cât mai discret spre zid, fără să facă 
prea mult zgomot. Severard dăduse deja ușile în 
lături, ținând balamaua cu o mână înmănușată, ca să 
nu scârțâie. Frumos și curat. Zidul ăla scund ar putea 
să aibă la fel de bine şi treizeci de metri, că tot atâtea 
sanse aş avea să-l trec. 

Severard stătea în genunchi pe scară, în fața ușii - 
principale, desfăcând încuietoarea. Stătea cu urechea 
lipită de lemn, mijindu-și concentrat ochii, mișcându-și 
cu îndemânare mâinile înmănușate. Inima lui Glokta 
bătea repede, pielea îl furnica de încordare. AP, emoția 
vânătorii! 

Se auzi un clic domol, pe urmă încă unul. Seve- 
rard își strecură șperaclele sclipitoare în buzunar, apoi 
intinse mâna și, încet, cu grijă, răsuci încuietoarea ușii. 
Uşa se dădu în linişte la o parte. Ce individ folositor. 

Fără el şi fără Frost nu sunt decât un infirm. Ei sunt 
mâinile mele, brațele mele, picioarele mele. Dar eu sunt 
creierul lor. Severard se strecură înăuntru şi Glokta 
îl urmă, tresărind de durere de fiecare dată când îşi 
lăsa greutatea pe picior. 

Antreul era întunecat, o fantă de lumină se revărsa, 
de deasupra, în josul scărilor şi stâlpii balustradei arun- 
cau umbre diforme pe treptele de lemn. Glokta arătă 
în sus, iar Severard clătină din cap și începu să se fu- 
rişeze spre scări, ținându-și picioarele pe lângă perete. 
Îi trebui o veșnicie, parcă, să ajungă acolo. 

A treia treaptă scârțâi ușor când practicianul își 
lăsă greutatea pe ea. Glokta tresări, Severard rămase 
încremenit. Așteptară, neclintiți ca niște statui. De 
sus nu venea niciun sunet. Glokta începu să respire 
din nou. Severard continuă să urce, extrem de încet, 
un pas ușor după altul. Când ajunse aproape sus, se 
uită prudent după colț, cu spatele lipit de perete, apoi 
urcă ultima treaptă și dispăru din raza vizuală, fără 
un sunet. 

Practicianul Frost ieși din umbre în celălalt capăt 
al coridorului. Glokta ridică o sprânceană înspre el, 
dar acesta scutură din cap. Nu e nimeni jos. Se întoarse 
către ușa principală și începu s-o închidă, ușurel. Abia 
când uşa era închisă lăsă încet, încet mânerul rotund 
a] inchizătorii, astfel că zăvorul alunecă fără zgomot 
la loc. 

— Aţi vrea să vedeți asta. 

Glokta tresări la sunetul neașteptat și, întorcându-se 
repede, un junghi de durere îi străfulgeră spatele. 

Severard stătea, cu mâinile în șold, în capul scărilor. 
Se intoarse și porni spre lumină, iar Frost săltă pe scări 
după el, fără să se mai străduiască să se furișeze. 

De ce nu poate să stea niciodată nimeni la parter? 
Mereu la etaj. Măcar nu trebuia să încerce să nu facă 
zgomot în timp ce se căznea să urce scările, după prac- 
ticieni, cu piciorul drept scârțâind, cu piciorul stâng 
hârșâind pe treptele de lemn. Lumina strălucitoare a 
unei lămpi se revărsa pe coridorul de sus dinspre o ușă 
deschisă din capăt, iar Glokta se îndreptă șontăc spre 
ea. Se opri când trecu pragul, trăgându-și răsuflarea, 
după urcuș. 

Vai, mie, ce dezastrul O bibliotecă imensă fusese 
smulsă de la perete și cărțile erau împrăștiate, unele 
închise, altele deschise, pe toată podeaua. Un pahar de 
vin se răsturnase pe birou, transformând hârtiile risi- 
pite pe el în zdrenţe roșii și umede. Patul era răvășit, 
cuverturile pe jumătate date la o parte, pernele și sal- 
teaua sfâșiate, cu penele împrăștiate. Un şifonier avea 
ușile deschise, una dintre ele fiind pe jumătate des- 
prinsă. Câteva haine zdrenţuite atârnau înăuntru, dar 
majoritatea zăceau sfâşiate într-un morman, în partea 
de jos. 

Un tânăr chipeș zăcea pe spate sub fereastră, cu 
ochii ficși în tavan, cu chipul palid și gura deschisă. 
Fusese ciopârțit cu atâta sălbăticie încât capul abia se 
mai ţinea de trup. Totul era împroşcat de sânge: hai- 
nele sfâșiate, salteaua tăiată, cadavrul însuși, de sus până 
jos. Pe perete se zăreau două urme de palme, mânjite, 
însângerate, iar pe o bună parte din podea, o băltoacă 

de sânge încă neinchegat. A fost ucis în seara asta. Poate 
doar de câteva ore. Poate doar de câteva minute. 

- Nu cred că va răspunde întrebărilor noastre, re- 
marcă Severard. 

- Nu. Ochii lui Glokta alunecară peste rămăși- 
țele dezastrului. S-ar putea să fie mort. Dar cum s-a 
întâmplat? 

Frost îl fixă cu un ochi roz şi ridică o sprân- 
ceană albă. 

— Osravâ? 

Severard izbucni într-un râs zgomotos, sub mască. 
Până și Glokta își îngădui să chicotească. 

- Evident. Dar cum a ajuns otrava înăuntru? 

— Fereas"ră deschisă, bălmăji Frost, arătând în jos. 

Glokta pătrunse șchiopătând în cameră, atent ca 
piciorul sau bastonul să nu atingă mâzga lipicioasă 
de sânge amestecat cu pene. 

— Aşa, deci, otrava noastră a văzut lampa arzând, 
intocmai ca noi. A pătruns prin fereastra de la parter. 
A urcat în tăcere scările. Glokta întoarse mâinile ca- 
davrului cu vârful bastonului. Câteva pete de sânge 
de pe gât, dar articulațiile şi degetele n-au avut de su- 
ferit. Nu s-a împotrivit. A fost luat prin surprindere. 
Îşi lungi gâtul și se uită la rana căscată. O singură 
lovitură, foarte puternică, declară el. Probabil cu 
un cuțit. 

- Și Villem dan Robb a vărsat o grămadă de sânge, 
remarcă Severard. 

- Jar noi avem un informator mai puţin, cugetă 


Glokta. 

Pe coridor nu fusese nici urmă de sânge. Omul 
nostru s-a chinuit să nu-și mânjească tălpile în timp ce 
a scotocit camera, oricât de răvâșită poate părea. Nu 
era furios sau speriat. A fost doar o misiune. 

- Ucigaşul a fost un profesionist, murmură Glokta. 
A venit aici cu intenții criminale. Pe urmă, poate că 
a făcut un mic efort să dea aparența de jaf, cine ştie? 
Oricum, Arhilectorul nu se va mulţumi cu un cada- 
vru. Ridică privirea către cei doi practicieni. Cine e 
următorul pe listă? 


De data aceasta, avusese loc o luptă, fără nicio 
indoială. Chiar dacă una inegală. Solimo Scandi era 
intins pe-o parte, cu faţa spre perete, de parcă ar fi 
fost prea stânjenit de starea cămășii sale de noapte 
sfâșiate și zdrenţuite. Avea tăieturi adânci pe ante- 
braţe. S-a chinuit zadarnic să se ferească de lamă. 
Se târâse pe podea, lăsând o dâră de sânge pe lemnul 
bine lustruit. S-a chinuit zadarnic să scape. Nu reuşise. 
Cele patru răni adânci de cuțit în spate îi veniseră 
de hac. 

Glokta își simţi faţa zvâcnind când își cobori pri- 
virea către trupul plin de sânge. Un cadavru poate fi 
o coincidență. Cu două, avem o conspirație. Pleoapele 
ii fremătară. Cei care au făcut asta ştiau că venim, când 
venim şi exact după cine. Sunt cu un pas înaintea 
noastră. Foarte probabil, lista noastră de complici a de- 
venit deja o listă de cadavre. În spatele lui Glokta se 
auzi un scârțâit şi capul i se întoarse fulgerător, står- 
nind o undă de durere în josul gâtului său înţepenit. 

Nimic, doar fereastra deschisă legănându-se în bătaia 
vântului. Calm, acum. Calm, și gândește. 

- S-ar părea că onorabila Ghildă a Pânzarilor a 
făcut puţină curăţenie. 

- Cum au reușit să afle? șopti Severard. 

Într-adevăr, cum? 

- Probabil că au văzut lista lui Rews sau li s-a spus 
cine e pe ea. Și asta înseamnă... Glokta îşi trecu limba 
peste gingiile-i goale. Cineva din interiorul Inchiziției 
a vorbit. 

De data aceasta, ochii lui Severard nu zâmbeau. 

— Dacă ştiu cine e pe listă, atunci știu cine a scris-o. 
Știu cine suntem. 

Încă trei nume pe listă, poate? Jos, la capăt? Glokta 
rânji. Ce palpitant. 

— Ţi-e frică? 

- Nu sunt încântat, asta vă spun. Făcu semn cu 
capul către cadavru. Un cuţit în spate nu face parte 
din planurile mele. 

- Nici din ale mele, Severard, crede-mă. Zdu că nu. 
Dacă mor, nu voi sti niciodată cine m-a trădat. 

Si vreau să știu. 


O zi de primăvară luminoasă şi senină și parcul 
mișuna de filfizoni și pierde-vară de tot felul. Glokta 
stătea neclintit pe bancă, la umbra milostivă a unui 
copac cu coroana largă, privind frunzișul scânteietor, 
apa strălucitoare, oamenii veseli, oamenii beţi, pe- 
trecăreții nostimi. Erau oameni îngrămădiți laolaltă 
pe băncile din jurul lacului, perechi și grupuri risipite 

pe iarbă, bând şi trăncănind și tolănindu-se la soare. 
Locul era ticsit. 

Dar nimeni nu veni să se așeze lângă Glokta. Când 
şi când, cineva se apropia în grabă, nevenindu-i să 
creadă că are norocul să găsească un asemenea loc, 
apoi îl vedea șezând acolo. Îi cădea faţa și se îndepărta 
sau trecea direct pe lângă el, ca și cum nici n-ar fi avut 
de gând să se așeze. Îi alung ca o molimă, dar poate 
că e mai bine așa. N-am nevoie de compania lor. 

Urmări un grup de tineri soldați vâslind într-o 
barcă pe lac. Unul dintre ei se ridică, bălăbănindu-se, 
intinzând o sticlă în mână. Barca se legănă alarmant 
Și tovarășii lui îi strigară să stea jos. Hohote îndepăr- 
tate de râs vesel veniră purtate de vânt, ușor întârzi- 
ate de distanță. Copii. Cât de tineri par! Cât de inocenți! 
Și așa am fost şi eu, nu de mult. Dar parcă au trecut o 
mie de ani. Mai mult. Parcă e o altă lume. 

- Glokta. 

Ridică privirea, umbrindu-și ochii cu mâna. Era 
Arhilectorul Sult, sosit, în sfârşit, o siluetă înaltă, intu- 
necată, profilată pe cerul albastru. Când își cobori spre 
el privirea rece, lui Glokta i se păru că arată ceva mai 
obosit, mai ridat, mai tras la faţă decât de obicei. 

- Ar fi bine să fie interesant. Sult săltă pulpanele 
hainei sale lungi și albe şi se așeză cu grație pe bancă. 
Oamenii din popor s-au răsculat din nou, lângă Keln. 
Un idiot de moșier spânzură câţiva ţărani și acum 
avem de-a face cu o întreagă harababură! Cât poate 
fi de greu să te descurci cu un câmp plin de noroi și 
câţiva fermieri? Nu trebuie să te porți bine cu ei, atâta 

vreme cât nu-i spânzuri! Gura Arhilectorului era o 
linie dreaptă, severă, cum stătea și privea cu mânie 
peste peluze. Ar fi bine să fie al naibii de interesant. 

Atunci, voi încerca să nu te dezamăgesc. 

- Villem dan Robb e mort. Ca şi cum ar fi vrut să 
accentueze afirmaţia lui Glokta, soldatul beat alunecă 
şi se răsturnă peste marginea bărcii, căzând baldâbac 
în apă. Hohotele de râs ale prietenilor lui ajunseră la 
Glokta un moment mai târziu. A fost ucis. 

- Mda. Se întâmplă. la următorul de pe listă. 
Sult se ridică în picioare, încruntându-se. Nu-mi 
inchipuiam că ai nevoie de aprobarea mea pentru 
orice fleac. De aceea te-am ales pentru această sarcină. 
Du-o la bun sfârşit! se răsti el, întorcându-se. 

Nu e nicio grabă, Arhilectore. Asta-i problema cu pi- 
cioarele bune, ai tendința să alergi prea mult de colo-colo. 
Dacă te mişti greu, însă, nu te clinteşti până când nu 
esti al naibii de convins că e momentul. 

- Și următorului de pe listă i s-a întâmplat o 
nenorocire. 

Sult se întoarse, cu o sprânceană ușor ridicată: 

- Zău? 

- Tuturor li s-a întâmplat. 

Arhilectorul strânse din buze și se aşeză înapoi 
pe bancă: 

- Tuturor? 

- Tuturor. 

- Hm, cugetă Sult. Interesant. Pânzarii fac curățenie, 
nu? Nu mă aşteptam la o asemenea cruzime. Vremu- 
rile s-au schimbat, ce mai, vremurile cu siguranță... 

Glasul i se stinse și începu încet să se încrunte. Crezi 
că cineva le-a dat lista lui Rews? Crezi că unul de-ai noș- 
tri a vorbit. De aceea mi-ai cerut să vin aici, nu-l așa? 

Credeai că doar evitam scările? 

- Fiecare dintre ei ucis? Fiecare nume de pe listă, 
până la ultimul? Tocmai în noaptea în care mergem 
să-i arestăm? Nu prea cred în coincidenţe. Dar tu, 
Arhilectore? 

Evident, nu credea. Faţa îi devenise foarte îndârjită. 

— Cine a văzut mărturisirea? 

- Eu și cei doi practicieni ai mei, firește. 

- Ai deplină încredere în e1? 

- Absolută. 

Se lăsă tăcerea. Barca plutea în derivă, în timp ce 
soldaţii se agitau, cu vâslele ridicate în aer, iar cel din 
apă se bălăcea râzând şi stropindu-și prietenii. 

- Mărturisirea a fost o vreme în biroul meu, mur- 
mură Arhilectorul. Unii oameni din personalul meu 
ar fi putut s-o vadă. Ar fi putut. 

- Aveţi deplină încredere în ei, Eminenţa Voastră? 

Sult îl fixă pe Glokta cu privirea, preţ de un lung 
moment de gheaţă. 

- N-ar îndrăzni. Știu cu cine au de-a face. 

- Atunci mai rămâne doar Superiorul Kalyne, zise 
Glokta cu glas scăzut. 

Buzele Arhilectorului abia se mișcară când spuse: 

- Trebuie să pășești cu grijă, Inchizitorule, cu foarte 
mare grijă. Pământul pe care umbli nu e sigur deloc. 
Proștii nu devin Superiori ai Inchiziției, în ciuda 
aparenţelor. Kalyne are mulți prieteni, atât în Casa 

Întrebărilor, cât şi în afara ei. Prieteni puternici. Orice 
acuzaţie împotriva lui trebuie susținută de cea mai 
puternică dovadă. Sult se opri dintr-odată, așteptând 
ca un mic grup de doamne să treacă şi să nu-i mai 
poată auzi. Cea mai puternică dovadă, șuieră el, de 
îndată ce doamnele se îndepărtară. Trebuie să mi-l 
găsești pe acest asasin. 

Ușor de zis, greu de făcut. 

- Desigur, Eminenţă, dar investigația mea a ajuns 
într-un punct mort. 

- Nu tocmai. Încă mai avem o carte de jucat. 
Rews însuși. 

Rewss 

- Dar, Arhilectore, trebuie să fie în Englia pe vre- 
mea asta. Asudând într-o mind sau într-un alt asemenea 
loc. Dacă a apucat să trăiască atâta. 

- Nu. E aici, în Agriont, sub lacăt. Am socotit că 
e mai bine să nu-l scap din mână. Glokta se strădui 
din răsputeri să-și ascundă surpriza. Isteţ. Foarte istet. 
Proștii nu devin nici Arbilectori, se pare. Rews va fi mo- 
meala ta. Am să-l trimit pe secretarul meu să-i ducă 
lui Kalyne un mesaj, informându-l că m-am înmuiat. 
Că sunt gata să-i las pe pânzari să continue să ope- 
reze, dar sub un control mai riguros. Că, în semn de 
bunăvoință, l-am eliberat pe Rews. Dacă sursa scur- 
gerii de informaţii este Kalyne, îndrăznesc să spun că-i 
va informa pe pânzari că Rews e liber. Îndrăznesc să 
spun că-l vor trimite pe acest asasin să-l pedepsească 
pentru limba lu: slobodă. Indrăznesc să spun că l-ai 
putea prinde asupra faptului. Dacă ucigașul nu vine, 

ei, bine, s-ar putea să fim nevoiţi să ne căutăm trădă- 
torul în altă parte, dar fără să fi pierdut nimic. 

- Un plan excelent, Eminenţă. 

Sult îl fixă cu răceală. 

- Bineînţeles. Vei avea nevoie de un loc unde să 
acţionezi, un loc departe de Casa Întrebărilor. Voi 
pune la dispoziţie fondurile, îl voi preda pe Rews 
practicienilor tăi şi te voi anunţa când Kalyne a pri- 
mit informaţia. Găseşte-mi-l pe acest asasin, Glokta, 
şi stoarce-l. Stoarce-l până cârâie. Barca se clătină ne- 
bunește în timp ce soldaţii încercau să-şi tragă prie- 
tenul ud înăuntru, pe urmă se răsturnă cu susul în 
jos, aruncându-i pe toţi în lac. Vreau nume, șuieră 
Sult, încruntându-se la soldaţii care împroșcau apa. 
Vreau nume, dovezi, documente şi oameni care vor 
sta în fața Consiliului Deschis și vor arăta cu dege- 
tul. Se ridică domol de pe bancă. Ţine-mă la curent. 
Se îndreptă cu pași mari către Casa Întrebărilor, cu 
tălpile scârțâind pe pietrișul aleii, iar Glokta îl urmări 
cu privirea. 

Un plan excelent. Mă bucur că ești de partea mea, 
Arhilectore. Eşti de partea mea, nu-i așa? 

Soldaţii reușiseră să tragă barca răsturnată pe mal 
şi stăteau acolo, uzi leoarcă, țipând unul la altul, fără 
să mai fie atât de bine dispuși. Una dintre vâsle conti- 
nua să plutească, abandonată în apă, îndreptându-se 
încet către punctul unde șuvoiul curgea din lac. Cu- 
rând, avea să treacă pe sub pod și să fie purtată de 
ape, la poalele zidurilor Agriontului și în șanțul de 
apărare. Glokta o urmări răsucindu-se încet în apă. 

O greșală. Omul trebuie să fie atent la detalii. E uşor 
să uiţi lucrurile mărunte, dar fără vâslă, barca e inutilă. 

Îşi lăsă privirea să rătăcească peste câteva dintre 
celelalte feţe din parc. Ochiul lui dădu peste o pereche 
frumoasă care stătea pe o bancă lângă lac. Tânărul îi 
vorbea fetei cu glas scăzut, cu o expresie tristă și pă- 
trunsă pe chip. Fata se ridică repede, îndepărtându-se 
de el, cu mâinile acoperindu-i faţa. AP, durerea celui 
părăsit. Pierderea, furia, rușinea. Ai impresia că nu-ți 
vei reveni niciodată. Care poet a scris că nu există du- 
rere mai rea decât durerea inimii zdrobite? Aiureli sen- 
timentale. Ar fi trebuit să petreacă mai mult timp în 
închisorile împăratului. Glokta zâmbi, deschizând gura 
şi lingându-și gingiile goale, acolo unde cândva avu- 
sese dinţii din faţă. Inimile zdrobite se vindecă în timp, 
dar dinții zdrobiţi niciodată. 

Glokta se uită la tânăr. Avea o expresie uşor amu- 
zată în timp ce o privea îndepărtându-se pe fata care 
plângea. Tânăr nemernic. Mă întreb dacă a zdrobit la 
fel de multe inimi ca mine, în tinereţe. Acum pare im- 
posibil de crezut. Îmi ia jumătate de oră doar să-mi adun 
curajul să mă ridic. Singurele femei pe care le-am făcut 
să plângă în ultimul timp au fost soțiile celor pe care 
i-am exilat în Englia... 

- Sand! 

Glokta se întoarse. 

- Lord Mareşal Varuz, ce onoare. 

- O, nu, nu, zise bătrânul soldat, așezându-se lângă 
Glokta cu mișcările iuți, precise, ale unui maestru 
de scrimă. 


190 joe aber Mbie 


- Arăți bine, zise el, dar fără să-l privească, de fapt. 
Arăt schilod, vrei să spui. Ce mai faci, bătrâne prieten? 
Sunt schilod, idiot bătrân și pompos. Și prieten, nu-i așa? 
Atåtia ani de când m-am întors şi niciodată nu m-ai 
căutat, nici măcar o dată. Asta e prietenie? 

- Destul de bine, mulţumesc, Lord Mareșal. 

Varuz se foi stânjenit pe bancă. 

- Cel mai nou elev al meu, căpitanul Luthar... 
poate îl cunoşti? 

- Ne știm. 

- Ar trebui să-l vezi duelându-se. Varuz clătină din 
cap cu tristeţe. Are talent, nu-i vorbă, dar nu va fi nici- 
odată de talia ta, Sand. Nu știu. Sper că într-o zi va fi la 
fel de schilod ca mine. Dar are talent cu carul, destul 
ca să câștige. Numai că și-l irosește. Îi dă cu piciorul. 
O, ce tragedie! Sunt atât de întors pe dos că s-ar putea 
să mi se facă râu. Oare am mâncat ceva în dimineaţa 
asta? E leneș, Sand, și încăpățânat. Îi lipseşte curajul. 
Îi lipseşte abnegaţia. Pur şi simplu nu-și dă silința și 
nu mai avem timp. Mă întrebam, dacă ai timp, desi- 
gur — Varuz îl privi pe Glokta în ochi doar preț de 
o clipă — dacă ai putea să-i vorbeşti, pentru mine. 

Ard de nerăbdare. Să-i țin predici acelui idiot smior- 
căit va fi împlinirea tuturor visurilor mele. Neghiob 
bătrân şi arogant, cum îndrăzneşti? Ţi-ai construit re- 
putaţia pe succesele mele, apoi, când am avut nevoie de 
ajutorul tău, m-ai dat la o parte. lar acum, vii la mine, 
îmi ceri ajutor si-mi zici prieten? 

- Desigur, Mareșal Varuz, aș fi bucuros să-i vorbesc. 
Orice pentru un vechi prieten. 

- Excelent, excelent! Sunt sigur că vei schimba lu- 
crurile cu totul. Îl antrenez în fiecare dimineaţă, în 
curtea aceea de lângă Casa Creatorului, unde cândva 
te antrenam pe tine... Bătrânul Mareșal se poticni, 
stânjenit. 

- Voi veni de îndată ce îndatoririle îmi vor permite. 

- Desigur, îndatoririle... Varuz se ridica deja, evi- 
dent dornic să plece. Glokta întinse mâna, făcându-l 
pe bătrânul soldat să se oprească o clipă. Nu-ti face 
griji, Lord Maresal, nu sunt contagios. Varuz îi strânse 
mâna, fără vlagă, de parcă s-ar fi temut să nu i-o frângă, 
apoi își bălmăji scuzele și se îndepărtă cu paşi mari 
şi capul semeţ. 

Soldaţii uzi până la piele se înclinară și salutară, 
oarecum jenaţi, când trecu pe lângă ei. 

Glokta își întinse piciorul, întrebându-se dacă să 
se ridice. Și unde să mă duc? Lumea nu se va sfârşi dacă 
mai stau aici o clipă. Nu e nicio grabă. Nicio grabă. 


O OFERTĂ ŞI UN DAR 


- Și în faţă! răcni Mareșalul Varuz. Jezal se imple- 
tici spre el, răsucindu-şi călcâiele pe după marginile 
bârnei, încercând cu disperare să-și menţină echi- 
librul şi făcând cu stângăcie o fandare, două, doar 
ca să dea impresia că-și dă silinţa. Patru ore de an- 
trenament pe zi îl storceau și se simţea mai mult 
decât istovit. Varuz se încruntă şi azvârli la o parte 
sabia boantă a lui Jezal, mișcându-se fără efort de-a 
lungul bârnei, de parcă ar fi fost o alee de grădină: 
ȘI înapoi! 

Jezal se lăsă, poticnindu-se, înapoi pe călcâie, cu 
mâna stângă fâlfâind caraghios în jurul lui, în incer- 
carea de a-și păstra echilibrul. De la genunchi în sus, 
totul îl durea teribil din pricina efortului. De la ge- 
nunchi în jos, era mult, mult mai rău. Varuz era tre- 
cut de șaizeci de ani, dar nu dădea niciun semn de 
oboseală. Nici măcar nu transpira, în timp ce conti- 
nua să danseze de-a lungul bârne, șfichiuindu-și armele 
de oțel. Însă Jezal gâfâia în timp ce para disperat cu 

mâna stângă, dezechilibrat, căutând în gol cu piciorul 
siguranţa bârnei din spatele lui. 

— Și înainte! 

Călcaiele lui Jezal trecură prin chinuri cumplite 
când schimbă, împleticit, direcţia și lovi spre agasan- 
tul bătrân, însă Varuz nu dădu înapoi. În schimb, se 
aplecă sub lovitura disperată și folosi dosul braţului 
ca să-i măture lui Jezal picioarele de sub el. 

Jezal scoase un urlet când curtea se învârti în jurul 
lui. Își izbi dureros piciorul de marginea bârnei, după 
care se prăbuşi cu faţa în jos, cu bărbia bufnind pe 
iarbă şi dinții clănțănind. Se rostogoli puţin, apoi 
rămase acolo, zăcând pe spate, căutând aer ca un pește 
scos brusc din apă, cu piciorul zvâcnindu-i acolo unde 
se lovise de bârnă, în cădere. Urma să mai aibă încă 
O vânătaie urâtă a doua zi dimineață. 

= Îngrozitor, Jezal, îngrozitor! strigă bătrânul sol- 
dat, sărind cu sprinteneală jos pe pajiște. Te bălăbănești 
pe bârnă de parcă ai merge pe sârmă! Jezal se răsuci, 
injurând și se opinti să se ridice în picioare. E o bucată 
solidă de stejar, destul de largă ca să te pierzi pe ea! 
Lordul Mareșal își ilustră afirmaţia lovind cu putere 
bârna şi făcând să sară așchii din ea. 

- Credeam că aţi spus „inainte“, gemu Jezal. 

Sprâncenele lui Varuz se ridicară brusc. 

- Chiar crezi, căpitane Luthar, că Bremer dan 
Gorst le oferă adversarilor săi informaţii demne de 
încredere despre intențiile sale? 

Bremer dan Gorst va încerca să mă bată, bătrân ne- 
norocit! Tu trebuie să mă ajuţi să-l înving! Asta gândea 

Jezal, dar nu era atât de nechibzuit s-o spună. Doar 
clătină, pe tăcute, din cap. Nu, nu oferă! Se străduiește 
să-şi înșele și să-și zăpăcească adversarii, așa cum tre- 
buie să facă toți marii săbieri! Lordul Mareșal se 
plimba de colo-colo, clătinând din cap. Jezal se gân- 
dea din nou dacă să renunţe la tot. Era sătul să se 
prăbușească în pat istovit, în fiecare seară, la ora la 
care ar fi trebuit abia să înceapă să se îmbete. Era sătul 
să se scoale în fiecare dimineaţă, plin de vânătăi și 
chinuit de durere, pentru a înfrunta alte patru ore 
interminabile de alergare, bârnă, drug de fier, figuri 
de scrimă. Era sătul să fie lovit cu piciorul în fund 
de Maiorul West. Și, mai presus de toate, era sătul 
să fie luat peste picior de acest bătrân nebun. 

- „„„un spectacol deprimant, căpitane, foarte depri- 
mant. Cred sincer că, de fapt, mergi tot mai prost... 

Jezal n-avea să câştige niciodată Turnirul, Nimeni: 
nu se aștepta la asta, el însuși cel mai puţin dintre 
toţi. Aşadar, de ce să nu renunţe şi să nu se întoarcă 
la jocul lui de cărți şi la nopţile târzii? Nu era asta 
tot ce dorea de la viaţă? Dar, atunci, ce-l va deosebi 
de o mie de alți mezini de nobili? Hotărâse de mult 
că voia să fie ceva deosebit. Un Lord Mareșal el însuși, 
poate, şi pe urmă Lord Șambelan. Ceva, mare și im- 
portant, oricum. Voia un scaun important in Con- 
siliul Inchis, voia să ia decizii importante. Voia ca 
oamenii să zâmbească și să se gudure pe lângă el și 
să-i soarbă fiecare cuvânt. Voia ca oamenii să șop- 
tească: „Iată-| pe Lordul Luthar“, când trecea grăbit 
pe lângă ei. Putea să se mulţumească să fie mereu 

o versiune mai bogată, mai deşteaptă și mai chipeşă 
a locotenentului Brint? Pfui! Nici gând de așa ceva! 
- ...avem un drum teribil de lung de parcurs şi nu 
avem destul timp să ajungem unde trebuie, dacă nu-ţi 
schimbi atitudinea. Loveşti lamentabil, stai slab şi 
acum Cu rezistenţa, ca să nu mai vorbim de echilibru... 
Şi ce-ar crede toată lumea dacă ar renunţa? Ce-ar 
face tatăl său? Ce-ar spune frații săi? Dar ceilalți ofiţeri? 
Ar părea laş. Și, apoi, mai era și Ardee West. Părea să-i 
ocupe mult gândurile în ultimele două zile. Oare ea 
s-ar apleca atât de aproape de el, dacă n-ar duela? Oare 
i-ar vorbi cu glas atât de suav? Oare ar râde la glumele 
lui? Oare şi-ar ridica spre el privirea, cu acei ochi întu- 
necaţi, încât aproape îi putea simţi răsuflarea pe faţă... 

- Mă asculți, băiete? tună Varuz. 

Jezal simţi o fărâmă din răsuflarea lui pe faţă, da, 
şi o grămadă de salivă. 

- Da, domnule. Lovitura lamentabilă, rezistenţa 
slabă! Jezal înghiţi nervos Ca să nu mai vorbim de 
echilibru. 

- Aşa e. Încep să mă gândesc, deși îmi vine greu 
să cred, după toate bătăile de cap pe care mi le-ai dat, 
că într-adevăr nu-ți dai silinţa. Il privi pe Jezal în ochi 
cu furie: Tu ce crezi, domnule maior? 

Nu veni niciun răspuns. West era prăbușit în scaun, 
cu braţele încrucișate, încruntându-se fioros, cu pri- 
virea în gol. 

- Maior West! se răsui Lordul Mareşal. 

Maiorul ridică ochu brusc, de parcă abia acum de- 
venise conștient de prezenţa lor. 

- Îmi cer scuze, domnule, îmi zburase gândul. 

- Aşa, înțeleg. Varuz își supse dinţii. Se pare că 
nimeni nu se concentrează în dimineaţa asta. Era o 
mare ușurare că o parte din furia bătrânului fusese 
indreptată în altă parte, dar bucuria lui Jezal fu de 
scurtă durată. Foarte bine, pufni bătrânul mareșal, 
dacă așa vrei. De mâine, vom începe fiecare lecţie cu 
o baie în şanţ. Doi-trei kilometri ar trebui să ajungă. 
Jezal strânse din dinți ca să nu țipe. Apa rece ascute 
in mod miraculos simţurile. Și poate că e nevoie să 
incepem puţin mai devreme, ca să te prindem în cea 
mai receptivă dispoziţie. Asta înseamnă la ora cinci. 
Între timp, căpitane Luthar, îţi propun să te gândești 
dacă ești aici ca să câştigi Turnirul, sau pur și simplu 
de dragul companiei mele. 

Și cu aceasta, Lordul Mareșal se întoarse pe călcâie 
şi se îndepărtă cu paşi mari. 

Jezal aşteptă până când Varuz ieși din curte, înainte 
să-şi piardă cumpătul, însă de îndată ce fu convins că 
bătrânul era destul de departe, își azvârli cu furie ar- 
mele în zid. 

- Fir-ar! strigă el, când săbiile căzură, zăngănind, 
la pământ. La naiba! Își roti privirea, căutând ceva 
în care să dea cu piciorul, fără să-l doară prea tare. 
Ochii îi căzură pe piciorul bârnei, însă evaluă extrem 
de greșit lovitura și trebui să-și înăbușe pornirea de 
a se apuca de piciorul rănit și de a ţopăi ca un idiot. 
La naiba! La naiba! răcni el. 

West era dezamăgitor de impasibil. Se ridică în- 
cruntându-se și dădu să-l urmeze pe Mareșalul Varuz. 

- Încotro? îl întrebă Jezal. 

- Plec, răspunse West peste umăr. Am văzut destul. 

- Ce vrei să spui? 

West se opri și se întoarse să-l privească: 

- Oricât de uimitor ar părea, există pe lume pro- 
bleme mai mari decât asta. 

Jezal rămase locului, cu gura căscată, în timp ce 
West părăsea, cu pas maiestuos, curtea. 

- Cine te crezi? strigă Jezal după el, când fu sigur 
că plecase. La naiba! La naiba! 

Îi trecu prin minte să-i mai tragă bârnei un picior, 
dar apoi se răzgândi. 


Jezal era într-o dispoziţie mizerabilă pe drumul de 
intoarcere la apartamentul său, aşa că se feri de locu- 
rile mai aglomerate ale Agriontului, căutând aleile mai 
liniștite ȘI grădinile de la marginea Drumului Rege- 
lui. Îşi privea încruntat picioarele î în timp ce mergea, 
ca să descurajeze și mai mult orice abordare. Dar no- 
rocul nu fu de partea lui. 

— Jezal! Era Kaspa, ieșit la plimbare cu o fată blondă, 
imbrăcată în haine scumpe. Cu ei era o femeie între 
două vârste, cu un aer sever, fără îndoială guvernanta 
fetei sau așa ceva. Se opriseră să admire o sculptură 
minoră dintr-o curte puţin vizitată. Jezal! strigă Kaspa 
din nou, fluturându-și pălăria deasupra capului. 

N-avea cum să-i evite. Își lipi un zâmbet necon- 
vingător pe faţă şi păşi țanţoş spre ei. Fata palidă îi 
zâmbi în timp ce se apropia, dar dacă intenţia ei era 
să-l farmece, Jezal rămase insensibil. 

— Iar te-ai duelat, Luthar? întrebă Kaspa fără rost. 

Jezal era transpirat şi ţinea în mâini o pereche de 
arme de duel. Era bine cunoscut faptul că duela în 
fiecare dimineaţă. Nu trebuia să ai o minte sclipitoare 
ca să faci legătura, ceea ce era un noroc, căci Kaspa 
nu avea, cu siguranță, așa ceva. 

- Da. Cum ai ghicit? 

Jezal nu avusese de gând să înmormânteze chiar 
aşa conversaţia, dar îşi îndulci vorbele cu un chicot 
fals şi curând zâmbetele doamnelor reveniră. 

- Ha-ha! râse Kaspa, mereu dornic să fie ţinta unei 
glume. Jezal, permite-mi să ţi-o prezint pe vara mea, 
Lady Ariss dan Kaspa. Acesta este ofițerul meu su- 
perior, căpitanul Luthar. 

Aşadar, aceasta era celebra verișoară. Una dintre cele 
mai bogate moștenitoare ale Uniunii și dintr-o fami- 
lie excelentă. Kaspa trăncănea mereu despre frumusețea 
ei, dar lui Jezal i se părea o fiinţă palidă, slabă, cu un 
aer bolnăvicios. Ea îi zâmbi vag și îi întinse mâna-i albă, 
moale, pe care el o atinse cu cel mai mașinal sărut. 

— Încântat, murmură el, fără chef. Trebuie să-mi 
cer scuze pentru înfățișare. Tocmai vin de la duel. 

- Da, chițăi ea, cu un glas subțire, pițigăiat, de îndată 
ce fu sigură că el terminase de vorbit. Am auzit că ești 
un mare săbier. Urmă o pauză, în care ea bâjbâi după 
ceva de spus, apoi ochii i se luminară: Spune-mi, că- 
pitane, duelul e într-adevăr foarte periculos? 

Ce aiureli insipide. 

- O, nu, doamna mea, folosim doar arme boante, 
într-un cerc. 

Ar fi putut spune mai mult, dar al naibii să fie dacă 
avea de gând să-și dea silinţa. Afișă un zâmbet firav. 
Ea făcu la fel. Conversaţia pluti deasupra abisului. 
Jezal era pe cale să se scuze și să plece, subiectul due- 
lului fiind evident epuizat, însă Ariss îl împiedică, 
găsind o altă temă: 

- Spune-mi, căpitane, chiar e posibil să fie război 
in Nord? 

Glasul ei se stinse aproape cu desăvârşire spre sfâr- 
şitul propoziției, dar însoţitoarea continua s-o pri- 
vească aprobator, fără îndoială încântată de abilitățile 
conversaționale ale protejatei ei. 

Scutește-ne. 

- Ei, bine, mi se pare... începu Jezal. Ochii spălă- 
ciţi, albaştri, ai domnișoarei Ariss îl fixară din nou, 
in expectativă. Ochii albaștri n-au niciun baz, cugetă 
Jezal. Se întreba în ce domeniu era mai ignorantă, 
duel sau politică. Tu ce părere ai? 

Fruntea însoțitoarei se încreţi uşor. Lady Ariss 
păru oarecum luată prin surprindere, roşind ușor, în 
timp ce-și căuta cuvintele. 

- Păi, ăă... adică... Sunt sigură că totul va... de- 
curge bine. 

Slavă Domnului, gândi Jezal, suntem salvaţi! Tre- 
buia să plece de acolo. 

- Desigur, totul va ieși bine. Mai afișă, cu efort, 
încă un zâmbet. Mi-a făcut o adevărată plăcere să vă 
cunosc, dar mă tem că în scurt timp sunt de gardă, 
așa că trebuie să vă părăsesc. Se înclină cu o politeţe 
de gheaţă. Locotenent Kaspa, Lady Ariss. 

Kaspa îl bătu pe braț, la fel de prietenos ca întot- 
deauna. Biata lui verișoară ignorantă arboră un zâm- 
bet nesigur. Guvernanta se încruntă la el când trecu 
pe lângă ea, dar Jezal nu băgă de seamă. 

Ajunse la Rotonda Lorzilor tocmai când membrii 
consiliului se întorceau din pauza de prânz. Salută 
străjerii din vestibul cu o concisă clătinare a capului, 
apoi păși hotărât pe ușa imensă și de-a lungul culoa- 
rului central. O coloană răzleață formată din cei mai 
mari nobili ai regatului îl urma îndeaproape și spațiul 
răsuna de pași târșâiți, mormăituri și şoapte, în timp 
ce Jezal își croia drum pe după zidul curbat, către 
locul lui din spatele mesei de onoare. 

- Jezal, cum a fost la scrimă? Era Jalenhorm, sosit 
devreme, de data aceasta, și profitând de ocazie să vor- 
bească înainte de sosirea Lordului: Șambelan. 

- Am avut şi dimineți mai bune? Tu? 

- O, eu m-am distrat de minune. Am întâlnit-o 
pe verişoara aia a lui Kaspa, ştii tu, zise el, încercând 
să-și amintească numele. 

Jezal oftă: 

- Lady Ariss. 

- Da, asta era! A1 văzut-o? 

- Am fost destul de norocos să dau nas în nas cu 
ei chiar acum. 

- Ptiu! exclamă Jalenhorm, încreţindu-şi buzele. 
Nu e uluitoare? 

- Hm! Jezal intoarse capul plictisit și privi cum 
somitățile înveşmântate în haine de ceremonie tivite 
cu blană se îndreaptă încet, în șir, spre locurile lor. 

Sau, cel puţin, o selecție de fii mai puțin preferaţi și 
de reprezentanți plătiți. În ultima vreme, foarte puţini 
magnați se prezentau personal în Consiliul Deschis, 
dacă nu aveau nimic semnificativ de care să se plângă. 
Mulţi dintre ei nici măcar nu se osteneau să trimită 
pe cineva în locul lor. 

- Jur, una dintre cele mai frumoase fete pe care 
le-am văzut vreodată. Kaspa o ridică întruna în slăvi, 
știu, dar vorbele lui pălesc în faţa realităţii. 

- Hm. 

Consilierii începură să se împrăștie, fiecare către 
scaunul lui. Rotonda Lorzilor era proiectată ca un 
teatru, cu nobilii de frunte ai Uniunii stând pe lo- 
curile publicului, într-un imens semicerc de bănci 
îngrămădite, cu un culoar pe la mijloc. Întocmai ca 
la teatru, unele locuri erau mai bune decât altele. Cei 
mai puţin importanţi ședeau sus, în spate, şi insem- 
nătatea ocupanților creștea pe măsură ce înaintai. 
Rândul din faţă era rezervat capilor celor mai mari 
familii sau oricui era trimis în locul lor. Reprezen- 
tanții din Sud, de la Dagoska și Westport, erau în 
stânga, cel mai aproape de Jezal. În dreapta, la capăt, 
erau cei din Nord și Vest, din Englia și Starikland. 
Grosul locurilor, între aceștia, era pentru vechea no- 
bilime a Midderlandului, inima Uniunii. Uniunea 
propriu-zisă, cum ar fi văzut-o ei. Așa cum o vedea 
şi Jezal, la drept vorbind. 

- Ce ținută, ce grație, rapsodia Jalenhorm, acel 
frumos păr blond, acea piele albă ca laptele, acei fan- 
tastici ochi albaştri. 

— Și toţi acei bani. 

- E, bine, da, și asta, zâmbi bărbatul vânjos. Kaspa 
zice că unchiul lui e chiar mai bogat decât tatăl lui. 
Închipuie-ți! Şi are un singur copil. Ea va moșteni fie- 
care sfanţ. Fiecare sfanţ! Jalenhorm abia-și putea as- 
cunde entuziasmul. Norocos cel care poate pune mâna 
pe ea! Cum ziceai c-o cheamă? 

- Ariss, zise acru Jezal. 

Lorzii sau delegaţii lor îşi croiseră cu toții drum, 
târșâindu-se și bombănind, spre locurile lor. Prezenţa 
era redusă, mai puţin de jumătate din bănci erau ocu- 
pate. Cam atât se umplea sala de obicei. Dacă Ro- 
tonda Lorzilor ar fi fost un teatru, proprietarii lui 
ar fi căutat cu disperare o piesă nouă. 

— Ariss. Ariss. Jalenhorm plescăi din buze ca și cum 
numele ar lăsa un gust dulce. Norocos cel ce pune 
mâna pe ea. 

- Chiar așa. Un om norocos. Cu condiţia să pre- 
fere conversației banu lichizi. 

Jezal se gândi că poate ar fi fost indicat să se însoare 
cu guvernanta. Cel puţin ea păruse să aibă puţină co- 
loană vertebrală. 

Lordul Șambelan tocmai intrase în sală şi se în- 
drepta spre daisul pe care se afla masa mare, cam pe 
unde ar fi fost scena, dacă Rotonda ar fi fost un tea- 
tru. Era urmat de un cârd de secretari și conţopişti 
in veșminte negre, fiecare mai mult sau mai puţin 
impovărat de registre grele și mănunchiuri de hârtii 
cu aspect oficial. Cu veșmintele de ceremonie pur- 
purii fluturând în urma lui, Lordul Hoff semăna leit 


tăişul sabiei 203 


cu o pasăre rară, alunecând maiestuos, urmat de un 
stol de ciori sâcâitoare. 

- Vine bătrâna acritură, şopti Jalenhorm, strecu- 
rându-se să-și caute locul în cealaltă parte a mesei. 

Jezal își duse mâinile la spate, adoptând obișnuita 
poziţie, cu picioarele ușor depărtate şi bărbia ridicată 
in aer. Aruncă un ochi pe deasupra soldaților, aşezaţi 
la distanţa regulamentară de jur împrejurul peretelui 
curbat, dar fiecare era neclintit și cu o ţinută impe- 
cabilă, în armură completă, ca întotdeauna. Trase 
adânc aer în piept şi se pregăti pentru multe ore de 
plictiseală cumplită. 

Lordul Șambelan se aruncă în jilțul său şi ceru vin. 
Secretarii își ocupară locurile în jurul lui, lăsând un 
scaun liber în mijloc, pentru Rege, care era absent, ca 
de obicei. Fură foşnite documente, fură deschise ane- 
voie imense registre, fură ascuţite condeie şi zornăite 
în călimări. Crainicul păși spre capătul mesei și izbi 
cu toiagul său de ceremonie în podea, cerând să se facă 
liniște. Șușotelile nobililor şi ale împuterniciților lor 
se potoliră treptat, lăsând sala imensă în tăcere. 

Crainicul își umflă pieptul: 

- Cer... spuse el, cu o intonaţie molcomă și sonoră, 
de parcă ar fi rostit un elogiu funebru, adunării Con- 
siliului Deschis al Uniunii... Făcu o inutil de lungă 
și semnificativă pauză și ochii Lordului Șambelan cli- 
piră cu furie înspre el, însă crainicul nu se lăsă privat 
de momentul său de glorie, lăsând pe toată lumea 
să mai aștepte o clipă, inainte de a termina ...să se 
facă liniște! 

- Mulţumesc, zise acru Hoff. Cred că urma să-l 
ascultăm pe reprezentantul Lordului Guvernator din 
Dagoska, înainte să ne întrerupem pentru prânz. 

Scarţâitul condeielor îi acompania glasul, în timp 
ce doi slujbași îi consemnau fiecare cuvinţel. Ecou- 
rile palide ale acestora se îngemănau cu cele ale vor- 
belor sale, în imensul spaţiu de deasupra. 

În rândul din faţă, aproape de Jezal, un bătrân se 
opinti să se ridice în picioare, ţinând strâns în måâi- 
nile-i tremurătoare nişte hârtii. 

- Consiliul Deschis, rosti monoton crainicul, cât 
de rar îndrăznea, îl recunoaște pe Rush dan Thuel, 
imputernicit acceptat al lui Sand dan Vurms, Lordul 
Guvernator de Dagoska! 

- Mulţumesc, domnule. Glasul pierit, subţire, al 
lui 'Thuel era absurd de mic în imensul spaţiu. Abia 
ajungea până la Jezal, iar acesta se afla la nici zece pași 
distanţă. Lorzii mei, începu el. 

- Vorbeşte! strigă cineva din spate. 

Se stârni un val de râsete. Bătrânul își drese gla- 
sul şi încercă din nou. 

- Lorzii mei, vin înaintea voastră cu un mesaj ur- 
gent din partea Lordului Guvernator de Dagoska. 
Glasul i se stinsese deja, revenind la nivelul abia au- 
dibil de la început, cu fiecare sunet însoţit de 
scârțâitul persistent al condeielor. Din galeria publică 
de deasupra începură să se propage șușoteli, făcându-i 
glasul și mai dificil de auzit. Amenințarea venită din 
partea Împăratului Gurkhului la adresa acelui mare 
oraş crește cu fiecare zi. Vagi sunete de dezaprobare 

incepură să se înalțe din capătul sălii, unde erau așe- 
zați reprezentanţii din Englia, însă majoritatea consi- 
lierilor păreau plictisiţi. Atacurile asupra navelor, 
hărţuirea negustorilor și demonstrațiile de dincolo de 
zidurile noastre l-au îndemnat pe Lordul Guvernator 
să mă trimită... 

- Norocul nostru! strigă cineva. 

Se porni un alt val de râsete, ceva mai sonor, de 
data aceasta. 

- Orașul e construit pe o peninsulă îngustă, in- 
sistă bătrânul, străduindu-se să se facă auzit peste zgo- 
motul de fond care sporea continuu, atașată unui 
teritoriu controlat în întregime de dușmanii noștri 
de moarte, gurkienii, şi despărțită de Midderland prin 
largi întinderi de apă sărată. Apărarea noastră nu e 
ceea ce ar trebui să fie! Lordul Guvernator are nevoie 
urgentă de fonduri suplimentare... 

Menţionarea fondurilor ridică instantaneu un 
vuiet dinspre întreaga adunare. Gura lui Thuel con- 
tinua să se miște, însă acum nu era chip să se facă auzit. 
Lordul Șambelan se încruntă și luă o înghiţitură din 
pocal. Slujbaşul aflat cel mai departe de Jezal își lăsase 
jos condeiul și se freca la ochi cu degetul mare și 
arătătorul, mânjite de cerneală. Funcţionarul aflat cel 
mai aproape tocmai terminase de scris un rând. Jezal 
işi lungi gâtul să vadă. Consemnase pur şi simplu: 
Strigăte aici. 

Crainicul bătu cu toiagul în podea, cu un aer de 
imensă mulţumire de sine. În cele din urmă, zarva 
se potoli, dar Thuel era acum cuprins de un acces de 

tuse. Încercă să vorbească, dar nu era în stare ȘI, în 
cele din urmă, flutură o mână și se aşeză, roșu la față, 
în timp ce vecinul lui îl lovea peste spate. 

- Dacă-mi permiteți, Lord Șambelan, strigă un 
tânăr elegant din primul rând, în capătul celălalt al sălii, 
sărind în picioare. Scârţâitul condeielor se porni din 
nou. Mi se pare... 

- Consiliul Deschis, îl întrerupse crainicul, îl re- 
cunoaște pe Hersel dan Meed, cel de-al treilea fiu și 
imputernicit acceptat al lui Fedor dan Meed, Lordul 
Guvernator al Engliei! 

- Mi se pare, continuă tânărul chipeș, doar foarte 
puțin deranjat de întrerupere, că prietenii noștri din 
Sud se așteaptă mereu la un atac de proporții din par- 
tea împăratului! Glasuri dezaprobatoare se înălțau 
acum din cealaltă parte a sălii. Un atac care nu se mate- 
rializează niciodată! Nu i-am învins noi pe gurkieni, 
cu doar câţiva ani în urmă, sau mă înșală memoria? 
Huiduielile se porniră mai tare. Această atitudine alar- 
mistă secătuiește în mod inacceptabil resursele Uni- 
unii! Tânărul striga, ca să fie auzit: În Englia, avem 
mulți kilometri de graniță și prea puţini soldaţi, iar 
amenințarea din partea lui Bethod şi a nordicilor lui 
e foarte reală! Dacă duce cineva lipsă de fonduri... 

Strigătele se înteţiră numaidecât. Strigăte de 
„l-auzi!“, „Aiureli!“, „Adevărat!“ şi „Minciuni!“ se 
deslușeau vag peste hărmălaie. Numeroși reprezentanți 
erau în picioare, răcnind. Unii își clătinau viguros din 
cap aprobarea, alții își scuturau violent capetele, dez- 
aprobator. Ceilalţi căscau și se uitau împrejur. Jezal 

zări un individ, undeva mai în spate, în zona din mij- 
loc, care aproape sigur adormise şi se afla în pericol 
iminent de a se prăbuși în poala vecinului său. 

Își ridică ochii, lăsându-i să rătăcească peste fețele 
înșirate de-a lungul balustradei galeriei publice. Simţi 
o tresărire ciudată în piept. Ardee West era acolo, 
sus, uitându-se direct la el. Când ochii li se întâlniră, 
ea zâmbi şi își flutură mâna. Zâmbea şi el, cu braţul 
pe jumătate ridicat, dând să-i facă semn, când își 
aminti unde se afla. Îşi î împinse mâna la spate și privi 
agitat împrejur, însă fu ușurat să descopere că nimeni 
important nu-i observase greşeala. Dar zâmbetul nu-i 
părăsi chipul întru totul. 

- Lorziui mei, răcni Șambelanul, trântindu-și po- 
calul gol pe masă. Avea cel mai sonor glas pe care-l 
auzise vreodată Jezal. Până și Mareșalul Varuz ar fi 
putut învăţa câte ceva despre strigat de la Hoff. 
Bărbatul adormit din spate se trezi, trăgând pe nas 
și clipind. Larma se potoli aproape imediat. Acei re- 
prezentanţi care rămaseră în picioare privită vinovaţi 
împrejur, ca niște copii neastâmpăraţi luaţi la rost și 
se așezară la loc, rând pe rând. Șoaptele dinspre ga- 
leria publică se liniștiră. Ordinea era restaurată. Lor- 
zii mei! Vă asigur că Regele este profund preocupat 
de siguranţa supușilor săi, indiferent unde s-ar afla! 
Uniunea nu permite agresiunea împotriva oamenilor 
săi sau a proprietăţii sale! Hoff punctă fiecare comen- 
tariu izbind cu pumnul în fața lui. Nici din partea 
Împăratului Gurkhului, nici din partea acestor sălba- 
tici din Nord, nici din partea nimănui! Lovi masa atât 

de puternic la acest ultim comentariu, încât cerneala 
țâșni din călimară și se revărsă peste documentele 
pregătite cu grijă ale unuia dintre slujbași. Strigăte de 
aprobare și sprijin întâmpinară discursul patriotic al 
Lordului Șambelan. Cât despre situaţia specifică din 
Dagoska! Thuel ridică privirea, plin de speranță, cu 
pieptul încă tremurând de tusea înăbușită. Nu are acel 
oraș unul dintre cele mai puternice şi mai întinse zi- 
duri de apărare din lume? N-a rezistat unui atac al 
gurkilor, acum mai puţin de un deceniu, timp de 
peste un an? Ce s-a ales de acele ziduri, domnule, de 
ziduri? Sala imensă se cufundă în tăcere, toată lumea 
incercând să audă răspunsul. 

- Lord Șambelan, hârâi Thuel, cu glasul aproape 
inăbușit când unul dintre conţopiști întoarse, pârâind, 
pagina imensului său registru și începu să scârţâie cu 
condeiul pe următoarea. Zidurile de apărare sunt prost 
reparate și nu avem suficienți soldaţi care să le apere 
cum se cuvine. Împăratul nu e străin de asta, șopti el, 
abia auzit. Vă implor... Se topi în alt acces de tuse şi 
se prăbuși în scaun, însoțit de câteva înțepături venite 
dinspre delegația Engliei. 

Hoff se încruntă şi mai tare. 

- Eu ştiam că zidurile de apărare ale orașului tre- 
buie întreţinute din fondurile colectate la nivel local 
șI din taxe comerciale de la Onorabila Ghildă a Mi- 
rodeniilor, care a activat în Dagoska sub o licenţă ex- 
clusivă şi extrem de profitabilă, în acești ultimi șapte 
ani. Dacă nu pot fi găsite resurse nici măcar pentru 
întreținerea zidurilor - și Lordul Șambelan mătură 

intreaga adunare cu un ochi întunecat - poate că e 
timpul ca această licenţă să fie scoasă la licitaţie. Un 
potop de mormăieli furioase se stârni în galeria publică. 
In orice caz, Coroana nu poate cheltui niciun ban în 
plus în momentul de faţă! Strigăte de nemulțumire 
veniră dinspre grupul Dagoska, țipete de aprobare din- 
spre grupul Engliei. Cat despre situaţia specifică a En- 
gliei! tună Lordul Șambelan, întorcându-se către 
Meed, cred că am putea auzi în curând veşti bune 
pe care i le vei duce tatălui tău, Lordul Guvernator. 
Un potop de șoapte entuziaste se ridică în cupola 
aurită de deasupra. Tânărul chipeș părea plăcut sur- 
prins, şi avea şi de ce. Era, într-adevăr, un kucru rar 
ca să primeşti vești bune din Consiliul Deschis sau 
veşti de orice fel, la drept vorbind. 

Thuel iși recăpătase controlul asupra plămânilor 
şi deschise gura să vorbească, dar fu întrerupt de o 
bubuitură puternică în ușa imensă aflată în spatele 
mesei oficiale. Lorzii ridicară privirea surprinși, în 
așteptare. Lordul Șambelan zâmbi, ca un magician 
care tocmai a făcut un truc extrem de dificil. Făcu 
semn gărzilor, drugii grei de fier fură trași şi ușile 
mari, incrustate, se deschiseră încet, scârțâind. 

Opt Cavaleri ai Corpului, închiși în armuri sclipi- 
toare, fără chipuri în spatele coifurilor înalte, lustruite, 
plini de splendoare în manti purpurii cu însemnul unui 
soare auriu pe spate, coborâră treptele la unison, cu 
pași apăsaţi și luară poziţie de-o parte și de alta a mesei 
de onoare. Erau urmați indeaproape de patru gornişti, 
care pășiră ţanţoşi în faţă, își ridicară instrumentele 

sclipitoare la buze și suflară un sunet asurzitor de fan- 
fară. Jezal scrâşni din dinţi, clănțănind, și își miji ochii, 
dar în cele din urmă ecourile răsunătoare se stinseră. 
Lordul Șambelan se întoarse furios către crainic, care 
se holba la nou-veniţi cu gura căscată. 

— Ei? şuieră Hoff. 

Crainicul se trezi din amorțire. 

- Ah... da, desigur! Lorzii mei, doamnele mele, 
am marea onoare de a prezenta pe... (se opri şi trase 
vârtos aer în piept) ... Înălțimea Sa Imperială, Regele 
Engliei, al Stariklandului și al Midderlandului, Pro- 
tector al Westportului și al Dagoskăi, Augusta Sa Ma- 
iestate, Guslav al Cincilea, Mare Rege al Uniunii! 

Se stârni un freamăt puternic când fiecare bărbat 
și fiecare femeie din sală se ridicară din scaune şi se 
lăsară pe un genunchi. 

Palanchinul regal pătrunse încet pe uși, purtat pe 
umerii altor șase cavaleri fără chip. Regele şedea co- 
coțat într-un scaun aurit, sprijinit pe perne groase și 
legănându-se încetișor într-o parte și-n alta. Privea 
imprejur cu aerul buimac al unuia care a adormit beat 
şi s-a trezit într-o încăpere străină. 

Arăta îngrozitor. Enorm de gras, lăbărțat ca un 
munte înfășurat în blană și mătase roşie, cu capul stri- 
vit intre umeri de greutatea imensei coroane sclipi- 
toare. Avea ochii sticloși și umflaţi, cu imense pungi 
negre atârnând dedesubt, iar vârful rozaliu al limbii 
trecea întruna, nervos, peste buzele-i palide. Avea o 
gușă imensă și un colac de grăsime în jurul gâtului, 
de fapt întreaga sa față dădea impresia că se topeşte 

ușor şi începe să i se scurgă de pe craniu. Așa arăta 
Înaltul Rege al Uniunii, însă Jezal își plecă fruntea 
puţin mai jos când palanchinul se apropie. 

- O, murmură Augusta Maiestate, ca și cum ul- 
tase ceva, vă rog, ridicaţi-vă. Freamătul umplu sala 
din nou, când cu toţii se ridicară şi reveniră la locu- 
rile lor. Regele se întoarse către Hoff, cu fruntea 
adânc încruntată și Jezal îl auzi spunând: Ce caut aici? 

- Oamenii Nordului, Maiestate. 

- O, da! Ochii regelui se luminară. Se opri: Ce-i 
cu ei? 

- Aa... 

Dar Lordul Șambelan fu salvat de la răspuns de 
ușile care se deschiseră în partea opusă a sălii, cele 
prin care intrase la început Jezal. Doi bărbați ciudați 
pătrunseră cu paşi mari şi înaintară de-a lungul cu- 
loarului. Unul dintre ei era un bătrân luptător încă- 
runţit, cu o cicatrice și un ochi orb, ducând o cutie 
turtită de lemn. Celălalt era înveşmântat într-o man- 
tie cu glugă, cu toate trăsăturile ascunse și atât de 
mare încât, dintr-odată, întreaga sală păru dispropor- 
ționată. Băncile şi mesele, până și străjerii semănau 
cu nişte replici în miniatură, pentru copii. În timp ce 
trecea, câțiva dintre reprezentanţii aflaţi la marginea 
culoarului se dădură înapoi, speriați. Jezal se încruntă. 
Acest uriaș cu glugă nu părea de bun augur, orice-ar 
spune Lordul Hoff. Mârâieli furioase și suspicioase 
umplură cupola răsunătoare când cei doi oameni ai 
Nordului își ocupară locurile pe podeaua de dale din 
faţa mesei de onoare. 

- Maiestatea Voastră, zise crainicul, încli- 
nându-se atât de ridicol de jos încât fu nevoit să se 
sprijine în toiag. Consiliul Deschis îi recunoaște pe 
Fenris cel Temut, mesagerul lui Bethod, Rege al 
Oamenilor Nordului, și pe tălmăcitorul lui, Han- 
sul Albeaţă! 

Regele se holba vesel la una dintre ferestrele mari 
din zidul curbat, total absent, probabil admirând felul 
în care lumina strălucea prin frumosul vitraliu, însă 
intoarse brusc capul, cu fălcile tremurând, când bă- 
trânul războinic, pe jumătate orb, i se adresă. 

- Maiestatea Voastră, aduc salutări frăţeşti din par- 
tea stăpânului meu, Bethod, Rege al Oamenilor Nor- 
dului. Rotonda se cufundase în tăcere şi condeiele 
conţopiștilor păreau absurd de zgomotoase. Bătrânul 
luptător își înclină capul către imensa siluetă cu glugă 
de lângă el, cu un zâmbet stângaci. Fenris cel Temut 
vă aduce o ofertă din partea lui Bethod. De la rege la 
rege. De la Nord pentru Uniune. O ofertă și un dar. 
Și ridică cutia de lemn. 

Lordul Șambelan afișă un zâmbet afectat, mulţumit 
de sine. 

- Prezintă-ţi mai întâi oferta. 

- Este o ofertă de pace. O pace eternă între cele două 
mari naţiuni ale noastre. Albeaţă se înclină din nou. 

Maniterele lui erau impecabile, Jezal trebuia s-o re- 
cunoască. Nu era ceea ce te-ai fi așteptat de la 
sălbaticii Nordului rece și îndepărtat. 

Discursul lui grațios ar fi fost aproape de ajuns 
să potolească sala, dacă n-ar fi fost bărbatul cu glugă 

de lângă el, cu statura lui amenințătoare, ca o umbră 
intunecată. 

Cu toate acestea, faţa regelui zvâcni într-un zâm- 
bet vag când auzi pomenindu-se de pace. 

- Bine, mormăi el. Excelent. Pace. Nemaipomenit. 
Pacea e bună. 

- Cere doar un lucru mărunt în schimb, zise Albeaţă. 

Faţa Lordului Șambelan se asprise dintr-odată, dar 
era prea târziu. 

- Nu trebuie decât să-l numească, zise regele, 
zâmbind cu îngăduință. 

Bărbatul cu glugă păși în față: 

- Englia, șuieră el. 

Sala rămase o clipă încremenită, apoi izbucni va- 
carmul. Din galeria publică se porni o furtună de râs- 
ete uluite. Meed era în picioare și țipa, roșu la faţă. 
Thuel se ridică, clătinându-se, de pe bancă, apoi căzu 
inapoi, tușind. Răcnetele furioase erau însoțite de hui- 
duieli batjocoritoare. Regele se holba în jurul său, cu 
toată demnitatea unui iepure speriat. 

Ochii lui Jezal priveau ţintă la omul cu glugă. 
Văzu o mână imensă strecurându-se de sub mânecă 
şi întinzându-se după agrafa manuei. Clipi surprins. 
Mâna era albastră? Sau era doar o festă a luminii prin 
vitraliu? Mantia căzu la podea. 

Jezal înghiţi, cu inima bubuindu-i în urechi. Era 
ca şi cum s-ar fi uitat la o rană teribilă: cu cât era mai 
dezgustat, cu atât mai puţin își putea muta privirea. 
Râsetele se stinseră, strigătele se stinseră, imensul 
spaţiu deveni dintr-odată îngrozitor de încremenit. 

Fenris cel 'Temut părea încă şi mai mare fără man- 
tie, înălțându-se peste tălmăcitorul său care se făcea tot 
mai mic. Fără nicio îndoială, era omul cel mai impu- 
nător pe care-l văzuse vreodată Jezal. Faţa 1 se mișca 
intr-o constantă, contorsionată, expresie batjocori- 
toare. Ochii lui bulbucaţi zvâcneau și clipeau în timp 
ce priveau nebunește împrejur, la întreaga adunare. 
Buzele-i subțiri zâmbeau și se strâmbau și se crispau 
întruna, fără odihnă. Dar toate acestea păreau fireşti, 
în comparaţie cu cea mai ciudată trăsătură a lui. 

Întreaga lui parte stângă, din cap până-n picioare, 
era acoperită de scris. Rune ilizibile erau mâăzgălite 
pe jumătatea stângă a ţestei rase, peste pleoapă, buze, 
scalp, ureche. Imensul braţ stâng îi era tatuat cu un 
scris mărunt, albastru, de la umărul proeminent până 
la vârfurile degetelor sale lungi. Până și piciorul stâng, 
desculț, îi era acoperit de litere bizare. Un enorm, in- 
uman, monstru pictat stătea chiar în inima guvernării 
Uniunii. Gura lui Jezal atârna, căscată. 

În jurul mesei de onoare se aflau paisprezece Ca- 
valeri ai Trupului, cu toţii luptători greu încercaţi, 
de sânge nobil. Erau probabil patruzeci de străjeri din 
compania lui Jezal de jur imprejurul zidurilor, cu toții 
ostași căliți. Erau de cel puţin douăzeci de ori mai 
mulți decât aceşti doi oameni ai Nordului şi erau bine 
înarmați, cu cele mai bune arme pe care le puteau oferi 
armurăriile regelui. Fenris cel Temut era neinarmat. 
În ciuda dimensiunilor și ciudățeniei sale, n-ar fi tre- 
buit să reprezinte nicio ameninţare pentru el. 

Dar Jezal nu se simţea în siguranță. Se simţea 
singur, neajutorat și îngrozitor de speriat. Pielea 
il furnica, avea gura uscată. Simţi un năvalnic im- 
puls să fugă, să se ascundă şi să nu mai iasă de acolo 
niciodată. 

Și acest efect straniu nu se mărginea la el, nici măcar 
la cei din jurul mesei de onoare. Râsetele furioase se 
transformară în bolboroseli când monstrul pictat se 
răsuci încet în mijlocul podelei circulare, cu ochii scân- 
teietori trecând peste mulțime. Meed se lăsă înapoi pe 
bancă, cu toată furia topindu-i-se. 

Câţiva oameni de vază din rândul din faţă se căță- 
rară pur şi simplu peste spătarele băncilor lor, până 
in rândul aflat în spate. Alţii întoarseră privirea sau 
işi acoperiră faţa cu mâinile. 

Unul dintre soldați scăpă sulița, care zăngăni zgo- 
motos pe podea. 

Fenris cel Temut se întoarse încet către masa de 
onoare, ridicându-și imensul pumn tatuat şi deschi- 
zându-și gura cât o prăpastie, cu un spasm hidos 
străbătându-i faţa. 

- Englia! ţipă el, infinit mai tare și mai înfricoșător 
decât o făcuse Lordul Ș$ambelan vreodată. 

Ecourile glasului său se loviră de tavanul boltit de 
deasupra și reverberară pe zidurile curbate, umplând 
imensul spațiu cu un sunet pătrunzător. 

Unul dintre Cavalerii Trupului făcu un pas imple- 
ticit în spate şi alunecă, și piciorul în armură îi zăngăni 
lovindu-se de marginea mesei. 

Regele se lăsă pe spate și își acoperi faţa cu mâna, 
uitându-se cu un ochi înfricoșat printre degete, cu co- 
roana bălăbănindu-i-se pe cap. 

Condeiul unuia dintre conţopiști căzu dintre de- 
getele-i inerte. Mâna celuilalt se mișca pe hârtie în vir- 
tutea inerţiei, în timp ce gura i se deschise, mâzgălind 
un cuvânt pe diagonală, peste şirurile ordonate de scris 
de deasupra. 

Englia. 

Faţa Lordului Șambelan devenise palidă, ca de 
ceară. Întinse mâna încet către pocal, il ridică la buze. 
Era gol. Îl așeză cu grijă înapoi pe masă, însă mâna 
îi tremura și baza paharului zornăi pe lemn. Rămase 
o clipă neclintit, respirând adânc pe nas. 

- Evident, această ofertă este inacceptabilă. 

- Asta e regretabil, zise Albeaţă, dar mai rămâne 
darul. Toți ochii se îndreptară spre el. În Nord, avem 
o tradiţie. Uneori, când există vrajbă între două cla- 
nuri, când există o ameninţare de război, fiecare parte 
îşi trimite câte un campion, să lupte în numele între- 
gului neam, ca problema să poată fi rezolvată... cu 
O singură moarte. Deschise încet capacul cutiei de 
lemn. Înăuntru se afla un cuţit lung, cu lama lustruită 
ca oglinda. Maiestatea Sa, Bethod, îl trimite pe Cel 
Temut nu doar ca sol, dar și drept campion al său. 
Va lupta pentru Englia, dacă oricine de-aici e gata să-l 
înfrunte șI să vă cruțe de un război pe care nu-l veți 
câştiga. Înălţă cutia în faţa monstrului pictat. Acesta 
este darul stăpânului meu pentru voi şi altul mai de 
preț n-ar putea fi: viețile voastre. 

Mâna dreaptă a lui Fenris ţâșni și înhăţă cuțitul 
din cutie. ÎI ridică, sus, cu lama scânteind în lumina 
colorată dinspre ferestrele mari. Cavalerii ar fi tre- 
buit să se năpustească înainte, Jezal ar fi trebuit să 
scoată sabia. Toţi ar fi trebuit să sară în apărarea re- 
gelui, dar nimeni nu se clinti. Fiecare gură era căs- 
cată, fiecare ochi lipit de dintele acela scânteietor 
de oţel. 

Lama cobori ca un fulger. Vârful ei pătrunse ușor 
prin piele şi carne, până când era îngropată până la 
mâner. Vârful ieși, picurând de sânge, de sub braţul 
stâng tatuat al lui Fenris. Faţa îi tresări, dar nu mai 
mult ca de obicei. Lama se mișca grotesc în timp ce 
Fenris întinse degetele și ridică braţul stâng, să-l vadă 
toată lumea. Picăturile de sânge răpăiau încetișor pe 
podeaua Rotondei Lorzilor. 

- Cine vrea să lupte cu mine? ţipă el, cu tendoanele 
umflându-i-se pe gât, ca niște funii imense. Glasul lui 
răsuna aproape dureros în urechi. 

Linişte totală. Crainicul, care era cel mai aproape 
de Cel Temut și se afla deja în genunchi, leșină, căzând 
cu faţa în jos. 

Fenris își îndreptă ochii bulbucaţi către cel mai 
voinic cavaler de la masă, care era cu un cap mai mic 
decât el. 

- Tu? şuieră el. Piciorul nefericitului scârțâi pe 
podea în timp ce se dădu înapoi, dorindu-și, fără 
indoială, să se fi născut pitic. 

O băltoacă de sânge întunecat se lăbărțase pe jos, 
sub cotul lui Fenris. 

- Tu? marâi el la Hersel dan Meed. 

Tânărul deveni ușor pământiu, cu dinţii clănțănind, 
dorindu-și, fără îndoială, să fi fost fiul altcuiva. 

Ochii aceia scânteietori trecură peste fețele cadave- 
rice de la masa de onoare. Gâtlejul lui Jezal se strânse, 
când ochii lui Fenris îi întâlniră pe-ai lui. 

- Tu? 

- Ei, bine, aș vrea, dar sunt extrem de ocupat în 
după-amiaza asta. Poate mâine? 

Propriul glas îi suna străin. Cu siguranță nu voise 
să spună aşa ceva. Dar cine altcineva putea fi? Cu- 
vintele se ridicară plutind sigure, ușoare, către cupola 
aurită de deasupra. 

Se auziră râsete răzlețe, un strigăt de „Bravo!“ de 
undeva din spate, dar ochii Celui Temut nu-l părăsiră 
pe Jezal nicio clipă. Așteptă ca sunetele să piară, pe 
urmă gura 1 se strâmbă într-un rânjet hidos. 

- Mâine, atunci, șopti el. 

Curajul îl părăsi pe Jezal, brusc și dureros. Gra- 
vitatea situației îl apăsa ca o tonă de pietre. El? Să 
infrunte creatura aceea? 

- Nu. Era Lordul Șambelan. Era încă palid, însă 
glasul își recăpătase o bună parte din vigoare. Jezal 
prinse curaj și se lupta bărbătește să nu-și dea drumul 
pe el. Nu! răcni Hoff din nou. Aici nu va fi niciun 
duel! N-avem nimic de decis! Englia e parte a Uniunii, 
prin legea străveche! 

Hansul Albeaţă chicoti încetişor. 

— Legea străveche? Englia e parte a Nordului. Acum 
două sute de ani, acolo au fost oameni ai Nordului, 

trăind în libertate. Voi voiaţi fier, așa că aţi traversat 
marea, i-ați măcelărit şi le-aţi furat pământul! Trebuie 
să fie, așadar, cea mai veche dintre legi: cei puternici 
iau ce doresc de la cei slabi! Ochii i se îngustară. Avem 
şi noi legea aceea! 

Fenris cel Temut îşi smulse cuțitul din braţ. Câteva 
picături de sânge picurară pe podea, dar atâta tot. Nicio 
rană nu se zărea pe carnea tatuată. Nicio urmă. Cuţitul 
zornăi pe dale și rămase acolo, într-o baltă de sânge, 
la picioarele lui. 

Fenris mătură pentru ultima dată adunarea cu 
ochii săi bulbucaţi, scânteietori, nebuni, apoi se în- 
toarse şi traversă cu pași mari culoarul și apoi daisul, 
in timp ce lorzii și împuterniciţii se retrăgeau în grabă, 
de-a lungul băncilor, din calea lui. 

Hansul Albeaţă făcu o plecăciune adâncă. 

- Probabil că va veni vremea când vă veți dori să 
fi acceptat oferta sau darul nostru. Veţi mai auzi de 
nol, zise el cu glas scăzut, apoi ridică trei degete către 
Lordul Șambelan. Când va veni vremea, vom trimite 
trei semne. 

— Trimiteţi trei sute, dacă vreți, răcni Hoff, dar 
mascarada asta s-a sfârșit! 

Hansul Albeaţă clătină amabil din cap. 

- Veţi mai auzi de noi. 

Se intoarse şi ieşi din Rotonda Lorzilor, în urma 
lui Fenris cel 'Temut. Uşile imense se trântiră. Con- 
deiul celui mai apropiat funcţionar începu să zgârie 
fără vlagă pe hârtie. 

Veţi auzi de noi! 

Hersel dan Meed se întoarse către Lordul Şam- 
belan, cu fălcile încleștate, cu trăsăturile-i frumoase 
schimonosite de furie. 

- Și aceasta este vestea bună pe care vreți s-o 
transmit tatălui meu? ţipă el. 

Consiliul Deschis explodă. Răcnete, urlete, invec- 
tive îndreptate către oricine și către toată lumea, haos 
din cel mai cumplit. 

Hoff sări în picioare, răsturnând scaunul în spatele 
lui, și începu să înșire vorbe mânioase, însă vacarmul 
îl acoperi până şi pe el. Meed îi întoarse spatele și ieși 
valvârtej. Alţi delegați din grupul Engliei se ridicară 
inverșunați și îl urmară pe fiul Lordului lor Guverna- 
tor. Hoff se uita după el, livid de furie, frământându-și 
gura în tăcere. 

Jezal îl urmări pe rege luându-și încet mâna de pe 
faţă și aplecându-se către Lordul Șambelan. 

- Când ajung aici oamenii Nordului? șopti el. 


REGELE OAMENILOR NORDULUI 


Logen inspiră adânc, savurând neobişnuita senzaţie 
a adierii răcoroase pe faţa-i proaspăt bărbierită și își 
desfără ochii cu priveliștea. Era începutul unei zile 
senine. Ceaţa dimineţii aproape dispăruse și, din bal- 
conul camerei sale, situat sus, pe latura unuia dintre 
turnurile bibliotecii, puteai zări până hăt, departe. 
Valea imensă se desfășura înaintea lui, împărțită în 
straturi bine conturate. Deasupra era cenușiul și albul 
pufos al cerului înnourat. Apoi era linia zdrenţuită 
a piscurilor negre ce înconjurau lacul și umbra ma- 
ronie, estompată, a altora, în depărtare. Urmau ver- 
dele-inchis al coastelor împădurite, apoi dâra subțire, 
curbată, de pietriș gri, la țărm. Totul se repeta în 
oglinda neclintită a lacului de dedesubt - o altă lume 
iluzorie, răsturnată, mai jos de lumea lui. 

Logen își plecă ochii, privindu-și mâinile, cu dege- 
tele desfăcute pe piatra roasă de vreme a parapetului. 
Nu era nici urmă de murdărie sau de sânge uscat sub 
unghiile-i crăpate. Arătau palide, moi, rozalii, ciudate. 

Până şi crustele și zgârieturile de pe încheieturi erau 
aproape vindecate. Trecuse atât de mult de când Logen 
fusese curat încât uitase senzaţia. Hainele noi erau 
aspre pe pielea-i lipsită de obișnuitul strat de murdărie, 
unsoare și transpirație uscată. 

Admirând, curat şi sătul, întinderea lacului liniștit, 
se simţea alt om. Pentru o clipă, se întrebă cum ar 
putea să se transforme acest nou Logen, dar piatra 
goală a parapetului îl privi prin locul unde cândva se 
afla degetul care acum lipsea. Asta n-avea să se vindece 
niciodată. Era tot Nouădegete, Sângerosul Nouă, și 
aşa va rămâne mereu. Dacă nu cumva avea să piardă 
și alte degete. Totuși, mirosea mai bine, asta trebuia 
să recunoască. 

- Ai dormit bine, Maestre Nouădegete? 

Wells era în pragul uşii, iscodind balconul cu 
privirea. 

- Ca un prunc. Logen nu îndrăznea să-i spună 
bătrânului servitor că dormise afară. 

În prima noapte încercase patul, răsucindu-se și 
zvârcolindu-se, incapabil să se împace cu confortul 
ciudat al saltelei și cu căldura neobișnuită a păturilor. 
După aceea încercase podeaua. Fusese mai bine. Dar 
aerul tot i se păruse închis, stătut, imbâcsit. Tavanul 
îi atârnase în cap, părând să alunece tot mai Jos, amenin- 
ţând să-l strivească sub povara pietrei de deasupra. 
Abia când se întinsese pe dalele tari ale balconului, 
cu vechea manta întinsă peste el și doar cu norii şi 
stelele deasupra, îi venise somnul. Unele obișnuinţe 
sunt greu de depășit. 

- Ai un musafir, zise Wells. 

- Eu? 

Capul lui Malacus Quai se ivi pe după tocul ușii. 
Ochii îi erau ceva mai puţin afundaţi în orbite, pun- 
gile de dedesubt, ceva mai puţin întunecate. Avea 
ceva culoare în obraji și ceva carne pe oase. Nu mai 
arăta ca un cadavru, doar sfrijit și bolnav, aşa cum ară- 
tase la început, când îl cunoscuse Logen. Bănuia că 
mai sănătos de-atât nu va arăta Quai niciodată. 

- Ha! râse Logen. Ai supravieţuit? 

Ucenicul clătină obosit din cap de câteva ori, în 
timp ce traversă camera târșâindu-și picioarele. Era 
infășurat într-o pătură groasă care se târâia pe podea, 
impiedicându-l să pășească normal. leşi pe ușa bal- 
conului și rămase acolo, trăgând pe nas și clipind în 
aerul rece al dimineţii. 

Logen era mai bucuros să-l vadă decât se așteptase. 
Îl bătu pe spate ca un vechi prieten, poate cu puţin 
prea mult entuziasm. Ucenicul se clătină, cu pătura 
incâlcită în jurul picioarelor şi ar fi căzut dacă Logen 
n-ar fi întins o mână să-l sprijine. 

- Încă nu sunt chiar bun de luptă, mormăi Quai, 
cu un zâmbet vag. 

- Arăţi mult mai bine decât ultima oară când 
te-am văzut. | 

- Și tu la fel. Văd că ţi-ai pierdut barba. Și mi- 
rosul. Câteva cicatrice mai puţin și ai arăta aproape 
civilizat. 

Logen ridică mâinile. 

- Orice, în afară de asta. 

Wells ieși, aplecându-se în dreptul ușii, în lumina 
strălucitoare a dimineţii. Avea un sul de pânză și un 
cuțit în mână. 

- Aș putea să-ți văd braţul, Maestre Nouădegete? 

Logen aproape uitase de tăietură. Nu avea sânge 
proaspăt pe bandaj și, când îl desfăcu, dedesubt era 
o crustă lungă, roşie-maronie, ce se întindea aproape 
de la incheietură până la cot, înconjurată de piele 
nouă, roz. Nici nu-l mai durea, doar îl gâdila. Rana 
intersecta alte două cicatrice mai vechi ale lui Logen. 
Una dintre ele, o ispravă gri, în zigzag, lângă înche- 
ietură, cu care bănuia că se alesese în duelul cu Trei- 
copaci, în urmă cu mulţi ani. Logen se strâmbă când 
își aminti cotonogeala pe care şi-o administraseră unul 
altuia. Despre cea de-a doua cicatrice, mai palidă, ur- 
când până mai sus, nu era sigur. Ar fi putut s-o aibă 
de oriunde. 

Wells se aplecă și examină pielea din jurul rănii, 
în timp ce Quai se uita atent peste umărul lui. 

— Se vindecă bine. Te vindeci repede. 

- Am exerciţiu. 

Wells își ridică privirea spre faţa lui Logen, unde 
tăietura de pe frunte pălise deja, devenind doar încă 
un rid roz. 

- Văd. Ar fi absurd să te sfătuiesc să eviţi pe viitor 
obiectele ascuțite? 

Logen râse. 

- Crezi sau nu, m-am străduit întotdeauna să le 
evit, mai demult. Dar par să mă caute, în ciuda 
eforturilor mele. 

- Ei, bine, zise bătrânul servitor, tăind o bucată 
nouă de pânză şi răsucind-o cu grijă în jurul antebra- 
țului lui Logen. Sper că acesta e ultimul bandaj de care 
vei mai avea vreodată nevoie. 

— Şi eu, zise Logen, îndoindu-și degetele. Și eu. Dar 
nu credea că va fi. 

- Micul dejun o să fie gata imediat. 

Și Wells îi lăsă pe cei doi singuri pe balcon. 

Rămaseră acolo, în tăcere, o vreme, apoi vântul 
bătu rece dinspre vale. Quai se scutură și își strânse 
pătura în jurul lui. 

- Acolo... lângă lac, ai fi putut să mă părăseşti. Eu 
m-aş fi părăsit. 

Logen se incruntă. Fusese o vreme când ar fi făcut-o 
fără să stea pe gânduri, dar lucrurile se schimbă. 

- Am părăsit o grămadă de oameni, la vremea mea. 
Presupun că mi s-a acrit de sentimentul ăla. 

Ucenicul își încreţi buzele, privind valea, pădurile, 
munţii îndepărtați. 

- N-am mai asistat până acum la uciderea unui om. 

- Ai noroc. 

- Ai văzut multă moarte, aşadar? 

Logen se cutremură. În tinerețe, i-ar fi plăcut să 
răspundă tocmai acelei întrebări. Ar fi putut să facă 
paradă, să se fălească și să înșire acțiunile la care par- 
ticipase, Oamenii Aleși pe care-i omorâse. Acum 
nu-și dădea seama când îi secase mândria. Se întâm- 
plase încetul cu încetul. Pe măsură ce războaiele au 
devenit mai sângeroase, pe măsură ce cauzele au de- 
venit pretexte, pe măsură ce prietenii lui s-au întors 

in țărână, unul câte unul. Logen își scărpină urechea, 
atinse tăietura adâncă pe care o făcuse sabia lui Tul 
Duru, cu multă vreme în urmă. Ar fi putut să rămână 
tăcut. Dar, dintr-un Oarecare motiv, simţea nevoia 
să fie sincer. 

- Am luptat în trei campanii, începu el. În şapte 
bătălii. În nenumărate raiduri, ambuscade și apărări 
disperate şi în acțiuni sângeroase de tot felul. Am lup- 
tat pe viscol, pe vânt distrugător, în miez de noapte. 
Am luptat toată viaţa, cu un dușman sau altul, cu un 
prieten sau altul. E aproape tot ce-am cunoscut. Am 
văzut oameni uciși pentru o vorbă, pentru o privire, 
pentru absolut nimic. O femeie a încercat cândva să 
mă înjunghie pentru că i-am ucis soțul şi am aruncat-o 
intr-o fântână. Și asta e departe de a fi cel mai rău lucru. 
Viaţa prețuia pentru mine cât un pumn de țărână. Nici 
atât. Am luptat în zece dueluri și le-am câştigat pe 
toate, dar am luptat pentru cine nu trebuie şi din cele 
mai proaste motive. Am fost nemilos și brutal, am fost 
un laş. Am înjunghiat oameni pe la spate, i-am ars, 
i-am înecat, i-am strivit cu pietre, i-am omorât în somn, 
neinarmaţi sau fugind. Am fugit şi eu, nu o dată. 
Mi-am udat și eu nădragii de frică. Am cerșit îndurare. 
Am fost rănit, adesea, am fost grav rănit și am urlat 
și am plâns ca un copil căruia mama i-a scos ţâţa din 
gură. N-am nicio îndoială că lumea ar fi mai bună dacă 
aş fi fost ucis cu ani în urmă, dar n-am fost și nu ştiu 
de ce. Își privi mâinile, roz şi curate pe piatră. Puţini 
sunt cei care au mâinile mânjite de mai mult sânge 
decât mine. Niciunul de care să ştiu eu. Sângerosul 

Nouă, așa îmi zic dușmanii, şi sunt cu duiumul. Mereu 
mai mulți dușmani și mai puţini prieteni. Sângele nu-ţi 
aduce altceva decât şi mai mult sânge. Acum mă urmă- 
rește, mereu, ca propria-mi umbră și, ca de propria-mi 
umbră, nu pot scăpa de el. Nu trebuie să scap nicio- 
dată de el. L-am câștigat. L-am meritat. L-am căutat 
cu lumânarea. Asta mi-e osânda. 

Și cu asta isprăvi. Logen lăsă să-i scape un oftat 
adânc, din toți rărunchii, și privi lacul. Nu îndrăznea 
să se uite la omul de lângă el, nu voia să-i vadă ex- 
presia de pe faţă. Cine să vrea să afle că se însoțește 
cu Sângerosul Nouă? Un om care a răspândit mai 
multă moarte decât o molimă și cu mai puţin regret. 
Nu mai puteau fi prieteni acum, cu toate acele ca- 
davre între ei. 

Apoi simţi mâna lui Quai bătându-l pe umăr: 

- Ei, bine, asta e, spuse el, zâmbind cu gura până 
la urechi, dar m-ai salvat și iţi sunt profund recu- 
noscător pentru asta! 

- Am salvat un om, anul ăsta, și am omorât doar 
patru. Am renăscut. 

Și râseră amândoi o vreme şi asta le făcu bine. 

- Așadar, Malacus, văd că ai revenit printre noi. 

Cei doi se întoarseră. Quai se împiedică în pătură, 
cu un aer ușor tulburat. Întâiul dintre Magi stătea în 
pragul ușii, îmbrăcat într-o cămașă lungă, albă, cu mâ- 
necile suflecate până la cot. Lui Logen încă îi aducea 
mai mult a măcelar decât a vrăjitor. 

- Maestre Bayaz... ăă... Tocmai veneam să te văd, 


se bâlbâi Quai. 

- Zăw Ce noroc pentru amândoi, atunci, că am 
venit eu la tine. Magul ieși pe balcon. Mă gândesc că 
un om care se simte destul de bine să vorbească, să râdă 
ŞI să se aventureze afară, se simte, fără îndoială, des- 
tul de bine ca să citească, să studieze și să-și dezvolte 
mintea îngustă. Ce-ai zice de asta? 

- Fără îndoială... 

- Fără îndoială, da! Spune-mi, cum merg studiile? 

Nefericitul ucenic părea complet buimăcit. 

- Au fost oarecum... întrerupte? 

- N-ai făcut niciun progres cu Principiile Artei 
a lui Juvens cât timp te-ai rătăcit prin munți, pe 
vreme rea? 

- Ăă... niciun progres... nu! 

- Iar cunoștințele tale despre istorie s-au extins 
mult, în timp ce Maestrul Nouădegete te căra în spate 
inapoi la bibliotecă? 

- Ăă... trebuie să mărturisesc că... nu. 

- Dar exerciţiile şi meditaţiule, cu siguranţă că pe 
acelea le-ai exersat, cât timp ai zăcut fără cunoștință, 
săptămâna aceasta! 

- Păi, ăă... nu, starea de inconştienţă a fost... ăă... 

- Aşadar, spune-mi, ai susține că ești cu un pas 
înainte, ca să zic așa? Sau ai rămas în urmă cu studiile? 

Quai iși cobori privirea în podea. 

- Eram în urmă și când am plecat. 

- Atunci poate îmi poți spune unde ai de gând să-ţi 
petreci ziua. 

Ucenicul își ridică privirea, plin de speranţă. 

- La masa mea de scris? 

- Excelent. Bayaz zâmbi larg. Eram pe cale să-ți 
propun asta, dar mi-ai luat-o înainte. Dorinţa ta de 
a învăţa îţi face multă cinste! 

Quai încuviință frenetic și se zori către ușă, târând 
pătura pe dale, în urma lui. 

- Bethod e pe drum, murmură Bayaz. Va 
ajunge astăzi. 

Zâmbetul lui Logen dispăru, gâtlejul i se strânse 
dintr-odată. Își amintea destul de bine ultima lor întâl- 
nire. Întins cu faţa în jos pe podeaua din castelul lui 
Bethod de la Carleon, bătut și zdrobit și legat în lan- 
țuri, picurând sânge în paie şi sperând că sfârșitul nu 
va întârzia prea mult. După care, fără nicio explicație, 
l-au lăsat să plece. L-au azvârlit afară pe poartă cu Co- 
poiul, cu 'Treicopaci, cu Molâul și cu restul și i-au spus 
să nu se mai întoarcă niciodată. Niciodată. Prima oară 
când Bethod a dat dovadă de un dram de milă. Și ul- 
tima, Logen nu se îndoia. 

- Astăzi? întrebă el, încercând să-și stăpânească 
vocea. 

- Da, curând. Regele Oamenilor Nordului. Ha! 
Arogantul! Bayaz îi aruncă lui Logen o privire piezișă. 
Vine să-mi ceară o favoare și mi-ar plăcea să fii de față. 

- Lui nu-i va plăcea. 

- Întocmai. 

Vântul părea mai rece decât înainte. Dacă Logen 
nu l-ar mai vedea niciodată pe Bethod, tot ar fi prea 
devreme. Dar unele lucruri trebuie făcute. E mai bine 
să le faci, decât să trăieşti cu spaima lor. Asta ar fi 

spus tatăl lui Logen. Așadar, trase adânc aer în piept 
şi își îndreptă umerii. 
- Voi fi acolo. 
- Excelent. Atunci mai lipseşte doar un singur lucru. 
- Ce anume? 
Bayaz zâmbi atotcunoscător. 
- A: nevoie de o armă. 


Era uscat în beciurile bibliotecii. Uscat, întune- 
cos și foarte, foarte derutant. Urcaseră şi coboraseră 
trepte, trecuseră după colţuri, intraseră pe uși, cotind 
ici şi colo, la stânga sau la dreapta. Locul era un labi- 
rint. Logen spera să nu piardă din ochi torța pâlpâi- 
toare a vrăjitorului, altfel putea să rămână blocat pe 
veci sub bibliotecă. 

- E uscat aici, jos, uscat și plăcut, își zicea Bayaz cu 
voce tare, iar glasul său răsuna de-a lungul coridoare- 
lor, amestecându-se cu bocănitul pașilor lor. Nimic nu-i 
mai rău decât umezeala pentru cărți. Sau pentru arme. 
Împinse ușa încetișor şi aceasta se dădu în lături fără 
zgomot. Ia te uită! N-a mai fost deschisă de ani de zile, 
dar balamalele se răsucesc ca unse. Asta da măiestrie! 
De ce nu mai interesează pe nimeni măiestria? 

Bayaz trecu pragul fără să aștepte un răspuns, iar 
Logen îl urmă îndeaproape. 

Torța vrăjitorului lumină o sală lungă, scundă, cu 
ziduri din blocuri aspre de piatră, al cărui capăt se pier- 
dea în întuneric. Încăperea era căptușită cu stelaje și 
rafturi, iar podeaua era înțesată de cutii și etajere, claie 
peste grămadă și revărsându-se într-o abundență de 

arme şi armuri. Lumina pâlpâitoare a torţei scânteie 
pe săbii și ţepușe, pe suprafeţe lustruite de lemn și metal, 
când Bayaz păși încet pe podeaua de piatră, croindu-și 
drum printre arme și privind împrejur. 

-O adevărată colecție, murmură Logen, ur- 
mându-l pe mag prin acel talmeș-balmeș. 

- Un morman de gunoaie vechi, în cea mai mare 
parte, dar ar trebui să existe câteva lucruri care merită 
să fie descoperite. Bayaz luă un coif de la o veche 
armură de plăci aurite și îl cercetă încruntat. Ce zici 
de ăsta? 

- Nu m-am dat niciodată în vânt după armuri. 

- Nu, nu mi se pare că ai fi genul. Toate bune pe 
spinarea calului, aș zice, dar e cumplit când ai de făcut 
o călătorie pe jos. Azvârli coiful inapoi pe suportul 
lui, apoi rămase acolo, uitându-se, dus pe gânduri, 
la armură: După ce o imbraci, cum te ușurezi? 

Logen se încruntă. 

- Ăă... făcu el, dar Bayaz înainta deja de-a lungul 
încăperii, luând lumina cu el. 

- Trebuie că ai folosit câteva arme la viaţa ta, Maes- 
tre Nouădegete. Care e preferata ta? 

- N-am avut niciodată vreo preferinţă, răspunse 
Logen, aplecându-se pe sub o halebardă ruginită, răstur- 
nată într-un stelaj. Un campion nu știe niciodată cu 
ce 1 se poate cere să lupte. 

- Desigur, desigur. Bayaz luă o suliță lungă cu 
capul ghimpat şi o flutură puţin. Logen se dădu în 
spate, prudent. Destul de periculoasă. Ai putea ţine 
pe cineva la distanţă cu una din astea. Însă un om 

cu o suliță are nevoie de o mulţime de prieteni, care, 
la rândul lor, au nevoie de sulițe. Bayaz o aruncă îna- 
poi pe stelaj și trecu mai departe. Asta arată înfri- 
coşător. Magul apucă de mânerul noduros al unui 
baltag. La naiba! făcu el și îl inălță, cu venele um- 
flându-i-se pe gât. E destul de greu! Il lăsă jos cu o 
bufnitură, făcând stelajul să se clatine. Ai putea să 
omori un om cu așa ceva. Ai putea să-l tai drept în 
două. Dacă ar sta neclintit. 

- Asta e mai bună, zise Logen. 

Era o sabie obișnuită, cu un aspect robust, într-o 
teacă roasă din piele maro. 

- O, da, într-adevăr. Mult, mult mai bună. Sabia 
aceea e făurită de Kanedias, însuși Maestrul Creator. 
Bayaz îi întinse lui Logen torţa și luă sabia lungă din 
rastel. Ţi-a trecut vreodată prin minte, Maestre 
Nouădegete, că o sabie e altfel decat alte arme? Se- 
curile, buzduganele și altele asemenea sunt ucigătoare, 
nu-i vorbă, dar ele atârnă de centură ca niște brute 
nătânge. Magul își plimbă privirea de-a lungul mâ- 
nerului, un metal rece, obișnuit, brăzdat de şanţuri 
fine, ca mâna să nu alunece, scânteind în lumina 
torţei. Dar o sabie... o sabie are glas. 

- Cum? 

- În teacă, are puţine de spus, negreșit, dar nu tre- 
buie decât să-ţi așezi mâna pe mâner și începe să şop- 
tească în urechea dușmanului tău. Bayaz își înfăşură 
degetele strâns în jurul mânerului: Un blând aver- 
tisment. O vorbă de atenţionare. O auzi? 

Logen clătină încet din cap. 


tăişul sabiei 233 


- Acum, șopti Bayaz, fă comparaţia cu o sabie pe 
jumătate scoasă. Un lat de palmă de metal ieși din 
teacă șuierând, cu o singură literă de argint strălucind 
lângă mâner. Lama propriu-zisă era mată, dar tăișul 
avea o sclipire rece, de gheață. Glăsuiește mai tare, 
nu-i aşa? Șuieră o cumplită ameninţare. Vestește 
moartea. O auzi? Logen iîncuviință din nou, fără să-și 
dezlipească ochii de la tăișul scânteietor. Acum com- 
par-o cu sabia scoasă cu totul. Bayaz smulse din teacă 
sabia lungă, cu un vâjâit ușor și o ridică astfel încât 
vârful pluti la câțiva centimetri de faţa lui Logen. 
Acum strigă, nu-i așa? Își urlă sfidarea. Răcneşte o 
provocare. O auzi? 

- Ihi, făcu Logen, lăsându-se pe spate și uitându-se, 
ușor cruciş, la vârful strălucitor al sabiei. 

Bayaz cobori arma şi o strecură înapoi în teacă, 
oarecum spre ușurarea lui Logen. 

- Da, o sabie are glas. Securile, buzduganele și al- 
tele asemenea sunt ucigătoare, nu-i vorbă, dar o sabie 
e o armă subtilă și se potriveşte unui om subtil. Tu, 
Maestre Nouădegete, cred că ești mai subtil decât 
pari. Logen se încruntă când Bayaz îi întinse sabia. 
Fusese acuzat de multe lucruri în viață, dar niciodată 
de subtilitate. Ia-o ca pe un dar. Recunoştinţa mea 
pentru purtarea ta aleasă. 

Logen stătu pe gânduri o clipă. Nu mai avusese 
o armă adevărată dinainte de a trece munţii și nu era 
dornic să ia din nou una în mână. Dar Bethod venea, 
şi avea să ajungă curând. Mai bine s-o aibă și să n-o 
vrea, decât s-o vrea şi să n-o aibă. Mult, mult mai 

bine. Omul trebuie să fie realist când vine vorba de- 
spre asemenea lucruri. 

- Mulţumesc, zise Logen, luând sabia din mâna 
lui Bayaz și inapoindu-i torţa. Cred. 


Un foc plăpând trosnea în vatră și odaia era caldă, 
primitoare și tihnită. 

Dar Logen nu avea tihnă. Stătea lângă fereastră, 
cu privirea coborâtă spre curtea de dedesubt, nervos, 
agitat și speriat, așa cum era odinioară înainte de o 
luptă. Bethod venea. Era undeva, aproape. Pe dru- 
mul pădurii, sau trecând printre stânci, peste pod ori 
prin poartă. 

Întâiul dintre Magi nu părea încordat. Ședea 
comod în scaunul lui, cu picioarele pe masă, lângă o 
pipă lungă de lemn, frunzărind o carte mică, legată 
in alb, cu un zâmbet şters pe faţă. Nu mai văzuse pe 
nimeni atât de calm şi asta îl făcea pe Logen să se simtă 
ȘI mat rău. 

- E bună? întrebă Logen. 

- Ce să fie bună? 

- Cartea. 

- O, da. E cea mai formidabilă carte. E Principiile 
Artei a lui Juvens, piatra unghiulară a ordinului meu. 
Bayaz făcu semn cu mâna liberă către rafturile care 
acopereau doi pereţi, cu sutele de alte cărți identice 
aliniate pe ele. Sunt toate aceeași. O singură carte. 

- Una? Ochii lui Logen trecură peste cotoarele albe, 
groase. E o carte a naibii de lungă. Ai citit-o pe toată? 

Bayaz chicoti. 

- O, da, de multe ori. Fiecare om din ordinul meu 
trebuie s-o citească și, în cele din urmă, să-și facă pro- 
pria copie. Întoarse cartea, pentru ca Logen s-o poată 
vedea. Paginile erau aşternute cu rânduri dese de sim- 
boluri ordonate, dar neinteligibile. Eu am scris pa- 
ginile acestea, demult. Ar trebui s-o citeşti și tu. 

- Nu mă prea dau în vânt după cărți. 

- Nu? se miră Bayaz. Păcat. Întoarse pagina Și con- 
tinuă să citească. 

- Dar aceea? Mai era o carte, singură, culcată, chiar 
în vârful unuia dintre rafturi, o carte mare, neagră, 
zgâriată şi roasă. E scrisă tot de acest Juvens? 

Bayaz ridică spre carte o privire încruntată. 

- A scris-o fratele lui. Se ridică din scaun, se 
întinse şi o luă jos. Acesta e un alt fel de cunoaștere. 
Trase sertarul biroului, strecură cartea neagră înă- 
untru și îl trânti la loc. Mai bine să nu fie atinsă, șopti 
el, așezându-se inapoi și deschizând din nou Princi- 
piile Artei. 

Logen trase adânc aer în piept, își puse mâna 
stângă pe mânerul sabiei, simțind apăsarea metalu- 
lui rece în palmă. Numai liniștitoare nu era senzația. 
Îi dădu drumul și se întoarse la fereastră, privind po- 
somorât în curte. Simţi că i se taie răsuflarea. 

- Bethod. E aici. 

- Bine, bine, murmură absent Bayaz. Cine-l 
însoţeşte? 

Logen privi încordat cele trei siluete din curte. 

— Scale, zise el încruntat. Și o femeie. N-o recunosc. 
Descalecă. Logen își linse buzele uscate. Acum intră. 


236 joe avercroloie 


- Da, da, murmură Bayaz, așa se ajunge la o întâl- 
nire. Încearcă să te liniștești, prietene. Respiră. 

Logen se sprijini de tencuiala văruită, cu braţele 
încrucișate şi inspiră adânc. Nu-i era de folos. Nodul 
din piept îl apăsa și mai tare. Auzea pași grei pe co- 
ridorul de afară. Mânerul ușii se răsuci. 

Scale pătrunse primul în încăpere. Fiul cel mare 
al lui Bethod fusese întotdeauna voinic, încă de copil, 
dar crescuse monstruos de când nu-l mai văzuse 
Logen. Capul lui cât un bolovan părea aproape o ex- 
crescență în vârful acelui morman de mușchi, cu cra- 
niul mult mai îngust decât gâtul. Avea un maxilar 
stâncos, un ciot turtit pe post de nas și niște ochi mici, 
furioși, bulbucaţi și aroganţi. Gura subţire îi era strâm- 
bată într-un rânjet permanent, foarte asemănător cu 
al fratelui său mai mic, Calder, însă la el se citea mult 
mai puţină viclenie și mult mai multă violență. Avea 
un paloș greu la şold, de care mâna-i cărnoasă nu se 
dezlipi cât timp se uită fioros la Logen, emanând 
răutate prin toți porii. 

Apoi intră femeia. Era foarte înaltă, subțire și 
palidă, cu un aer aproape bolnăvicios. Ochii ei oblici 
erau tot atât de înguşti și reci pe cât erau ai lui Scale 
de bulbucaţi și furioși şi aveau împrejur un strat de 
fard negru, care îi făcea să pară încă și mai înguști şi 
mai reci. Avea inele de aur pe degetele-i lungi, brățări 
de aur pe braţele-i subțiri, lanţuri de aur în jurul gå- 
tului ei alb. Cercetă încăperea cu ochii ei albaștri, gla- 
ciali, şi fiecare lucru pe care-l observa părea s-o ridice 
pe noi culmi ale dezgustului și dispreţului. Mai întâi 

mobilierul, apoi cărțile, îndeosebi Logen și, mai pre- 
sus de toate, Bayaz. 

Autoproclamatul Rege al Oamenilor Nordului își 
făcu apariţia ultimul şi mai magnific ca oricând, în 
veșminte din stofă groasă colorată și blănuri albe, 
prețioase. Purta peste umăr un lanţ greu de aur și pe 
cap o diademă din același metal împodobită cu un sin- 
gur diamant, mare cât un ou de pasăre. Chipul lui zâm- 
bitor era brăzdat de riduri mai adânci decât își amintea 
Logen, avea părul și barba încărunţite, dar nu era mai 
puţin înalt, mai puţin viguros sau mai puţin chipeș și 
dobândise multă autoritate și înţelepciune, chiar și 
măreție. Arăta din cap până-n picioare ca un om măreț, 
un om înţelept, un om drept. Arăta din cap până-n 
picioare ca un rege. Dar Logen nu se lăsă păcălit. 

- Bethod! zise călduros Bayaz, închizând cu zgo- 
mot cartea. Vechiul meu prieten! Nici nu-ţi poţi inchi- 
pui cât sunt de bucuros să te revăd. Își săltă picioarele 
de pe masă, arătând către lanţul de aur și diamantul 
scânteietor. Și să văd la tine o evoluţie atât de impre- 
sionantă. Îmi amintesc că a fost o vreme când erai fe- 
ricit să mă vizitezi singur. Dar presupun că oamenii 
mari trebuie să fie însoțiți și văd că ai adus câţiva... 
alți oameni. Pe încântătorul tău fiu îl cunosc, desigur. 
Văd că eşti bine hrănit, măcar, ce zici, Scale? 

- Prinţe Scale, mormăi monstruosul fiu al lui 
Bethod, cu ochii ieşindu-i și mai mult din orbite. 

- Hm! făcu Bayaz, cu o sprânceană ridicată. N-am 
avut plăcerea să cunosc cealaltă persoană care te 
însoţeşte. 

- Eu sunt Caurib. Logen clipi. Glasul femeii era 
cel mai frumos lucru pe care-l auzise vreodată. Calm, 
liniştitor, îmbătător. Sunt vrăjitoare, intonă ea, scutu- 
rându-și capul cu un zâmbet plin de dispreţ. O vrăji- 
toare din Nordul Îndepărtat. 

Logen rămase înmărmurit, cu gura întredeschisă. 
Ura i se topi. Erau cu toții prieteni aici. Mai mult decât 
prieteni. Nu-și putea dezlipi ochii de la ea. Nu voia. 
Restul celor aflaţi în încăpere parcă dispăruseră. Era 
ca şi cum îi vorbea doar lui şi cea mai mare dorinţă a 
inimii sale era ca ea să nu se oprească niciodată... 

Însă Bayaz doar râse. 

- O adevărată vrăjitoare, şi ai un glas de aur! Ce 
minunat! N-am mai auzit de mult un asemenea glas, 
dar aici nu-ţi va sluji la nimic. Logen clătină din cap, 
limpezindu-şi gândurile şi ura năvăli înapoi, fierbinte 
și liniștitoare. Spune-mi, trebuie să studiezi ca să devu 
vrăjitoare? Sau ține pur și simplu de giuvaiere și de 
o grămadă de vopsea pe faţă? Ochii lui Caurib se 
îngustară, devenind două fante albastre, ucigătoare, 
dar Întâiul dintre Magi nu-i dădu timp să vorbească: 
Și din Nordul Îndepărtat, i-auzi! Se scutură uşor. Tre- 
buie să fie frig acolo, în această perioadă a anului. 
Neplăcut pentru sfârcuri, nu? Ai venit la noi pentru 
vremea caldă sau şi dintr-un alt motiv? 

- Merg unde poruncește regele meu, șuieră ea, cu 
bărbia ascuţită ridicându-se puţin mai mult. 

- Regele tău? se miră Bayaz, rotindu-și privirea 
prin încăpere, ca şi cum ar mai fi trebuit să fie cineva 
acolo, ascuns într-un cotlon. 

- Tatăl meu este Rege al Oamenilor Nordului 
acum, mârâi Scale. Îi rânji lui Logen. Ar trebui să înge- 
nunchezi în faţa lui, Nouă Sângeros! Rânji către Bayaz: 
Și tu la fel, bătrâne. 

Întâiul dintre Magi își desfăcu braţele, într-un gest 
de scuză: 

- O, mă tem că nu îngenunchez în faţa nimănui. 
Sunt prea bătrân pentru asta. Mă dor încheieturile, 
mă-nţelegi. 

Cizma lui Scale bubui în podea când făcu un pas 
inainte, cu o înjurătură pe buze, însă tatăl său îi aşeză 
o mână blândă pe braţ. 

- Haide, fiule, nu e nevoie acum să îngenuncheze. 
Glasul lui era rece și uniform, ca zăpada proaspăt 
căzută. Nu se cuvine să ne luăm la sfadă. Nu sunt, oare, 
interesele noastre aceleaşi? Pace? Pace în Nord? Am 
venit doar să-ți cer sfatul înţelept, Bayaz, ca odinioară. 
E atât de rău să ceri ajutorul unui vechi prieten? 

Nimeni nu păruse vreodată mai sincer, mai re- 
zonabil, mai demn de încredere. Dar Logen nu se 
lăsă păcălit. 

- Dar nu avem deja pace în Nord? Bayaz se lăsă 
pe spătarul scaunului, cu mâinile împreunate în față. 
Nu s-au sfârșit toate vrajbele? N-ai fost învingător? Nu 
ai tot ce-ai dorit și mai mult decât atât? Rege al Oame- 
nilor Nordului, ai? Ce ajutor aș putea să-ți ofer eu? 

- Nu mă sfătuiesc decât cu prietenii, Bayaz, iar tu 
nu mi-ai fost prieten în ultima vreme. Nu mi-ai pri- 
mit mesageri, până și fiul. Îi găzduieşti pe dușmanii 
mei de moarte. Bethod se încruntă spre Logen și buza 

i se strâmbă. Ştii ce înseamnă asta? Sângerosul Nouă? 
Un animal! Un laş! Un sperțur! Asta e tovărășia pe care 
o preferi? Bethod se întoarse din nou spre Bayaz, 
afișând un zâmbet prietenos, dar ameninţarea din vor- 
bele lui era deslușită: Mă tem că a venit vremea să 
hotărăşti dacă ești cu mine sau împotriva mea. Cale 
de mijloc nu există. Eşti fie o parte din viitorul meu, 
fie o relicvă a trecutului. Alegerea îți aparţine, prietene! 

Logen îl mai văzuse pe Bethod oferind asemenea 
alternative. Unii oameni cedaseră. Ceilalţi se intor- 
seseră în țărână. Dar se părea că Bayaz nu se lăsa 
inghesuit. 

- Ce să aleg? Întinse mâna încet și işi luă pipa de 
pe masă. Vutorul sau trecutul? Se apropie de foc și 
se lăsă pe vine, cu spatele întors spre oaspeţii săi, luă 
un bețigaș din vatră, îl ridică spre pipă şi pufăi încet. 
Părea să-i ia o veșnicie să-și aprindă pipa afurisită. 
Alături sau împotrivă? cugetă el, revenind la scau- 
nul său. 

- Ei, bine? ceru imperativ Bethod. 

Bayaz își fixă privirea în tavan și suflă un firicel de 
fum gălbui. Caunib îl cercetă pe bătrânul mag de sus 
până jos, cu un dispreţ glacial. Scale se smuci nerăb- 
dător, Bethod aşteptă, cu ochii uşor mijiţi. În cele din 
urmă, Bayaz oftă adânc: 

- Prea bine, sunt cu tine. 

Bethod zâmbi larg, iar Logen simţi un junghi de 
cumplită dezamăgire. Sperase mai mult din partea 
Întâtului dintre Magi. Afurisită prostie, cum nu se 
invăţa niciodată să nu mai spere! 

- Bun, murmură Regele Oamenilor Nordului. 
Ştiam că, în cele din urmă, îmi vei înțelege felul de a 
gândi. Îşi linse încet buzele, ca un om înfometat care 
priveşte cum este adusă o mâncare bună. Am de gând 
să invadez Englia. 

Bayaz ridică o sprânceană, apoi începu să râdă 
infundat, după care izbi cu pumnul în masă. 

- O, asta e bine, e foarte bine! Găseşti că pacea nu 
e potrivită pentru regatul tău, ai, Bethod? Clanurile 
nu sunt obișnuite să fie prietene, nu-i așa? Se urăsc 
intre ele și te urăsc pe tine, am dreptate? 

- Ei, bine, zâmbi Bethod, sunt oarecum arţăgoase. 

- Nu mă-ndoiesc! Dar trimite-le la război cu Uni- 
unea și vor deveni o naţiune, ce zici? Unite împo- 
triva dușmanului comun, negreșit. Și dacă înving! 
Vei fi omul care a reușit imposibilul! Omul care i-a 
alungat pe blestemaţii de sudiști din Nord! Vei fi 
iubit, sau, în orice caz, mai temut ca oricând. Dacă 
pierzi, ei, bine, măcar le dai de lucru clanurilor o 
vreme și între timp le storci de vlagă. Acum îmi 
amintesc de ce îmi plăceai! Un plan excelent! 

Bethod părea încântat de sine. 

- Bineînţeles. Și nu vom pierde. Uniunea e moale, 
arogantă, nepregătită. Cu sprijinul tău... 

- Sprijinul meu: îl întrerupse Bayaz. Mergi prea 
departe. 

- Dar ai... 

- O, asta. Magul ridică din umeri. Sunt un 
MINCINOS. 


242 joe aberero bi 


Bayaz își duse pipa la gură. Se scurse un moment 
de tăcere stupefiată. Apoi ochii lui Bethod se îngustară, 
ai lui Caurib se lărgiră. Fruntea grea a lui Scale se încreți 
de nedumerire. Zâmbetul lui Logen reveni încet. 

- Un mincinos? şuieră vrăjitoarea. Și nu numai 
atât, zic eu! Glasul ei își păstra tonalitatea cântătoare, 
dar acum era un alt cântec - aspru, strident, necru- 
țător. Vierme bătrân! Vremea ta a trecut de mult, 
nătărăule! Nu ești nimic, decât vorbe și praf! Întâiul 
dintre Magi își ţuguie încet buzele și suflă fum. Vorbe 
şi praf, vierme bătrân! Ei, bine, vom vedea. Vom veni 
la biblioteca ta! Vrăjitorul își așeză cu grijă pe masă 
pipa, din care continuă să se ridice o dâră șerpuitoare 
de fum. Vom veni din nou la biblioteca ta şi-ţi vom 
zdrobi zidurile, îţi vom trece slujitorii prin sabie și 
cărțile prin foc. La... 

- Liniște! Acum Bayaz se incruntase, chiar mai 
adânc decât se încruntase la Calder în curte, cu zile 
în urmă. Logen simţi din nou dorinţa de a se refugia, 
insă mult mai puternic, de data aceasta. Se pomeni ro- 
tindu-și privirea prin încăpere, în căutarea unui as- 
cunziș. Buzele lui Caurib continuară să se miște, însă 
nu se auzi decât un cârâit fără noimă. Îmi veţi zdrobi 
zidurile, da? murmură Bayaz. Sprâncenele-i albe se 
apropiară și coborâră, tăind șanțuri adânci în şaua na- 
sului. Îmi veţi ucide slujitorii, da? întrebă magul. 
Încăperea devenise foarte rece, în ciuda buștenilor de 
pe foc. Îmi veți arde cărțile, zici? tună Bayaz. Spui prea 
multe, vrăjitoare! Genunchii lui Caurib se îndoiră. 
Mâna ei albă se agăță de tocul ușii, cu lanţurile şi 

brățările zornăind, când vrăjitoarea alunecă pe lângă 
perete. Vorbe şi praf, asta sunt? Bayaz ridică brusc 
patru degete. Patru daruri ai avut de la mine, Bethod: 
soarele iarna, o furtună vara şi două lucruri pe care 
nu le-ai fi ştiut niciodată, dacă n-ar fi fost Arta mea. 
Ce mi-ai dat în schimb, ai? Acest lac şi această vale, 
care erau deja ale mele, și încă singur lucru. Ochii lui 
Bethod se îndreptară iute spre Logen, apoi reveniră. 
Îmi eşti încă dator, și cu toate astea îmi trimiţi me- 
sageri, ridici pretenţii, îţi permiţi să-mi poruncești? Nu 
așa înţeleg eu bunele maniere. 

Scale se dezmeticise acum și aproape că îi ieșeau 
ochii din cap. 

- Maniere? Ce nevoie are un rege de maniere? Un 
rege ia ce vrea! Şi făcu un pas apăsat spre masă. 

Prinţul era destul de voinic şi destul de nemilos, 
fără doar și poate. Cu greu puteai găsi, probabil, un 
altul mai potrivit să dea cu piciorul într-un om căzut. 
Dar Logen nu era un om căzut, nu încă, și se săturase 
până peste cap să-l asculte pe acest nătărău înfumu- 
rat. Păși înainte, să-i ţină calea lui Scale, cu mâna pe 
mânerul sabiei. 

- Până aici! 

Prinţul îl cercetă pe Logen cu ochii lui bulbucaţi, 
ridică un pumn cărnos, strângându-și degetele imense 
până când încheieturile i se albiră. 

- Nu mă ispiti, Nouădegete, jigodie ratată! Vre- 
mea ta a trecut de mult! Aș putea să te zdrobesc ca 
pe un ou! 

- Poţi încerca, dar n-am de gând să te las. Știi cum 
lucrez. Încă un pas și am să mă apuc să lucrez pe tine, 
porc mizerabil și umflat. 

— Scale! se răsti Bethod. N-avem ce căuta aici, asta 
e limpede. Plecăm. 

Mătăhălosul prinț îşi strânse maxilarul stâncos, 
incleştându-și și descleştându-și mâinile pe lângă trup 
și uitându-se fioros la Logen, cu cea mai animalică 
ură imaginabilă. Apoi mârâi și se retrase încet. 

Bayaz se aplecă peste masă. 

- Ai spus că vei aduce pacea în Nord, Bethod și 
ce-ai făcut? Războaie peste războaie! Ţinutul e secă- 
tuit de mândria și brutalitatea ta! Rege al Oamenilor 
Nordului! Ha! Nu meriţi să fii ajutat! Și când te 
gândești că avusesem atâtea speranţe pentru tine! 

Bethod doar se încruntă, cu ochu reci ca diaman- 
tul pe care-l purta pe frunte. 

- Ţi-ai făcut din mine un dușman, Bayaz, și sunt 
un dușman rău. Cel mai rău. Vei regreta ziua de astăzi. 
Bethod iși îndreptă disprețul spre Logen: Cât despre 
tine, Nouădegete, nu vei avea mai multă milă din par- 
tea mea! Fiecare om din Nord va fi de-acum dușma- 
nul tău! Vei fi urât, hăituit și blestemat, oriunde ai 
merge! Voi avea grijă de asta! 

Logen săltă din umeri. Nu era nimic nou în asta. 
Bayaz se ridică din scaun: 

- Ţi-ai rostit discursul, acum ia-ți vrăjitoarea 
Și cară-te! 

Caurib ieși prima, clătinându-se, încă gâfâind. 
Scale îi aruncă lui Logen o ultimă privire fioroasă, 

apoi se întoarse şi se indepărtă greoi. Așa-zisul Rege 
al Oamenilor Nordului ieși ultimul, clătinând încet 
din cap și măturând încăperea cu privirea-i ucigătoare. 
Când paşii lor se pierdură pe coridor, Logen trase 

A A ° A v A 1. v A v v 
adânc aer în piept, se îndreptă și își lăsă mâna să cadă 
de pe mânerul sabiei. 

- Așa, zise vesel Bayaz. A mers bine. 


UN DRUM ÎNTRE DOI DENTIŞITI 


Era trecut de miezul nopții şi era întuneric în 
Middleway. Era întuneric şi mirosea urât. Întotdeauna 
mirosea urât lângă docuri: apă sărată stătută, peşte 
putrezit, smoală și sudoare și balegă de cal. În câteva 
ore, strada avea să se umple de zgomot și agitaţie. 
Mici negustori strigând, salahori înjurând sub po- 
verile lor, comercianți alergând de colo-colo, o 
mulțime de care și căruţe huruind pe pietrele mur- 
dare. Avea să fie un val nesfârșit de oameni, îmbul- 
zindu-se să coboare și să urce pe vase, oameni din 
toate colțurile lumii, strigând cuvinte în toate lim- 
bile de sub soare. Însă noaptea era neclintită. Neclin- 
tită şi tăcută. Tâcută ca un mormânt şi chiar mai urât 
mirositoare. 

- E aici, zise Severard, îndreptându-se tacticos spre 
gura umbroasă a unei uliţe înguste, vârâtă între două 
magazii înalte. 

— Ai avut multe necazuri cu el? întrebă Glokta, 
șontâcăind, chinuit, după el. 


tăişul sabiei 247 


- Nu prea multe. Practicianul își potrivi masca, 
lăsând să intre puţin aer. Trebuie să fie foarte umed 
acolo, dedesubt, cu toată răsuflarea şi transpiraţia. Nu-i 
de mirare că practicienii au tendinţa să fie irascibili. Sal- 
teaua lui Rews a avut ceva necazuri, a sfârtecat-o toată. 
Apoi Frost l-a lovit în cap. Amuzant. Când băiatul ăla 
loveşte pe cineva în cap, uită de toate necazurile. 

- Dar Rews2 

- Încă în viaţă. 

Lumina lămpi lui Severard trecu peste un morman 
de gunoaie putrede. Glokta auzi șobolani chițăind în 
intuneric, fugind grăbiţi din calea lor. 

- Cunoşti cele mai bune locuri, nu-i așa, Severard? 

- De asta mă plătiți, domnule Inchizitor. Gheata 
lui neagră și murdară lipăi nepăsătoare în terciul pu- 
turos. Glokta șontâcăi delicat în jurul gunoiului, ridi- 
cându-și tivul hainei cu mâna liberă. Am crescut pe-aici, 
continuă practicianul. Lumea nu pune întrebări. 

- În afară de noi. Noi avem întotdeauna întrebări. 

- Bine'nţeles. Severard râse infundat. Noi suntem 
Inchiziția. 

Lampa lui Severard dibui o poartă îndoită de fier, 
cu ţepușe ruginite pe zidul înalt de deasupra. Asta e. 
Într-adevăr, si ce adresă promițătoare pare. Era limpede 
că poarta nu fusese prea mult întrebuințată. Balama- 
lele ei maro protestară cu un scârțâit când practicia- 
nul o descuie și se sforță s-o deschidă. Glokta păși cu 
stângăcie peste o baltă care se formase într-un șanț, 
injurând când mantaua îi câzu în apa murdară. 

Balamalele țipară din nou când Severard se opinti 
să inchidă ușa, cu fruntea încrețită de efort, după 
care deschise capacul felinarului, luminând o largă 
curte ornamentală, sufocată de moloz, buruieni şi 
lemne rupte. 

- Și am ajuns, zise Severard. 

Trebuie că fusese cândva o clădire magnifică, în 
felul ei. Oare cât au costat toate aceste ferestre? Cât a 
costat toată această lucrătură decorativă în piatră? Vi- 
zitatorii trebuie să fi fost fermecaţi de bogăția proprie- 
tarului ei, dacă nu şi de bunul lui gust. Dar se sfârşise. 
Ferestrele erau acoperite de scânduri putrede, arabes- 
curile zidăriei erau năpădite de mușchi şi mânjite de 
găinaţ. Stratul subțire de marmură verde de pe piloni 
era crăpat și scorojit, dând la iveală tencuiala muce- 
găită de dedesubt. Totul era dărâmat, sfărâmat și lăsat 
in paragină. Pretutindeni erau risipite bucăți mari că- 
zute din faţadă, aruncând umbre lungi pe zidurile 
înalte ale curții. O jumătate de cap al unui heruvim 
spart privea cu jale în sus, la Glokta, când acesta trecu 
șchiopătând pe lângă el. Se așteptase la cine știe ce maga- 
zie prăfuită, la cine ştie ce pivniță igrasioasă, lângă apă. 

- Ce e locul ăsta? întrebă el, ridicând ochii spre 
palatul dărăpănat. 

- L-a construit un negustor, cu ani în urmă. Seve- 
rard lovi cu piciorul o bucată de sculptură spartă, care 
se pierdu, troncănind, în întuneric. Un om bogat, 
foarte bogat. Voia să trăiască lângă magaziile şi docu- 
rile lui, să nu-şi piardă afacerile din ochi. Practicianul 
urcă agale treptele crăpate şi acoperite de mușchi, către 

imensa poartă scorojită din față. A crezut că ideea ar 
putea să prindă, dar cum să fi prins? Cine ar vrea să 
trăiască aici, dacă nu e nevoit? Apoi și-a pierdut toți 
banii, aşa cum se întâmplă cu negustorii. Creditori- 
lor le-a fost greu să găsească un cumpărător. 

Glokta se uita ţintă la o fântână spartă, înclinată 
într-o parte și plină de apă stătută. 

- Nu-i de mirare. 

Felinarul lui Severard abia lumina spaţiul cavernos 
al holului de intrare. Două scări enorme, curbate, 
dărăpănate se înălțau din semiintunericul din faţa lor. 
De jur împrejurul zidurilor de la primul nivel se tntin- 
dea un balcon larg, dar o mare porțiune din el se pră- 
bușise și trecuse prin scândurile umede ale podelei de 
dedesubt, astfel că una dintre scări se termina, ampu- 
tată, atârnând în gol. Podeaua umedă era presărată cu 
tencuială spartă, plăci de ardezie căzute din acoperiș, 
grinzi sfărâmate, toate împroșcate de murdăria păsă- 
rilor. Cerul nopții se întrezărea prin găurile căscate în 
acoperiș. Glokta auzea vag porumbeii uguind printre 
căpriorii umbriți şi, undeva, picuratul molcom al apei. 

Ce loc! Glokta îşi înăbuși un zâmbet. Aduce cu mine, 
într-un fel. Amândoi am fost măreți odinioară și amân- 
doi am lăsat departe în urmă zilele noastre de glorie. 

- E destul de mare, ce ziceţi? întrebă Severard, 
croindu-și drum printre dărâmături către o ușă căscată 
sub scara prăbușită, cu felinarul aruncând ciudate 
umbre oblice, în timp ce se mișca. 

- O, aşa aș fi crezut, dar numai dacă nu avem mai 
mult de o mie de prizonieri deodată. 

Glokta șontâcăi după el, sprijinindu-se cu putere 
in baston, de teamă să nu calce greșit pe podeaua alu- 
necoasă. Am să alunec și am să cad direct în fund, chiar 
aici, în tot găinațul ăsta. Ar fi perfect. 

Bolta se deschidea într-o sală dărăpănată, cu ten- 
cuiala putredă desprinsă în fâșii dezgolind, dedesubt, 
cărămizile umede. De-o parte și de alta se înşirau uși 
întunecate. Genul de loc care ar neliniști un om neliniștit 
din fire. Si-ar putea imagina lucruri neplăcute în aceste 
încăperi, dincolo de lumina lămpii și fapte oribile petre- 
cându-se în întuneric. Glokta ridică privirea spre Se- 
verard, care mergea agale, nepăsător, în faţă, fluierând 
fals, abia audibil, în spatele măștii, şi se încruntă. Dar 
noi nu suntem nelinistiti din fire. Poate că noi suntem 
lucrurile neplăcute. Poate că faptele sunt ale noastre. 

— Cât e de mare locul ăsta? întrebă Glokta, înain- 
tând poticnit. 

- Treizeci și cinci de încăperi, fără a pune la so- 
coteală odăile servitorilor. 

- Un palat. Cum naiba l-ai descoperit? 

- Obișnuiam să dorm aici, în unele nopţi. După 
moartea mamei mele, am găsit o cale de intrare. Aco- 
perișul era în cea mai mare parte la locul lui pe-atunci, 
şi era un loc uscat, unde puteai dormi. Uscat și sigur. 
Mai mult sau mai puţin. 

Ab, ce viaţă grea ai dus. Să fii bătăuș şi torționar e chiar 
o evoluţie pentru tine, nu-i aşa? Orice om are scuzele sale 
si cu cât devine mai mårsav, cu atât mai îndutioșătoare 
trebuie să-i fie povestea. Care o fi povestea mea? mă întreb. 

- Mereu ingenios, nu, Severard? 

- De asta mă plătiți. 

Trecură într-un spațiu larg: un salon, un birou, 
poate, o sală de bal, de ce nu? Era suficient de mare. 
Pe pereți atârnau panouri de lemn cândva frumoase, 
acoperite acum de mucegai și vopsea aurie scorojită. 
Severard se apropie de unul dintre panouri, încă fixat 
in perete, și îl împinse hotărât într-o parte. Se auzi 
un clic ușor, când se deschise, dând la iveală un cu- 
loar întunecat, în spate. O ușă secretă? Ce încântător. 
Ce sinistru. Cât de potrivit. 

- Locul acesta e la fel de plin de surprize ca și 
tine, remarcă Glokta, șchiopătând chinuit către 
deschizătură. 

— Și n-o să vă vină să credeţi ce preţ am obținut. 

- L-am cumpărat noi? 

- O, nu, l-am cumpărat eu. Cu banii lui Rews. lar 
acum vi-l inchiriez. Ochii lui Severard sclipiră în lu- 
mina lămpii E o mină de aur! 

- Ha! râse Glokta, în timp ce cobora cu grijă scările. 

Toate astea și un cap bun pentru afaceri. Poate am 
să ajung să lucrez pentru Arhilectorul Severard, cât de 
curând. S-au văzut lucruri şi mai ciudate. Umbra inchi- 
zitorului se înălța în faţa lui, în întuneric, în timp ce 
se căznea să coboare scările, cu mersul crabului, bâj- 
bâind cu mâna dreaptă după găurile dintre blocurile 
aspre de piatră, în căutarea unui sprijin. 

- Beciurile se întind pe kilometri, murmură Se- 
verard din spate. Avem propriul nostru acces către 
canalele deschise și către cele subterane, dacă acestea 
vă interesează. 

Trecură printr-o deschidere întunecată la stânga, 
apoi printr-o alta la dreapta, mereu coborând ușor. 
- Frost spune că poţi străbate tot drumul de aici 
până la Agriont, fără să ieşi o singură dată după aer. 

— Asta ar putea fi folositor. 

- Aşa aş zice, dacă poţi suporta mirosul. 

Felinarul lu: Severard descoperi o ușă grea, cu o 
mică deschizătură zăvorâtă. 

- Din nou acasă, zise el și bătu de patru ori, repede. 

O clipă mai târziu, faţa mascată a lui Frost se ivi 
brusc din întuneric, la ferestruică. 

- Doar noi. 

Ochii albinosului nu dădeau niciun semn de căldură 
ori recunoaștere. Însă n-o fac niciodată. Zăvoarele grele 
alunecară în partea cealaltă a uşii, care se dădu în 
lături fără oprelişti. 

Înăuntru se aflau o masă ȘI un scaun Şi torţe noi 
pe pereţi, însă neaprinse. Trebuie să fi fost o beznă de 
smoală aici până la sosirea micului nostru felinar. 
Glokta privi spre albinos. 

- Ai stat pur și simplu aici, în întuneric? Practi- 
cianul mătăhălos ridică din umeri și Glokta clătină 
din cap. Uneori îmi fac griji pentru tine, Practician 
Frost, zău că îmi fac. 

- E aici, zise Severard, îndepărtându-se agale, cu 
călcâiele bocănind cu ecou pe dalele de piatră. 

Locul fusese, probabil, cândva o cramă: mai multe 
săli boltite se deschideau în fiecare parte, pecetluite 
cu gratii grele. 


- Glokta! 

Salem Rews își strângea degetele în jurul gratiilor, 
cu faţa strivită între ele. 

Inchizitorul se opri în faţa celulei şi își odihni pi- 
ciorul care-i pulsa. 

- Rews, ce mai faci? Nu mă aşteptam să te revăd 
atât de curând. 

Deja slăbise, avea pielea lăsată și palidă, vânătăile 
fiind încă vizibile. Nu arată bine, nu arată bine deloc. 

- Ce se petrece, Glokta? Te rog, de ce sunt aici? 

Ei, bine, ce-i rău în asta? 

- Se pare că Arhilectorul are încă nevoie de tine. 
Vrea să-i dai dovezi. Glokta se aplecă spre gratii. Înainte 
de Consiliul Deschis, șopti el. 

Rews deveni și mai palid. 

- Și pe urmă, ce? 

- Vom vedea. Englia, Rews, Englia. 

- Şi dacă refuz? 

- Să-l refuzi pe Arhilector? Glokta chicoti. Nu, 
nu, nu, Rews. Nu vrei să faci așa ceva. 

Se intoarse şi șontâcăi după Severard. 

- Fie-ţi milă! E întuneric aici! 

- O să te obișnuiești! strigă Glokta peste umăr. 
E uimitor cu ce se poate obişnui omul. 

În ultima dintre încăperi se afla ultimul lor prizo- 
nier. Legat în lanţuri de un suport fixat în zid, gol pușcă 
Și cu un sac pe cap, desigur. Era scund și îndesat, cu o 
ușoară tendință de îngrășare și avea julituri proaspete 
pe genunchi, fără îndoială din cauză că fusese azvârlit 
în celula aspră de piatră. 

- Aşadar, acesta este criminalul nostru, ai? 

Omul se rostogoli și se ridică în genunchi, când 
auzi vocea lui Glokta, trăgând de lanţuri. Puțin sânge 
trecuse prin partea din față a sacului și se uscase acolo, 
lăsând o pată maro pe pânză. 

- Un personaj de-a dreptul foarte dezgustător, zise 
Severard. Dar nu pare foarte fioros acum, nu-i așa? 

- Nimeni nu pare, când e adus în starea asta. Unde 
operăm? 

Ochu lui Severard zâmbiră şi mai mult. 

- O, are să vă placă, domnule Inchizitor. 


- E puţin cam teatral, zise Glokta, dar cu atât 
mai bine. 

Sala era mare şi circulară şi avea tavanul în formă 
de cupolă, cu o ciudată pictură murală ce se întin- 
dea până pe zidurile curbate. Pictura reprezenta tru- 
pul unui bărbat care zăcea în iarbă, sângerând din 
multe răni, cu o pădure în spatele lui. Alte unspre- 
zece personaje se îndepărtau, șase într-o parte, cinci 
in alta, pictate din profil, în poziţii nefirești, înveş- 
mântate în alb, dar cu trăsăturile nedeslușite. Erau 
cu faţa către un alt bărbat, cu braţele întinse, în negru 
din cap până-n picioare, cu o mare de foc mâzgălită 
in culori vii în spatele lui. Lumina crudă răspândită 
de şase felinare strălucitoare nu făcea lucrarea să arate 
defel mai bine. Nici pe departe de cea mai bună ca- 
litate, mai mult zugrăveală decât artă, dar efectul e, 
oricum, izbitor. 

- N-am idee ce trebuie să fie, remarcă Severard. 

- Maes'ul C’eato’, bălmăji Practicianul Frost. 

- Desigur, zise Glokta, ridicându-și privirea către 
personajul întunecat de pe perete și flăcările diri spa- 
tele lui. Ar trebui să-ți studiezi istoria, Practician 
Severard. Acesta este Maestrul Creator, Kanedias. In- 
chizitorul se întoarse şi arătă către omul în agonie de 
pe zidul opus. Iar aceasta este marele Juvens, pe care 
l-a omorât. Își trecu mâna peste personajele în alb. 
Iar aceștia sunt ucenicii lui Juvens, Magii alergând să-l 
răzbune. Povești cu fantome, bune de speriat copiii. 

- Ce fel de om plăteşte să aibă un asemenea gunoi 
pe pereţii beciului? întrebă Severard, scuturând din cap. 

- O, astfel de lucruri erau destul de căutate cândva. 
Există o sală pictată așa în palat. Aceasta este o copie, 
dar una ieftină! Glokta ridică ochii la faţa umbrită 
a lui Kanedias, care privea cu un aer fioros peste Încă- 
pere, şi la cadavrul sângerând de pe zidul opus. Totuși, 
există ceva neliniștitor la această pictură, nu-i așa? O, 
ar fi, dacă m-aş sinchisi. Sânge, foc, moarte, răzbunare. 
N-am idee de ce l-ai putea vrea în pivniță. Probabil că 
prietenul nostru, negustorul, avea o latură întunecată. 

- Un om cu bani are întotdeauna o latură întu- 
necată, remarcă Severard. Cine sunt ăștia doi? 

Glokta se încruntă, privind în faţă cu ochii mijiţi. 
Două siluete mici, nedesluşite, puteau fi zărite sub 
braţele Creatorului, câte una în fiecare parte. 

- Cine ştie? întrebă Glokta. Poate că sunt prac- 
ticienii lui. 

Severard râse. O vagă emanaţie de aer veni chiar 
și de sub masca lui Frost, deşi ochii nu dădeau niciun 
semn că se amuză. Mă: să fie, trebuie că e tare gâdilat. 


256 joe abererolbie 


Glokta șontâcăi către masa din mijlocul încăperii. 
Două scaune erau așezate faţă în față, către suprafaţa 
netedă, lustruită. Unul era un obiect sobru, solid, de 
genul celor pe care le găseai în pivnițele Casei Întrebă- 
rilor, dar celălalt era mult mai impresionant, aproape 
ca un tron, cu braţe curbate și spătarul înalt, tapiţat 
cu piele maro. 

Glokta îşi sprijini bastonul de masă și își cobori 
trupul cu grijă, cu spatele chinuit de durere. 

- O, e un scaun excelent, răsuflă el, cufundându-și 
încet spatele în pielea moale și întinzându-și piciorul 
care-i pulsa după drumul lung până acolo. Simţi o 
ușoară piedică. Se uită sub masă: acolo se afla un ta- 
buret pentru picioare. Glokta își dădu capul pe spate 
și râse: O, e perfect! Nu era cazul! Îşi aşeză comod 
piciorul pe taburet, cu un oftat de plăcere. 

- Măcar atât am putut face, zise Severard, încru- 
cișându-și braţele și sprijinindu-se de perete, lângă tru- 
pul insângerat al lui Juvens. Ne-a mers bine de pe urma 
amicului Rews, foarte bine. Intotdeauna ne-aţi răsplătit 
cum se cuvine, iar noi nu uităm asta. 

- Întâi! făcu Frost, clătinând aprobator din cap. 

- Mă răsfăţaţu! 

Glokta mângâie lemnul lustruit de pe braţul scau- 
nului său. Băzeţii mei. Unde aș fi eu fără voi? Acasă, 
în pat, cu mama agitându-se din cauza mea, presupun, 
întrebându-se cum va reuși ea acum să-mi găsească o 
fată de treabă care să se mărite cu mine. Glokta aruncă 
o privire către ustensilele de pe masă. Cutia lui era 
acolo, firește, împreună cu alte câteva obiecte, îndelung 

întrebuințate, dar încă în stare foarte bună de func- 
ționare. O pereche de clești cu mânere lungi îi atrase 
atenţia în mod special. Ridică ochii spre Severard. 

- Dinți? 

- Ni s-a părut un bun început. 

- Corect. Glokta își linse gingiile goale, apoi își 
pocni degetele, unul câte unul. Dinţi să fie. 


De îndată ce-i scoaseră călușul, asasinul începu să 
urle la ei în styriană, scuipând și înjurând, trăgând 
zadarnic de lanţuri. Glokta nu înţelegea o vorbă. Dar 
cred că am prins ideea, mai mult sau mai puțin. Ceva 
extrem de jignitor, îmi închipui. Ceva despre mamele 
noastre și aşa mai departe. Dar nu mă ofensez cu una, 
cu două. Era genul de bărbat aspru, cu faţa ciupită de 
urme de acnee, nasul spart de mai multe ori şi foarte 
agitat din fire. Ce dezamăgitor. Speram ca pânzarii 
să fi ridicat ștacheta măcar de data asta, dar așa sunt 
negustorii. Caută mereu chilipiruri. 

Practicianul Frost puse capăt torentului de invec- 
tive neinteligibile cu un pumn zdravăn în stomacul 
bărbatului. Asta o să-l lase fără suflare o clipă. Destul 
ca să apuc să deschid discuția, 

- Așa, deci, zise Glokta, gata cu prostiile. Ştim 
că ești un profesionist, trimis să te amesteci printre 
ei și să îndeplinești o misiune. Nu te poţi amesteca 
prea bine dacă nu știi nici măcar să vorbeşti limba, 
nu-i aşa? 

Prizonierul își recăpătase suflul. 

- Lua-v-ar naiba pe toți, ticăloșilor, gâfâi el. 

- Excelent! Limba comună merge de minune pen- 
tru micile noastre şuete. Am senzaţia că s-ar putea 
să ne alegem mai multe. Vrei să știi ceva despre noi, 
inainte de a începe? Sau să trecem direct la subiect? 

Prizonierul își ridică privirea cu suspiciune către 
silueta pictată a Maestrului Creator, care se înălța dea- 
supra capului lui Glokta. 

- Unde mă aflu? 

- Suntem chiar lângă Middleway, jos, lângă apă. 
Glokta tresări când mușchi piciorului îi zvâcniră brusc. 
Î întinse cu băgare de seamă, așteptând până când auzi 
genunchiul pocnind, după care continuă: Ştii, Middle- 
way e una dintre arterele orașului, trece chiar prin 
inima sa, de la Agriont până la mare. Străbate multe 
cartiere, are tot felul de clădiri notabile. Unele dintre 
cele mai elegante locuinţe din întregul oraș sunt ime- 
diat în susul străzii. Dar pentru mine nu e decât un 
drum între doi dentişti. Ochii prizonierului se îngus- 
tară, apoi țâșniră peste ustensilele de pe masă. Dar s-a 
isprăvit cu înjurăturile. Se pare că pomenirea dentisti- 
cii i-a atras atenţia. Sus, în celălalt capăt al aleui — și 
Glokta făcu un semn vag către nord - într-una din cele 
mai scumpe zone ale orașului, vizavi de grădinile pu- 
blice, într-o frumoasă casă albă, aflată chiar în umbra 
Agriontului, este reședința Maestrului Farrad. Ai auzit 
de el, poate? 

- Du-te şi te culcă! 

Glokta ridică din sprâncene. Bine-ar fi. 

- Se zice că Farrad e cel mai bun dentist din lume. 
Cred că a venit inițial din Gurkhul, dar a fugit de 

tirania împăratului ca să vină la noi în Uniune și să-și 
facă o viaţă mai bună, salvând cei mai bogaţi cetăţeni 
ai noştri de teroarea dinţilor stricaţi. Când m-am 
întors din mica mea vizită în Sud, familia m-a trimis 
la el, să vadă dacă se poate face și pentru mine ceva. 
Glokta zâmbi larg, arătându-i asasinului natura pro- 
blemei. Desigur, nu s-a putut. Torționarii împăratului 
s-au ocupat de asta. Dar el e un dentist al naibii de bun, 
toată lumea zice asta. 

— Şi ce dacă? 

Glokta își lăsă zâmbetul să pălească. 

- În celălalt capăt al Middlewayului, jos, lângă 
mare, în mijlocul ticăloșiei, mizeriei și scursorilor do- 
curilor, sunt eu. Poate că locuinţele de închiriat sunt 
ieftine pe-aici, dar sunt convins că, după ce vom fi 
petrecut ceva timp împreună, nu mă vei socoti defel 
mai puțin talentat decât stimatul Maestru Farrad. 
Doar că talentele mele se manifestă într-o altă direcție. 
Bunul maestru ușurează durerea pacienților lui, în timp 
ce eu sunt un dentist - și Glokta se aplecă încet - de 
altă natură. 

Asasinul îi râse în faţă. 

- Crezi că mă poți speria cu un sac pe cap şi o pic- 
tură urâtă? Privi împrejur, la Frost și la Severard. 
Șleahtă de nebuni! 

- Dacă cred că te speriem? Noi trei? Glokta lăsă 
să-i scape un chicot la auzul acestor vorbe. Iată-te aici, 
singur, neinarmat și complet imobilizat. Cine mai ştie 
unde te afli, în afară de noi, sau cine vrea să ştie? N-ai 
nicio speranţă să fii eliberat sau să scapi. Suntem cu 

toții profesioniști aici. Cred că poţi ghici ce urmează, 
mai mult sau mai puţin. Glokta afișă un rânjet respin- 
gător. Sigur că te speriem, nu face pe prostul. O as- 
cunzi bine, recunosc, dar asta nu poate să dureze. Va 
veni vremea, cât de curând, când ne vei implora să 
intri înapoi în sac. 

- N-o să scoateţi nimic de la mine, mârâi asasinul, 
privindu-l țintă în ochi. Nimic. 

Dur. Un om dur. Dar e ușor să faci pe durul înainte 
să înceapă treaba. Eu ar trebui să ştiu asta. Glokta îşi 
frecă uşor piciorul. Sângele curgea bine acum, dure- 
rea aproape trecuse. 

- N-avem pretenţii, pentru început. Nume, atâta 
vreau, deocamdată. Doar nume. Ce-ar fi să ince- 
pem cu al tău? Cel puţin nu ne poţi spune că nu 
știi răspunsul. 

Așteptară. Severard și Frost se uitau ţintă în Jos, 
la prizonier. Ochii verzi zâmbeau, cei roz nu. 'Tăcere. 

Glokta oftă. 

- Bine, atunci. 

Frost își înfipse pumnii de fiecare parte a maxi- 
larului asasinului și începu să strângă până când dinții 
se depărtară. Severard vâri capetele cleştilor între ei 
și forță maxilarul să se deschidă, mult prea mult ca 
să poată fi comod. Ochii asasinului ieșiră din orbite. 
Doare, nu-i așa? Dar asta-i o nimica toată, crede-mă. 

- Ai grijă la limbă, zise Glokta, vrem să vorbească. 

- Nu vă faceți griji, murmură Severard, uitându-se 
atent în gura asasinului. Se retrase dintr-odată. Pfui! 
Respirația îi duhnește! 

Păcat, dar nu mă mir deloc. Viaţa curată este ara- 
reori o prioritate pentru ucigașii plătiți. Glokta se ridică 
încet în picioare și ocoli șchiopătând masa. 

- Așa, murmură el, cu o mână suspendată deasu- 
pra ustensilelor, cu ce să începem? 

Alese un ac cu mâner și își lungi gâtul, cu cealaltă 
mână strânsă pe baston, cercetând atent dinții uciga- 
șului. Nu e un şirag frumos, cu siguranță. Cred că 
prefer dinții mei decât pe ai lui. 

- Vai de mine, sunt într-o stare deplorabilă. Cariaţi 
de sus până jos. De-asta îți duhneşte în halul ăsta res- 
piraţia. N-ai nicio scuză, la vârsta ta. 

- Ah! scânci prizonierul, când Glokta îi atinse 
un nerv. Încercă să vorbească, dar, cu cleștii în gură, 
vorbea mai prost decât Practicianul Frost. 

— Linişte acum, ai avut ocazia să vorbeşti. Poate că 
vei mai avea una, mai târziu. Nu m-am hotărât încă. 
Glokta așeză acul înapoi pe masă, clătinând cu tristețe 
din cap. Dinţii tăi sunt o rușine. Revoltător. O spun 
răspicat, sunt pe cale să cadă singuri. Ştii, zise el, luând 
un ciocănel și o daltă de pe masă. Cred sincer că ți-ar 
fi mai bine fără ei. 


CAPETE-TURITITE 


Zori cenușii, în pădurea udă și rece, iar Copoiul 
şedea pur și simplu acolo, gândindu-se la vremurile 
bune de odinioară. Ședea acolo, cu ochii la frigare, 
învârtind-o când şi când și încercând să nu devină 
prea agitat din pricina așteptării. Tul Duru nu-l ajuta 
deloc. Umbla de colo-colo, călcând iarba cu pași mari, 
plimbându-se de jur împrejurul pietrelor vechi, 
uzându-și cizmele imense, răbdător ca un lup în 
călduri. Copoiul îi urmărea mersul apăsat: buf, buf, 
buf. Învăţase de mult că marii luptători sunt buni 
pentru un singur lucru. Lupta. La aproape orice al- 
tceva, și în special la aşteptat, sunt al naibii de inutili. 

- De ce nu te așezi, Tul? murmură Copoiul. Ai o 
grămadă de bolovani pentru asta. E mai cald lângă foc. 
Odihnește-ţi picioarele alea agitate, mă calci pe nervi! 

- Să mă așez? mormăi uriașul, apropiindu-se și 
înălțându-se deasupra Copoiului, ca o casă afurisit de 
mare. Cum să stau Jos, sau tu? Privi încruntat peste 

ruine și în pădure, pe sub sprâncenele-i imense, groase. 
Eşti sigur că ăsta-i locul? 

- Asta-i locul. Copoiul se uită împrejur la dărâ- 
mături, sperând cu disperare că era. Ce-i drept, nu 
era nici urmă de ei încă. Vor veni, nu-ţi face griji. 

Dacă n-au fost omorâţi cu toții, gândi el, dar avu 
înţelepciunea să n-o spună. Petrecuse destul timp pe 
drumuri cu Tul Duru Capdetunet ca să știe: pe omul 
ăla nu e bine să-l aţâţi. Dacă nu vrei să te alegi cu capul 
spart, bineînţeles. 

- Ar face bine să ajungă repede, atâta tot. Mâinile 
afurisit de mari ale lui Tul se strânseră în pumni, 
numai buni de spart pietre. N-am chef să stau aici și 
să tai frunză la câini! 

- Nici eu, zise Copoiul, ridicând palmele și 
dându-și toată silinţa să ţină situaţia sub control, dar 
nu te agita, flăcăule. O să vină cât de curând, așa cum 
ne-am înţeles. Asta-i locul! 

Privi porcul care sfârâia, picurând nițică zeamă bună 
în foc. Gura îi lăsa acum apă din belșug, mirosul cărnii 
ii umplea nările... și încă ceva. Doar o adiere. Ridică 
privirea, adulmecând. 

- Miroşi ceva? întrebă Tul, privind încordat în 
pădure. 

- Ceva, parcă. Copoiul se aplecă și își luă arcul. 

- Ce e? Shanka? 

- Nuss sigur, s-ar putea. 

Adulmecă aerul din nou. Mirosea a om, şi era un 
puternic miros acriu, pe deasupra. 

— Aș fi putut să vă omor pe amândoi, nenorociților! 

Copoiul se răsuci, cât pe ce să se răstoarne şi să-și 
scape arcul. Dow cel Negru era la nici zece pași în 
spatele lui, în direcţia vântului, furișându-se spre foc 
cu un rânjet malițios. Ursuzul era lângă el, cu chi- 
pul împietrit, ca întotdeauna. 

- Ticăloșilor! răcni Tul. Era să fac pe mine, cu 
furişatul vostru! 

- Bine, îl zeflemisi Dow. Nu ţi-ar strica să scapi 
de niște untură. 

Copoiul inspiră prelung și își aruncă arcul înapoi 
pe Jos. Era o ușurare, în definitiv, să ştie că erau la 
locul potrivit, dar ar fi mers și fără sperietură. De- 
venise sperios de când îl văzuse pe Logen prăvă- 
lindu-se peste marginea acelei stânci. Se rostogolise 
de-a dreptul peste ea și nimeni nu avusese ce să facă. 
Oricui, oricând, 1 se putea întâmpla să moară și asta 
era o realitate. 

Ursuzul se cățără pe dărâmături, se așeză pe o 
piatră lângă Copoi şi schiță un gest cu capul. 

- Carne? răcni Dow, inghesuindu-se pe lângă Tul 
și prăbușindu-se lângă foc, smulgând o ciozvârtă şi 
sfâșiind-o cu dinții. 

Și asta fu tot. Asta fu toată întâlnirea, după o lună 
şi ceva de despărțire. 

- Cel ce are prieteni e un om cu adevărat bogat, 
mormăi Copoiul în colțul gurii. 

- Ce zici? scuipă Dow, rotindu-și ochii reci, cu 
gura plină de carne, cu bărbia-i murdară și cioturoasă 
strălucind de unsoare. 

Copoiul ridică palmele din nou. 

- Nimic jignitor. Petrecuse destul timp pe drumuri 
cu Dow cel Negru ca să știe: mai bine îţi tai gâtul decât 
să-l înfurii pe ticălosul ăla afurisit. 

- Ceva necazuri, cât timp am fost despărțiți? 
întrebă el, încercând să schimbe subiectul. 

Ursuzul clătină din cap. 

- Câteva. 

- Afurisitele de capete-turtite! mârâi Dow, 
improșcându-l pe Copoi în față cu bucăţi de carne. 
Sunt peste tot! Dow întinse piciorul de porc peste 
foc, ca pe o sabie. Sunt sătul de rahatul ăsta! Mă 
întorc în Sud. Mi-e prea al naibii de frig și afurisi- 
tele de capete-turtite sunt peste tot! Ticăloșii! Mă duc 
în Sud. 

— Ți-e frică? întrebă Tul. 

Dow se întoarse, ridicând privirea spre el, cu un 
rânjet mare și galben, iar Copoiul tresări. Era o între- 
bare a naibii de stupidă. Lui Dow cel Negru nu-i fu- 
sese frică în viaţa lui. Nu ştia ce înseamnă să-ți fie frică. 

— Să mă tem de câțiva shanka? Eu? Izbucni într-un 
râs nesuferit. Ne-am ocupat de ei, cât timp voi doi 
sforăiaţi. Le-am dat câtorva niște paturi calde în care 
să doarmă. Mult prea calde. 

- L-am ars, mormăi Ursuzul, și cu asta vorbi deja 
cât pentru o zi întreagă. 

- Am ars o grămadă, nenorociţii, șuieră Dow, rân- 
jind de parcă leșurile în flăcări ar fi fost cea mai bună 
glumă pe care o auzise vreodată. Nu mă sperie, 
flăcăule, nu mai mult decât mă sperii tu, dar nici n-am 
de gând să stau să-i aştept aici, numai ca Ireicopaci 

să aibă timp să-și ridice fundul bătrân și fleșcăit din 
pat. Mă duc în Sud! Și mai sfâșie încă o halcă de carne. 

— Și cine zici că are fundul fleșcăit? 

Pe faţa Copoiului se despică un zâmbet larg, când 
il văzu pe Treicopaci apropiindu-se de foc cu pași 
mari. Dădu să se ridice și îl apucă de mână pe bătrânul 
prieten. Cu el era şi Forley Molâul, iar Copoiul îl 
bătu pe omuleț pe spate, când acesta trecu pe lângă 
el, cât pe ce să-l doboare, atât de încântat era să vadă 
că sunt cu toţii în viață şi că supravieţuiseră încă o 
lună. Și nici nu era rău să aibă pe cineva cu autori- 
tate în preajma focului. Toată lumea părea fericită, 
în sfârșit, zâmbind și strângându-și mâinile și toate 
celelalte. Toată lumea, în afară de Dow, bineînțeles. 
El doar stătea acolo, cu privirea în foc, molfăindu-și 
osul, cu faţa acră ca laptele stricat. 

- Ce bine să vă văd din nou, și teferi toți! Trei- 
copaci îşi săltă imensul scut rotund de pe umăr și îl 
sprijini de o bucată veche de zid spart. Cum v-a fost? 

- Al naibii de frig! răspunse Dow, fără să ridice 
privirea măcar. Mergem în Sud. 

Copoiul suspină. Reuniți doar de zece secunde și 
deja începea gâlceava. Avea să fie o ceată dificilă acum, 
fără Logen care să stăpânească lucrurile. O ceată difi- 
cilă şi gata să sară la bătaie. Dar T'reicopaci nu se arunca 
niciodată cu capul inainte. Își luă o clipă de răgaz, să 
chibzuiască, așa cum făcea întotdeauna. li plăcea să-și 
ia un răgaz. Asta îl făcea atât de periculos. 

- Mergeţi în Sud, ai? făcu Treicopaci, după ce 
rumegă ideea un minut. Și când aţi hotărât toate astea? 

- Nu-i nimic hotărât, zise Copoiul, ridicând încă 
o dată palmele. 

Bănuia că s-ar putea să facă asta de multe ori, de 
acum înainte. 

Tul Duru se încruntă în spatele lui Dow. 

- Chiar nimic, bodogăni el, profund deranjat că 
hotărâse altcineva pentru el. 

- Nimic, aşa e bine, zise Treicopaci, încet și rar, 
ca iarba când creşte. Nu-mi amintesc ca asta să fie o 
ceată în care nu se votează. 

Dow nu stătu pe gânduri nicio clipă. Nu stătea 
niciodată pe gânduri. Asta îl făcea pe el atât de peri- 
culos. Săltă în picioare, aruncându-și osul pe jos și 
ridicând spre Treicopaci o privire belicoasă. 

- Eu... zic... Sud! mârâi el, cu ochii ieşiţi din or- 
bite, ca niște bulbuci deasupra unei tocăniţe. 

Treicopaci nu dădu înapoi niciun pas. Asta nu l-ar 
fi caracterizat nicidecum. Își luă obişnuitul răgaz de 
gândire, firește, pe urmă făcu un pas înainte, astfel 
că nasul lui şi cel al lui Dow aproape se atingeau. 

- Dacă ai fi vrut să ai un cuvânt de spus, ar fi tre- 
buit să-l învingi pe Nouădegete, mârâi el, în loc să 
pierzi, ca noi toţi, ceilalți. 

Dow cel Negru se făcu negru la faţă ca smoala. 
Nu-i plăcea să i se amintească de înfrângere. 

- Sângerosul Nouă s-a întors în țărână, mârâi el. 
Ai văzut şi tu, Copoiule, nu-i așa? 

Copoiul fu nevoit să-l aprobe: 

- Da, mormăi el. 

- Aşadar, cu asta s-a terminat, zise Dow. N-avem 
niciun motiv să pierdem vremea pe-aici, la nord de 
munți, cu capetele-turtite ciopor pe urmele noastre. 
Spre Sud, zic eu! 

- O fi pierit Nouădegete, îi strigă în față Treico- 
paci, dar datoria ta nu. De ce-o fi găsit de cuviință 
să cruțe un nemernic ca tine, n-am să ştiu niciodată, 
dar m-a numit pe mine ca secund, zise el, bătându-se 
pe pieptu-i voinic, şi asta înseamnă că ultimul cuvânt 
îl am eu şi nimeni altul! 

Copoiul făcu un pas prudent înapoi. Cei doi se 
pregăteau deja de bătaie şi n-avea niciun chef să 
se aleagă cu nasul plin de sânge, în învălmășeală. Nu 
că ar fi fost prima oară. Forley făcu o tentativă de a 
aplana lucrurile: 

- Haideţi, băieți, zise el, cu duhul blândeţu, nu-i 
nevoie de asta. Poate că nu se prea descurca Forley 
cu omorâtul, dar era un băiat al naibii de bun, fiindcă 
îi oprea pe cei care erau gata să se omoare între ei. 
Copoiul îi dorea să reușească. Haideţi, de ce nu... 

- Ție tacă-ți meliţa! mârâi Dow, înfigându-i lui 
Forley un deget murdar în faţă. Cine se sinchisește 
de ce spui tu, Molâule? 

- Lasă-l în pace, bombăni Tul, ridicându-și pum- 
nul mare sub bărbia lui Dow, altfel am să-ți dau eu 
motive să țipi! 

Copoiul nici nu se putea uita. Dow și Treicopaci 
se hârâiau mereu. Se aprindeau iute și se potoleau la 
fel de iute. Capdetunet era alt soi de animal. Când 
boul ăla mare îşi ieşea din fire, n-aveai cum să-l mai 

potoleşti fără zece bărbaţi vânjoși și o grămadă de 
sfoară. Copoiul încercă să se gândească ce-ar fi făcut 
Logen. El ar fi știut cum să-i potolească, dacă n-ar fi 
fost mort. 

- La naiba! strigă Copoiul, sărind brusc în picioare, 
de lângă foc. Nemernicii de shanka mișună peste tot! 
Și dacă scăpăm de ei, tot ne mai rămâne Bethod pe 
cap! Avem o grămadă de răfuieli pe lumea asta, fără 
să ne mai luptăm și între noi! Logen s-a dus și Trei- 
copaci e următorul și nu mai vreau să aud pe altcineva. 

Schiță o mişcare amenințătoare cu degetul, 
neîndreptată spre nimeni în special, pe urmă aşteptă, 
sperând cu disperare că îi reușise figura. 

- Da, mârâi Ursuzul. 

Forley începu să dea din cap ca o ciocănitoare. 

- Copoiul are dreptate. Avem nevoie de vrajbă 
între noi ca de râie! Treicopaci e al doilea. Acum el 
e șeful. 

Se lăsă tăcerea o clipă, iar Dow îl fixă pe Copoi 
cu o privire rece, goală, ucigătoare, ca un motan cu 
șoarecele între labe. Copoiul înghiţi. O mulțime de 
oameni, cei mai mulți, de fapt, n-ar fi îndrăznit să 
infrunte o privire ca aceea a lui Dow cel Negru. Nu- 
mele și-l căpătase fiindcă avea cea mai neagră noto- 
rietate din Nord, venind pe neașteptate în toiul nopții 
negre şi lăsând în urma lui satele negre, pârjolite. Asta 
era legenda. Asta era realitatea. 

Copoiul își adună tot curajul să nu-și privească ciz- 
mele. Tocmai era pe cale s-o facă în clipa în care Dow 
întoarse ochii și se uită la ceilalți, rând pe rând. Cei 

mai mulți oameni n-ar fi înfruntat acea privire, dar 
aceştia nu erau dintre cei mulți. Era cea mai afurisită 
ceată pe care o puteai întâlni sub soare. Niciunul din- 
tre ei nu bătea în retragere, nici măcar nu părea să se 
gândească la una ca asta. În afară de Forley Molâul, 
fireşte: el privea iarba înainte să-i vină rândul măcar. 

Când văzu că erau toți impotriva lui, Dow dezvălui 
un zâmbet fericit, ca și cum n-ar fi existat niciodată 
vreo problemă. 

- Corect, îi zise el lui Treicopaci și parcă toată 
furia îl părăsi într-o clipă. Atunci cum rămâne, șefule? 

Treicopaci privi spre pădure. Trase pe nas şi își 
supse dinţii. Își scărpină barba, luându-și momentul 
de răgaz. Îi privi pe fiecare pe rând, cnibzuind. 

- Mergem spre sud, zise el. 


Îi mirosea înainte de a-i vedea, dar așa stăteau lucru- 
rile cu el întotdeauna. Avea un nas bun, Copoiul, așa 
se și alesese cu numele, în definitiv. La drept vorbind, 
însă, oricine i-ar fi putut mirosi. Duhneau de la o poştă. 

Erau doisprezece jos, în poiană. Ședeau, mâncau, 
mârâiau unul la altul pe limba lor spurcată, vulgară, 
arătându-și dinţii mari, îngălbeniți, îmbrăcaţi în 
bucăți de blană puturoasă și piele scârboasă și părți 
desperecheate de armuri ruginite. Shanka. 

- Blestemate capete-turtite, mormăi Copoiul. 

Auzi un ușor fluierat în spate, se întoarse şi îl văzu 
pe Ursuz privindu-l atent ascuns într-un tufiș. Întinse 
mâna deschisă, zicând „stai“, se bătu cu palma peste 
cap, asta însemnând „capete-turtite“, ridică pumnul, 

apoi două degete - „doisprezece“ - și făcu semn în 
spate, spre ceilalți. Ursuzul clătină din cap și se pierdu 
în pădure. 

Copoiul aruncă o ultimă privire către grupul de 
shanka, doar ca să se asigure că nu le simțiseră pre- 
zenţa. N-o făcuseră, așa că alunecă înapoi pe trunchiul 
copacului și se îindepărtă. 

- Au tabăra în preajma drumului, doisprezece, 
după câte am văzut, poate mai mulți. 

- Ne caută pe nor? întrebă Treicopaci. 

- Poate, dar nu-și prea dau silinţa. 

- Putem să-i evităm? întrebă Forley, care căuta 
mereu să evite confruntările. 

Dow scuipă în pământ, mereu căutând să intre 
într-una. 

- Doişpe sunt o nimica toată! Putem să le venim 
de hac! 

Copoiul se uită la Treicopaci, chibzuind, luându-și 
răgazul. Doisprezece nu erau o nimica toată, Și știau 
cu toții asta, însă poate că era mai bine să se ocupe 
de ei decât să-i lase liberi și nestingheriţi în urmă. 

- Cum facem, şefule? întrebă Tul. 

Treicopaci își încleștă maxilarul. 

- Arme. 

- Un luptător care nu are armele curățate și pre- 
gătite e un nătărău. Copoiul se ocupase de arma lui 
cu mai puţin de un ceas în urmă. Totuși, n-ai să mori 
dacă le verifici, dar dacă n-o faci, se prea poate. 

Urmară şuieratul oțelului pe piele, pocnetul lem- 
nului şi zăngănitul metalului. Copoiul îl urmări pe 

Ursuz zbârnâindu-și coarda arcului, examinând pe- 
nele săgeților. ÎL urmări pe Tul Duru trecându-și de- 
getul mare peste tăișul sabiei lui mari și grele, lungă 
aproape cât înălțimea lui Forley, și cloncănind ca o 
găină când dădu de o pată de rugină. ÎL urmări pe 
Dow cel Negru frecând capul securii cu o cârpă, pri- 
vindu-și arma cu ochi dulci, ca de îndrăgostit. ÎI 
urmări pe Treicopaci trăgând de cataramele de la cu- 
relele scutului, agitându-și sabia prin aer, cu metalul 
strălucitor scânteind. 

Copoiul scoase un oftat, își strânse mai bine cure- 
lele apărătorii în jurul încheieturii stângi, căută de 
crăpături lemnul arcului. Se asigură că toate cuţitele 
sunt la locul lor. Nu poţi avea niciodată prea multe 
cuțite, îi spusese cândva Logen, iar el o luase cât se 
poate de în serios. ÎL urmări pe Forley verificându-și 
sabia scurtă cu mâini stângace, frământându-și gura, 
cu ochii uzi de spaimă. Asta îl puse și pe el pe jar, așa 
că privi împrejur, la ceilalți. Murdari, plini de cicatrice, 
cu feţe încruntate și bărbi cât cuprinde. Nici urmă de 
teamă, nici cea mai vagă urmă, dar nu trebuia să-i fie 
rușine din cauza asta. Fiecare om cu felul lui de-a fi, 
îi spusese Logen cândva, și trebuie să te temi ca să ai 
curaj. Luase și asta cât se poate de în serios. 

Se duse lângă Forley și îl bătu pe umăr. 

- Trebuie să te temi ca să ai curaj, îi spuse. 

- Zău? 

- Aşa se zice şi e un lucru bun. Copoiul se apropie 
de el, ca nimeni altcineva să nu-l audă: Mie, unul, îmi 
vine să fac pe mine. 

Își închipuia că așa ar fi procedat Logen, iar acum, 
că Logen se întorsese în țărână, misiunea îi revenea 
lui. Forley schiță un zâmbet, care pieri, însă, destul 
de repede, şi păru mai speriat decât oricând. Uneori, 
n-ai ce face. 

- Bun, băieţi, zise Treicopaci, după ce echipamen- 
tul fu verificat în întregime și rânduit cum se cuvine, 
iată cum vom face: Ursuzul, Copoiul, vizavi de tabăra 
lor, în pădure. Aşteptaţi semnalul, apoi trageţi în orice 
cap-turtit care are un arc. Dacă nu reușiți, trageţi în 
ce-o fi mai aproape. 

- Am înţeles, șefu', zise Copoiul. Ursuzul clătină 
aprobator din cap. 

- Tul, tu şi cu mine trecem în frunte, dar așteaptă 
semnalul, da? 

- Da, mormăi uriașul. 

- Dow, tu şi cu Forley, în spate. Voi vă apropiați 
când ne vedeţi plecând. Dar de data asta așteptați să 
plecăm! șuieră Treicopaci, săgetând cu degetu-i gros. 

- Sigur, șefu'. Dow ridică din umeri, de parcă făcea 
întotdeauna ce i se spunea. 

- Bine, atunci, asta e, zise Treicopaci. Ma: are ci- 
neva nelămuriri? Mai e vreun cap gol în jurul focului? 
Copoiul mormăi și-și scutură capul. Făcură toți la fel. 
În regulă. Încă un lucru. Bătrânul camarad se aplecă, 
privindu-i pe fiecare, unul câte unul. Aşteptaţi... sem- 
nalul... afurisit! 

Abia când era în spatele unui tufiș, cu arcul în 
mână şi o săgeată pregătită, Copoiul îşi dădu seama: 
Nu știa care era semnalul. Privi în jos, spre shanka. 

Erau tot acolo, complet neștiutori, mormăind și 
strigând, și bubuind. La naiba, trebuia să se ușu- 
reze! Întotdeauna îi venea să facă asta înainte de 
o luptă. Spusese cineva care e semnalul? Nu reușea 
să-şi amintească. 

- La naiba, șopti el și chiar atunci năvăli Dow din- 
tre copaci, cu securea într-o mână și sabia în cealaltă. 

- Blestemate capete-turtite! urlă el, dându-i o lo- 
vitură teribilă, direct în cap, celui mai apropiat și 
împroșcând poiana de sânge. 

În măsura în care puteai să-ți dai seama ce gân- 
dea un shanka, aceștia păreau extrem de surprinși. 
Copoiul se gândi că ăsta trebuia să fie semnalul. 

Işi slobozi săgeata spre cel mai apropiat cap-turtit, 
care tocmai întindea mâna după un ciomag, şi o privi 
străpungându-i braţul cu o multumitoare bufnitură. 

- Ha! strigă el. 

Îl văzu pe Dow înjunghiind un altul cu sabia în 
spate, dar acum zărea un shanka voinic, cu o suliță 
gata să zboare. O săgeată ieși arcuindu-se dintre co- 
paci şi trecu prin gâtul capului-turtit, care scoase un 
scâncet și se prăbuși rășchirat pe spate. Ursuzul era 
un trăgător al naibii de bun. 

Acum Treicopaci ieșea răcnind din tufişurile de 
pe cealaltă parte a luminișului, luându-i prin surprin- 
dere. Izbi un cap-turtit cu scutul în spate și acesta căzu 
în foc, cu faţa în jos, apoi ciopârți un altul cu sabia. 
Copoiul slobozi o săgeată, care se înfipse în burta unui 
shanka. Acesta se prăbuși în genunchi și, o clipă mai 
târziu, Tul îi tăie capul cu o legănare amplă a sabiei. 

Lupta era strânsă, mișcările iuți: hârş, geamăt, 
scârţ, zdrang. Sângele zbura, armele se legănau şi tru- 
purile cădeau atât de repede încât Copoiul nici nu 
apuca să tragă cu arcul. Ei trei îi impresurară pe ul- 
timii rămași, care zbierau şi bolboroseau. Tul Duru 
îşi rotea sabia mare, ţinându-i la distanţă. Treicopaci 
țâșni şi tăie picioarele de sub unul, iar Dow îi dobori 
pe altul, în timp ce privea împrejur. 

Ultimul shanka zbieră şi o luă la goană înspre 
pădure. Copoiul trase după el, însă alerga prea iute 
şi îl rată. Săgeata fu cât pe ce să-l nimerească pe Dow 
în picior, însă, din fericire, el nu observă. Când shanka 
fu la un pas să scape în desiș, gemu şi căzu pe spate, 
zvârcolindu-se: Forley, ascuns în tufe, îl înjunghiase. 

- Am omorât unul! țipă el. 

Se lăsă tăcerea o clipă, în timp ce Copoiul se târi 
către poiană și se uitară cu toții imprejur, să vadă dacă 
mai rămăsese vreun cap-turtit cu care să se lupte, după 
care Dow cel Negru scoase un răcnet răsunător, flu- 
turându-și armele însângerate deasupra capului. 

- l-am omorât! 

- Era să ne omori pe toți, idiotule, ţipă T'reicopaci. 

- Ce? 

- Ce-am spus cu afurisitul de semnal? 

- Mi s-a părut că te aud strigând! 

- N-am strigat deloc! 

- Nu? întrebă Dow, cu un aer profund nedumerit. 
Care era semnalul, oricum? 

Treicopaci oftă și îşi prinse capul în palme. 

Forley continua să se holbeze la sabia lui. 

- Am omorât unul! repetă el. 

Acum, că lupta se sfârșise, Copoiul era pe punc- 
tul să explodeze, aşa că se întoarse și se ușură lângă 
un copac. 

- I-am omorât! strigă Tul, bătându-l pe spate. 

- Ai grijă! ţipă Copoiul, când toată urina i se pre- 
linse pe picior. 

Râseră cu toții. Până şi Ursuzul lăsă să-i scape 
un chicot. 

Tul îl scutură pe Treicopaci de umăr. 

- l-am omorât, șefu”! 

- l-am omorât pe ăștia, da, zise el, cu un aer pesi- 
mist, dar mai sunt o grămadă. Cu miile. Nu le va 
plăcea nici lor să rămână aici, în spatele munților. Mai 
devreme sau mai târziu vor porni spre sud. Poate la 
vară, când se eliberează trecătorile, poate mai târziu. 
Dar nu mai e mult. 

Copoiul aruncă o privire către ceilalţi, cu toții 
agitaţi și îngrijorați după acel mic discurs. Strălucirea 
victoriei nu durase prea mult. Niciodată nu dura. 
Privi împrejur, la capetele-turtite căzute la pământ, 
Ciopârțite şi însângerate, rășchirate și zdrobite. 
Părea o victorie mică şi neînsemnată cea pe care toc- 
mai o obținuseră. 

- N-ar trebui să încercăm să le spunem, Treico- 
paci? întrebă el. N-ar trebui să prevenim pe cineva? 

- Ba da. Treicopaci afișă un mic zâmbet trist. Dar 
pe cine? 


CURSUL IUBIRII ADEVĂRATE 


Jezal înainta năpăstuit prin cenușiul Agriont, cu 
armele de scrimă în mână: căscând, îimpiedicându-se, 
bodogănind, chinuit încă de dureri cumplite de pe 
urma nesfârșitei alergări din ziua precedentă. Nu vedea 
nici ţipenie de om, în timp ce se târa spre persecuțiile 
zilnice la care îl supunea Lordul Mareșal Varuz. În 
afară de ciripitul prematur şi răzleţ al câte unei păsări 
sub acoperișuri și de scaârțâitul obosit al propriilor 
cizme îndărătnice, totul era cufundat în linişte. Nimeni 
nu era treaz la ora aia. Nimeni nu trebuia să fie treaz 
la ora aia. El, cel mai puţin dintre toți. 

Își tårî picioarele suferinde prin galeria boltită şi 
de-a lungul tunelului. Soarele abia trecea de linia ori- 
zontului și curtea era plină de umbre adânci. Mijindu-și 
ochii în întuneric, îl zări pe Varuz așezat la masă, 
aşteptându-l. La naiba. Sperase să ajungă devreme, 
măcar o dată. Oare bătrânul afurisit dormise măcar? 

- Lord Mareșal! strigă Jezal, pornind într-o alergare 
ușoară, fără tragere de inimă. 

- Nu. Astăzi nu. Un fior se strecură pe ceafa lui 
Jezal. Nu era glasul maestrului de scrimă, dar avea o 
rezonanţă neplăcut de familiară. Mareșalul Varuz e 
ocupat cu treburi mai importante în dimineaţa asta. 
Inchizitorul Glokta şedea în umbră, lângă masă, 
afişându-și rânjetul lui revoltător de știrb. Pielea lui 
Jezal se înfioră de dezgust. Nu era ceea ce-i lipsea cuiva 
la primele ore ale dimineții. Încetini pasul, înaintând 
șovăitor și se opri lângă masă. Fără îndoială, vei fi 
incântat să afli că nu vei avea parte de alergat, de înot, 
de bârnă sau de drugul greu în dimineaţa asta, zise 
infirmul. Nici măcar nu vei avea nevoie de alea. Își 
flutură bastonul către armele de scrimă ale lu: Jezal. 
O să stăm doar puţin de vorbă. Atâta tot. 

Cinci ore chinuitoare cu Varuz i se părură 
dintr-odată foarte atrăgătoare, dar Jezal nu avea de 
gând să-şi trădeze tulburarea. Își azvârli armele pe masă 
cu un zăngănit puternic Și se aşeză nonșalant pe celălalt 
scaun, sub privirile atente, din umbră, ale lui Glokta. 
Jezal își puse în gând să-i susțină privirea până când 
va ceda într-un fel, dar încercarea se dovedi zadarnică. 
După câteva secunde în care privi acel chip ofilit, acel 
rânjet gol, acei ochi febrili, adânciţi în orbite, începu 
să găsească tăblia mesei deosebit de interesantă. 

- Așadar, spune-mi, căpitane, de ce ai acceptat 
duelul? 

Un joc, deci. Un joc de cărţi, cu doar doi jucători. 
Și tot ce se spunea avea să ajungă la urechile lui Varuz, 
asta era sigur. Jezal va trebui să-şi joace mâna cu grijă, 
să-și țină cărțile aproape și mintea limpede. 

- Pentru onoarea mea, pentru aceea a familiei mele 
și pentru cea a regelui meu, răspunse el imperturba- 
bil. Schilodul n-avea decât să încerce să găsească vreun 
cusur replici. 

- Ah, deci înduri toate astea pentru binele naţiunii 
tale. Ce bun cetăţean trebuie să fii. Cât altruism. Ce 
exemplu pentru noi toți! Glokta pufni. Te rog! Dacă 
trebuie să minţi, cel puţin alege o minciună pe care o 
crezi tu însuți convingătoare. Un asemenea răspuns este 
o insultă la adresa amândurora. 

Cum îndrăznea această fosilă știrbă să abordeze 
un astfel de ton cu el? Picioarele lui Jezal se smuciră: 
era pe punctul de a se ridica și de a pleca. La naiba 
cu Varuz și cu lacheul lui h:dos. Dar prinse privirea 
schilodului când își așeză mâinile pe braţele scaunu- 
lui, să se ridice. Glokta îi zâmbea, un zâmbet batjo- 
coritor. Să plece ar însemna să-și recunoască într-un 
fel înfrângerea. De ce acceptase duelul, de fapt? 

- Tata a vrut s-o fac. 

- Măi, măi. Sunt profund înduioșat. Fiul loial, con- 
strâns de un puternic simţ al datoriei, este forțat să 
implinească ambițiile tatălui său. O poveste cunoscută, 
ca un vechi scaun comod pe care ne place tuturor să 
şedem. Spune-le ce vor să audă, nu? Un răspuns mai 
bun, dar la fel de departe de adevăr. 

- Atunci de ce nu-mi spuneţi dumneavoastră? se 
răsti Jezal, îimbufnat, de vreme ce se pare că ştiţi atât 
de multe despre asta? 

- Bine, am să-ţi spun. În primul rând, oamenii nu 
se duelează pentru regele lor, pentru familiile lor și 

nici de dragul exerciţiului, să nu-mi spui mie asta. Se 
duelează pentru faimă, pentru glorie. Se duelează pen- 
tru propriul lor succes. Se duelează pentru ei înșiși. 
Eu ar trebui să știu. 

- Ar trebui să ştiţi? Jezal pufni. Se pare că n-a prea 
mers în ceea ce vă priveşte. 

Își regretă vorbele imediat. Gură spurcată, îl vâra 
în tot felul de necazuri. Însă Glokta doar îşi flutură 
din nou zâmbetul dezgustător. 

- Mergea destul de bine până când am ajuns în 
inchisorile împăratului. Care e scuza ta, mincinosule? 
Lui Jezal nu-i plăcea felul în care decurgea discuția. 
Era prea obișnuit cu victorii ușoare la masa de joc 
şi cu jucători slabi. Se plafonase. Mai bine să stea de 
data asta, până când reușea să-și măsoare noul adver- 
sar. Strânse din dinţi și nu spuse nimic. E nevoie de 
multă muncă, fireşte, ca să câştigi Turnirul, continuă 
Glokta. Să-l fi văzut pe prietenul nostru comun, Col- 
lem West, la treabă. A asudat o lună întreagă, zben- 
guindu-se în timp ce noi, ceilalți, râdeam de el. Un 
parvenit idiot întrecându-se cu alții mai buni decât el, 
asta gândeam cu toții. Se poticnea la exerciții, se imple- 
ticea pe bârnă, se făcea de râs întruna, zi după zi. Dar 
uită-te la el acum! Glokta își lovi bastonul cu un deget. 
Și uită-te la mine. Se pare că el a râs la urmă, nu, 
căpitane? Asta îți arată unde poţi ajunge cu niţică 
străduinţă. Ai de două ori talentul lui şi ai obârşia 
potrivită. Trebuie să muncești de zece ori mai puţin, 
dar tu nu vrei să munceșşti deloc. 

Jezal n-avea de gând să treacă asta cu vederea. 

- Nu muncesc deloc? Nu mă supun la tortură in 
fiecare zi...? 

- Tortură? întrebă aspru Glokta. 

Jezal își dădu seama prea târziu de alegerea nefe- 
ricită a cuvintelor. 

- Ei, bine, bălmăji el, voiam să spun... 

- Ştiu nu puţine atât despre duel, cât și despre tor- 
tură. Crede-mă, când spun - și rânjetul grotesc al in- 
chizitorului se lărgi și mai mult — că sunt două lucruri 
toarte diferite. 

- Ăă... făcu Jezal, încă descumpănit. 

- Ai ambiţii şi ai mijloacele să le realizezi. Cu 
puţin efort te-ai descurca. Câteva luni de trudă, pe 
urmă probabil nu va mai trebui să depui niciun efort 
toată viaţa, dacă asta vrei. Câteva luni scurte şi eşti 
aranjat. Glokta îşi linse gingiile goale. Dacă nu in- 
tervine nimic neprevăzut, desigur. Ti s-a oferit o șansă 
imensă. În locul tău, eu aș profita de ea, dar nu știu, 
poate că eşti nu doar mincinos, Ci și prost. 

- Nu sunt prost, zise cu răceală Jezal. Fu tot ce 
reuşi să facă. 

Glokta ridică o sprânceană, apoi tresări, spriji- 
nindu-se cu putere în baston, în timp ce se ridică încet 
in picioare. 

- Renunţă dacă vrei, n-ai decât. Stai cu braţele 
încrucișate tot restul vieţii, bea şi trăncănește cu cel- 
lalți ofiţeri inferiori. Există o grămadă de oameni care 
ar fi mai mult decât încântați să trăiască o asemenea 
viaţă. O grămadă de oameni care n-au avut șansele 
pe care le-ai avut tu. Renunţă. Lordul Mareșal Varuz 

va fi dezamăgit, maiorul West, tatăl tău la fel și așa 
mai departe, dar, te rog, crede-mă când îţi spun - şi 
inchizitorul se sprijini, continuând să-și afișeze zâm- 
betul oribil - că mie nu-mi pasă câtuși de puţin. La 
revedere, căpitane Luthar. Și Glokta se îndepărtă 
şchiopătând către galeria boltită. 


După această întrevedere deloc plăcută, Jezal se 
trezi deodată cu câteva ore de timp liber la dispoziţie, 
dar nu avea deloc starea de spirit să se bucure de astă. 
Hoinări pe străzile pustii, prin pieţele și parcurile 
Agriontului, gândindu-se posomorât la ceea ce îi spu- 
sese schilodul, blestemând numele de Glokta, dar in- 
capabil să-și alunge discuţia din minte. O răsuci pe 
toate părțile, analizând fiecare frază, găsind întruna 
alte lucruri pe care ar fi trebuit să le spună. Numai 
de i-ar fi venit în minte la timp! 

- A, căpitane Luthar! Jezal tresări și ridică privi- 
rea. Un bărbat pe care nu-l recunoștea stătea pe iarba 
inrourată, sub un copac, zâmbindu-i, cu un măr pe 
jumătate mâncat în mână. Găsesc că dimineaţa de- 
- vreme e momentul potrivit pentru o plimbare. 
Calmă, cenușie, curată și goală. Nu se compară cu 
rozul țipător al serii. Toată hărmălaia, toți oamenii 
aceia venind și plecând. Cum poate să gândească ci- 
neva în mijlocul acelei zăpăceli? Iar acum văd că ești 
de aceeași părere. Ce încântător! Luă o mușcătură 
mare, zgomotoasă, din măr. 

- Te cunosc? 

- O, nu, nu, zise străinul, ridicându-se în picioare 
şi ştergându-și murdăria de pe turul pantalonilor. Nu 
încă. Mă numesc Sulfur. Yoru Sulfur. 

- Zăub Și ce vânt te aduce la Agriont? 

— Se poate spune că sunt în misiune diplomatică. 

Jezal îl măsură cu privirea, încercând să-i stabi- 
lească originea. 

- O misiune din partea cui? 

- A stăpânului meu, desigur, zise Sulfur. 

Jezal observă că avea ochii de culori diferite. I se 
părea o trăsătură urâtă și respingătoare. 

- Iar stăpânul tău este? 

- Un om foarte înţelept și foarte puternic. Curăţă 
cotorul cu dinţii și îl azvârli în tufișuri, ştergându-și 
mâinile de partea din față a cămășii. Văd că vii de la 
antrenamentul de scrimă. 

Jezal iși cobori privirea la arme. 

- Da, răspunse el, dându-și seama că luase în sfârșit 
o decizie, dar pentru ultima oară. Renunţ. 

- O, vai de mine, nu! Străinul îl apucă pe Jezal de 
umăr. O, vai de mine, n-ai voie! 

- Ce? 

- Nu, nu! Stăpânul meu ar fi îngrozit dacă ar ști. 
Îngrozit! Renunţă la duel şi vei renunţa la mai mult 
de-atât. Așa ajungi să te remarce publicul, pricepi? 
E] decide, în cele din urmă. Nu există nobilime fără 
plebe, niciun fel de nobilime! Ei decid! 

- Ce? Jezal își roti privirea prin parc, sperând să 
zărească un străjer, ca să-l înștiinţeze că un nebun 
periculos umbla liber prin Agriont. 

- Nu, n-ai voie să renunți! Nici să n-aud de asta! 
Nu, deloc! Sunt sigur că ai să te descurci până la urmă. 
N-ai voie. 

Jezal îndepărtă mâna lui Sulfur de pe umărul lui. 

- Cine eşti? 

- Sulfur. Yoru Sulfur, la dispoziţia ta. Ne mai ve- 
dem, căpitane, la Turnir, dacă nu mai devreme. Și își 
flutură mâna peste umăr, în timp ce se îndepărta cu 
pași mari. 

Jezal se holbă după el, cu gura întredeschisă. 

- La naiba! ţipă el, aruncându-și armele pe iarbă. 
Astăzi toată lumea părea că vrea să amestece în tre- 
burile lui, până şi necunoscuţii nebuni din parc. 


Când socoti că ora era destul de înaintată, Jezal 
se duse să-i facă o vizită maiorului West. Te puteai 
bizui oricând pe urechea lui înțelegătoare și Jezal spera 
că şi-ar putea manipula prietenul să-i ducă vestea 
proastă Lordului Mareșal Varuz. Aceea era o scenă 
la care nu voia să ia parte dacă putea s-o evite în vreun 
chip. Bătu la ușă și aşteptă, apoi bătu din nou. Uşa 
se deschise. 

- Căpitane Luthar! Ce onoare copleșitoare! 

- Ardee, murmură Jezal, oarecum surprins s-o 
găsească acolo, mă bucur să te revăd. De data asta, 
chiar vorbea sincer. Era interesantă, asta era. Era un 
lucru nou și reconfortant pentru el să fie cu adevărat 
interesat de ceea ce avea de spus o femeie. Și era a nai- 
bii de arătoasă, asta nu putea fi tăgăduit, și părea mai 
frumoasă de fiecare dată când o vedea. Nu se putea 

întâmpla nimic între ei doi, desigur, având în vedere 
că West îi era prieten și toate celelalte, dar nu făcea 
nimic rău dacă o privea, nu? Aă... fratele tău e pe-aici? 

Fata se aruncă nonşalantă pe laviţa de lângă pe- 
rete, cu un picior întins și un aer foarte posac. 

- E plecat. A ieșit. E mereu ocupat. Mult prea ocu- 
pat pentru mine. 

Avea obrajii vizibil îmbujoraţi. Ochii lui Jezal 
căzură pe carafă. Dopul era scos și vinul la jumătate. 

- Eşti beată? 

- Oarecum - aruncă o ocheadă la paharul de vin 
pe jumătate plin de lângă cotul ei - dar în general sunt 
doar plictisită. 

- Nu e încă nici zece. 

- Nu pot fi plictisită înainte de zece? 

— Ştii la ce mă refer. 

- Lasă morala pe seama fratelui meu. Îi șade mai 
bine. Și bea ceva. Îşi flutură mâna către sticlă. Arăți 
de parcă ai avea nevoie. i 

Ei, bine, asta era adevărat. Își turnă un pahar și se 
aşeză pe un scaun în faţa lui Ardee, în timp ce ea îl 
privea pe sub pleoapele grele. Fata își luă paharul de 
pe masă. Lângă el se afla o carte groasă, cu faţa în jos. 

- Cum e cartea? întrebă Jezal. 

- Căderea Maestrului Creator, în trei volume. Se 
zice că e una dintre cărțile fundamentale ale istoriei. 
O grămadă de aiureli plicticoase, pufni ea cu dispreţ. 
Plină de magi înţelepţi, de cavaleri neinduplecaţi, cu 
săbii măreţe şi doamne cu funduri și mai mărețe. Magie, 
violență și romantism, în egală măsură. Tâmpenii! 

Azvârli cartea de pe masă și aceasta căzu pe covor, 
cu paginile fâlfâind. 

- Trebuie să poţi găsi ceva cu care să-ți ocupi 
timpul! 

- Zău? Ce-ai propune? 

- Verişoarele mele brodează mult. 

- Du-te naibu. 

- Hm, făcu Jezal zâmbind. Înjurăturile nu mai pă- 
reau nici pe jumătate la fel de jignitoare ca atunci când 
s-au cunoscut. Ce făceai acasă, în Englia? 

- O, acasă! Capul îi căzu pe speteaza laviţei. Cre- 
deam că mă plictisesc acolo. Abia aşteptam să vin aici, 
în miezul strălucitor al lucrurilor. Acum abia aştept 
să mă întorc. Să mă mărit cu un fermier. Să am o 
duzină de plozi. Cel puţin așa aș avea parte de puţină 
conversaţie. Închise ochii şi suspină. Dar Collem nu 
mă lasă. Se simte responsabil, acum, că tatăl nostru a 
murit. Consideră că e prea periculos. Nu vrea să fiu 
măcelărită de oamenii Nordului, dar cam aici se sfâr- 
șeşte la el simţul datoriei. Cu siguranţă, nu se întinde 
până la a petrece zece minute cu mine. Așa că, se pare 
că sunt îngropată aici, cu niște snobi aroganți ca vol. 

Jezal se foi stânjenit în scaun. 

- Pare să se descurce. 

- O, da! pufni Ardee. Collem West, un băiat straș- 
nic. A câștigat un Turnir, nu știi? A trecut primul 
zidul la Ulrioch, nu-i aşa? Fără o obârşie nobilă, n-o 
să fie niciodată unul de-ai noștri, dar un băiat strașnic, 
pentru un om de rând! Dar păcat cu sora ala a lui ne- 
obrăzată, mult prea isteaţă. Și se spune că bea, şopti ea. 

Nu-și cunoaşte locul. Mare rușine! Cel mai bine s-o 
ignori pur şi simplu. Ardee suspină din nou. Da, cu 
cât mă duc acasă mai repede, cu atât mai fericită va 
fi toată lumea. 

- Eu n-am să fiu mai fericit. 

La naiba, chiar spusese asta cu voce tare? 

Ardee râse, dar fără prea mare voioșie. 

- Ei, bine, e grozav de nobil din partea ta să spui 
asta. De ce nu ești la antrenament, apropo? 

- Mareșalul Varuz a fost ocupat astăzi. Jezal se opri 
o clipă. De fapt, azi-dimineaţă mi-a fost instructor de 
scrimă prietenul tău Sand dan Glokta. 

- Zău? Ce-a avut de spus? 

- Diverse lucruri. M-a făcut nătărău. 

- Măi să fie! 

Jezal se încruntă. 

- Da, ei bine, sunt la fel de plictisit de scrimă ca 
tine de cartea aia. Despre asta am vrut să vorbesc cu 
fratele tău. Mă gândesc să renunţ. 

Ardee izbucni în râs. Fornăind, gâlgâind în ho- 
hote. Întreg trupul i se scutura. Vinul i se revărsă din 
pahar și se împrăștie pe podea. 

- Ce e atât de amuzant? vru Jezal să ştie. 

- Doar că - își şterse o lacrimă - am făcut o prin- 
soare cu Collem. Era sigur că te vei ţine de treabă. Iar 
acum eu sunt cu zece mărci mai bogată. 

- Nu sunt sigur că-mi place să fiu obiectul rămă- 
şagului vostru, zise aspru Jezal. 

- Nu sunt sigură că mă sinchisesc. 

- E ceva serios. 

- Nu, nu este! se răsti ea. Pentru fratele meu a fost 
ceva serios, el trebuia s-o facă! Nimeni nu te observă 
când nu ai în nume un „dan“, şi cine să ştie asta mai 
bine ca mine? Eşti singura persoană care şi-a pierdut 
timpul cu mine de când am venit aici, și asta doar 
fiindcă te-a obligat Collem. Am extrem de puţini bani 
și niciun strop de sânge nobil, ceea ce mă face un nimic 
pentru unii ca tine. Bărbații mă ignoră și femeile îmi 
intorc spatele. N-am nimic aici, nimic și pe nimeni și 
tu crezi că al O viaţă grea? Haide! Aș putea să mă apuc 
de scrimă, zise ea cu amărăciune. Întreabă-l pe Lor- 
dul Mareșal dacă are loc pentru o elevă, bine? Măcar 
atunci aş avea cu cine să vorbesc! 

Jezal clipi. Asta nu era interesant. Era nepoliticos. 

- Stai aşa, n-ai habar cum e să... 

- O, nu te mai văicări! Câţi ani ai? Cinci? De ce 
nu te întorci să sugi la țâţa mamei, țâncule? 

Nu-i venea să-şi creadă urechilor. Cum îndrăznea? 

- Mama mea e moartă, spuse el. 

Ha! Asta trebuia s-o facă să se simtă vinovată, să-i 
stoarcă o scuză. Dar nu se întâmplă așa. 

- Moartă? Norocul ei, cel puţin nu trebuie să-ți 
asculte văicărelile blestemate! Voi, băiețeii răsfățați 
şi bogaţi, sunteţi cu toții la fel. Primiţi de-a gata tot 
ce v-aţi putea dori, apoi vă apucă pandaliile fiindcă 
trebuie să întindeți mâna și să luaţi. Eşti jalnic! Imi 
faci silă! 

Jezal se holbă la ea. Faţa îi ardea, îl înţepa, de parcă 
ar fi fost pălmuit. Ar fi preferat să fi fost pălmuit. 
Nu i se mai vorbise așa în viaţa lui. Niciodată! Era 

mai rău decât Glokta. Mult mai rău și de departe mai 
neașteptat. Își dădu seama că gura îi atârna pe jumă- 
tate deschisă. O închise, strângând din dinţi, trânti 
paharul pe masă și se ridică să plece. Se îndrepta spre 
ieșire, când ușa se deschise brusc, şi Jezal se pomeni 
faţă în faţă cu maiorul West. 

- Jezal, zise West, părând la început doar surprins, 
iar apoi, când aruncă o privire către sora lui, tolănită 
pe laviţă, ușor bănuitor. Ce faci aici? 

- Ää... am venit să te văd, de fapt. 

- O, da? 

- Da. Dar mai poate aștepta. Am treabă. Și Jezal 
trecu valvârtej pe lângă prietenul său și ieși pe coridor. 

- Ce-a fost asta? îl auzi pe West întrebând, în timp 
ce se îndepărta. Eşti beată? 

Mânia lui Jezal spori cu fiecare pas, până când era 
pe cale să-l sufoce. Fusese victima unui ultraj! Un atac 
sălbatic și nemeritat! Se opri pe coridor, tremurând 
de furie, cu răsuflarea fornăindu-i în nas, dè parcă ar 
fi alergat cincisprezece kilometri, cu pumnii încleștaţi 
până la durere. Și încă de la o femeie! O femeie! Și o 
afurisită de femeie din popor! Cum a îndrăznit? Îşi iro- 
sise timpul cu ea, râsese la glumele ei și o găsise atrăgă- 
toare. Ar fi trebuit să fie onorată să i se acorde atenţie! 

- Târfă afurisită! mârâi Jezal. 

Îi trecu prin minte să se întoarcă și să-i spună asta 
in față, dar era prea târziu. Privi împrejur, după 
ceva în care să lovească. Cum să se răzbune? Cum? 
Atunci îi veni ideea. 

Să-i demonstreze că s-a înşelat. 

Asta ar fi rezolvarea. Să-i demonstreze că s-a înșelat, 
ei și schilodului nenorocit de Glokta. Le va dovedi cât 
de stăruitor poate să muncească. Le va dovedi că nu 
e nici nătărău, nici mincinos, nici copil răsfățat. Cu 
cât se gândea mai mult la asta, cu atât i se părea că totul 
se leagă mai bine. Avea să câștige blestematul ăla de 
Turnir, asta avea să facă! Asta le va șterge rânjetele de 
pe față! Porni grăbit de-a lungul coridorului, cu un sen- 
timent nou, necunoscut, crescându-i în piept. 

Simţea că avea un ţel. Asta era. Poate că nu era prea 
târziu pentru o alergare. 


CUM SUNT DRESAŢI CÂINII 


Practicianul Frost stătea lângă perete, perfect 
nemișcat, perfect tăcut, abia vizibil în umbrele adânci, 
una cu clădirea. Albinosul nu se clintise de o oră sau 
mai bine, nu se lăsase de pe un picior pe altul, nu 
clipise, nu respirase cât să-l fi observat Glokta, stând 
cu ochii aţintiți la strada din faţa lor. 

În schimb, Glokta înjura, se foia deranjat, 
tresărea, se scărpina la față, își sugea gingiile goale. 
De ce întârzie? Câteva minute în plus și s-ar putea să 
adorm, să cad în canalul ăla împuțit şi să mă înec. Ce 
grozav de nimerit ar fi! Privi apa vascoasă, puturoasă, 
de la picioarele lui, legănându-se și vălurindu-se. Ca- 
davru găsit plutind lângă docuri, umflat de apa mării 
si de nerecunoscut... 

Frost îi atinse braţul în întuneric și îi arătă în josul 
străzii cu un deget mare și alb. Trei bărbaţi înaintau 
incet înspre ei, cu mersul crăcănat al unora care au pe- 
trecut multă vreme la bordul unei nave, păstrându-și 
echilibrul pe o punte în balans. Aşadar, ăsta e jumătate 

din micul nostru grup. Mai bine mai târziu decât nicio- 
dată. Cei trei marinari veniră până la jumătatea podu- 
lui ce traversa canalul, apoi se opriră și așteptară, la nu 
mai mult de douăzeci de pași depărtare. Glokta le auzea 
tonul conversaţiei: accente aspre, hotărâte, triviale. Se 
trase şontâc mai în umbră, lipindu-se de clădire. 

Acum pașii veneau din partea opusă, pași grăbiţi. 
Alţi doi bărbaţi își făcură apariţia, pășind iute în josul 
străzii. Unul dintre ei, un individ foarte înalt și 
subțire, într-o haină de blană scumpă, privea bănuitor 
împrejur. Acela trebuie să fie Gofred Hornlach, pânzar 
de vază. Omul nostru. Insoţitorul lui avea o sabie la şold 
ȘI se opintea cu un cufăr mare de lemn pe un umăr. 
Servitor sau gardă personală sau ambele. Nu prezintă 
interes. Glokta simţi cum i se ridică părul pe ceafă când 
se apropiară de pod. Hornlach schimbă câteva cuvinte 
grăbite cu unul dintre marinari, un bărbat cu o barbă 
mare, castanie. 

- Gata? îi şopti el lui Frost. Practicianul clătină 
aprobator din cap. Nu mișcaţu! strigă Glokta, din toți 
rărunchii, în numele Maiestăţii Sale! 

Servitorul lui Hornlach se răsuci, lăsând cufărul să 
cadă pe pod cu un bubuit și ducându-şi mâna spre 
sabie. Se auzi un zbârnâit domol din umbrele de pe 
cealaltă parte a drumului. Servitorul privi surprins, 
scoase un fornăit și se prăbuși cu faţa în jos. Practi- 
cianul Frost ieși iute din umbră, călcând ușor pe drum. 

Hornlach se uită în jos, cu ochii mari, la cadavrul 
gărzii sale de corp, apoi la albinosul mătăhălos. Se 
întoarse către marinari: 

- Ajutaţi-mă! strigă el. Opriţi-l! 

Șeful lor îi răspunse cu un zâmbet: 

- Nu cred. 

Cei doi tovarăși ai săi înaintară fără grabă, blocând 
podul. Pânzarul se îndepărtă împleticindu-se, făcu un 
pas poticnit spre umbrele de lângă canal, pe partea 
cealaltă. Severard se ivi de sub o poartă, în faţa lui, 
cu arcul peste umăr. Înlocuiește arcul cu un buchet de 
flori şi va arăta de parcă ar merge la o nuntă. N-ai zice 
că tocmai a ucis un om. 

Încolţit, Hornlach nu putea decât să privească mut 
imprejur, cu ochii măriți de spaimă și uimire, cum 
cei doi practicieni se apropie, cu Glokta târşâindu-și 
picioarele în urma lor. 

- Dar v-am plătit! le strigă disperat Hornlach 
marinarilor. 

- Ai plătit un drum, zise căpitanul lor. Loialitatea 
se taxează în plus. 

Mâna mare și albă a Practicianului Frost se prăbuși 
pe umărul negustorului, forțându-l să se lase în ge- 
nunchi. Severard se apropie tacticos de servitor, își vâri 
vârful cizmei murdare sub trupul acestuia și îl rosto- 
goli. Cadavrul își ridică ochii sticloși spre cerul nopții, 
cu penele săgeții ieșindu-i din gât. Sângele din jurul gurii 
părea negru în lumina lunii. 

- Mort, mârâi Severard, fără niciun rost. 

- Asta face o săgeată prin gât, remarcă Glokta. 
Scapă de el, fu bun! 

- S-a făcut. 

Severard inhăţă picioarele slujitorului și le ridică 
peste parapetul podului, pe urmă îi apucă trupul de 
sub braţe și îl azvârli peste margine, cu un mârâit. Atât 
de lejer, atât de curat, atât de priceput. Se vede că a mai 
făcut-o. Se auzi un pleoscăit când trupul lovi apa mâ- 
loasă de dedesubt. Frost îi legase de-acum lui Hor- 
nlach mâinile strâns la spate și îi vârase sacul pe cap. 
Prizonierul zbiera prin pânză, în timp ce era tras în 
picioare. Glokta însuși se apropie şontâc de cei trei 
marinari, cu picioarele amorțite după atâta timp pe- 
trecut stând neclintit în stradă. 

- Și iată-ne, zise el, scoțând o pungă grea din bu- 
zunarul interior al hainei. O ținu legănându-se chiar 
deasupra palmei întinse a căpitanului. Spune-mi, ce 
s-a întâmplat în seara asta? 

Bătrânul matelot zâmbi, cu faţa-i bătătorită 
increțindu-se ca pielea de cizmă. 

- Marfa mi se strica și trebuia să plecăm cu primul 
flux, i-am spus asta. Am așteptat şi am așteptat, jumă- 
tate de noapte, lângă canalul ăla impuţit, dar ce să vezi? 
Ticălosul nu s-a arătat. 

- Foarte bine. Asta e povestea pe care aș spune-o 
in Westport, dacă m-ar întreba cineva. 

Căpitanul își luă un aer ofensat. 

— Așa s-a întâmplat, Inchizitorule. Ce altă poveste 
ar putea fi? 

Glokta lăsă punga să cadă și banii zornăiră 
înăuntru. 

- Cu complimentele Maiestăţii Sale. 

Căpitanul cântări punga în mână. 


tăişul sabiei 295 


- Mereu încântat să-i fac Maiestăţii Sale o favoare! 

Și cu asta, el şi cei doi tovarăşi ai săi se intoarseră, 
numai zâmbete gălbejite, și porniră spre chei. 

- Bun, zise Glokta, hai să continuăm. 


- Unde-mi sunt hainele? strigă Hornlach, zvârco- 
lindu-se în scaun. 

- Îmi cer sincere scuze pentru asta, știu că e destul 
de neplăcut, dar hainele pot ascunde una, alta. Lasă-i 
omului hainele şi îi laşi mândria, demnitatea și toate 
lucrurile pe care e mai bine să nu le aibă aici. Nu in- 
teroghez niciodată un prizonier cu hainele pe el. Îl mai 
ţii minte pe Salem Rews? 

- Pe cine? 

- Salem Rews. Unul de-ai tăi. Un pânzar. L-am 
prins sustrăgându-se de la plata dărilor regelui. A măr- 
turisit, a dat câteva nume. Am vrut să vorbesc cu ei, 
dar au murit cu toţii. 

Ochii negustorului licăriră în stânga şi-n dreapta. 
Își evaluează opțiunile, încearcă să ghicească ce-am putea 
să știm. 

- Oamenii mor tot timpul. 

Glokta se uită ţintă la cadavrul pictat al lui Juvens 
din spatele prizonierului său, care sângera cu o vop- 
sea roșie pe tot peretele. Oamenii mor tot timpul. 

- Desigur, dar nu chiar așa de violent. Mă gân- 
desc că cineva i-a vrut morți, că cineva a poruncit să 
fie omorâţi. Mă gândesc că acela ai fost tu. 

- N-ai nicio dovadă! Niciuna! N-ai s-o scoţi la 
capăt cu asta! 

- Dovezile nu înseamnă nimic, Hornlach, dar am 
să-ți fac pe plac. Rews a supravieţuit. Întâmplarea face 
să fie chiar aici, pe coridor, rămas fără prieteni, 
smiorcăindu-se, numind fiecare pânzar care-i trece 
prin minte sau care ne trece nouă prin minte, la drept 
vorbind. (Ochi mijiţi, dar niciun răspuns.) L-am fo- 
losit să-l prindem pe Carpi. 

- Carpi? întrebă negustorul, încercând să pară 
nonşalant. 

- Ti-l amintești pe asasinul tău, nu-i așa? Un sty- 
rian uşor molâu. Cu urme de acnee? Năduşeşte mult? 
Îl avem și pe el. Ne-a spus întreaga poveste. Cum l-ai 
tocmit, cât l-ai plătit, ce i-ai cerut să facă. Întreaga 
poveste. Glokta zâmbi: Are o memorie excelentă, 
pentru un criminal, foarte amănunţită. 

Teama se vedea acum, doar o urmă de teamă, dar 
Hornlach se replie ușor. 

- Acesta este un afront la adresa ghildei mele, 
strigă el, cu toată autoritatea de care putea da dovadă, 
aşa gol şi legat de un scaun. Stăpânul meu, Coster 
dan Kault, nu va îngădui una ca asta, iar el e prieten 
apropiat cu Superiorul Kalyne! 

- La naiba cu Kalyne, e terminat. În plus, Kault 
crede că eşti în siguranță la bordul acelei corăbii, 
în drum spre Westport și departe de noi. Nu cred 
că îţi va simţi cineva lipsa vreme de câteva săp- 
tămâni. Negustorului îi căzu faţa. O grămadă de lu- 
cruri se pot întâmpla în acest timp... o grămadă 
foarte mare. 

Limba lui Hornlach ţâșni peste buze. Ridică pe 
furiș o privire spre Frost și Severard și se aplecă puţin. 
Aşadar, acum vine tocmeala. 

- Inchizitorule, spuse el cu glas mieros, dacă am 
învăţat ceva de la viaţă, e că fiecare om vrea ceva. Fie- 
care om are preţul lui, da? Iar noi avem buzunare 
adânci. Nu trebuie decât să spui ce vrei. Doar să spui! 
Ce vrer? 

- Ce vreau? întrebă Glokta, aplecându-se, la o dis- 
tanță mai conspirativă. 

- Da. Ce înseamnă toate astea? Ce vrei? Acum 
Hornlach zâmbea, un mic zâmbet şiret, isteț. 

Ce drăguţ, dar n-ai să-ţi cumperi scăparea. 

- Îmi vreau dinții i inapoi. Zambetul negustorului 
incepu să ă pălească. Îmi vreau piciorul i inapoi. Hornlach 
inghiți. Îmi vreau viața inapoi. Prizonierul devenise 
foarte palid. Nu? Atunci poate că mă voi mulțumi 
cu capul tău într-un băț. N-ai nimic altceva din ceea 
ce vreau eu, indiferent cât de adânci îți sunt buzuna- 
rele! Acum Hornlach tremura ușor. Gata cu fanfaro- 
nada? Gata cu târguiala? Atunci putem începe. Glokta 
ridică hârtia din fața lui și citi prima întrebare. Cum 
te numeșt1? 

- Uite, Inchizitorule, eu... 

Frost izbi cu pumnul în masă și Hornlach se 
chirci în scaun. 

- Răspunde naibii la întrebare! îi răcni Severard 
în față. 

- Gofred Hornlach, scânci negustorul. 

Glokta clătină din cap. 

- Bine. Eşti un membru de vază al Ghilde: 
Pânzarilor? 

- Da, da! 

- Unul dintre delegaţii Magisterului Kault, de fapt? 

- Ştii cine sunt! 

- Ai uneltit cu alți pânzari să-l înşeli pe Maiestatea 
Sa Regele? Ai tocmit un asasin să omoare cu preme- 
ditare zece dintre supușii Maiestăţii Sale? Ţi-a porun- 
cit să faci asta Magisterul Coster dan Kault, capul 
Ghilde: Pânzarilor? 

- Nu! strigă Hornlach, cu glasul pițigăiat de panică. 

Nu e răspunsul de care am nevoie. Glokta aruncă 
o privire către Practicianul Frost. Pumnul mare și 
alb se cufundă în stomacul negustorului și acesta 
scoase un suspin domol când alunecă într-o parte. . 

- Mama mea ţine.câini, ştii, zise Glokta. 

- Câini, şuieră Severard, în urechea negustorului 
care pâfâra, îmbrâncindu-l înapoi în scaun. 

- [i adoră. li dresează să facă o sumedenie de gium- 
bușlucuri. Glokta îşi încreți buzele. Ştii cum sunt 
dresați câinii? 

Hornlach încă gafâia, prăvălit în scaun, cu ochi 
înlăcrimaţi, departe de a putea vorbi. Încă e ca un pește 
scos brusc din apă. Gura i se deschide și i se închide, dar 
niciun sunet. 

- Repetiţie, zise Glokta, Repetă, repetă, repetă. 
Trebuie să pui câinele să-și execute giumbușlucurile 
de o sută de ori la fel, şi pe urmă trebuie s-o iei de 
la capăt. Totul e repetiţie. Și dacă vrei să latre la 
comandă, nu trebuie să eziţi să foloseşti biciul. Ai 

să latri pentru mine, Hornlach, în faţa Consiliu- 
lui Deschis. | 

- Eşti nebun! strigă pânzarul, holbându-se de la 
unul la altul, sunteţi nebuni cu toții! 

Glokta își flutură zâmbetul gol. 

- Dacă vrei. Dacă te ajută. Își aruncă din nou pri- 
virea pe hârtia din mâna lui. Cum te numești? 

Prizonierul înghiți. 

- Gofred Hornlach. 

- Eşti un membru de vază al Ghilde: Pânzarilor? 

- Da. 

- Unul dintre delegaţii Magisterului Kault, de fapt? 

- Da! 

- Ai uneltit cu alți pânzari să-l înșeli pe Maiestatea 
Sa Regele? Ai tocmit un asasin să omoare cu preme- 
ditare zece dintre supușii Maiestăţii Sale? Ţi-a porun- 
cit să faci asta Magisterul Coster dan Kault, capul 
Ghildei Pânzarilor? 

Hornlach privi disperat în jurul său. Frost îi susținu 
privirea. Severard îi susținu privirea. 

- Er întrebă Glokta. 

Negustorul închise ochii. 

- Da, scânci el. 

— Ce-ai zis? 

- Da! 

Glokta zâmbi. 


- Excelent! Acum, spune-mi: Cum te numești? 


CEAI ŞI RĂZBUNARE 


- Este o ţară frumoasă, nu-i așa? întrebă Bayaz, 
ridicând privirea către stâncile colțuroase ce se înălțau 
de-o parte și de alta a drumului. 

Copitele cailor călcau domol de-a lungul cărării, 
cu un sunet surd, potolit, ce contrasta cu starea de 
neliniște a lui Logen. 

— Aşa să fie? 

- Ei, bine, e o ţară aspră, desigur, pentru cei care 
nu-i cunosc rânduiala. O ţară aspră și neiertătoare. Dar 
are şi ceva nobil în ea. Întâiul dintre Magi cuprinse 
intreaga întindere cu un gest larg al braţului și inspiră 
cu încântare aerul rece. Are onestitate, integritate. Cel 
mai bun oţel nu străluceşte întotdeauna cel mai tare. 
Îi aruncă o privire lui Logen, legănându-se domol în 
șa. Ar trebui să ştii asta. 

- Nu pot spune că-i văd frumuseţea. 

- Nu? Dar ce vezi? 

Logen își lăsă ochii să rătăcească peste versanții 
abrupți, acoperiţi de iarbă, smălțaţi cu petice de rogoz 

și orz sălbatic, presărați cu stânci cenușii și pâlcuri 
de copaci. Văd un teren bun pentru o bătălie. Cu 
condiţia să ajungi aici primul. 

- Zău? Cum aşa? 

Logen arătă către coama sinuoasă a unui munte. 

- Arcașii de pe creasta de colo n-ar putea fi văzuți 
de pe drum şi ai putea să-ți ascunzi aproape toți oștenii 
între stânci. Câţiva dintre cei echipați mai ușor, lăsaţi 
pe versanţi, doar ca să atragă inamicii pe terenul cel 
mai abrupt de acolo. Logen arătă către tufișurile țepoase 
care acopereau versanţii mai Joși. I-ai lăsa să se apro- 
pie puţin, apoi, când și-ar croi drum cu greu prin orzul 
ăla sălbatic, le-ai trimite săgețile. Să te trezești cu săgețile 
căzând așa peste tine nu e nostim deloc. Vin mai re- 
pede, pătrund mai departe și muşcă mai adânc. Asta 
i-ar împrăștia. Când ar ajunge la stânci, ar fi sleiți de 
oboseală și dezorganizați. Asta ar fi momentul să ataci. 
Câţiva războinici sărind dintre pietrele alea, atacându-i 
de sus, odihniţi, plini de energie și ţipând ca toți dra- 
cii, asta i-ar putea înfrânge pe loc. Logen privi coasta 
muntelui cu ochii mijiţi. Fusese şi de-o parte și de alta 
intr-un asemenea atac-surpriză și în niciuna dintre 
situaţii amintirea nu era plăcută. Dar dacă ar avea de 
gând să opună rezistență, continuă Logen, câţiva 
călăreți în pădurea de colo ar putea isprăvi treaba: câțiva 
Oameni Aleși, câțiva luptători aprigi năpustindu-se asu- 
pra ta de unde nu te aștepți, ăsta e un lucru cumplit. 
Asta i-ar pune pe fugă. Dar, obosiţi cum ar fi, n-ar fugi 
prea repede. Asta inseamnă prizonieri și prizonierii pot 
însemna răscumpărare sau cel puţin dușmani uciși mai 

ușor. Văd un măcel sau o victorie demnă de un cân- 
tec, depinde de ce parte te afli. Asta văd. 

Bayaz zâmb,, clătinând din cap în ritmul mișcării 
domoale a calului. 

- Oare Stolicus a spus că terenul trebuie să fie prie- 
tenul cel mai bun al unui general, altfel îi devine cel 
mai cumplit duşman? 

- N-am auzit niciodată de el, dar avea dreptate. Ăsta 
e un teren bun pentru o armată, cu condiţia să ajungi 
primul aici. Să ajungi primul e toată șmecheria. 

- Într-adevăr. Dar noi nu avem armată. 

- Copacii ăștia ar putea ascunde câţiva călăreți chiar 
mai bine decât o mulțime. Logen îi aruncă vrăjitorului 
o privire piezișă. Atârna vesel în șa, bucurându-se de 
o plimbare plăcută în mijlocul naturii. Mă îndoiesc 
că Bethod a apreciat sfatul tău și eu am avut deja des- 
tule răfuieli cu el. A fost rănit în locul cel mai sensi- 
bil, în mândria lui. O să vrea răzbunare. O s-o vrea 
cu ardoare. 

- O, da, răzbunare, cea mai răspândită dintre dis- 
tracţiile Nordului. Popularitatea ei pare să nu apună 
niciodată. 

Logen privi încrâncenat împrejur, la copaci, la 
stânci, la cutele văii, la nenumăratele ascunzători. 

- Trebuie că sunt oameni în munţii ăștia, cău- 
tându-ne. Cete de oameni pricepuţi și căliți în luptă, 
cu cai buni şi bine înarmaţi, obișnuiți cu locurile. 
Acum, că Bethod şi-a înfrânt toţi dușmanii, nu mai 
există loc în Nord unde să nu te poată găsi. S-ar putea 
să aștepte acolo -— arătă către niște pietre de lângă 

drum - sau în pădurea de colo sau de colo. Malacus 
Quai, care călărea în frunte, pe calul de povară, privi 
nervos împrejur. Ar putea fi oriunde. 

- Asta te sperie? întrebă Bayaz. 

- Totul mă sperie şi e bine că e așa. Teama e un 
bun prieten al celor vânaţi, m-a ţinut în viață atâta 
vreme. Morţii sunt neînfricaţi și n-am poftă să mă 
alătur lor. Va trimite oameni și la bibliotecă. 

- O, da, să-mi ardă cărțile şi toate celelalte. 

— Asta te sperie? 

- Nu mult. Pe pietrele de lângă poartă stă scris cu- 
vântul lui Juvens și acesta nu poate fi nesocotut, nici 
acum. Niciun om cu intenţii războinice nu se poate 
apropia. Îmi închipui că oamenii lui Bethod vor rătăci 
în jurul lacului, prin ploaie, până când vor rămâne 
fără mâncare, gândindu-se în tot acest timp cât de ciu- 
dat e că nu pot găsi ceva atât de mare cum e o biblio- 
tecă. Nu, zise vesel vrăjitorul, scărpinându-și barba. 
Eu m-aș concentra asupra încurcăturii în care ne aflăm 
noi. Ce crezi că se întâmplă dacă suntem prinşi? 

- Bethod o să ne omoare, și asta în cel mai neplăcut 
mod care-i poate trece prin minte. Dacă nu cumva 
are de gând să fie îndurător și să ne lase să scăpăm cu 
un avertisment. 

- Pare destul de improbabil. 

- La acelaşi lucru mă gândeam și eu. Cea mai bună 
șansă a noastră este să o luăm spre Șuvoiul Alb, să 
încercăm să trecem în Englia și să sperăm că vom avea 
norocul să nu fim văzuţi. Lui Logen nu-i plăcea să 
se bizuie pe noroc, cuvântul însuși îi lăsa un gust 

amar. Ridică privirea spre cerul înnorat. Ne-ar prinde 
bine nițică vreme rea. O ploaie zdravănă ne-ar putea 
ascunde bine. 

Cerul șiroia peste el de săptămâni, dar acum, că 
avea nevoie de ploaie, refuza să scape măcar o picătură. 

Malacus Quai se uita la ei peste umăr, cu ochii 
mari și rotunzi de îngrijorare. 

- N-ar trebui să încercăm să ne mișcăm mai repede? 

- Poate, răspunse Logen, mângâind gâtul calu- 
lui, dar asta ar osteni animalele și s-ar putea să avem 
nevoie mai târziu de toată viteza lor. Am putea să 
ne ascundem ziua și să călătorim noaptea, dar, în 
cazul ăsta, riscăm să ne rătăcim. E mai bine așa: 
înaintăm încet și sperăm să nu fim văzuţi. Privi 
incruntat spre coama muntelui. Sperăm că n-am fost 
văzuți deja. 

- Hm, făcu Bayaz, atunci poate că acum e cel mai 
bun moment să-ţi spun. Vrăjitoarea aceea, Caurib, 
nu € nici pe jumătate atât de năroadă cum am lăsat 
eu să se înţeleagă că ar fi. 

Logen simţi că se prăbușește. 

- Nu? 

- Nu, cu toată vopseaua și aurul și trăncăneala de- 
spre Nordul Îndepărtat, ştie ce vrea. Ochiul-lung, i 
se spune. Un truc vechi, dar eficient. Ne-a urmărit. 

- Ştie unde suntem? 

- Ştie când am plecat, foarte probabil şi în ce 
direcție ne îndreptăm. 

- Asta nu ne dă nicio șansă. 

- Aş zice că nu. 

- La naiba! Logen zări mișcare între copaci, un- 
deva la stânga, strânse mâna pe mânerul sabiei. Câ- 
teva păsări țâşniră spre cer. Așteptă, cu sufletul la 
gură. Nimic. Își lăsă mâna să cadă inapoi. Ar fi tre- 
buit să-i omorâm când am avut ocazia. Pe toți trei. 

- Dar n-am făcut-o și cu asta, basta. Bayaz aruncă 
o privire spre Logen. Dacă ne găsesc, care e planul tău? 

- Fuga. Și speranţa că avem cai mai iuți. 


— Și asta? întrebă Bayaz. 

Vântul sufla cu putere prin vale, în ciuda copa- 
cilor, făcând flăcările focului să pâlpâie și să danseze. 
Malacus Quai îşi adună umerii şi își înfășură pătura 
mai strâns în jurul lor. Aruncă o privire către tul- 
pina scurtă pe care Bayaz o ţinea ridicată în faţa lui, 
cu fruntea încrețită de concentrare. 

- Ää... Asta era a cincea plantă şi nefericitul uce- 
nic mai trebuia să nimerească una. Este... ăă... ilyith? 

— Ilyuh? repetă vrăjitorul, fără să lase să i se citească 
pe chip niciun indiciu dacă răspunsul era corect. Era 
nemilos ca Bethod când venea vorba de ucenicul lui. 

- Poate? 

- Nici pe departe. Ucenicul închise ochii și oftă pen- 
tru a cincea oară în seara aceea. Logen îl compătimea, 
chiar îl compătimea, dar nu era nimic de făcut. Ursi- 
lum, în limba veche, din cel cu frunze rotunde. 

- Da, da, sigur, ursilum, mi-a stat pe limbă tot 
timpul. 

- Dacă numele îți stătea pe limbă, atunci între- 
buințările plantei nu pot fi departe, ce zici? 

Ucenicul își îngustă ochii și privi plin de speranță 
către cerul nopții, ca și cum răspunsul ar fi putut fi 
scris în stele. 

- Nu e pentru... dureri ale articulaţiilor? 

- Nu, categoric nu. Mă tem că articulațiile tale 
vor continua să te chinuie. Bayaz răsuci tulpina în- 
cet între degete. Ursilumul n-are nicio întrebuințare, 
din câte ştiu eu. E doar o plantă. Și o azvârli înapoi 
în tufișuri. 

- Doar o plantă, repetă Quai, scuturându-și capul. 

Logen oftă și își frecă ochii obosiţi. 

- Îmi cer scuze, Maestre Nouădegete, te plictisim? 

- Ce contează? întrebă Logen, ridicându-și mâinile 
in aer. Pe cine interesează numele unei plante fără 
nicio întrebuințare? 

Bayaz zâmbi: 

- Bine punctat. Spune-ne, Malacus, ce anume 
contează? 

- Dacă un om Caută să schimbe lumea, ar trebui 
mai întâi s-o înţeleagă. Ucenicul își turui vorbele ca 
pe o poezie, evident ușurat să i se pună o întrebare 
la care ştia răspunsul. Fierarul trebuie să înveţe ros- 
turile metalelor, tâmplarul rosturile lemnului, altfel 
munca lor va preţui puţin. Magia de rând e nestăpâ- 
nită și periculoasă, căci vine din Cealaltă Parte și să 
recurgi la lumea de jos e periculos. Magul potențează 
vraja cu ştiinţă și astfel realizează Înalta Artă, dar, ase- 
menea fierarului sau tâmplarului, el trebuie să caute 
să schimbe doar ceea ce înţelege. Cu fiecare lucru pe 
care îl învaţă, puterea lui este sporită. Așadar, magul 

trebuie să năzuiască să înveţe tot, să înţeleagă lumea 
intreagă. Copacul e puternic doar pe măsura rădăcinii 
sale, iar cunoașterea este rădăcina puterii. 

- Nu-mi spune, Principiile Artei a lui Juvens! 

- Chiar primele rânduri, zise Bayaz. 

- Iartă-mă că spun, dar sunt pe lumea asta de mai 
bine de treizeci de ani și încă nu am reușit să înţeleg 
un singur lucru care s-a întâmplat. Să cunosc lumea 
în întregime? Să înţeleg totul? Asta e o misiune 
extrem de grea. 

Magul chicoti. 

- Una imposibilă, negreșit. Să cunoşti cu adevărat 
și să înţelegi chiar și un fir de iarbă înseamnă să studi- 
ezi O viaţă întreagă, iar lumea e în continuă schimbare. 
De aceea tindem să ne specializăm. 

- Aşadar, tu ce ai ales? 

- Focul, răspunse Bayaz, privind vesel flăcările, 
cu lumina lor dansând pe țeasta-i pleșuvă. Focul, forța 
și voința. Dar chiar și în domeniile alese, după nenu- 
măraţi ani lungi de studiu, rămân un novice. Cu cât 
înveţi mai mult, cu atât îţi dai seama cât de puţine știi. 
Totuși, strădania însăși e un lucru de preţ. Cunoașterea 
este rădăcina puterii, în definitiv. 

- Așadar, cu destulă cunoaștere, voi, magii, puteți 
face orice? 

Bayaz se încruntă. 

- Există limite. Și există reguli. 

- Precum Prima Lege? Maestrul și ucenicul ridi- 
cară, ca unul, privirea spre Logen. E interzis să vorbeşti 
cu diavolii, nu-i așa? 

Era evident că Quai nu-și amintea de scăparea lui 
din timpul febrei: avea gura căscată de uimire. Ochii 
lui Bayaz doar se îngustară puţin, cu o vagă urmă de 
bănuială. 

- Păi, da, așa este, răspunse Întâiul dintre Magi. 
E interzis să atingi Cealaltă Parte nemijlocit. Prima 
Lege trebuie să se aplice tuturor, fără excepţie. După 
cum trebuie să se aplice și A Doua. 

- Care este? 

- E interzis să mănânci carnea oamenilor. 

Logen ridică o sprânceană. 

- Voi, vrăjitorii, născociţi tot felul de lucruri ciudate. 

Bayaz zâmbi: 

- O, nu ştii nici jumătate. Se intoarse către uce- 
nicul său, ridicând în faţa lui o rădăcină maro, no- 
duroasă. Iar acum, Maestre Quai, ești bun să-mi spui 
numele acesteia? 

Logen nu-și putu stăpâni un zâmbet tainic. Pe asta 
el o ştia. 

- Haide, haide, Maestre Quai, n-avem la dispoziţie 
toată noaptea. 

Logen nu putea să mai suporte mult suferința uce- 
nicului. Se aplecă spre el, prefăcându-se că aţâţă focul 
cu un băț și, tușind ca să-și ascundă vorbele, șopti: 

- Laba-ciorul. 

Bayaz era destul de departe și vântul foșnea prin 
copaci. N-avea cum să-l fi auzit. Quai își jucă bine 
rolul. Continuă să se holbeze la rădăcină, cu fruntea 
increțită de concentrare. 

- E laba-ciorii? îndrăzni el. 

Bayaz ridică o sprânceană. 

- Ei, bine, da, este. Bravo, Malacus. Și îmi poți enu- 
mera întrebuinţările e1? 

Logen tuși din nou. 

- Răni, șopti el, privind nepăsător înspre pădure, 
acoperindu-și gura cu o mână. 

Poate că nu ştia prea multe despre plante, dar în 
privinţa rănilor avea o experienţă vastă. 

- Cred că e bună pentru răni, zise moale Quai. 

- Excelent, Maestre Quai. Laba-ciorii e răspunsul 
corect. Şi e bună pentru răni. Mă bucur să văd că faci 
unele progrese, până la urmă. și drese glasul: Totuși, 
mi se pare curios că foloseşti această denumire. I se 
spune laba-ciorii doar la nord de munţi. Eu, cu sigu- 
ranță, nu te-am învăţat niciodată numele acesta. Mă 
întreb pe cine cunoști în acea parte a lumii. Aruncă 
o privire către Logen. Te-ai gândit vreodată la o ca- 
rieră în artele magiei, Maestre Nouădegete? Il privi 
din nou pe Quai cu ochii mijiţi: S-ar putea să am un 
loc liber pentru un ucenic. 

Malacus plecă fruntea. 

- Îmi pare rău, Bayaz. 

- Ai și de ce. Ai putea să ne speli străchinile, ce 
zici? Poate că sarcina ţi se potrivește mai bine. 

Quai își aruncă pătura de pe umeri, fără tragere 
de inimă, adună străchinile murdare și își târșâi pi- 
cioarele prin pădure, către pârâu. Bayaz se aplecă de- 
asupra ceaunului de pe foc, adăugând câteva frunze 
uscate în apa clocotită. Lumina pâlpâitoare a flăcărilor 
îi scânteie pe partea de jos a feţei și aburul i se învârti 

in jurul țestei pleșuve. Una peste alta, arăta ca un 
adevărat vrăjitor. 

- Ce-i asta? intrebă Logen, întinzând mâna să-și 
ia pipa. Vreo vrajă? Vreo poțiune? Vreo lucrare 
măreață a Înaltei Arte? 

- Ceai. 

- Cum? 

- Frunzele unei anumite plante, fierte în apă. 
E considerat un lux destul de mare în Gurkhul. 
Turnă o parte din licoare într-o ceaşcă. Ti-ar plăcea 
să guști? 

Logen îl adulmecă reticent. 

- Are miros de picioare. 

- Fă cum crezi. Bayaz clătină din cap și se așeză 
inapoi lângă foc, strângând cana aburindă în mâini. 
Dar pierzi unul dintre cele mai mari daruri făcute 
de natură omului. Luă o sorbitură și plescăi de satis- 
facție. Calmează mintea, revigorează trupul. Puţine 
rele nu pot fi rezolvate cu o ceașcă de ceai. 

Logen indesă un cocoloș de chagga în măciu- 
lia pipei. 

- Dar o secure în cap? 

-- Acesta este unul dintre ele, recunoscu Bayaz cu 
un zâmbet larg. Spune-mi, Maestre Nouădegete, de 
ce atâta dușmănie între tine și Bethod? N-ai luptat 
pentru el de atâtea ori? De ce vă urâţi atât de mult? 

Logen tăcu, trăgând fum din pipă, suflând. 

- Există motive, răspunse el băţos. 

Rănile din vremea aceea nu se vindecaseră încă. 
Nu-i plăcea să le zgândărească nimeni. 

- A, motive. Bayaz își cobori privirea spre ceașcă. 
Şi care sunt motivele tale? Dușmănia asta nu merge 
în ambele direcții? 

- Poate. 

- Dar tu ești dispus să aștepți? 

- Va trebui să fiu. 

- Hm. Eşti foarte răbdător pentru un om al 
Nordului. 

Logen se gândi la Bethod, la dezgustătorii lui fii 
și la nenumăraţii oameni pe care îi omorâseră pen- 
tru ambițiile lor. Oameni pe care îi omorâse el, Logen, 
pentru ambițiile lor. Se gândi la shanka, la familia lui 
şi la ruinele satului de lângă mare. Se gândi la toți prie- 
tenii lui morți. Îşi sugea dinţii și se uita în foc cu pri- 
virea pierdută. 

- Am rezolvat câteva răfuieli, la vremea mea, dar 
asta n-a făcut decât să atragă mai multe. Răzbunarea 
poate fi plăcută, dar e un lux. Nu-ţi umple burta, nici 
nu te apără de ploaie. Ca să-mi înfrunt vrăjmașii, am 
nevoie de prietenii mei lângă mine, iar eu am rămas 
fără prieteni. Omul trebuie să fie realist. A trecut ceva 
vreme de când aveam alte ambiţii decât să supra- 
viețuiesc fiecărei zile. 

Bayaz rase, cu ochii scânteind în lumina focului. 

- Ce-i? întrebă Logen, intinzându-i pipa. 

- Fără supărare, dar eşti o sursă inepuizabilă de 
surprize. Cu totul altfel decât mă aşteptam. Eşti o 


adevărată enigmă. 
- Eu? 

- O, da! Sângerosul Nouă, șopti magul, făcând 
ochii mari. Ai o reputaţie afurisită, prietene. Ce mai 
povești se spun! Un nume blestemat! Păi, mamele îşi 
sperie copiii cu el. Logen nu zise nimic. N-avea cum 
să nege asta. Bayaz trase încet din pipă, apoi suflă o 
dâră lungă de fum. Mă gândeam la ziua în care ne-a 
vizitat Prinţul Calder. 

Logen pufni. 

- Încerc să nu mă prea gândesc la el. 

— Și eu, dar nu comportamentul lui m-a interesat, 
ci al tău. 

- Serios? Nu-mi amintesc să fi făcut ceva deosebit. 

Bayaz îndreptă coada pipei spre Logen, de din- 
colo de foc. 

- Ah, dar tocmai asta voiam să spun. Am cunos- 
cut o mulțime de luptători, soldaţi, generali și campioni 
şi câți și mai câţi. Un mare luptător trebuie să acţioneze 
iute, decisiv, fie cu braţul propriu, fie cu o armată, căci 
acela care lovește primul adesea lovește ultimul. Așadar, 
luptătorii ajung să se bizuie pe instinctele lor, să reac- 
ționeze mereu violent, să devină fuduli și brutali. Bayaz 
ii dădu pipa înapoi lui Logen. Dar, orice s-ar spune de- 
spre tine, tu nu ești un asemenea om. 

- Cunosc o sumedenie de oameni care ar fi de altă 
părere. 

- Poate, dar realitatea rămâne. Calder te-a insul- 
tat, iar tu n-ai făcut nimic. Așadar, ştii când trebuie 
să acționezi și acţionezi repede, dar știi, de asemenea, 
când să n-o faci. Asta dovedește stăpânire de sine și 
o minte calculată. 

- Poate că doar îmi era frică. 

- De el? Haide, zău! N-ai părut speriat de Scale, 
și el e mult mai fioros. Și ai umblat şaizeci de kilo- 
metri cu ucenicul meu în spate, ceea ce arată curaj, 
dar şi compasiune. O combinaţie cu adevărat rară. 
Violenţă și stăpânire, calcul și compasiune - și, pe 
deasupra, vorbeşti cu spiritele. 

Logen ridică o sprânceană. 

- Nu prea des și doar când nu mai e nimeni prin 
preajmă. Vorbele lor sunt plictisitoare și nici pe jumă- 
tate atât de măgulitoare ca ale tale. 

- Ha! Asta-i adevărat. Spiritele au puţine să le 
spună oamenilor, din câte înţeleg, deşi eu n-am vor- 
bit niciodată cu ele. Nu am acest dar. Puţini îl au, în 
zilele noastre. Luă încă o înghiţitură, uitându-se la 
Logen peste marginea ceștii. Nici nu-mi vine în minte 
altcineva în viaţă. 

Malacus ieși împleticindu-se dintre copaci, tremu- 
rând și lăsând jos străchinile ude. Îşi înhăță pătura, 
și-o înfășură strâns pe trup, apoi aruncă o privire 
plină de speranţă către ceaunul aburind de pe foc. 

- Acolo e ceai? 

Bayaz îl ignoră. 

- Spune-mi, Maestre Nouădegete, în tot răstimpul 
de când ai sosit la biblioteca mea, nu m-ai întrebat 
nici măcar o dată de ce am trimis după tine sau de 
ce cutreierăm acum prin Nord, punându-ne viaţa în 
pericol. Mi se pare ciudat. 

- Nu tocmai. Nu vreau să ştiu. 

- Nu vrer? 

- Toată viaţa am căutat să ştiu. Ce e dincolo de 
munți? Ce gândesc dușmanii mei? Ce arme vor fo- 
losi împotriva mea? În care dintre prieteni mă pot 
increde? Logen ridică din umeri. O fi cunoașterea 
rădăcina puterii, dar fiecare lucru pe care l-am aflat 
mi-a făcut mai rău. Trase din nou din pipă, dar se ter- 
minase. Scutură scrumul pe jos. Orice-ar fi ceea ce vrei 
de la mine, voi încerca să fac, dar nu vreau să știu până 
când nu vine vremea. M-am săturat să iau singur de- 
cizii. Nu sunt niciodată corecte. Neştiinţa e cel mai 
dulce leac, zicea tatăl meu. Nu vreau să ştiu! 

Bayaz se holbă la el. Era prima oară când Logen 
îl văzuse pe Întâiul dintre Magi părând surprins în 
vreun fel. Malacus Quai își drese glasul. 

- Mie mi-ar plăcea să știu, spuse el, abia șoptit, ri- 
dicând spre maestrul său o privire plină de speranţă. 

- Da, murmură Bayaz, dar tu nu ai ocazia să întrebi. 


Era pe la prânz când totul o luă razna. Logen toc- 
mai începea să-și închipuie că ar putea ajunge la Șuvo- 
iul Alb, poate chiar să supravieţuiască acelei săptămâni. 
Avu senzaţia că și-a pierdut concentrarea, doar preţ 
de o clipă. Din nefericire, a fost clipa care a contat. 

Dar mişcarea era bună, trebuia să le recunoască 
acest merit. Îşi aleseseră locul cu grijă și infășuraseră 
copitele cailor cu cârpe, ca să nu facă zgomot. Trei- 
copaci ar fi putut să-și dea seama ce urmează, dacă ar 
fi fost cu ei, dar el avea ochiul format ca nimeni: altul. 
Copoiul i-ar fi putut mirosi, dacă ar fi fost acolo, dar 

el avea nas pentru asta. Cert era că niciunul dintre ei 
nu se afla acolo. Morţii nu sunt de niciun ajutor. 

Erau trei călăreți, așteptându-i după o cotitură, bine 
înarmaţi, înveşmântaţi în armuri, cu fețele murdare, 
dar armele curate, luptători încercaţi până la unul. Cel 
din dreapta era bine legat, cu o înfățișare robustă, 
aproape fără gât. Cel din stânga era înalt şi sfrijit, cu 
ochi mici şi cruzi. Amândoi aveau coifuri rotunde, 
cămăși de zale roase, sulițe lungi, coborâte și gata de 
atac. Căpetenia lor şedea pe cal ca un sac de napi, atâr- 
nat în șa cu nonșalanța unui călăreț experimentat. ÎI 
salută pe Logen cu o clătinare a capului. 

- Nouădegete! Brynnul! Sângerosul Nouă! Mă 
bucur nespus să te revăd! 

- Degetnegru! murmură Logen, străduindu-se să 
afişeze un zâmbet prietenos. Mi-ar sălta şi mie inima 
de bucurie să te văd, dacă lucrurile ar sta altfel. 

- Dar sunt așa cum sunt. În timp ce vorbea, ochii 
bătrânului luptător trecură încet peste Bayaz, Quai 
și Logen, măsurându-le armele, sau absenţa lor, plă- 
nuindu-și jocul. Un adversar mai prost ar fi putut echi- 
libra raportul de forțe, dar Degetnegru era un Om 
Ales și nu era un nătărău. Ochii 1 se opriră pe mâna 
lui Logen când se furișă către mânerul sabiei și Deget- 
negru clătină încet din cap. Fără șiretlicuri de-ale tale, 
Nouă Sângeros. Îţi poți da seama că v-am prins. Și 
făcu semn cu capul către copacii din spatele lor. 

Inima lui Logen se strânse și mai mult. Alţi doi 
călăreți își făcuseră apariţia și se apropiau la trap, să 
închidă capcana, cu copitele înfășurate ale cailor 

călcând aproape fără zgomot pe pământul moale de 
lângă drum. Logen își frământă buza. Degetnegru avea 
dreptate, afurisitul. Cei patru călăreți se apropiară, co- 
borâră vârfurile suliţelor, cu feţele reci, concentrați la 
sarcina pe care o aveau. Malacus Quai se holbă la ei 
cu ochi înspăimântați, în timp ce calul lui se dădea 
înapoi. Bayaz afișă un zâmbet vesel, de parcă și-ar fi 
întâlnit cei mai vechi prieteni. Lui Logen i-ar fi plăcut 
să aibă măcar un dram din liniștea vrăjitorului. Inima 
îi bubuia și simţea un gust amar în gură. 

Degetnegru își îmboldi calul, cu o mână strânsă 
pe coada toporului și cealaltă pe genunchi, fără ca 
măcar să folosească hăţurile. Era un călăreț iscusit, 
renumit pentru asta. Așa se întâmplă când cineva își 
pierde toate degetele de la picioare în îngheţ. Călare 
înaintezi mai iute decât pe jos, asta trebuia recunos- 
cut, dar când venea vorba de luptă, Logen prefera 
să-și țină picioarele bine înfipte în pământ. 

- Mai bine vii cu noi acum, zise bătrânul luptător. 
Așa-i mai bine pentru toată lumea. 

Lui Logen îi venea greu să accepte, dar sorții îi 
erau potrivnici. Poate că săbiile aveau glas, aşa cum 
spusese Bayaz, dar cu o suliță poți al naibii de bine 
să dobori un om de pe cal și erau patru care strân- 
geau cercul în jurul lui. Era prins în capcană: singur 
impotriva lor, luat pe nepregătite, lipsit de armele 
potrivite pentru această treabă. Și, totuși. Mai bine 
să tragă de timp și să spere că s-ar putea să se 1vească 
o șansă. Logen își drese glasul, străduindu-se să nu-și 
trădeze teama. 

- N-aș fi crezut niciodată că ai să faci pace cu 
Bethod, Degetnegru, nu tu. 

Bătrânul războinic își scărpină barba lungă și 
incâlcită. 

- Am fost unul dintre ultimii, ce-i drept, dar în 
cele din urmă am îngenuncheat, la fel ca toți ceilalți. 
Nu pot zice că-mi place, dar asta-i situaţia. Mai bine 
dă-mi sabia, Nouădegete. 

- Dar Bătrânul Yawl? Vrei să-mi spui că se pleacă 
în faţa lui Bethod? Sau doar ai găsit un stăpân care 
să-ți convină mai mult? 

Pe Degetnegru nu-l supără această zeflemea, câtuși 
de puţin. Părea doar trist și obosit. 

- Yawl e mort, de parcă n-ai şti. Cei mai mulți 
sunt morţi. Bethod nu-mi convine deloc ca stăpân, 
nici fiii lui. Nimănui nu-i place să lingă fundul gras 
al lui Scale sau pe cel sfrijit al lui Calder, ar trebui 
să știi asta. Acum dă-mi sabia, trece ziua degeaba și 
avem cale lungă de făcut. Putem vorbi la fel de bine 
și dacă ești neinarmat. 

- Yawl e mort? 

- Da, răspunse Degetnegru neîncrezător. L-a pro- 
pus lu: Bethod un duel. N-a: auzit? Temutul i-a 
făcut felul. 

- Temutul? 

- Unde-ai fost până acum? În fundul pământului? 

- Mai mult sau mai puţin. Ce e acest Temut? 

- Nu ştiu ce este! Degetnegru se aplecă din șa și 
scuipă în iarbă. Am auzit că nu e om. Se zice că afu- 
risita de Caurib l-a scos de sub un munte. Cine ştie? 

Sau cel puţin e noul campion al lui Bethod, şi mai 
periculos chiar și decât ultimul, fără supărare. 

- Nicidecum, zise Logen. 

Omul fără gât se apropiase. Puțin cam mult, 
poate, cu vârful sabiei atârnând la o distanță de o 
palmă, două. 

- Da. De asta l-am urmat. Dar nu i-a fost de nici- 
un folos. Temutul l-a stâlcit. L-a stâlcit rău, ca pe un 
câine. L-a lăsat în viaţă, dacă se poate spune aşa, ca 
să putem învăţa din greșeala lui, dar n-a mai trăit 
mult. Cei mai mulți dintre noi au îngenuncheat chiar 
atunci, cei cu neveste şi fii la care să se gândească. 
N-avea niciun rost să mai amânăm. Mai există câțiva, 
sus, în munţi, care nu vor să plece genunchiul în fața 
lui Bethod. Acel nebun adorator al lunii, Crum- 
mock-i-Phail, cu oamenii munţilor şi alți câțiva pe 
lângă ei. Dar nu prea mulți. Și Bethod are planuri 
pentru ei. Degetnegru întinse o mână mare, bătă- 
torită. Mai bine dă-mi sabia, Nouă Sângeros. Dar 
numai cu mâna stângă, fii bun, incetișor și fără vreun 
șiretlic. Așa-i mai bine pentru toată lumea. 

Așadar, se isprăvise. Nemaiavând timp, Logen își 
înfășură cele trei degete ale mâinii stângi în jurul sa- 
biei, cu metalul rece apăsându-i palma. Suliţa bărbatului 
vânjos se apropie încă puţin. Cel înalt se relaxase 
niţel, convins că îl aveau în mână. Tinea sulița îndrep- 
tată în sus, nepregătită. Logen nu-și dădea seama ce 
făceau cei doi din spate. Avea o dorință aproape ire- 
zistibilă de a arunca o privire peste umăr, dar se forță 
să se uite în faţă. 

- Te-am respectat intotdeauna, Nouădegete, chiar 
dacă ne-am aflat pe poziţii diferite. N-am nicio răfuială 
cu tine. Dar Bethod vrea răzbunare, e beat de răzbu- 
nare, iar eu am jurat să-l slujesc. Degetnegru îl privi 
cu tristețe în ochi. Îmi pare rău că sunt eu, chiar dacă 
mă crezi sau nu. 

- Și mie, murmură Logen. Îmi pare rău că ești 
tu. Scoase încet sabia din teacă. Mă crezi sau nu. 
Și braţul îi ţâșni, izbind cu mânerul sabiei în gura 
lui Degetnegru. 

Bătrânul războinic scânci, când metalul întunecat 
îi zdrobi dinţii, şi căzu pe spate din șa, cu securea zbu- 
rându-i din mână și zăngănind pe drum. Logen apucă 
sulița bărbatului vânjos, chiar de sub varf. 

- Fugi! îi răcni el lui Quai, dar ucenicul îl privea 
nemișcat, clipind. 

Vânjosul fără gât trase de suliță, aproape smul- 
gându-l pe Logen de pe cal, dar acesta nu-i dădu dru- 
mul. Se ridică în scara șeii, înălțând sabia deasupra 
capului. Cu ochii măriţi, omul fără gât își retrase o 
mână de pe suliță și o ridică din instinct. Logen cobori 
sabia cu toată puterea. i 

Rămase uimit de ascuţimea ei. li reteză vânjosu- 
lui braţul, chiar de sub cot, apoi îi pătrunse în umăr, 
spintecând prin blană și zale și despicându-l aproape 
în două, până la stomac. Sângele țâșni pe drum, 
improșcând în față calul lui Logen. Era antrenat pen- 
tru călărit, dar nu pentru război: se cabră şi se răsuci, 
lovind cu picioarele şi luând-o la goană, cuprins de 
panică. Logen nu putea face altceva decât să se țină 

pe spatele afurisitului de animal. Cu coada ochiului, 
il zări pe Bayaz lovind calul lui Quai peste crupă şi 
acesta porni valvârtej, galopând în urma lui Logen, 
cu ucenicul săltând în șa. 

Apoi totul se transformă într-o învălmășeală de 
animale săltând și fornăind, de metal zăngănind și 
scrâșnind, de înjurături şi strigăte. Luptă. Un lucru 
cunoscut, dar nu mai puţin înspăimântător pentru 
Logen, care strângea hăţurile în mâna dreaptă, pe calul 
care sărea şi se smucea, învârtind nebuneşte sabia de- 
asupra capului, mai mult ca să-și sperie inamicii decât 
ca să-i rănească. Aștepta din clipă în clipă zdruncină- 
tura și durerea mistuitoare, când o suliță avea să-l stră- 
pungă şi apoi pământul năvălind spre el și izbindu-l 
în faţă. 

Îi văzu pe Quai și pe Bayaz îndepărtându-se la galop, 
în josul drumului, urmăriţi cu înverșunare de bărbatul 
înalt, cu sulița vârâtă sub braţ. ÎL văzu pe Degetnegru 
rostogolindu-se și ridicându-se în picioare, scuipând 
sânge, bâjbâind după secure. Îi văzu pe cei doi bărbați 
care veniseră din spate luptându-se să-și stăpânească pro- 
priii cai înnebuniţi, cu suliţele fluturând în mâini. Văzu 
trupul celui pe care tocmai îl omorâse atârnând des- 
picat în două și răsturnându-se încet din şa, cu sângele 
şiroind pe pământul mocirlos. 

Logen icni când simţi vârful unei sulițe pătrun- 
zându-i prin spate în umăr și fu azvârlit aproape peste 
capul calului. Apoi își dădu seama că era cu fața în jos, 
la drum, incă viu. şi înfipse călcâiele în coastele ca- 
lului și acesta iuți pasul, stârnind noroiul cu copitele 

şi azvârlindu-l în fețele celor din spate. Își trecu sabia 
în mâna dreaptă, cât pe ce să scape hăţurile și să cadă. 
Își ridică umărul, dar rana nu-l supăra prea tare — 
incă își putea mișca braţul. 

- Sunt încă viu. Încă viu. 

Drumul trecea în goană pe sub el, vântul îi înțepa 
ochii. Îl ajungea din urmă pe bărbatul inalt - acum 
cârpele de pe copitele calului îl încetineau, alunecând 
pe pământul noroios. Logen ridică sabia în spatele 
lui, strângând mânerul cu toată puterea. Capul inami- 
cului se întoarse brusc, dar prea târziu. Se auzi un 
zăngănit răsunător de metal pe metal când sabia izbi 
coiful, lăsând o urmă adâncă şi azvârlindu-l cât colo 
pe bărbatul înalt. Capul îi săltă o singură dată, lo- 
vindu-se de drum, piciorul îi rămase agăţat într-una din- 
tre scările șeii, apoi se desfăcu și trupul se rostogoli, 
iar Și iar, pe iarbă, cu braţele și picioarele săltând. Calul 
îşi continuă galopul fără călăreț, privindu-l pe Logen, 
în trecere. 

5 Încă viu. 

Logen privi peste umăr. Degetnegru era inapoi în 
șa și galopa după el, cu securea sus, deasupra capului, 
cu păru-i încâlcit fluturându-i. Ceilalţi doi suliţași erau 
lângă el, zorindu-și caii, dar între ei mai era destulă dis- 
tanţă. Logen râse. Probabil că va reuși, până la urmă. 
Își flutură sabia către Degetnegru, în timp ce drumul 
pătrundea într-o pădure din fundul văii. 

- Sunt încă viu! strigă el cât îl ţinea gura şi atunci 
calul se opri atât de brusc, încât Logen aproape fu 
azvârlit peste capul lui. 

Reuşi să rămână călare doar aruncându-și un braţ 
peste gâtul animalului. De îndată ce căzu înapoi în 
șa, văzu care era problema, şi era una foarte serioasă. 
Mai multe trunchiuri de copaci fuseseră culcate de-a 
curmezișul drumului, cu crengile tăiate și cioturile 
ascuţite, ţâșnind periculos în toate direcţiile. Alți 
doi războinici în zale stăteau în faţa lui, cu suliţele 
pregătite. Nici cel mai bun călăreț n-ar fi putut sări 
peste obstacolul acela, iar Logen nu era cel mai bun 
călăreț. Bayaz și ucenicul său luaseră aceeași deci- 
zie. Amândoi stăteau încremeniți pe cal în faţa ba- 
ricadei, bătrânul cu un aer nedumerit, tânărul pur 
şi simplu speriat. 

Logen pipăi mânerul sabiei și îşi roti ochii dispe- 
rat, cercetând pădurea, în căutarea unei căi de scăpare. 
Văzu acum mai mulți bărbați. Arcași. Unul, pe urmă 
doi, apoi trei, furișându-se încet din ambele părți ale 
drumului, cu săgețile pregătite și arcurile trase. 

Logen se răsuci în șa, dar Degetnegru şi cei doi 
tovarăși se apropiau la trap. N-avea scăpare în direcţia 
aceea. Îşi opriră caii la câţiva paşi, departe de sabia 
lui Logen. Umerii îi căzură. Urmărirea se încheiase. 
Degetnegru se aplecă și scuipă sânge pe pământ. 

- În regulă, Nouă Sângeros, până aici ţi-a fost. 

- Nostim lucru, murmură Logen, coborându-și 
privirea către lama lungă și gri a sabiei, mânjită și stro- 
pită cu roșu. Am luptat atât timp pentru Bethod îm- 
potriva ta, iar acum lupți tu pentru el împotriva mea. 
Se pare că nu suntem niciodată de aceeaşi parte, iar 
el e singurul câștigător. Nostim lucru. 

- Da, mormăi Degetnegru, printre buzele-i însân- 
gerate, nostim. Dar nimeni nu râdea. Degetnegru și 
războinicii lui aveau chipuri neinduplecate ca moar- 
tea. Quai părea gata să izbucnească în lacrimi. Doar 
Bayaz, din motive de neînțeles, își păstra obișnuita 
bună dispoziţie. În regulă, Nouădegete, dă-te jos de 
pe cal. Bethod te vrea viu, dar te acceptă și mort, dacă 
e nevoie. Jos! Acum! 

Mintea lui Logen începu să caute o soluţie salva- 
toare, în eventualitatea în care s-ar preda. Nu era de 
așteptat ca Degetnegru să facă vreo greşeală, odată 
ce punea mâna pe ei. Probabil că l-ar snopi pe Logen 
în bătaie pentru felul în care i-a înfruntat, dacă nu 
cumva i-ar rupe genunchii. l-ar lega fedeleș, ca pe niște 
găini duse la tăiere. Se imagină azvârlit la podea, 
înfăşurat într-un kilometru de lanţuri, cu Bethod 
zâmbindu-i de pe tron, cu Calder și Scale râzând, 
împungându-l probabil cu ceva ascuțit. 

Logen îşi roti privirea. Se uită la capetele reci ale 
săgeților şi la vârfurile reci ale sulițelor și la ochii reci 
ai oamenilor care le îndreptau spre el. N-avea scăpare 
din acest petic de loc. 

- Bine, ai câştigat. Logen își aruncă sabia la pă- 
mânt, cu vârful în jos. Se gândise că se va implânta 
în pământ şi va rămâne acolo, legănându-se încoace 
și încolo, dar sabia se răsturnă și zăngăni pe jos. Era 
o zi în care toate mergeau de-a-ndoaselea. Îşi săltă 
incet un picior peste șa și alunecă jos, pe drum. 

- Așa mai merge. Acum ceilalți. 

Quai cobori instantaneu de pe cal și rămase nemiș- 
cat, ridicând o privire neliniștită spre Bayaz, dar magu! 
nu se clinti. Degetnegru se încruntă și ridică securea. 

- Și tu, bătrâne. 

- Prefer să călăresc. 

Logen tresări. Nu era răspunsul corect. În orice 
clipă Degetnegru avea să dea un ordin. Arcurile aveau 
să zbârnâie și Întâiul dintre Magi avea să se prăbu- 
şească, plin de săgeți, păstrând, probabil, acel zâmbet 
sâcâitor pe faţă. 

Dar ordinul nu veni. 

Nu urmă nicio vorbă poruncitoare, nicio incantație 
ciudată, niciun gest ocult. Aerul din jurul umerilor lui 
Bayaz părea să pâlpâie, așa cum pâlpâie deasupra pămân- 
tului, într-o zi fierbinte, iar Logen simţi un zvâcnet 
ciudat în stomac. 

Apoi copacii explodară într-un zid de flăcări fier- 
bin, mistuitoare și orbitoare. Trunchiurile copa- 
cilor se aprinseră şi crengile se rupseră, trosnind 
asurzitor, înălțând limbi de foc strălucitor şi abur 
fierbinte. O săgeată în flăcări lovi sus, în aer, deasu- 
pra capului lui Logen și pe urmă arcașii dispărură, 
topiţi în imensul cazan. 

Logen se dădu înapoi, sufocându-se și gâfâind, 
şocat și cuprins de spaimă, cu braţul ridicat să-și apere 
faţa de fierbinţeala usturătoare. Din baricadă se 
înălțau limbi mari de foc şi scântei orbitoare, iar cei 
doi bărbaţi care se aflaseră în apropiere se rostogo- 
leau și se zvârcoleau, învăluiți în flăcările devoratoare, 
cu tipetele înăbușite de vuietul asurzitor. 

Caii săltau și se smuceau, fornăind cu o furie ne- 
bună. Degetnegru fu aruncat a doua oară la pământ, 
cu securea în flăcări zburându-i din mâini, iar calul se 
impiedică și se prăbuși peste el. Unul dintre tovarășii 
lui avu mai puţin noroc: fu azvârlit direct în zidul de 
flăcări de lângă drum și țipătul lui disperat se curmă 
brusc. Unul singur rămase în picioare și avea norocul 
să poarte mănuși. Printr-un miracol, reuși să nu scape 
mânerul aprins al suliţei sale. Cum de avu prezenţa de 
spirit să atace, cu lumea cuprinsă de flăcări împrejur, 
Logen n-avea să știe niciodată. Lucruri ciudate se pot 
intâmpla în timpul unei lupte. Bărbatul și-l luă pe Quai 
drept ţintă și se năpusti spre el cu un mârâit, îndrep- 
tându-i sulița aprinsă spre piept. Neghiobul ucenic ră- 
mase acolo neajutorat, țintuit locului. Logen se izbi în 
el, smulgându-i sabia și aruncându-l de-a rostogolul pe- 
ste drum, cu mâinile la cap, apoi lovi la nimereală pi- 
cioarele calului, când acesta trecu în goană pe lângă el. 

Sabia zbură din mâna lui Logen și se îndepărtă alu- 
necând, apoi o copită îi lovi umărul rănit și îl dobori 
la pământ. I se tăie răsuflarea și lumea în flăcări începu 
să se învârtească nebunește. Insă lovitura lui îşi făcuse 
efectul. După câțiva paşi, picioarele sfârtecate ale ca- 
lului cedară și animalul se împiedică, fu azvârlit inainte 
neputincios, se răsturnă și căzu în foc, cal și călăreț 
dispărând laolaltă. 

Logen căută pe jos după sabie. Câteva frunze săltară 
sfârâind pe drum, înţepându-i faţa și mâinile. Căldura 
il apăsa ca o povară uriașă, smulgându-i sudoarea din 
piele. Găsi afurisitul de mâner al sabiei, îl apucă strâns 

cu degetele-i sfartecate. Se ridică, se învârti, impleu- 
cindu-se, scoțând fără noimă țipete de furie, dar nu 
mai avea cu cine să se lupte. Flăcările dispăruseră, la 
fel de repede cum își făcuseră apariţia, iar Logen rămase 
tușind și clipind în mijlocul vârtejului de fum. 

Liniştea părea desăvârșită, după zgomotul asurzi- 
tor, adierea blândă părea rece ca gheaţa. Din cercul larg 
de copaci din jurul lor nu mai rămăseseră decât bușteni 
carbonizați, sfărâmaţi, de parcă ar fi ars ore în şir. Ba- 
ricada era un morman pleoștit de cenușă gri și așchii 
negre. Două cadavre zăceau în apropiere, de nerecu- 
noscut, arse până la oase. Vârfurile înnegrite ale suli- 
telor zăceau în drum, dar lemnul dispăruse. Nici urmă 
de arcași. Erau funingine în vânt. Quai era nemișcat, 
cu faţa în jos și mâinile deasupra capului, iar ceva mai 
incolo, calul lui Degetnegru zăcea pe-o parte, cu un pi- 
cior zvâcnind încet și celelalte nemișcate. 

- Ei bine, zise Bayaz, și zgomotul infundat îl făcu 
pe Logen să tresară. Cumva, se așteptase să nu mai 
urmeze niciodată vreun alt sunet. Cu asta, basta. Întâ- 
iul dintre Magi își azvârli un picior peste șa și alu- 
necă jos, pe drum. Calul lui rămase acolo, liniștit și 
supus. Nu se clintise în tot acest timp. Vezi, acum, 
Maestre Quai, ce se poate realiza cu o cunoaștere 
adecvată a plantelor? 

Glasul lu: Bayaz părea calm, dar mâinile îi tremu- 
rau. Li tremurau tare. Arăta sleit, bolnav, bătrân, ca 
unul care trăsese cale lungă un car. Logen se holbă 
la el, legănându-se tăcut înainte și înapoi, cu sabia 
atârnându-i în mână. 

- Aşadar, asta e Arta, nu-i aşa? 

Glasul fi sună foarte mic și îndepărtat. 

Bayaz își şterse sudoarea de pe faţă. 

- De un anumit fel. Nu foarte subtilă. Totuşi — 
şi împinse cu piciorul unul dintre cadavrele carbo- 
nizate — subtilitatea nu-şi are rostul cu oamenii Nor- 
dului. Bayaz se strâmbă, își frecă ochii adânciţi în 
orbite și privi atent în susul drumului. Unde naiba 
au ajuns cali ăia? 

Logen auzi un geamăt răgușit din direcția calului 
căzut al lui Degetnegru. Porni impleticindu-se spre 
el, se împiedică şi căzu în genunchi, apoi își continuă 
drumul. Umărul îi era un ghem de durere, braţul 
stâng amortit, degetele sfârtecate și însângerate, însă 
Degetnegru era într-o stare şi mai jalnică. Mult mai 
jalnică. Era sprijinit în coate, cu picioarele strivite 
sub calul său, până la șolduri, cu mâinile arse, ca niște 
zdrențe umflate. Pe chipul său însângerat se citea o 
profundă nedumerire, în timp ce incerca, fără suc- 
ces, să-și tragă trupul de sub cal. 

- M-ai omorât naibii, șopti el, privindu-și cu gura 
căscată mâinile distruse. Sunt terminat. N-o să mai 
reușesc să ajung niciodată inapoi și, chiar dacă aș 
reuși, la ce bun? Izbucni într-un râs disperat. Bethod 
nu e nici pe jumătate atât de indurător pe cum era. 
Mai bine omorâţi-mă acum, înainte să înceapă să mă 
doară. Mai bine pentru toată lumea. Și cu aceasta se 
prăbuși înapoi și rămase zăcând pe drum. 

Logen ridică privirea spre Bayaz, dar nu găsi acolo 
niciun ajutor. 

- Nu mă prea pricep la vindecări, se răsti vrăjitorul, 
rotindu-şi privirea spre cercul de bușteni pârjoliţi. 
Ti-am spus că tindem să ne specializăm. Inchise ochii 
și se aplecă, răsuflând greu, cu mâinile pe genunchi. 

Logen se gândi la podeaua din castelul lui Bethod 
și la cei doi prinți râzând și împungându-l. 

- Bine, murmură el, ridicându-se şi înălțând 
sabia. Bine. 

Degetnegru zâmbi. 

- Ai avut dreptate, Nouădegete. N-ar fi trebuit să 
plec genunchiul în faţa lui Bethod. Niciodată. La 
naiba cu el şi cu Temutul lui. Ar fi fost mai bine să 
mor sus, în munți, înfruntându-l până în ultima clipă. 
Poate că ar fi fost ceva bun în asta. Pur și simplu m-am 
săturat. Îți dai seama, nu? 

- Îmi dau seama, murmură Logen. M-am săturat 
ȘI eu. 

- Ceva bun, zise Degetnegru, cu privirea ațintită 
sus, departe, spre cerul cenușiu. M-am săturat, pur 
și simplu. Așadar, mă gândesc că am meritat-o. Ce-i 
corect e corect. Degetnegru ridică bărbia: Bine, atunci. 
Fă-o, băiete. 

Logen înălță sabia. 

- Mă bucur că eşti tu, Nouădegete, șuieră Deget- 
negru printre dinţii încleștaţi, mă crezi sau nu. 

- Eu nu. 

Logen cobori sabia. 

Buștenii înnegriţi continuau să ardă mocnit, înăl- 
țând în aer dåre șerpuitoare de fum, dar totul era rece 
acum. Logen avea în gură un gust sărat, ca de sânge. 


tăişul sabiei 329 


Poate că își mușcase limba. Poate că era sângele alt- 
cuiva. Aruncă sabia la pământ și aceasta săltă și zăngăni, 
imprăștiind stropi roşii în noroi. Quai privi mirat îm- 
prejur, preţ de o clipă, apoi se aplecă și scuipă vomă 
pe drum. Logen privea în jos, la trupul decapitat al 
lui Degetnegru. 

- A fost un om bun. Mai bun decât mine. 

- Istoria e plină de morți buni. Bayaz îngenunche 
cu greu și ridică sabia, şterse lama de haina lui De- 
getnegru, apoi privi cu ochii mijiţi în susul drumu- 
lui, prin pâcla fumului. Ar trebui să plecăm de aici. 
S-ar putea să vină și alții. 

Logen iși cercetă mâinile însângerate, întor- 
cându-le încet, pe-o parte şi pe alta. Erau mâinile lui, 
fără îndoială. Cu degetul lipsă. 

- Nu s-a schimbat nimic, mormăi el pentru sine. 

Bayaz se indreptă, scuturându-și murdăria de pe 
genunchi. 

- Când s-a schimbat vreodată ceva? Îi întinse lui 
Logen sabia: Cred că vei mai avea nevoie de asta. 

Logen fixă lama cu privirea, preț de o clipă. Era 
curată, de un cenușiu mohorât, aşa cum fusese întot- 
deauna. Spre deosebire de el, nu avea nicio zgârietură 
de pe urma ostenelii din ziua aceea. N-o voia înapoi. 
Niciodată. 

Dar, totuşi, o luă. 


